
1 A se vedea: 

Antim Ivireanul: lirismul interior si motivaţiile unei 

5 5 

viziuni poetice asupra universului 

„Apoi a fost adusă-n fiinţă, 
pentru cei muritori, 
lumea cea muritoare, 
când trebuia să ia fiinţă 
podoaba stelelor 
si crainicul lui Dumnezeu, 
şi prin podoabă şi prin mărire 
şi palatul chipului dumnezeiesc" 2 . 

Pentru perioada veche. Eugen Negriei ia în calcul nu numai 
poeziile în sine, cu structură strofică, versificată, ci şi fragmentele 
ritmate sau rimate, cu o cadenţă lirică deosebită (rugăciuni, imne, 
etc. - autorul remarcă „productivitatea speciei " 3 şi subliniază că 
„rugăciunea răspunde vocaţiei lirice" 4 ), din textele liturgice sau 
din proza oratorică - Antim Ivireanul fiind remarcat pentru 
„calităţi stilistice " 5 deosebite. 

/V 

In afară de acestea, Călinescu extrage din Istoria ieroglifică a 
lui Cantemir „primele adevărate poeme române" 6 . 

2 Din poemul Despre lume, în Sfântul Grigorie de Nazianz, Opere 
dogmatice, traducere din limba greacă, studii şi note de Pr. Dr. Gheorghe 
Tilea, Ed. Herald, Bucureşti, 2002, p. 150. 

3 Eugen Negriei, Poezia medievală în limba română, Ed. Vlad & Vlad, 
Craiova, 1996, p. 81. 

4 Idem, p. 95. 

5 Idem, p. 99. 

6 G. Călinescu, Istoria literaturii române. De la origini până în prezent, 
ediţie nouă revăzută de autor, text stabilit de Al. Piru, Ed. Vlad & Vlad, 
Craiova, 1993, p. 42. 

Vom vorbi mai departe despre cei doi autori, Antim şi 
Cantemir, deşi proza românească medievală, de la omilii la 
cronografe, conţine destul de multe pasaje poetice care ar merita, 
fiecare, o cercetare extinsă. 

Făcând o comparaţie cu situaţia din Apus, descrisă de 
Zumthor 7 , Manuela Tănăsescu afirmă următoarele: 

„în medievalitatea apuseană, literatura scrisă este 
dominată de poezie, pe când la noi ea se naşte din proza 
istorică, care acolo, am văzut, are un rol modest. [...] Poezia, 
proza de delectare etc. rămân la noi mult timp în seama 
transmiterii orale. 

Pentru Occidentul consumator de literatură latină, 
trecerea la limba vernaculară, condusă în mare de laicitate, 
a însemnat şi o noutate în cadrul sistemului poetic, pe când 
la noi această tranziţie s-a produs de fapt sub aripa Bisericii, 
de către oamenii Bisericii [...]. 

Pentru noi, literatura în limba romanică, deşi 
dezvoltată sub imboldul democratizării, este, de fapt, 
elitară, sobră, uneori sumbră, toată zestrea de specii şi 
genuri a Occidentului lipseşte, aşa cum lipsesc poeţii, jon¬ 
glerii şi măscăricii - nici nu se poate concepe dezvoltarea 
parodiilor.. ." 8 . 


7 Paul Zumthor, încercare de poetică medievală, traducere şi prefaţă de 
Maria Carpov, Ed. Univers, Bucureşti, 1983. 

8 Manuela Tănăsescu, O istorie a literaturii române (partea întâi), Ed. 
Saeculum I.O., Bucureşti, 2009, p. 14-15. 

Poezia despre care se vorbeşte mai sus este una laică. Cu ea 
începe literatura apuseană în limba vernaculară. Părerea noastră 
este că literatura română începe tot cu poezia - iar nu cu proza 
istorică - numai că nu cu acelaşi tip de poezie. 

Este poezia pe care o sesiza Ladislau Gâldi 9 (în studiul 
acestuia erau semnalate pasaje conţinând structuri ritmice/ 
pasaje versificabile din Cazania a Il-a a lui Coresi, din Cronica 
universală a lui Mihail Moxa şi din Cazania lui Varlaam) şi mai 
apoi Eugen Negriei, a textelor oratorice şi liturgice, pe lângă cea 
a psalmilor. 

Ceea ce ne determină însă a enunţa această afirmaţie 

9 9 

radicală este nu numai argumentul ritmului şi rimei, al caden¬ 
ţelor muzicale, care ne face să detaşăm rugăciuni şi imne întregi, 
sub formă de poezii, din texte care nu se încadrează propriu-zis 
în sfera poeziei, este şi faptul că aceste poeme propun şi impun 
o viziune asupra lumii şi a existenţei şi o contemplare simbolică 
şi cosmică ce va deveni tradiţie a unui anumit tip de vizionarism 
liric în literatura noastră, care se conservă şi se transmite până 
târziu în poezia română modernă. Iar rugăciunile prezente în 
omilii coboară dintr-o tradiţie bizantină străveche a imnului 

9 

religios, care pare numai a fi în proză, dar are o structură poetică 
certă, cu elemente de metrică şi prozodie. 

Nu proza românească - care va tinde spre realism din ce în 
ce mai mult - va tezauriza această structură liric-vizionară 
prezentă în omilii, ci poezia. De aceea insist asupra acestui fapt - 


9 Ladislau Gâldi, începuturile prozei ritmice româneşti, în rev. Limba 
română, X/1961, nr. 5, p. 462-473. 

pe care îl voi detalia în curând - şi anume că omilia românească, 
cu marcă bizantină (cum zice Mazilu), este una din sursele de 
inspiraţie ale poeziei româneşti de mai târziu. 

Eminescu îl sesiza la superlativ pe Varlaam, afirmând că 
prin el Duhul Sfânt a vorbit pentru prima oară româneşte şi - 
anticipez -credem că Eminescu ar fi putut citi, cumva, unele 
prescrieri ale didahiilor lui Antim Ivireanul. 

Susţinem aceasta pentru că cel puţin metafora lunii ca 
stăpână a mării nu am mai reuşit s-o identificăm, până acum, 
nicăieri în altă parte, în afară de predicile antimiene (nici 
Scriptura, nici Hexaemera Sfinţilor Vasilios cel Mare sau Ioannis 
Gură de Aur nu sunt sursa primară). 

Tradiţia poeziei româneşti nu se întemeiază numai pe 
poezia înţeleasă ca structură prozodică - sau nu s-a urmărit 
neapărat a se conserva o anumită structură prozodică, nu în 
aceasta rezidă tradiţia poetică, în primul rând -, ci, cu mult mai 
mult, pe poezia interioară şi vizionară, care exprimă o realitate 
poetică. 

De altfel, dacă psalmii erau poezia unei teologii, omiliile nu 
sunt decât o hermeneutică care narativizează numai aparent 
această poezie teologică, prin amplificare, brodând însă discur¬ 
sul cu acelaşi fir, conservând o poezie sublimă ce caracterizează 
viziunea asupra lumii, pe fondul unui discurs retoric şi moral. 

De aici tonul didactic, retoric şi moral, pe care Ion Negoi- 
ţescu îl va remarca drept o trăsătură esenţială a poeziei lui 
Eminescu, fiindcă el se va conserva în lirica românească până 
foarte târziu, de la - să zicem -, Alexandrescu până la forma 

irecognoscibilă/ incognito a definiţiilor apoftegmatice din versu¬ 
rile lui Nichita Stănescu. 

Relaţia dintre poezie şi retorică datează însă din perioada 
Antichităţii 10 . 

9 

De aceea, tradiţia poeziei noastre culte şi moderne nu 
trebuie căutată numai în poezia (propriu-zisă) clasic-medievală, 
ci şi în proză - şi nu doar în rugăciuni şi imne extrase din proză. 
Iar proză lirică întâlnim mai puţin în cronici (deşi nici acolo nu e 
inexistentă), dar foarte adesea în predici, în Cazanii şi Didahii. 

De asemenea, două cărţi foarte poetice ale acelei perioade 
sunt Istoria ieroglifică şi Divanul, ale lui Dimitrie Cantemir. înainte 
de a ilustra, în mod mulţumitor, afirmaţiile făcute, mai precizăm 
faptul că amândoi, şi Antim şi Cantemir, sunt şi versificatori 
talentaţi. Voi prezenta de la Antim versurile la stemă, din cartea 
sa dedicată lui Brâncoveanu, Chipurile Vechiului şi Noului 
Testament, care sunt o reuşită poetică a epocii, după performan¬ 
tele lui Dosoftei si Costin: 

9 9 


10 Dionis din Halicarnas spunea: „poemul se apropie cât mai mult de 
forma discursurilor în proză, atunci când s-ar părea că modularea cuvin¬ 
telor urmează cursul unor ritmuri şi al unor metre rătăcitoare. [...] 
Inferioritatea unui poem este tocmai aşa-zisul prozaism [înţeles ca o 
expresie şi o ilustrare inferioară a realităţii]. [...] Ori de câte ori găsesc în 
poeme ceva ce seamănă cu flecăreala sau improvizaţia, atunci eu socot că 
versurile merită dispreţul şi derâderea. [...] Poemele care se aseamănă cu 
un discurs frumos sunt frumoase, iar cele care se înfăţişează sub forma 
unei proze nevrednice sunt şi ele [ca şi discursul lipsit de valoare] poeme 
ticăloase", cf. Arte poetice. Antichitatea, Ed. Univers, Bucureşti, 1970, p. 274- 
275. 

Făcut-au Domnul Dumnezeu toate din nefiinţă 

9 

Si în fiinţă le-au adus cu multă biruinţă. 

9 9 9 

Şi după aceia au zidit, luând pământ şi tină 
Pre omul cel dintâi, Adam, fără cuvânt de vină. 

După asemănarea Sa făcu-i închipuire 
Suflând asupra feţii lui şi duh de vieţuire. 

Adăugând din coasta lui, face, cu socotinţă, 

Pre Eva, dându-i ajutoriu spre bună lăcuinţă. 

Si dintr-acestia amândoi mulţi oameni să născură 

9 9 9 

Precum se vede luminat de-a rândul din „Scriptură" 11 . 

„Desemnând starea primordială drept nefiinţă, Antim 
Ivireanul anticipa un procedeu literar folosit cu atâta succes 
- la distanţă de aproape trei veacuri - de Nichita Stă- 
nescu" 12 . 

Pentru autorii noştri medievali, lirismul era indisolubil 
legat de profunzimea viziunii asupra existenţei şi a interpretării 
acesteia, în tradiţie religios-bizantină, şi mai puţin de concepţia 

11 Antim Ivireanul, Opere, ediţie critică şi studiu introductiv de 
Gabriel Ştrempel, Ed. Minerva, Bucureşti, 1972, p. 241-242. 

12 Mircea Scarlat, în Postfaţa la Poezie veche românească, antologie, 
postfaţă, bibliografie şi glosar de Mircea Scarlat, Ed. Minerva, Bucureşti, 
1985, p. 204. 

clasic-antică a poeziei cu versuri având o structură metrică fixă. 
Încet-încet însă, şi poezia înţeleasă (şi) ca versificare a căpătat tra¬ 
diţie. 

9 

După Dosoftei şi Miron Costin, cei mai mari poeţi ai 
începutului de secol XVIII românesc (sfârşitul secolului ne va 
aduce intrarea în modernitate şi sincronizarea cu...poezia erotic- 
truverească ce se manifestase în Europa de Apus cu aproape 700 
de ani în urmă) sunt Antim Ivireanul şi Dimitrie Cantemir, autori 
de versuri ocazionale, dar şi ai unor opere în proză care debor¬ 
dează de poezie. 

E vorba, de fapt, de oratorie sau retorică, şi nu de texte 
prozaice. Mai mult, e vorba de un tip de retorică (zicea Dan Horia 
Mazilu), care dădea naştere şi versificărilor lui Dosoftei. 

De aceea, urmărind demersul nostru, ne vom opri asupra 
lor, făcând din când în când trimiteri si la textele omiliilor lui 
Coresi şi Varlaam, care vor fi şi ele, fragmentar, convocate în 
sprijinul teoriei noastre. Deşi ne-am fi putut extinde şi către texte 
din învăţăturile lui Neagoe Basarab sau din Cronograful lui Mihail 
Moxa. 

Cantemir îşi tipăreşte Divanul la 1698 şi se pare că sfârşeşte 
Istoria ieroglifică pe la 1705, dar manuscrisul ia drumul exilului 
împreună cu el şi nu ştim dacă au existat copii care să fi circulat, 
cum s-a întâmplat cu Didahiile lui Antim. 

/V 

In ceea ce-1 priveşte pe Antim, prezenţa lui în Ţara 
Românească e certă după 1691, însă datarea Didahiilor sale nu a 
întrunit o unanimitate de opinii. Unii cred că ele au fost 
concepute după 1708, când ajunge mitropolit, alţii sunt de părere 
că ar fi raţional să acceptăm ca, măcar o parte dintre ele, să fi fost 

compuse mai devreme, în vremea episcopatului la Râmnic sau 
chiar a stăreţiei la Snagov. 

Şi dacă ne gândim că Episcopul Antim Ivireanul traducea şi 
tipărea, pentru prima dată. Liturghia în româneşte, nu ne-ar fi 
prea greu să ne imaginăm că predica sa atingea de timpuriu un 
nivel retorico-teologic destul de înalt. 

Deşi, în ordine cronologică, ar trebui să începem cu Divanul 
cantemirean, credem totuşi că e mai potrivit să deschidem 
această discuţie pornind de la Didahiile lui Antim. Aceasta pentru 
motivul că aici putem urmări, în expunerea unui Mitropolit şi fin 
teolog, care era viziunea religioasă generală asupra universului 
şi a vieţii şi cum se integrează temele şi motivele pe care noi le 
considerăm poetice în această viziune, care aparţine tuturor 
scriitorilor din epoca veche şi care se particularizează numai în 
stilul fiecărui autor în parte. 

Aceeaşi viziune religioasă o exhibă, în mod argumentat 
teologic, şi cărţile lui Cantemir, aşa încât ni se pare corect şi 
obiectiv să pornim dinspre Biserică pentru a ajunge la literatură 
şi nu invers. Dar procedăm astfel şi pentru că 

„Didahiile lui Antim Ivireanul au, într-un grad mai 
înalt decât în operele amintite [Istoria ieroglifică şi Psaltirea 
lui Dosoftei] [...] o remarcabilă poliritmie, un joc neprevăzut 
al cadenţelor. Avem în vedere nu numai variaţia ritmică de 

9 9 

la o predică la alta, ci, lucru cu adevărat izbitor, şi pe aceea 
din interiorul unei singure predici. [...] 

Organizarea ritmică a predicii ne duce la concluzia 

captivantă că autorul nu are doar intuiţia ritmurilor, ci chiar 

conştiinţa artistică a valorii acestora" 13 . 

9 9 

Poezia literaturii serveşte expunerii teologice şi moral- 
filosofice, ceea ce duce nu la alterarea sau anularea principiului 
estetic, ci dimpotrivă, la augmentarea lui, prin adâncirea 
esenţială a perspectivei interpretative. 

Şi, de altfel, antecedente poetice semnificative descoperim 
în retorica religioasă - pe care Antim o duce mai departe - în 
secolele anterioare, începând cu învăţăturile lui Neagoe Basarab, 
Cazania lui Coresi şi, mai ales, a lui Varlaam, la care vom face şi 
noi câteva trimiteri, pe parcurs. 

Fără a discuta despre aceste pagini a căror calitate poetică 
este remarcabilă, nu putem înţelege poezia românească de mai 
târziu. 

Aşadar, un poet al literaturii noastre vechi considerăm că 
este şi Antim Ivireanul, mitropolitul care impregnează cartea sa 
de predici cu un lirism nezăgăzuit şi unanim recunoscut de toţi 
exegeţii operei sale. Vom pune în lumină acest lirism interior, 
detaliind, în cele ce urmează 14 - sprijinindu-ne pe texte - sensul 
creaţiei la Antim. 

9 

13 Eugen Negriei, Antim - Logos şi personalitate, ediţia a Il-a, Ed. Du 
Style, Bucureşti, 1997, p. 32. 

14 Capitolele care urmează (până la p. 330), revăzute, sunt reproduse 
din teza mea de doctorat, pe care am editat-o la nivel online cu titlul: Antim 
Ivireanul: avangarda literară a Paradisului. Viaţa şi opera. 

O puteţi downloada de aici: 

Universul Didahiilor şi unicitatea personalistă a uni¬ 
versului 


Alegoria, portretul şi tabloul ca măiestrii artistice definitorii 
pentru opera omiletică a lui Antim 


Eugen Negriei afirma, în studiul citat, că, în Didahii , 
„literatura îşi face loc, în primul nivel, sub forma portretului şi a 
descrierii (naraţiunea e nesemnificativă), în al doilea rând sub 
forma pamfletului şi a caracterelor, şi, în al treilea, ca imn reli¬ 
gios" 15 . 

Nicolae Manolescu vorbeşte - pe urmele acestui studiu -, 
de faptul că „nu numai naraţiunea, dar şi portretul şi descrierea 
sunt puţin semnificative la Antim" 16 , considerând că centrul de 
greutate al operei îl constituie, din punct de vedere literar, „imni- 
ca didahiilor, rugăciunea, panegiricul şi lauda" 17 . 

https://www.teologiepentruazi.ro/2010/03/10/antim-ivireanul- 

avangarda-literara-a-paradisului-viata-si-opera-2010/. 

Am optat pentru această soluţie pentru că am făcut acolo o analiză 
exhaustivă a operei lui Antim şi, în special, a didahiilor sale. Aceasta nu 
înseamnă că nu se mai poate adăuga nimic acelui comentariu, că am 
epuizat tot ce aveam de spus. Doar că timpul nu ne-a permis, până în 
prezent, să reluăm şi să dezvoltăm cercetările întreprinse anterior. 

15 Eugen Negriei, Antim - Logos şi personalitate, ed. cit., p. 15. 

16 Nicolae Manolescu, Istoria critică a literaturii române, Ed. Fundaţiei 
Culturale Române, Bucureşti, 1997, p. 57. 

17 Ibidem. 

Virtuţile imnologice şi poetice ale predicilor sunt cu adevă¬ 
rat remarcabile şi le vom evidenţia pe parcurs, într-un mod 
implicit, prin semnalarea poetizată a unor pasaje pe care le vom 
considera ca fiind profund lirice şi poetice, demne de reperat 
într-o antologie imnică a literaturii noastre vechi - demers iniţiat 
deja de Eugen Negriei 18 . 

în ceea ce priveşte, însă, portretul şi descrierea, putem fi de 
acord că ele nu sunt semnificative, dacă suntem gata să le 
considerăm în înţelesul şi accepţiunea lor clasică, aşa cum 
cunoaştem, de pildă, portretele lui Grigore Ureche. 

/V 

întâlnim la Antim - ca şi la Varlaam, de altfel, înaintea lui - 
câteva descrieri, a căror concizie le sustrage însă, de multe ori, 
catalogării lor ca atare. Despre portret însă trebuie să facem o 
discuţie mult mai extinsă, deoarece aici situaţia este mai corn- 
plicată. 

Aparent, portretul este aproape absent din opera omiletică 
a Mitropolitului. Nicolae Manolescu are, prin urmare, dreptate: 
portret, în sens clasic, aproape că nu există în didahii. Şi cu toate 
acestea avem să afirmăm un paradox - pe care însă nu-1 vom lăsa 
nedemonstrat - anume că portretul este foarte frecvent în această 
operă a lui Antim, dar ne referim însă la portretul simbolic - sau 
„suprarealist", în sens religios - şi alegoric. 

Avem să explicăm această afirmaţie. După cum am spus, 

/V 

Antim nu recurge niciodată la portretul clasic. In primul rând, 
„personajele" sale sunt excepţionale şi cei portretizaţi sunt Sfinţii 


18 A se vedea Eugen Negriei, Poezia medievală în limba română, ed. 
Vlad & Vlad, Craiova, 1996. 

- trebuie să precizăm că am aflat aceste portrete cu precădere în 
predicile encomiastice - şi aici portretul clasic nu-şi găseşte locul, 
pentru că virtuţile celor ce fac subiectul unei asemenea portre¬ 
tizări le depăşesc în mod evident pe cele estetico-fizionomice sau 
moral-umane ce alcătuiesc substanţa unui portret literar obiş¬ 
nuit. Cât despre defecte, ele sunt rare şi nu mai constituie decât 
o amintire vagă a unei apartenenţe depăşite la starea decăzută a 
firii umane nespiritualizate, deoarece aceste persoane fac parte 
în prezent din umanitatea restaurată. „Să mărturisim şi noi cum 
că s-au aflat oarecare întinăciuni si la soarele nostru cel de taină, 
la Petru..." 19 , zice Antim la un moment dat, şi credem că e 
singurul exemplu de rememorare negativă, a cărei finalitate are 
însă tot un sens pozitiv. 

Portretul lor este, de aceea, întotdeauna unul alegoric şi am 
îndrăzni să spunem că este chiar „suprarealist" (în sensul în care 
se referă la o realitate „supramundană", în care prezenţa elemen¬ 
tului divin, a harului dumnezeiesc, schimbă esenţial datele 
problemei), alcătuit fiind din virtuţi morale şi teologice împletite 
cu trăsături mistico-simbolice, într-o arhitectură psihică şi spiri¬ 
tuală care depăşeşte valenţele limbajului descriptiv obişnuit. 

/'V 

In felul acesta, trebuie să recunoaştem că portretul antimian 
are trăsăturile sugestive ale transcendenţei iconografice, impu¬ 
nând un hieratism şi o tendinţă spre dematerializare, proprii 
tradiţiei ecleziastice, prin faptul că nu pune accentul pe corpo¬ 
ralitate imagistică, ci pe supleţe hermeneutică. 


19 Antim Ivireanul, Opere, ed. cit., p. 59. 

Astfel, portretul, în manieră antimiană, al Sfântului Nicolae 
- din prima didahie dedicată acestuia: Luna lui dechemvrie , 6. 
Cazanie la Sfântul Nicolae - are ca scop gruparea predicii în jurul 
comparaţiei dintre acesta şi imaginile simbolico-biblice, de la 
Matei 5, 14-15: cea a cetăţii întărite pe vârful muntelui şi cea a 
făcliei care nu se ascunde sub obroc: „Pre aceste 4 bunătăţ[i] ce- 
am zis mai sus şi v-am spus a fieştecăriia puterea şi lucrarea, ca 
pre o piatră în patru feţe, care nu să poate mişca, ş-au zidit toţ[i] 
Sfinţii şi toţ[i] Drepţii, ca nişte înţelepţi, casa bunătăţilor sale, şi, 
după cuvântul Evangheliei: «Să pogorî ploae şi veniră râurile şi 
suflară vânturile si loviră casa aceia si nu căzu, că era întemeiată 

pre piatră», care piatră iaste Hristos, după cum zice fericitul 
Pavel, dintru care înţelepţi si Sfinţi si Drepţi iaste unul si acest 
fericit şi de-a pururea pomenit, marele Nicolae, arhiereul Mirelor 
Lichiei, făcătoriul de minuni, a căruia pomenire săvârşim astăzi, 
întru acest sfânt locaş; carele stă deasupra muntelui Besericii ca 
o cetate păzită de Dumnezeu şi întărită de toate patru părţile cu 
4 tunuri duhovniceşti: cu credinţa, cu nădejdia, cu dragostia şi cu 
smereniia. Şi cu tunul credinţii goneşte departe pre vrăjmaşii 
Besericii, pe eretici; cu tunul nădejdii aduce pre cei deznă¬ 
dăjduiţii] cătră Dumnezeu; cu tunul dragostei ajută celor săraci 
şi lipsiţ[i]; cu tunul smereniei sue pre cei păcătoşi la ceriu. 

Stă nemişcat în muntele credinţii şi al nădejdii şi nu să poate 
ascunde; stă întemeiat în muntele dragostei şi al smereniei şi nu 
să poate pitula. Să vede de departe, că iaste la loc înalt; luminează 
ca o făclie aprinsă în casa Domnului, în curţile Dumnezeului 
nostru. Faptele lui bune strălucesc tuturor celor din casă, nu sunt 
ascunse sub obroc; luminează la toată lumea, ca lumina soarelui 

minunile lui. Cunoscute-s de toţ[i] facerile lui de bine şi 
milosteniile, primite-s de toţ[i] blândeţele lui şi să bucură toţ[i] 
de pomenirea lui, după cum zice Solomon: «Lăudându-se drep¬ 
tul, să veselesc noroadele». îl mărturisesc pre dânsul adevărul 
lucrurilor cum că iaste îndreptătoriul credinţii şi chipul blândeţii 
şi dascălul înfrânării, precum îl cântă Beserica şi pentru aceia au 
agonisit prin smerenie cele înalte şi prin sărăcie cele bogate. 

/V 

Acesta au urmat Dascălului si Invătătoriului său, Hristos, 
Păstoriului celui bun şi adevărat, care ş-au pus sufletul pentru oi. 
Acesta au păzit porunca lui Dumnezeu desăvârşit şi L-au iubit şi 
pre Dânsul şi pre aproapele său, ca însuşi pre sine" 20 . 

Aparentul constructivism al acestui fragment nu este decât 
o opţiune de a nu rămâne prea mult timp focalizaţi pe o singură 
imagine, de a nu atribui prea multă materie unei sugestii care se 
doreşte a fi pur spirituală. Este o tehnică de aglomerare simbo¬ 
lică, proprie lui Antim, care vrea să anuleze tendinţa de alune¬ 
care spre întrupare (spre imaginaţie grosieră) a minţii umane, 
care nu este infatigabilă în materie de alpinism spiritual şi her- 
meneutic, ci coboară repede spre imaginativ, care este impropriu 
vieţii mistice. 

9 

Autorul glisează cu repeziciune pe un teren foarte variat, 
făcând vizibil inefabilul virtuţilor prin calitatea inedită a com¬ 
paraţiilor şi transparentizând lucrurile, adică redând corpurilor 
de o soliditate neîndoielnică - precum casa, cetatea sau tunurile 
- transparenţa neaşteptată a inefabilului care ne parcurge 
realitatea, dar fată de care, neînduhovniciti, avem o senzaţie 


20 Idem, p. 50-51. 



19 


volatilă. Antim îşi permite chiar de a alătura imaginii biblice a 
cetăţii întărite, pe cea contemporană a tunurilor care păzesc 
cetatea, efectul scontat fiind unul percutant pentru ascultători, ca 
înţelegere a sensului indicat de predicator, dar care este anulat în 
plan imaginativ, de alăturarea celor patru virtuţi spirituale. 

Antagonismul derutant este şi mai puternic cu cât armele 
de război sunt în general valorificate, chiar şi în plan alegoric, în 
sens negativ, şi nu pozitiv, cum se întâmplă aici. Scopul lui 
Antim este acela de a eficientiza gândirea cu orice chip, pentru 
ca ea să nu rămână nefunctională în monotonia abstracţiunilor 

9 9 

teoretice şi nici să nu cadă în capcana senzualităţii portretistice 
sau descriptive, fie ea cât de redusă. 

După cum am spus, autorul schimbă imaginile cu foarte 
mare rapiditate, ceea ce duce la stabilizarea unei impresii gene- 

rale, care transcende imaginile. In centrul lor se află comparaţia 
Sfântului Nicolae cu o cetate pe vârful muntelui şi apoi cu o făclie 
aprinsă în casă şi chiar cu lumina soarelui. Nu este, desigur, un 
portret în sens clasic, dar nicio simplă caracterizare sau o trecere 
în revistă a virtuţilor acestuia, nu este. 

L-am numi însă portret alegoric, deoarece urmăreşte 
criteriile portretului, eludând detaliile fizionomice sau aspectu- 
ale care ar însemna o ancorare într-un realism nesemnificativ. în 
mod sigur nu este o enumerare a virtuţilor, deoarece acestea sunt 
personal-comunitare, dacă pot să mă exprim astfel, adică aparţin 
atât Sfântului Nicolae, cât şi întregii comunităţi a Sfinţilor şi 
Drepţilor, după cum a precizat Antim. 

Spre sfârşitul acestui fragment citat, se dezvăluie, ca nişte 
simboluri în eflorescenţă, trăsături particulare, care au legătură 



20 


cu biografia Sfântului Nicolae. Acestea indică modul prin care el 
a potenţat virtuţile, în interiorul, însă, al unui contur sanctiform. 
Personalitatea apare ca izbucnind din interiorul acestei domi¬ 
nante lumini solare a virtuţilor. De fapt. Sfântul este văzut ca 
având o poziţie dominantă, la o altitudine spirituală de la care 
lumea întreagă este o panoramă pentru el şi el este o panoramă 
pentru lume. 

Fie că este ca o cetate în vârf de munte, fie ca o făclie aprinsă 
celor din casă - unde „casă" reprezintă universul -, fie ca lumina 

soarelui, poziţia lui este una atotcuprinzătoare. In lumina lui 
Dumnezeu fiind. Sfântul devine zărit şi nezărit în acelaşi timp: 
invizibil prin ceea ce este el cu adevărat în împărăţia Cerurilor, 
vizibil prin conturul vieţii sale pământene, care însă nu îl mai 
poate caracteriza în expansiunea sa infinită. La aceasta se rezumă 
dilema şi ambiguitatea lui Antim în a putea reprezenta un 
portret clasic. El se străduieşte să imprime cât mai mult ascultă¬ 
torului sugestia transcendenţei. Autorul urmăreşte mai degrabă 
realizarea unei icoane, din ale cărei raze îşi construieşte întreaga 
predică, acestea fiind, desigur, ilustrări ale acelor virtuţi amin¬ 
tite. 

Mergând mai departe, la o predică închinată Sfinţilor 
Apostoli Petru şi Pavel - intitulată Luna lui iunie, 29 de zile. 
Cazanie la Sfinţii Apostoli Petru şi Pavel - , observăm că imaginea 
centrală este tot o comparaţie simbolică, prin care protagoniştii 
acestui tablou, „îi voiu asemăna cu cei doi luminători mari, adecă 

cu soarele şi cu luna" 21 . întreaga predică este construită pe baza 


21 Idem, p. 57. 

acestei comparaţii, susţinând dezvoltarea alegorică a două por¬ 
trete, de o mare frumuseţe plastică. Astfel: 

„La capul cel dintâi al Facerii spune Moisi cum că Dum¬ 
nezeu au făcut doi luminători mari: unul mai mare si altul mai 

9 

mic; şi pre cel mai mare, adecă pe soare, întru stăpânirea zilii, iar 
pre cel mai mic, adecă pre lună, întru stăpânirea nopţii. Şi pre 
acestea, i-au făcut pentru întărirea trebuincioasei chivernisiri a 
toată lumea. Şi iarăşi acestaşi Dumnezeu, făcându-Se Om, au pus 
alţi doi luminători, pentru întărirea şi întemeierea Besericii: pre 
cel mai mare, adecă pre Petru, pentru ca să fie întru stăpânirea 
zilii a dumnezeeştii cunoştinţe întru jidovime; iar pre cel mai 
mic, adecă pre Pavel, întru stăpânirea întunecatei nopţi a închi¬ 
nării de idoli, la limbi, pentru ca să răsipească cu strălucirea 
minunilor şi cu lumina învăţăturii norii cei întunecaţ[i] ai înşălă- 
ciunii. 

Şi pentru ca să începem de la luminătoriul cel mare, de la 
soare, zicem cum că iaste soarele vârf celoralalte stele si le 
covârşaşte cu lumina pe toate şi de la răsărit şi pân' la apus, tot 
pământul şi unghiurile lui luminează, încălziaşte, îngraşă şi 
revarsă pretutindea razele lui. Cine nu va mărturisi cum că 
vredniciile aceştia să cuvin lui Petru, de vreme ce el au fost vârf 
cetei apostoleşti şi mai întâi în rânduiala ucenicilor şi au întins 
pururea, ca alt soare, de taină, peste tot pământul razele daru¬ 
rilor şi a facerilor de bine? Au încongiurat toată ludea, Antiohia, 
Pontul, Galatiia, Cappadochiia, Assia şi Vithania, gonind cu 
lumina dumnezeestilor cuvinte, întunerecul necredinţei, dând 
daruri de tămăduiri la toată neputinţa şi vindecând pre cei ce rău 
să chinuia de viclenii draci. Şi mai vârtos că numai singură 

umbra acestui soare atâta era la toţ făcătoare de bine, precum se 
vede la Faptele Apostolilor, la 5 capete: «Cât şi la uliţă scotea pre 
cei bolnavi şi-i punea în aşternuturi şi în paturi ca, viind Petru, 
măcar umbra lui să umbreze pre fieştecare dintru dânşii». 

Căldura soarelui are lucrare firească a dărui copacilor, 
erburilor, pietrilor scumpe şi plodurilor pământului vieţuitoare, 
umejoasă şi îngrăşătoare putere spre creştere. Aşijderea, şi 
căldura cea vieţuitoare a soarelui celui de taină, a lui Petru, 
asemenea au stătut aceştii puteri; că raza cea mai mică ce-au 
trimis la acela ce au fost din pântecele maicii lui olog, carele 
stătea înaintea uşii besericii ce să chiema Frumoasă, îndată l-au 
tămăduit, pentru că zicându-i de grabă: «Caută la noi», îndatăş i 
s-au întărit talpele şi gleznele. Cu această putere vieţuitoare a lui 
Petru s-au rădicat sănătos din pat şi oarecare om, anume Enea, 
carele zăcea de 8 ani, slăbănog. Cu aceasta şi la Iopi, lucru de 
minune la toţi, au înviiat pre Tavitha, ce murise. 

Are soarele şi altă a sa lucrare, că trece prin crăpăturile 
uşilor şi prin găurile păreţilor şi cele mai din lăuntru ale caselor 
le iscodeşte şi le luminează. Şi de la Petru n-au fost lipsită această 
putere, de vreme ce, după cum zice Ieremia la 17 capete: 
«Adâncă iaste inima decât toate si om iaste si cine-1 va cunoaşte, 

pre el». Insă aceasta o au iscodit-o şi au atins cu razele lui, 
precum să vede adevărat la Anania şi Samfira, a cărora minci¬ 
nosul cuget cu moarte făr' de veste i-au certat. [...] 

Multe feliuri de vrednicii, stăpâniri şi puteri dau filosofii să 
aibă luna. Şi întâi zic cum că luna iaste podoaba nopţii, asă- 
mânătoare soarelui şi stăpâna mării: aceste însă vrednicii cu 
dreptate să cuvin vasului celui ales şi cu cale iaste să se numească 

podoaba nopţii, de vreme ce s-au trimis de la Dumnezeu, pentru 
ca să lumineze limbile dintru întunerecul slujirii de idoli, precum 
o au zis mai nainte Isaia: «Te-am dat spre lumină limbilor, să fii 
spre mântuire până la marginile pământului». [...] Deci pentru ca 
să gonească această noapte întunecată şi pentru ca să lumineze o 
întunecare împuţită ca aceasta, au ales Dumnezeu pre Pavel, ca 
luminând ca altă lună luminată în lume, să răsipească întune¬ 
recul închinăciunei de idoli şi pentru ca să adevereze aceia ce 
zice: «Norodul carele şedea întru întuneric au văzut lumină 

mare». 

Să cuvine lui Pavel şi a dooa stăpânire a lumii, căci iaste 
asemănătoriu soarelui, pentru căci Pavel s-au arătat întru toate 
desăvârşit, asămânătoriu lui Petru. Deci cu cuviinţă iaste si 
putem să zicem acel cuvânt al Isaiei: «Şi va fi lumina lunii ca 
lumina soarelui». [...] 

Vredniciia cea după urmă a lunii iaste să stăpânească 
marea, care lucru să cuvine şi lui Pavel, pentru căci de 3 ori s-au 
sfărâmat corabiia cu el; o noapte şi o zi întru adâncul (mării) au 
făcut şi de s-au şi biruit de cumplitele valurile mării, iară pururea 
nevătămat s-au aflat într-acea înecătură. 

Intre celelalte idiomata adecă alsăuiri ce are luna are si 

aceasta: când iaste plină să scoală asupră-i câinii, ca nişte vrăj¬ 
maş, cu luptă şi nu încetează a o lătra, neputând suferi lumina ei; 
si cu aceştia toate, ia fiind curată si nevinovată, luminează si 
călătoreşte călătoriia ei, făr' de zăticneală. 

Câţ[i] câini sălbateci s-au sculat, turbaţ[i], asupra lui Pavel, 
lătrând. Au lătrat asupra lui Pavel tot Efesul, pentru căci învăţa 
de faţă cum că, acei (idoli) ce să fac de mâini, nu-s dumnezei. Au 

lătrat asupră-i la Iconiia, când s-au pornit limbile şi jidovii să 
ucigă cu pietri pre Pavel. Fost-au lătrat de Elima vrăjitoriul, 
carele din strălucirile lunii noastre cei de taină, a lui Pavel, au 
rămas orb. Fost-au lătrat, la cea mai de pe urmă, de câţva jidovi 
carii, s-au blestemat ei singuri pre sine, nici să mănânce, nici să 
bea, până nu vor ucide pre Pavel. [...] Cine dară să nu mărtu¬ 
risească cum că Pavel au strălucit între limbi, ca luna plină în 
zilele ei? 

Făr' de prepus iaste, drept aceia, că Petru au stătut în 
Beserică, ca alt luminător mare, pentru căci s-au arătat ca soarele 
luminând peste Beserică Celui înalt. Iară Pavel au fost stătut 
luminătoriu mai mic, însă asămânător soarelui, cu lumina, cu 
strălucirea, cu bunătăţile, cu vredniciia si cu slava" 22 . 

Autorul desfăşoară în fata ascultătorilor o astronomie 

mistică, prin care, îndrăznim să afirmăm, „prin mijlocul ochianu- 
rilor" 23 sale duhovniceşti, vede aşezarea celor doi Apostoli „ca 
nişte luminători mari [ai] tăriei ce[le]i de sus" 24 , astfel încât 
portretul acestora are dimensiuni cosmice, relativ cu situarea lor 
„în casa Celui înalt" 25 şi „luminând peste Beserică Celui înalt" 26 . 
Aceste imagini ar putea fi confundate cu un tablou descriptiv, 
dacă cineva se înşală în a considera portretul simbolic şi teolo- 
gico-alegoric a fi o simplă frescă celestă. 


22 Idem, p. 57-62. 

23 Idem, p. 59. 

24 Idem, p. 63. 

25 Idem, p. 59. 

26 Idem, p. 62. 

Antim nu are la îndemână, în acest demers pictural, decât 
uneltele cuvintelor 27 , si cu toate acestea înfăţişează înaintea 
auditoriului său două modele iconografice perfect autentice, 
sprijinindu-se nu pe acurateţe fotografică, ci pe acrivie herme¬ 
neutică şi pe interpretarea textelor biblice şi a tradiţiei eclezias¬ 
tice, pentru a alcătui imagini absolut convingătoare, pline de 
vitalitate şi dinamism. Ca şi în predica la Sfântul Nicolae, autorul 
se fereşte de a transfera personajelor sale o corporalitate grosieră 
sau un senzualism descriptiv-portretistic care să blocheze suges¬ 
tia transcendenţei şi să transpună totul la un nivel inferior, 
terestru, neagreat. 

Pare că autorul este silit să apeleze la procedee moderne - 
sau procedeele moderne şi-au găsit expresia avant la lettre, 
oricând în istorie, acolo unde exprimarea clasică nu era de ajuns 
-, din neputinţa de a reda cu fidelitate un plan de existenţă în 
acelaşi timp inefabil şi material, ceresc şi pământesc, pentru că 
trupurile umane vor învia şi, deşi transfigurate, vor fi aceleaşi 
trupuri făcute din pământ pe care le purtăm acum. 

în acest sens, „icoana este singurul obiect care întrupează 
modal avangarda absolută. Ea descrie ceva ce nu s-a întâmplat 
încă, mai precis descrie cum vom arăta noi, ambianţele noastre - 
fireşte, în chip simbolic -, după stingerea acestei lumi" 28 . Icoanele 

sunt „arvune ale învierii" 29 , „imagini înviate pe jumătate" 30 , 

27 Idem, p. 97. 

28 Sorin Dumitrescu, în cartea lui Robert Şerban, A cincea roată 
(Convorbiri cu...), Ed. Humanitas, Bucureşti, 2004, p. 64. 

29 Ibidem. 

30 Ibidem. 

obiecte reprezentând ceva ce depăşeşte radical condiţia umană 31 . 
Antim, ca scriitor, se situează în vecinătatea pictorului, pentru 
că, în definitiv, „imaginile sfinte... sunt tot scrieri. Un zugrav de 
icoane nu pictează, ci scrie chipuri" 32 . 

Imaginea celestă a celor doi luminători - cel diurn şi cel 
nocturn - nu este decât o poartă către spiritual şi către inefabil, 
sugerând o deplasare către acel punct elevat în care mintea 
înţelege că este necesar a înceta să mai fantazeze. Ea poate să 
privească în mod normal spre înălţimi spirituale numai până 
acolo unde frumuseţea lumii înconjurătoare îi permite să între¬ 
zărească posibilitatea unei realităţi inefabile. 

Soarele şi luna întrupează simboluri, dar autorul purcede la 
dematerializarea lor prin apelul la semnificaţii mistice şi prin 
asocierea cu persoanele sfinte ale celor doi Apostoli. 

Antim evită să-i redimensioneze în plan terestru pe cei ce 
aparţin Cerului, împărăţiei Cerului, preferând să-i îmbrace în 
veşminte simbolice, solare, extrem de semnificative pentru a 
evidenţia sugestia inefabilului şi a luminii divine. Ierarhul nu se 
opreşte la descrieri şi amănunte fizionomice concrete, deoarece 
urmăreşte să încline mintea spre a percepe iradierea Apostolilor 
de lumina cerească până la confundarea cu ea, nu din punct de 
vedere ontologic, ci în sensul asemănării şi al convieţuirii cu ea. 

Pentru aceasta, ei primesc un trup simbolic de lumină, 
personalizat aparte prin imaginea separată a soarelui şi a lunii, 
pentru a arăta că au depăşit starea omului căzut, prin care Adam, 


31 Idem, p. 65. 

32 Idem, p. 66. 

păcătuind, „s-au îmbrăcat cu îmbrăcăminte de piei, care îmbră¬ 
căminte nu iaste alta, după cum zice iarăşi Sfântul Grigorie, «fără 
numai acest trup gras şi muritoriu»" 33 . Antim conduce percepţia 
umană până la a sesiza această transformare spirituală evidentă, 
la graniţa dintre pământesc şi ceresc, subliniind prin aceasta 
ideea transcendenţei şi oferindu-ne astfel o motivaţie pentru 
refuzul descriptivismului simplist. Hieratismul ca program 
iconografic transpare, în variantă literară, în această transfigu¬ 
rare simbolică operată de Antim. 

Autorul se mişcă mereu pe două planuri, terestru şi ceresc, 
primul dintre ele fiind permanent traversat de sugestii ale 
transcendenţei şi asumat de o treptată reconfigurare spirituală a 
sa. Această reconfigurare a pământescului are loc prin transfigu¬ 
rarea umanului, prin schimbarea sa la faţă, aşa cum se întâmplă 
prin apariţia pe pământ a „soarelui celui de taină", care să-i 
umbreze taumaturgic pe oameni. Antim nu se dă înapoi nici de 
la unele delicii stilistice, folosind un oximoron de mare efect, 
când afirmă că „umbra acestui soare" - adică a Apostolului 
Petru - vindeca pe cei bolnavi. „Raza cea mai mică" a Sfântului 
Petru a tămăduit pe „acela ce au fost din pântecele maicii lui 
olog", iar Sfântul Pavel „au strălucit între limbi ca luna plină în 
zilele ei". 

Astfel încât, în sens spiritual, planul terestru ajunge să se 
intersecteze cu cel ceresc. De fapt, „între conceptul lumii 
spirituale şi presupoziţia indigenţei ei gnoseologice e o contra- 


33 Antim Ivireanul, Opere, ed. cit., p. 225. 

dicţie de principiu. Luată în serios, lumea spirituală nu poate fi 
decât partea tare a realului, sursa şi suportul lui. [...] 

Lumea spiritului începe să-şi descopere sensul adevărat: ea 
nu este o altă lume, e lumea însăşi în toată amplitudinea ei, suma 
armonică a văzutelor şi nevăzutelor" 34 . Frumuseţea acestor por¬ 
trete alegorice stă în măiestria artistică desăvârşită, aş spune, cu 
care autorul le-a pictat contururile, subliniind transgresarea 
umanului prin sublimul sfinţeniei, prin comparaţii de un inepui¬ 
zabil farmec poetic. 

în didahiile la Sfinţii împăraţi Constantin şi Elena, nu se mai 
pleacă de la o temă alegorică centrală, iar alegoria, acolo unde 

apare, este tangenţială. In realizarea portretului - care este, mai 
degrabă, o caracterizare - autorul pune accentul pe sensibilitate 
şi patetism, pe detaliu biografic, pe antiteze puternice între 
măreţie şi smerenie, pe conflicte interioare din care ies învin¬ 
gătoare dreptatea şi credinţa, pe tragismul vieţii umane din 
perspectivă creştină. 

Dacă celelalte portrete sunt realizate prin raportare la un 
model arhetipal - modelul Păstorului cel Bun, Hristos, în cazul 
Sfântului Nicolae si modelul solar ca simbol al Divinităţii, al lui 
Hristos, în cazul Sfinţilor Apostoli Petru şi Pavel -, dorindu-se a 
se evidenţia integrarea lor în cosmografia celestă, localizarea în 
spaţiul celest al Bisericii, ca lumini pe tăria Eclesiei, punându-se 
accentul pe transcendenţă, şi în cazul Sfântului Constantin se 


34 Andrei Pleşu, Despre îngeri, Ed. Humanitas, Bucureşti, 2003, p. 179- 


181 . 

stabileşte un model arhetipal, în persoana Sfântului Apostol 
Pavel. 

Antim se referă la asemănarea chemării celor doi. Apostolul 
acestei sărbători, a Sfinţilor Constantin si Elena, stabileşte de la 
bun început această asemănare, pentru că este tocmai pericopa 
ce conţine chemarea Sfântului Pavel şi putem afirma că Antim 
stabileşte tema predicii pornind de la această pericopă: „Pavel cu 
glas de lumină, precum spune Luca la Faptele Apostolilor: «Vă- 
zuiu, zice, pre cale încungiurându-mă lumină» şi Constandin cu 
slove alcătuite de stele şi cu glas purtător de lumină, precum 

_ /V 

mărturiseşte istoriia 35 : «Intru aceasta biruiaste»" 36 . 

9 9 

Ierarhul nostru afirmă şi despre el că „au strălucit steaoa cea 
luminoasă, blagocestivul Constandin" 37 , ca un reper stelar 
pentru corabia Bisericii, care „să lupta de valurile necredinţii" 38 , 
reuşind „să răsipească cu lumina credinţii norul eresului aria- 
nesc" 39 . Totuşi, portretul primului împărat creştin se conturează 
un pic diferit decât cele amintite anterior, prin renunţarea la 
alegorii prelungite, reliefându-se trăsăturile sale mai mult din 
antiteze, din agonia luptei între virtutea creştină şi ispitele păgâ- 
nismului, încă destul de prezent în Imperiul Roman al secolului 
al IV-lea, si din tablouri dramatice. 

Portretul împărătesc - şi mă refer acum la cea de-a doua 
didahie pe această temă, intitulată Cuvânt de învăţătură la Sfinţii 

35 E vorba despre Istoria bisericească a lui Eusebiu de Cezareea. 

36 Antim Ivireanul, Opere, ed. cit., p. 85. 

37 Idem, p. 116. 

38 Ibidem. 

39 Ibidem. 

şi întocmai cu Apostolii împărat Constandin şi Elena 40 - este alcătuit 
dintr-o succesiune de tablouri ce conţin în filigran un fir narativ, 
pe care autorul nu îl exploatează decât ca motiv de plecare reto- 
rico-poetic. 

Se porneşte de la binecunoscutele relatări despre minunea 
apariţiei Sfintei Cruci pe cer, prin care împăratul şi-a înfrânt 
rivalul său păgân, despre Sinodul de la Niceea prezidat de 
acelaşi, despre vindecarea sa miraculoasă prin Sfântul Botez - 
fără a se trece cu vederea refuzul său de a accepta terapia prin 
baia în sânge de prunci, oferită de medicii vremii -, precum şi 
despre participarea sa personală, la construcţia Bisericilor, re¬ 
nunţând la orice emfază imperială. 

Aceste patru izvoare narative sunt convertite de Antim în 
tablouri construite mai ales prin mijloace retorice, dintre care iese 
în relief alternanţa de întrebări şi răspunsuri cu caracter iniţiatic 
pentru public: „Şi oare n-au arătat mare creştinătate? Că auzind 
nedreptăţile cele păgâneşti ale lui Maxentie ce făcea asupra 
creştinilor, au rădicat asupra-i războiu şi măcar că era în nevoie, 
atâta cât era să se biruiască de Maxentie, iar l-au încredinţat bi- 
ruitoriu şi i-au sporit bărbăţiia sufletului spre luptă, neadormită 
proniia lui Dumnezeu cu o închipuire de Cruce pe ceriu, care 
zicea cu slove de stele: «Cu acestea să biruiesti», dintru care 
arătare, întărindu-se bun credinciosul Constandin, atâta de tare 
s-au luptat cu păgânul de Maxentie, cât l-au biruit desăvârşit şi 
l-au înecat în apa Tiverului" 41 . 


40 Idem, p. 113. 

41 Idem, p. 114. 

Iar despre împrejurările în care a avut loc Botezul Sfântului 
Constantin ni se relatează că, „fiind rănit iubitoriul de Dum¬ 
nezeu de cumplite bube peste tot trupul, era o minune celor ce-1 
vedea. [...] Iar zavistiia cea jidovească aceasta sfătuia pre împă¬ 
ratul, să ucigă atâţea prunci cât să-şi poată spăla trupul într-acel 
sânge cald al pruncilor celor omorâţi; şi aşa scufundând patima, 
acolo înăuntru, s-ar fi mântuit împăratul. Ce socotiţ[i], oare, să 
fie primit sfatul acesta, iubitoriul de Hristos, să se fi apucat de 
doftoriia aceasta, credinciosul? Ba, nu s-au apucat. De ce? O, de 
credinţa cea desăvârşită a credinciosului împărat au zis cu glas 
mare: mai bine voesc să moriu eu, bolnav şi pentru dragostea lui 
Dumnezeu, decât să-mi iau sănătatea mea şi să-mi răscumpăr 
mântuirea mea cu atâta sânge nevinovat. Răspuns adevărat de 
împărat credincios" 42 . 

Celelalte două evenimente biografice la care ne-am referit 
mai sus, îi prilejuiesc autorului o caracterizare comparativă a 
împăratului a cărui viaţă face subiectul acestui panegiric. Prima 
dintre ele este o alegorie în care termenul de comparaţie poate 
părea bizar şi este, în mod sigur, cel puţin inedit, fiind împru¬ 
mutat din orizonturi medicale ce nu par a avea vreo tangenţă cu 
tema omiletică: „Şi precum firea naşte iarba cea de vindecare la 
locul unde răsare odrasla cea purtătoare de moarte, precum se 
vede: are otravă de moarte scorpiia, iar după moarte să preface 
trupul ei iarbă de vindecare; muşcă năpârca de moarte, iar din 
trupul ei se face tiriacul, carele iaste împotriva veninului, într- 


42 Idem, p. 115. 

acestaş chip au rânduit dumnezeiasca pronie ca pe vremile 
necuratului Arie să strălucească blagocestivul Constandin.. A 43 . 

Antim este inventiv şi cât se poate de ilustrativ în a-şi 
urmări cu abnegaţie parcursul retoric, deşi nu exclud cu totul nici 
ipoteza ca el să fi împrumutat de undeva ideea acestei alegorii - 
deşi, la fel de bine poate să fie şi originală -, ceea ce demonstrează 
însă apetenţa sa pentru mediul ambiant, către naturalul cu valoa¬ 
re terapeutică, atât sufletească, cât şi trupească, pe care vom mai 
avea prilejul să o sesizăm în opera sa. 

Dar niciunul dintre aceste tablouri nu atinge atât de mult 
acea coardă sensibilă, pe care Antim o face adeseori să vibreze, 
în didahii, acel dramatism încărcat de solemnitate, în acelaşi 
timp sfâşietor şi duios, sentimental şi sever, sublimat prin poezia 
expresiei şi prin cadenţa aproape liturgică a frazei, ca în fragmen¬ 
tul următor: „Ajungea, ca un blagocestiv împărat să poruncească 
să se zidească Biserici, să se rădice case de rugăciuni şi alte zidiri 
plăcute lui Dumnezeu. Iar ca un smerit ce era însuşi să pogoriia 
din scaunul lui cel înalt şi lepăda schiptrul lui din mână şi scotea 
haina cea împărătească de pe trupul lui şi-ş goliia capul lui de 
cununa cea de mullt preţ şi aducea pre umerele lui pietri şi cu 
mâinile lui iubitoriul de Dumnezeu săpa cu ceilalţi lucrători la 
temeele Besericilor. O, smerenie fără de margine! Veniţi aici, voi 
lăcuitorii pustiiului, carii aţi stătut pilde minunate şi dascăli ai 
smereniei, veniţ[i], zic, şi vă minunaţi de smereniia împăratului 
celui ce iaste întocmai cu Apostolii; mărturisiţi cum că au ajuns 
până la nu mai [putea merge mai] înainte. 


43 Idem, p. 116. 

Pentru căci voi, de aţi şi înfruntat dobitoceştile patimi ale 
trupului, de aţi smerit trupul, de aţi lepădat deşertăciunile 
pohtelor, de aţi iubit ţinerea, de aţi urât mândriia, de aţi trăit în 
curăţenie, de v-ati făcut cu măsurăciunea smeriţi, nu iaste mi- 
nune, căci despărţindu-vă de lume şi iubind sărăciia, lesne aţi 
gătit sufletul vostru la smerenie, pentru căci bine ştim că sărăciia 
[îl] smereşte pre om. 

Iar marele Constandin, în luciul lumii aceştiia, împărat 
mare, stăpânitor lumii, cu domnie lată, cu stăpânire desăvârşită, 
cu mărire nespusă şi să nu să mândrească, ci mai vârtos să se 
arate desăvârşit pildă smereniei. Nu iaste minune minunilor? Nu 
iaste semn de mare sfinţenie? Nu iaste dovadă a unui mare dar 

9 

de la Dumnezeu în ceriuri?" 44 . 

Este evidentă implicarea afectivă, precum şi entuziasmul 
autorului, pe care de altfel, nici nu le reprimă, ci le dă glas ori de 
câte ori simte nevoia să fie debordant de atâta însufleţire. Antim 

9 

preferă întotdeauna să nu creioneze cu uşurinţă un portret şi nici 
nu este adeptul caracterizărilor sumare, de aceea, în predicile lui, 
tablouri întregi - alegorice sau nu - ţin loc de trăsături caractero¬ 
logice sau portretistice. El preferă să tuşeze detalii prin insistenţa 
asupra unor trăsături spiritual-morale, prin construcţii retorice 
sau alegorice (alternante sau conjugate), al căror incipient fir 
narativ le conferă un statut dinamic foarte eficient, ce are în final 
scopul să alerteze ritmul predicii şi să obţină impresia de 
derulare aproape cinematografică a unor secvenţe diferite, dar 


44 Idem, p. 117-118. 

perfect îmbinate prin tema comună. Coregrafia acestor tablouri 
este, nu de puţine ori, surprinzătoare. 

Nu poate fi vorba, desigur, de o tehnică a portretului 
clasică, ci de una digresivă, în care fiecare detaliu este caracte¬ 
rizat în parte şi face obiectul unei secvenţe, al unui tablou special. 

/V 

In predicile la Sfântul Nicolae şi la Sfinţii Apostoli Petru şi Pavel 
aveam un portret alegoric situat, în topica discursului, în poziţie 
centrală, pe marginea căruia autorul urzea alte compoziţii, în 
timp ce la Sfântul Constantin observăm o defilare de tablouri 
alcătuind o caracterizare, un portret. 

De fapt, fiecare dintre predici are reţeta ei, inimitabilă. 
Desfăşurarea de forte oratorice, literare si stilistice este întot- 
deauna surprinzătoare la Antim şi conferă sentimentul inepui- 
zării, survenind din abilitatea cu care evită orice monotonie sau 
suprasaturare neelegantă, fie că ne referim la tehnicile oratorice, 
fie la cele literare. 

Avem convingerea, ajungând în acest punct, că am reuşit să 
ilustrăm îndeajuns, pentru moment, modul în care Antim ape¬ 
lează la tehnica alegorică în realizarea portretului. Vom avea însă 
prilejul, mai departe, să analizăm portrete şi mai complexe decât 
cele la care ne-am referit deja. 

Portretul alegoric în etape şi despre ipostazierea frumu¬ 
seţii interioare 

9 


/V 

In Cazanie la Adormirea Preasfintei Născătoarei de Dumnezeu, 
Antim excelează în măiestria literară şi în arta portretului. De 
data aceasta, tabloul integral este alcătuit dintr-o sumă de 
portrete, care nu sunt decât dezvoltări perifrastice complexe ale 
unor trăsături si virtuti esenţiale ale Preacuratei Maici a lui Dum- 

9 9 9 

nezeu. 

/V 

In prima parte a predicii, oratorul ecleziastic parafrazează 
Acatistul Buneivestiri - primul şi cel mai vechi acatist din istoria 
Bisericii, „una din culmile lirice ale ritualului ortodox [...] 
introdus în oficiere în veacul al VH-lea de patriarhul constan- 
tinopolitan Serghie I" 45 -, afirmând: „îmi caut şi făr' de voia mea 
a conteni de a mai iscodi să aflu înălţimea fecioriei ei, întru care 
cu anevoe să sue gândurile omeneşti şi adâncimea darurilor ei, 
carele nu să pot vedea lesne nici cu ochii îngereşti" 46 . Si continuă 
prin a recapitula o parte din „cuvintele de bucurie" 47 (adică din 
binecuvântările) primite de Sfinţii Vechiului Testament de la 
Dumnezeu. 

Reuşeşte apoi să ofere ascultătorilor un ospăţ spiritual 
deosebit de rafinat, prin două pasaje interpretative de înalt nivel, 
reprezentând o hermeneutică onomastică - personală: „după a 


45 Dan Horia Mazilu, Recitind..., voi. II, op. cit., p. 11. 

46 Antim Ivireanul, Opere, ed. cit., p. 16. 

47 Idem, p. 17. 

mea proastă socoteală" 48 - cu privire la numele Mariam şi o 
tâlcuire teologică la „cuvintele cele de bucurie ce i-au zis îngerul: 
«Bucură-te ceia ce eşti plină de dar. Domnul e cu tine»" 49 . 

Acest excurs are în vedere, după cum se poate lesne 
observa. Vechiul Testament, Noul Testament si tradiţia eclezias- 
tică ortodoxă, autorul căutând să dovedească întemeierea vastă 
a afirmaţiilor sale. Acestea nu constituie însă decât un preludiu 
teologic şi hermeneutic, prin care Preasfânta Fecioară este 
indicată drept cea care adăposteşte în persoana sa împlinirea 
unor taine ale Sfintei Treimi, cu repercusiuni esenţiale în 
existenţa şi evoluţia umanităţii. Mai mult decât atât, parcursul 
vieţii Preacuratei apare ca indisolubil legat de pronia dumne¬ 
zeiască, de persoanele Sfintei Treimi şi, mai ales, de Hristos 
Dumnezeu. 

După această introducere lungă, urmează acea desfăşurare 
de tablouri - de care aminteam anterior -, alcătuind ipostaze 
portretistice diverse, o bucurie şi o încântare atât din punct de 
vedere teologic, cât şi estetic. 

Autorul trece de la un periplu scripturistic ce a înclinat cu 
preponderenţă spre reflexivitate, la un alt tip de periplu 
scripturistic, în care este regină exprimarea poematică, ca şi cum 
acesta ar coborî din muntele înţelegerii spirituale pe un versant 
nelipsit de florile virtuţilor estetice, alcă- tuind un mic poem 
cosmologic - o parafrază originală a primelor capitole din 
Geneză -, în care, în subsidiar, se interpretează taina creaţiei, dar 


48 Idem, p. 18. 

49 Ibidem. 

în principal se pune în lumină frumuseţea indescriptibilă a 
Maicii lui Dumnezeu. 

Aceasta se realizează printr-o tehnică apofatică ce contu¬ 
rează un profil splendid, prin anularea în final, a oricăror date 
din imediat şi a imaginaţiei: „Dumnezeu însă, carele numai cu 
un cuvânt au făcut si au zidit toate lucrurile cele văzute si nevă- 

9 9 

zute, poate cu adevărat, cu a Lui preaputernicie, să facă stele mai 
luminoase decât acestea ce strălucesc pre ceriu şi lună mai 
iscusită decât aceasta ce ne povăţuiaşte noaptea şi soare mai 
strălucitoriu şi mai luminat decât acesta, carele stinge cu lumina 
lui toate celialalte lumini şi ceriuri mai mari şi mai largi în 
rotocolime şi pasări mai cu dulce glasuri şi flori mai cu multe 
mirosuri si copaci mai nalţi si mai roditori si vânturi mai 

9 J7 99 9 

sănătoase si văzduhuri mai de folos si hiară mai multe la număr 

9 9 

si mai de multe feliuri si mai multe lumi decât aceasta ce lăcuim 

9 9 

poate să zidească în mărime şi în meşterşug mai minunate; iară 
o zidire care să covârşască în vrednicie pre Maica lui Dumnezeu 
nu va putea să facă niciodată, măcar că iaste preaputernic. 

Pentru că precum nu iaste cu putinţă, nu zic să socotească, 
ce nici cu mintea să gândească neştine, o fiinţă mai cuvioasă şi 
mai naltă decât Dumnezeirea, asa nicio zidire mai covârşitoare 
decât aceia ce au născut pre un Dumnezeu Carele S-au făcut Om. 
Că pre dânsa o au ales Dumnezeu, mai înainte decât toată 
zidirea, pentru ca să-I fie locaş vecinie, după cum grăiaşte David: 
«Aceasta iaste odihna Mea în vecii vecilor si într-însa voiu lăcui, 
pentru că o am ales»" [Ps. 31,13-14] 50 . 


50 Idem, p. 19. 

Cu adevărat Antim pare un vultur al teologiei, care 
planează cu uşurinţă şi repeziciune deasupra mai multor forme 
de relief spiritual, schimbând adesea peisajul, într-un urcuş ame¬ 
ţitor spre culmile universului mistic sau coborând liniştitor, într- 
un zbor lin pe deasupra întregii creaţii. Lumea sensibilă (creaţia 
materială) este privită ca de pe o esplanadă mirifică, ce oferă 
vaste motive pentru dezvoltarea contemplaţiei interioare. 

Sau, altfel spus, este o trambulină pentru un zbor cosmic, 
pentru o cunoaştere şi o interpretare cât mai adâncă a sensului 
existenţei, mergând până la izvoarele creaţiei, acolo unde nu este 
„ochi spre a cunoaşte", ci doar vederea pe care o îngăduie Dum- 

/V 

nezeu „celor ce II iubesc pe El" (Iac. 1, 12). Acest mic poem în 
proză este şi „un Laus Domini, nu lipsit de splendoare, prin 
grandioasa viziune a creativităţii" 51 . 

Dincolo de aceste semnificaţii, acest pasaj este însă - printr- 
o tehnică extrem de modernă - un tablou din care se profilează 
imaginea Maicii lui Dumnezeu, prin comparaţie şi chiar prin 
antiteză cu întreg universul, un portret din profil, dacă se poate 
spune astfel. Frumuseţea Născătoarei de Dumnezeu nu este pre¬ 
zentată în mod descriptiv, ci alegoric, prin analogie cu universul 
sensibil, cu acest cosmos somptuos ce pare un colţ de Rai, dar nu 
se compară, în frumuseţe, cu cea care este „cer" 52 , „Doamnă 

/V 

îngerilor" 53 şi „închipuirea lui Dumnezeu" 54 , „Preacurata Stă¬ 
până, Maica lui Dumnezeu, împărăteasa îngerilor şi a oame- 

51 Eugen Negriei, Antim Ivireanul..., op. cit., p. 51. 

52 Antim Ivireanul, Opere, ed. cit., p. 132. 

53 Ibidem. 

54 Ibidem. 



39 


nilor" 55 . Această idee - o putem numi nuanţă portretistică - o reia 
Antim şi în alte omilii, considerând „că de poate afla cineva mai 
mare şi mai slăvit decât pre Dumnezeu, poate că doară va afla 
mai mare şi mai cinstită decât pre Sfânta Fecioară, care Fecioară, 
ca alt ceriu gânditoriu, ţine în braţile sale pre Făcătoriul ceriului 
şi al pământului, pre Fiiul său. Carele iaste născut din Tatăl mai 
nainte decât luceafărul..." 56 . 

Vom avea prilejul să observăm detaliat că, pentru Antim, 
componenta cea mai frumoasă şi mai admirabilă a acestei lumi 
este cerul, iar Maica Domnului este cu atât mai sublimă cu cât 
este cer spiritual, căci „ia iaste ceriul cel adevărat, carele au răsă¬ 
rit pre Soarele dreptăţii şi în pântecele ei au lăcuit, ca întru al 
treilea ceriu, o Fată a Sfintei Troiţe, Fiiul si Cuvântul lui Dum- 
nezeu, Iisus Hristos, adevăratul Arhiereu, de au zidit a dooa oară 
neamul omenesc şi să ruga lui Dumnezeu Tatăl pentru mântui¬ 
rea lui Adam si a necunostintei lui" 57 . 

9 9 9 

Ea II naşte pe „Cela de carele fuge ceriul de groaza Lui" 58 , 
iar Antim completează, afirmând că este „scaun sfânt lui Dum¬ 
nezeu [...] ca să se odihnească pre dânsa Cela ce Să odihneşte pre 
scaunele cele îngereşti şi-ş[i] găti Luiş[i] ceriu însufleţit Cela ce 
au întărit ceriurile cu înţelepciunea Sa şi pământul l-au întemeiat 
pe ape, de carele se cutremură toate adâncurile şi beznele Iadu¬ 
lui" 59 . 


55 Idem, p. 167. 

56 Idem, p. 31. 

57 Idem, p. 42-43. 

58 Idem, p. 132. Cf cu Apoc. 20,11. 

59 Idem, p. 44. 

în ordinea lumii - atât în ceea ce priveşte ordinea lumii 
văzute, cât şi ierarhia spirituală Preasfânta Fecioară „iaste 
aleasă si întru tot îmbunătătată mai nainte decât toată zidirea, 
după cum zice la Cântarea Cântărilor" 60 - am văzut anterior 
aceeaşi idee preluată şi din Psaltire -, şi acesta este motivul 
pentru care Antim pune în lumină virtuţile sale, plecând de la 
acel portret ce doar profilează silueta cerească şi impunătoare a 

/V 

împărătesei lumii. 

Această primă parte - anterior citată -, a portretului, se 
încheie cu cuvintele: „Că pre dânsa o au ales Dumnezeu, mai 
înainte decât toată zidirea, pentru ca să-I fie locaş vecinie, după 
cum grăiaşte David..." 61 . 

Faptul că este aleasă din veşnicie, mai înainte de a fi lumea, 
pentru a fi Maica lui Dumnezeu, nu semnifică predestinarea ei, 
ci atotstiinta lui Dumnezeu, Care cunoştea virtuţile ei si a astep- 
tat să Se întrupeze din această Sfântă Fecioară, ce a întrecut 
întreaga fire în frumuseţe, mai ales spirituală şi morală. 

Tehnica de realizare a întregii icoane a Preasfintei Fecioare 
este cu totul deosebită. Prin cele ce a afirmat până în acest mo¬ 
ment, autorul a trasat contururile, urmând să stabilească detaliile 
în cele ce vor urma. 

Acea sumă de portrete, de care am pomenit iniţial, se 
succed introducându-se unul pe altul în scenă: finalul unuia 
dintre ele reprezintă o motivaţie pentru desfăşurarea celui urmă¬ 
tor, încât impresia este de continuitate şi unicitate a portretului. 


60 Idem, p. 41. 

61 Idem, p. 19. 

de imagini care se întreţes, care se predetermină. Astfel încât 
cuvintele despre care am spus că încheie portretul citat deja, 
reprezintă interfaţa pentru următoarea secvenţă, în care Ierarhul 
nostru ne prezintă pe larg, cu amplitudine, motivele pentru care 
Preacurata se numeşte „aleasă" de Dumnezeu. Urmează o icoană 
alcătuită din nu mai puţin de patru asemenea portrete care se 
nasc unul din altul, ca într-o succesivă oglindire şi adâncire a 
perspectivei, într-un mise-en-abîme de o mare profunzime teolo¬ 
gică, dar şi literară, a cărui poezie este inimitabilă: 

„Aleasă iaste, cu adevărat, ca soarele 62 
pentru că iaste încununată cu toate razele darurilor dum¬ 
nezeieşti 

9 

si străluceşte mai vârtos decât celelalte lumini ale ceriului. 

9 9 

Aleasă iaste si frumoasă ca luna 63 , 

pentru că, cu lumina sfinţeniei stinge celelalte stele 

şi pentru marea şi minunata strălucire 

de toate şireagurile stelelor celor de taină 

/V 

se cinsteşte, ca o împărăteasă. 

Aleasă iaste ca revărsatul zorilor 64 , 

pentru că ia au gonit noaptea şi toată întunerecimea păca¬ 
tului 

şi au adus în lume zioa cea purtătoare de viaţă. 

Aleasă iaste, că iaste izvor 65 

62 Cf. Cânt. Cânt. 6,10 sau Apoc. 12,1. 

63 Cf. Cânt. Cânt. 6,10. 

64 Ibidem. 

65 Cf. Cânt. Cânt. 4,15. 

carele cu curgerile cereştilor bunătăţ[i] 
adapă Sfânta Biserică şi tot sufletul creştinesc. 

Aleasă iaste, că iaste chiparos 66 
carele cu năltimea covârsaste ceriurile 

9 9 9 

şi pentru mirosul cel din fire s-au arătat departe de toată 
stricăciunea. 

Aleasă iaste, că iaste crin 67 , 

că măcar de au si născut între mărăcinii nenorocirii cei de 

9 

obşte, 

iară nu ş-au pierdut niciodată podoaba albiciunii. 

Aleasă iaste, că iaste nor 68 

carele n-au ispitit nicio greime a păcatului. 

Aleasă iaste, pentru că iaste Fecioară mai înainte de naştere. 
Fecioară în naştere. Fecioară şi după naştere 
şi iaste o adâncime nepercepută a bunătăţilor 
si o icoană însufleţită a frumosetilor celor cereşti. 

9 9 9 9 

Iaste o grădină încuiată 69 

dintru care au eşit floarea cea neveştejită, 

şi fântână pecetluită 70 , 

dintru care au curs izvorul vieţii, Hristos. 

Pre Aceasta au văzut-o Moisi[s] în muntele Sinai, 


66 Cf. Cânt. Cânt. 1,16. 

67 Cf. Cânt. Cânt. 2, 2. 

68 Cf. Is. 19,1. 

69 Cf. Cânt. Cânt. 4,12. 

70 Ibidem. 

ca un mg aprins şi nu ardea 71 . 

Pre Aceasta au văzut-o Aaron, 
ca un toiag înflorit şi plin de roadă 72 . 

Prea Aceasta au văzut-o Iacov, 

ca o scară întărită din pământ până în ceriu 

şi îngerii lui Dumnezeu să suiia şi să pogora pre dânsa 73 . 

Pre Aceasta au văzut-o Iezechiel 

ca o uşă încuiată, prin care nimeni n-a trecut 74 . 

Pre Aceasta au văzut-o Ghedeon ca o lână 75 , 

Avvacum ca o dumbravă umbroasă 76 
Daniil ca un munte 77 şi Solomon ca un pat 78 . 

Aceasta astăzi se mută de pre pământ la ceriu; 
lasă întristăciunea si se duce la bucurie, 
lasă cele de jos şi priimeşte cele de sus; 
lasă cele stricăcioase şi câştigă cele nemuritoare şi veşnice. 
Astăzi îşi dă preasfânt sufletul Ei în mâinile Fiului Ei 
şi cu cântări îngereşti şi apostoleşti se petrece cinstit trupul 
Ei 

în satul Ghethimani, spre îngropare. 


71 Cf. leş. 3, 2. 

72 Cf. Num. 17, 8. 

73 Cf. Fac. 28,12. 

74 Cf. Iez. 44, 2. 

75 Cf. Jud. 6, 38. 

76 Cf. Avac. 3, 3. 

77 Cf. Dan. 2, 45. 

78 Cf. Cânt. Cânt. 3, 7, 10. 

Astăzi ceriul întinde sânurile sale 
şi primeşte pre Ceia ce au născut 
pre Cela ce nu-L încape toată zidirea. 

Astăzi se minunează toate puterile cereşti 
zicând una către alta: 

Cine iaste Aceasta ce să suiie din pustiu 79 
adică de pre pământ, la ceriu? 

Cine iaste Aceasta care să iveşte ca zorile, 
frumoasă ca luna si aleasă ca soarile 80 ? 

9 

Cine iaste Aceasta ce să su[i]e de pre pământ în ceriu, 
albită, înflorită, în care hulă nu iaste 81 ? 

Rădicaţ[i] porţile voastre 82 , 

zic cetele cel îngereşti, una către alta, 

şi cu cântări de laudă primiţ[i] 

pre împărăteasa ceriului şi a pământului, 

care vine, să lăcuiască 

den a dreapta împăratului Dumnezeu 

cu îmbrăcăminte cu aur îmbrăcată, împistrită, 

după cum zice David 83 , 

căci Aceasta iaste Ceia ce au împăcat 

ceriul cu pământul şi pre Dumnezeu cu omul. 

Aceasta iaste bucuria celor drepţi 

79 Cf. Cânt. Cânt. 3,6; 8, 5. 

80 Cf. Cânt. Cânt. 6,10. 

81 Cf. Cânt. Cânt. 4, 7. 

82 Cf. Ps. 23, 7. 

83 Cf Ps. 44,11,15. 

şi nădejdia celor păcătoşi" 84 . 

Credem că este un portret sau o icoană magnifică a 
Preacuratei Fecioare. Antim se dovedeşte a fi un poet care se 
apropie de măsura teologică şi artistică din poemele Sfântului 
Grigorie de Nazianz sau ale Sfântului Efrem Şirul 85 . 


84 Antim Ivireanul, Opere, ed. cit., p. 19-21. 

85 A se compara cu un poem-rugăciune, asemănător, al Sf. Efrem 
Şirul: „Stăpâna mea. Preasfântă Născătoare de Dumnezeu,/ cu dar dăruită, 
a lui Dumnezeu Născătoare,/ Preabinecuvântată, de Dumnezeu dăruită,/ 
Maică a lui Dumnezeu,/ încăperea dumnezeirii Unuia-Născut Fiului tău,/ 
Fiul Tatălui Celui fără de moarte şi nevăzut,/ scaune în chipul focului, [...]/ 
jilţul împăratului Celui ce este pe heruvimi,/ uşa cerească, prin care de pe 
pământ la ceruri alergăm,/ Mireasă a lui Dumnezeu,/ prin care cu Dânsul 
ne-am împăcat, [...]/ cea care eşti, după Sfânta Treime, Stăpână a tuturor,/ 
şi, după Mântuitorul, mijlocitoare a toată lumea,/ căruţa Soarelui celui 
gândit, a Fuminii celei adevărate,/ care luminează pe tot omul care vine în 
lume,/ cea care porţi pe Acela care toate le poartă/ cu cuvântul gurii Fui,/ 
îmbrăcămintea cea neîntinată/ a Celui ce Se îmbracă cu lumina ca şi cu 
haină, [...]/ chivot sfânt/ prin care de potopul păcatului ne-am mântuit,/ 
rug nears/ pe care te-a văzut de Dumnezeu văzătorul Moise,/ cădelniţă de 
aur/ în care Dumnezeu Cuvântul a fost aprins/ şi a umplut lumea de bună 
mireasmă/ şi visurile neascultării de tot le-a ars,/ tablă de Dumnezeu 
scrisă, sfeşnic cu şapte lumini,/ a cărui strălucire a covârşit razele soarelui,/ 
cort sfânt care pe Basileul cel duhovnicesc F-ai născut,/ căruţa cea împă¬ 
rătească, năstrapă de mană primitoare,/ grădină încuiată, izvor pecetluit/ 
ale cărui ape curate şi limpezi adapă lumea,/ toiag al lui Aaron, cel cu 
sfinţenie odrăslit,/ lână de rouă purtătoare a lui Ghedeon,/ carte de Dum¬ 
nezeu scrisă,/ prin care zapisul lui Adam a fost rupt,/ munte al lui 
Dumnezeu, muntele cel sfânt/ în care Dumnezeu a binevoit să locuiască,/ 

Eugen Negriei observa, în didahiile lui Antim, „acea 
elevaţie constantă a exaltării, care făcea ca imnurile religioase ale 
lui Ephrem Şirul, Anastasie de Sinai, Ioan Damaschin - conserva¬ 
te în liturghia ortodoxă - să fie descoperite cu încântare de bise¬ 
rica Occidentului" 86 . 

Dacă iniţierea acestui tablou s-a făcut prin creionarea unor 
trăsături generale, printr-o antiteză cu nuanţă apofatică, în care 
era descris numai termenul antitetic, în timp ce frumuseţea Prea¬ 
curatei nu era precizată decât ca depăşire indicibilă a termenului 

rădăcină sfântă a lui lesei,/ cetate a lui Dumnezeu, vestită de David,/ 
dezlegarea întristării, izbăvirea robiei, îndumnezeirea muritorilor,/ cea 
prea frumoasă cu firea şi cu totul neprihănită,/ cea care din Libanul fecio¬ 
riei sui/ şi lumea ai umplut-o de bună mireasma mirului,/ a cărui dulceaţă 
curgând pe lemnul cel amar, l-a îndulcit,/ cea care în chip înfricoşat/ ai 
încăput toată fiinţa Dumnezeirii,/ dăruirea cea mai înaltă decât toată 
cinstea/ şi podoaba cea preacinstită a tuturor bunătăţilor,/ pat al lui Solo- 
mon,/ pe care te înconjoară şaizeci de puternici,/ adică glasurile Scripturii 
celei de Dumnezeu insuflate,/ loc de lumină încăpător,/ din care razele 
mântuirii au strălucit lumii,/ uşă a lui Iezechiel care caută spre răsărit,/ 
mărirea înfricoşatei iconomii,/ sălăşluirea cea frumoasă/ a dumnezeieştii 
împreună-pogorâri,/ împăcătoarea lumii, curăţitoarea noastră,/ adă- 
postirea darului celui prea dorit/ al tuturor bunătăţilor,/ cleşte de văpaie 
purtător care aduci rod prea frumos/ şi preadulce măr cu bun miros,/ 
trandafir dulce mirositor,/ floare neveştejită, crin preaalb,/ carte pecetluită, 
pe care nimeni nu poate s-o citească,/ chipul cel nescris al fecioriei,/ 
vederea Prorocilor cea cinstită,/ porfira cea de Dumnezeu ţesută,/ împlini¬ 
rea cea preavădită a toată proroci a...", cf Rugăciuni către Preasfânta 
Născătoare de Dumnezeu ale Sfântului Efrem Şirul, Ed. Bizantină, Bucureşti, 
1995, p. 15-19. 

86 Eugen Negriei, op. cit., p. 96. 

de comparaţie, în schimb, în pasajele citate sub forma a patru 
tablouri, fiecare dintre ele configurând trăsături distinctive şi a 
căror delimitare o sugerează însuşi autorul (prin modificarea 
elementului retoric repetitiv: „Aleasă iaste...", „Pre aceasta...", 
„Astăzi...", „Cine iaste...?"), imaginea Preasfintei Maici a lui 
Dumnezeu se desluşeşte în mod gradat prin comparaţii alego- 
rico-profetice, care indică inimitabilul şi unicitatea acestei per¬ 
soane sfinte - nu numai în sensul în care fiecare persoană umană 
este unică, ci al unicităţii ei absolute în istorie. 

' 5 

/V 

In primul tablou - cum am precizat deja - se demonstrează 
motivul alegerii acestei Sfinte Fecioare pentru a fi Maica lui 
Dumnezeu. Comparaţiile, aşa cum am arătat pe parcurs, sunt 
alegorico-profetice, Antim urzind un portret conturat în jurul 
unor motive alese cu predilecţie din Cântarea Cântărilor. 

Astfel, simbolurile soarelui, lunii şi zorilor se referă la călită- 

/V /V 

tea Maicii lui Dumnezeu de a fi împărăteasă a îngerilor şi a 
oamenilor, prin faptul că i-a întrecut pe toţi în iubire şi în virtuţi, 
ca soarele care întrece în strălucire stelele, precum şi la faptul de 
a-L fi născut pe Hristos asemenea zorilor care nasc lumina. 

Simbolistica izvorului o ipostaziază pe Preacurata Fecioară 
ca apărătoare a Bisericii şi mijlocitoare a credincioşilor, iar chipa¬ 
rosul, crinul şi norul sunt sugestii ale purităţii şi ale pururea- 
fecioriei sale, ale naşterii fără de prihană, mireasma inefabilă a 
primilor doi (chiparosul şi crinul), precum şi esenţa diafană a 
celui din urmă (norul) reprezentând spiritualizarea ei, înălţarea 
deasupra materialităţii prisositoare a condiţiei umane nedespăti- 
mite. 



48 


Este prima predică din Didahii în care ni se indică faptul că 
universul material poate fi citit ca o carte de simboluri, că el este 
o oglindă a lumii spirituale, o reflecţie - deşi palidă -, înscrisă 
într-un regn inferior, a unei realităţi infinit mai complexe şi mai 
strălucitoare, fără ca cele două lumi să fie complet separate, 
întrucât harul vieţii veşnice este iradiant prin materie şi îi conferă 
acesteia o aură de mister, care îi sporeşte farmecul. 

Astfel, soarele, luna, şiragurile stelelor, revărsatul zorilor, 
izvorul, chiparosul, crinul şi norul sunt simboluri biblice semni¬ 
ficative pentru a alcătui ţesătura virtuţilor în „haina aurită şi 
preaînfrumuseţată" a împărătesei care a stat „de-a dreapta Ta", 
de-a dreapta Dumnezeirii, conform Psalmului 44,11, la care face 
referire şi Antim în ultimul din aceste portrete, şi care dezvăluie 
că „toată slava fiicei împăratului este înăuntru, îmbrăcată cu 
ţesături de aur şi prea înfrumuseţată" (Ps. 44,15). 

Am citat aceste versete deoarece la ele face aluzie autorul în 
finalul minunatei sale icoane, de unde putem trage concluzia că 
tot acest text nu face decât să ne reveleze frumuseţea interioară, 
transparentizată prin haina virtuţilor, urzită absolut superb prin 
metafore şi expresii alegorico-scripturistice. Această viziune o 
priveşte pe Maica Domnului atât în perimetrul evenimenţial al 
naşterii Fiului său, cât mai ales în veşnicie, constituind, în acelaşi 
timp, interpretări - tradiţionale sau particulare - cu predilecţie 
din Cântarea Cântărilor. 

Am putea spune că această Mireasă a lui Dumnezeu şi 
împărăteasă a lumii are soarele, luna, stelele, zorii, ţesute în hai¬ 
na virtuţilor sale, precum şi mireasma chiparoşilor şi a crinilor. 

dulceaţa izvoarelor si adumbrirea norilor 87 , adică semnele iubirii, 

5 5 7 7 

ale curătiei si ale fecioriei, semnele fericirii veşnice, ale măririi, 
ale împărăţiei şi ale slavei cu care a încununat-o Făcătorul tutu¬ 
ror făpturilor. Cel care a şi ales-o mai înainte de a fi lumea. 

Amintind dogma pururea-fecioriei Născătoarei de Dum¬ 
nezeu, spre finalul primului tablou, Antim o descrie ca fiind o 
„icoană însufleţită a frumoseţilor celor cereşti", expresie prin 
care a chintesenţiat, a sublimat tot ceea ce afirmase până atunci 
şi chiar întregul fragment citat - şi nu este un fapt ieşit din comun 

87 Ar putea părea o imagine de basm - şi o parte din critica literară a 
remarcat această asemănare cu basmul românesc -, ceea ce ne conduce la 
concluzii pe care nu le-am aprofundat deocamdată, dar care ne par foarte 
verosimile, si anume acelea că basmele româneşti sunt rodul unei ima- 

'5 5 

ginaţii populare bogate care, neiniţiată în teologia adâncă, a brodat în jurul 
unor interpretări de acest gen audiate în cadrul predicilor şi a Slujbelor 
bisericeşti (citirea Sinaxarelor putea fi şi ea o sursă pentru o imaginaţie 
bogată, inventând un fir narativ care nu mai avea nimic de-a face cu cărţile 
sfinte). 

Spre această concluzie ne-au îndemnat şi unele lecturi din „Vieţile 
Sfinţilor", precum şi convingerea, bazată fie şi numai pe deducţie logică, 
că nu Biblia sau „Vieţile Sfinţilor" s-au inspirat din basme, ci invers, dacă 
ar fi să avem în vedere măcar şi numai principiul obiectiv al succesiunii 
lor temporale. Cât despre larg răspândita opinie, în unele medii ştiinţifice, 
că nici Sfânta Scriptură nu reprezintă altceva decât „mituri biblice", o 
simplă alternativă la cele păgâne, ne declarăm total împotriva acestei 
păreri. 

A se vedea, pe această temă, şi un excelent studiu comparativ, 
semnat de Diac. Prof. Andrei Kuraev, intitulat Daruri si anateme. Ce a adus 
creştinismul lumii, trad. din limba rusă de Nina Nicolaevna, Ed. Sofia, 
Bucureşti, 2004. 

pentru acest autor ca să semnaleze un nucleu central al predicii 
sau al unui tablou. 

Iar mai departe, oferind o interpretare metaforică la simbo¬ 
lurile alegorice ale Scripturii, în ceea ce priveşte „grădina 
încuiată" şi „fântâna pecetluită" - luminând sensul unor alegorii 
prin alte alegorii, prin potenţarea imagologică a alegoriei -, 
Antim recapitulează aceeaşi dogmă, enunţată anterior, şi interco- 
nexează pasajul următor, ce urmăreşte un alt set de profeţii din 
Vechiul Testament, prin care se ilustrează această dogmă esen¬ 
ţială a teologiei ortodoxe. 

în al doilea portret întâlnim prorocii şi viziuni profetice 
petrecute într-un context istoric special, ce trimit, prin istorici- 
tate, la evidenţa naşterii în timp - „sub vremi" - a lui Hristos, din 
Fecioară. Simbolurile anterioare nu erau contextualizate istoric, 
nu erau localizate de evenimente aparte, dar cele din al doilea 
pasaj redat mai sus, sunt spaţializate prin această panoramare 
veterotestamentară şi indică tocmai zămislirea, întruparea lui 
Mesia din această Preasfântă Fecioară, subliniind păzirea fecio¬ 
riei Născătoarei de Dumnezeu înainte, în, şi după naşterea 
Unuia-Născut Fiului său. Drepţii Vechiului Testament au vorbit 
despre Preasfânta Maică „cunoscându-i fecioriia cu ochii cei de 
gând ai prorociei" 88 , ea fiind „oglinda Prorocilor" 89 , motiv pen- 

88 Antim Ivireanul, Opere, ed. cit., p. 45. 

89 Idem, p. 46. Aşa o numeşte şi Neagoe Basarab: „Că eu căutând 
spre îndurările tale cele multe, mă nădăjduiescu că tu eşti oglinda cea 
cinstită, şi toţi cei ce iubescu pre Dumnezeu cătră tine aleargă şi caută ca- 
ntr-o oglindă luminoasă, şi tu eşti lumina cea înţelegătoare a toată lumea" 
- cf. învăţăturile lui Neagoe Basarab către fiul său, Theodosie, text ales şi stabilit 

tru care Antim recapitulează cu atenţie datele din această oglin¬ 
dă, ce reface chipul Preacuratei Fecioare Maria. 

Dacă primul tablou era o compoziţie alegorică - formulată 
ca o hermeneutică alegorică la alte alegorii inspirată mai ales 
de Cântarea Cântărilor şi oferind o întemeiere profetică a virtuţilor 
Preacuratei Stăpâne, din cartea în care se vorbeşte despre Dum¬ 
nezeu Cuvântul şi Mireasa Lui, în al doilea tablou această pers¬ 
pectivă profetică se lărgeşte, autorul rămânând însă în sfera in¬ 
terpretărilor alegorice ale prorociilor. 

Cel de-al treilea tablou părăseşte imaginile alegorice - 
pentru ca, în cel de-al patrulea şi ultimul, Antim să revină la acel 
verset din cartea Sfântului Solomon (Cânt. Cânt. 6,10), de la care 
a iniţiat tot acest demers portretistic - şi adaptează discursului 
un ton narativ, prin care este readusă în atenţie tema zilei: Ador¬ 
mirea Preasfintei Fecioare. însă acest ton narativ nu înseamnă 
naraţiune şi nici măcar un fir narativ concret, deoarece singurul 
detaliu relatat este cel al îngropării sale în satul Ghetsimani, de 
către Sfinţii şi Dumnezeieştii Apostoli. Autorul ar fi putut cu 
uşurinţă să enunţe faptele minunate întâmplate în preajma 
acestui eveniment major din istoria Bisericii - aşa cum face 
Varlaam, de exemplu - , dar preferă să fie în continuare un liric 
nedezminţit, punând accentul pe ritmul poetic al frazei, caden¬ 
ţată ca o litanie, obţinut prin repetiţia retorică a adverbului 
„astăzi" şi a verbului „lasă", precum şi prin simetria sintactică 
coroborată cu antiteza, aflate într-un echilibru perfect. 

de Florica Moisil şi Dan Zamfirescu, cu o nouă traducere a originalului 
slavon de G. Mihăilă, studiu introductiv si note de Dan Zamfirescu si G. 
Mihăilă, Ed. Minerva, Bucureşti, 1970, p. 218-219. 

împărăţia Cerului sau slava lui Dumnezeu în care este 
primită Maica Domnului este denumită prin metafora biblică a 
sânurilor cereşti - „ceriul întinde sânurile sale" într-o accepţie 
teologică tradiţională, care specifică prin termenul „sân" comu¬ 
niunea celor Sfinţi, precum în sintagma „sânul lui Avraam". Pe 
aceasta o aminteşte si Antim în două rânduri 90 , a doua oară 
referindu-se chiar mai explicit la faptul că „Va aşăza, fără de 
niciun prepus, marele Dumnezeu sufletul ei creştinesc (autorul 
se referea aici, la o persoană adormită de viţă nobilă - n.n.) „în 
sânul lui Avraam si al lui Isac si al lui Iacov, în lăcaşurile celor 
vii, în corturile celor drepţi, unde străluceşte lumina cea de 
pururea a dumnezeeştii Lui mărire". 

Felul în care „ceriul întinde sânurile sale" sugerează însă un 
gest de duioşie, de dragoste faţă de Preacurata Fecioară, către 
care cerul întreg şi Dumnezeu însuşi Se pleacă pentru a o primi 
în slava Sa. Metafora ar putea fi o sugestie a desăvârşirii iubirii, 
la care a ajuns Maica lui Dumnezeu, pentru care şi Preasfânta 
Treime, împreună cu tot cerul, deschide sânurile iubirii Sale infi¬ 
nite. 

/V 

In fine, în ultimul tablou se face o retrospectivă a profeţiilor 
alegorice din Vechiul Testament, aparţinând Cântării Cântărilor şi 
Psaltirei, cu referire strictă, de data aceasta, la evenimentul 
adormirii Născătoarei de Dumnezeu si la conducerea ei în cer 

5 

prin „porţile" îngereşti. Comparaţia ei cu zorile, cu luna şi cu 
soarele, reia o temă detaliată anterior, prin care s-a stabilit dem¬ 
nitatea sa de împărăteasă a lumii, pentru ca ulterior autorul să 


90 Antim Ivireanul, Opere, ed. cit., p. 12 şi 191. 

urmărească ascensiunea ei - trecând printre ierarhiile îngereşti - 
până la tronul Dumnezeirii, unde a fost aşezată pentru veşnicie 
„den a dreapta împăratului Dumnezeu", având „îmbrăcăminte 
cu aur îmbrăcată, împistrită", sugestie a curcubeului de virtuţi al 
Preasfintei Maici, adică haina desăvârşită a frumuseţii, întrucât 
ea însăşi „iaste acoperământul goliciunii strămoşilor" 91 şi „ai 
încununat neamul nostru (omenesc) cu slavă şi cu cinste" 92 . 

Interogaţiile din această secţiune sunt pur retorice şi nu 
vizează auditoriul, fiind în ele însele o expresie a uimirii înge¬ 
rilor. Repetiţiile şi interogaţiile urmăresc de data aceasta refera¬ 
tul biblic îndeaproape. 

Aceste patru tablouri - analizate separat, pentru a scoate în 
evidenţă performanţele scriitoriceşti ale lui Antim -, alcătuiesc 
un portret unic în literatura noastră veche, compus cu nespusă 
tenacitate, cu multă tehnică oratorică, stilistică şi compoziţională. 
Este remarcabil ritmul interior al acestor secvenţe lirice si 

9 9 

echilibrul perfect al simetriei frazelor: 

„Dacă predicile, cu ţesătura lor înflorată, vădesc o 
predispoziţie de a plasticiza, însă (cu unele excepţii) fără 
ornamentaţie excesivă, ele se înfiripă şi în structuri 
muzicale, polifonice - tema dezvoltată în unităţi paralele (şi 
corelări sinonimice), câteodată contrastante, repetiţia şi 
alternanţa unor refrene, euritmia ondulatorie (ca şi la 
Cantemir) - într-o gradaţie când suitoare, când coborâtoare. 


91 Idem, p. 46. 

92 Idem, p. 132. Cf. Ps. 8, 5. 

între care şerpuieşte în efluvii (încă un ecou al textelor 
religioase, care înrâuresc şi ritmica frazării) incantaţia ,/93 . 

Cele patru scene formează, de fapt, un singur mare portret 
unitar - şi predica, în sine, este deosebit de unitară -, având mai 
multe perspective, mai multe planuri. Este remarcabilă uşurinţa 
cu care Antim trece de la un plan la altul, printr-o trăsătură de 
condei, de la un portret în care stabileşte numai trăsături gene¬ 
rale, la altul, particularizat, cu însuşiri complexe, de la o imagine 
panoramatică la un portret al interiorului sufletesc, un portret 
spiritual-moral, înaintând către un climax ce nu ascunde nimic 
apocaliptic, nimic înfricoşător, către o apoteoză lină a spiritului, 
a elementului spiritual, prin care toată frumuseţea se concen¬ 
trează în oglindirea interioară, în subtilitatea şi rafinamentul 
negrăit de frumos al ţesăturii interioare, a hainei inefabile a sufle¬ 
tului, care se revelează ca focar de iradiere a frumuseţii în în- 
treaga fiinţă umană. 

Sufletul, în viziune creştină, este partea cea mai importantă 
a fiinţei umane, dar autorul o prezintă îmbrăcată în veşmânt 
virtuos - în tradiţie biblică, după cum am văzut - pentru că, de 
la cădere încoace, acoperămintele, hainele sunt cele care conferă 
demnitate omului, în conştiinţa şi în imaginarul uman acestea 
fiind simbolul exterior al frumuseţii si al demnităţii interioare. 

9 9 9 

Astfel încât haina „cu aur îmbrăcată, împistrită" a Preasfin- 
tei Fecioare, nu este altceva decât un simbol al preacuratului său 


93 Florin Faifer, în postfaţa la Didahii, Ed. Minerva, Bucureşti, 1983, 
p. 239. 

suflet, al înălţimii morale şi spirituale la care ea a ajuns, fiind 
recunoscută împărăteasă, demnă de a sta la dreapta împăratului 
Dumnezeu în veci 94 . 

Neaflându-se în imaginarul uman un echivalent al fru¬ 
museţii spirituale a omului, atunci frumuseţea cea mai desă¬ 
vârşită a fost ilustrată prin simbolul veşmântului împărătesc, a 
cărui strălucire şi bogăţie configurează în mintea ascultătorului 
o idee de frumuseţe sublimă, absolută şi de splendoare neîn¬ 
trecută, în asocierea cu împărăteasa lumii. 

Simbolul, prin capacitatea sa de a sugera inefabilul, este mai 
apt, decât orice altă figură de stil, de a se apropia - prin înde¬ 
părtare - de o realitate intangibilă cu simţurile, păstrând o dis¬ 
tanţă cuvioasă, respectuoasă, faţă de o persoana sfântă, dar 
oferind cea mai corectă aproximare din câte se pot face în legătu¬ 
ră cu frumuseţea sa interioară. 

9 

Antim parcurge acest traseu portretistic de la exterior spre 
interior, printr-un mise-en-abîme progresiv, care în acelaşi timp 
este şi o elevare spirituală către altitudini cereşti incompre¬ 
hensibile pentru mintea nedesăvârşită. 

Punerea în adâncime, adâncirea în vizualizarea frumuseţii 
interioare a Preacuratei Maici, după cât este posibil chiar şi 
pentru minţile profund teologice, se desfăşoară în paralel cu 
înălţarea până la tronul Dumnezeirii, la dreapta Căreia a stat 
Preasfânta Fecioară după adormirea sa. Virtuţile sale, care au fost 

/V 

94 „împărăteasa a stat de-a dreapta Ta" este o temă specifică şi pentru 
epoca lui Ştefan cel Mare şi Sfânt, afându-se reprezentată la Voroneţ şi în 
alte Biserici, cf. Sorin Ulea, Istoria artelor plastice în România, I, Ed. Aca¬ 
demiei, Bucureşti, 1968, p. 355. 

profeţite şi portretizate simbolic de către toţi Prorocii Vechiului 
Testament, sunt cele care o fac să străbată cerurile si cele care se 

7 9 

revelează în veşnicie ca o haină de aur împărătească, împodobită 
cu toate culorile luminii divine. 

Autorul nu urmăreşte o succesiune temporală în dezvol¬ 
tarea acestui portret - deşi există un decalaj istoric între referatul 
profetic şi adormirea Preacuratei -, timpul fiind suspendat, iar 
perspectiva mutată într-un interval al veşniciei, în care Maica 
Domnului a trecut prin „porţile ,/ îngereşti şi a stat la dreapta 
Preasfintei Treimi. Recapitularea profeţiilor nu vizează spaţiul 
istoric, ci autorul se concentrează numai asupra finalităţii eterne 
a acestor aspecte relatate „în oglindă" de către Sfinţii Proroci. 
Există chiar, în Ortodoxie, o icoană care o înfăţişează pe Maica 
Domnului având, de jur împrejurul său, pictate toate acele 
obiecte simbolice prin care a fost închipuită în Vechiul Testa¬ 
ment. 

/V 

In consecinţă, putem spune despre Antim că este un mare 
pictor, alături de un mare scriitor, orator şi stilist. El urmăreşte 
cu destul de mult rafinament tehnic şi precizie fotografică 
punerea în perspectivă şi reliefarea simbolurilor prin care se 
conturează portretul. Procedeele oratorice - repetiţia, enume- 
raţia, simetria şi paralelismul sintactic -, împreună cu ritmul 
perspicace al fiecărui fragment în parte, oferă acestor tablouri o 
suplimentare cromatică şi o accentuare binevenită a contururilor. 
Simbolurile şi metaforele revelatorii, la rândul lor, constituie 
substanţa portretului, stabilind focalizarea pe acele aspecte pe 
care autorul a dorit să le aşeze într-o lumină puternică. 

Dezvăluirea prin ascundere nu este însă neapărat o tehnică 
modernă, ci mai degrabă una care ţine de apofatismul biblic, dar 
impresia poate să fie de modernitate surprinzătoare şi de actua¬ 
litate a limbajului şi a discursului - şi sesizăm aceasta mai înainte 
de a intra în problematica morală ce vizează lumea contem¬ 
porană lui Antim, dar care are tangenţe şi cu vremurile de azi. 

Finalul acestei predici este - ca în multe alte didahii ale sale 
- o rugăciune, care a atras atenţia multor exegeţi prin tonalitatea 
poetică şi ritmul interior al frazei: „Stăpână de Dumnezeu 
Născătoare, împărăteasa ceriului şi a pământului, cinstea şi slava 
creştinilor, ceia ce eşti mai naltă decât ceriurile si mai curată 
decât soarele. Fecioară prealăudată, nădejdia celor păcătoşi şi 
liniştea celor bătuţi de valurile păcatelor, caută asupra norodului 
tău, vezi moştenirea ta, nu ne lăsa pre noi, păcătoşii, ci ne pă- 
ziaşte şi ne mântuiaşte de vicleşugurile diavolului, că ne-au îm¬ 
presurat scârbele, nevoile, răotăţile şi necazurile. Dă-ne mână de 
ajutoriu. Fecioară, că perim..." 95 . 

Antim coboară de la înălţimile rarefiate ale teologiei către 
un spaţiu terestru mult mai puţin subtil şi neocolit de primejdii, 
în care implicarea Maicii Domnului este întotdeauna salvatoare, 
această rugăciune având - pe lângă calitatea de a reîntoarce 
asistenţa la atmosfera iniţială, în punctul din care s-a plecat, 
pentru ca finalitatea să arate că predica şi-a urmat până la capăt 
scopul propus - darul completitudinii, deoarece întregeşte por¬ 
tretul anterior, cu ipostaza pogorâtoare a Maicii lui Dumnezeu, 
prin intervenţia sa în lume cu rol soteriologic, acolo unde este 


95 Antim Ivireanul, Opere, ed. cit., p. 21. 

chemată. Eugen Negriei a sesizat valenţele poetice şi oratorice ale 
acestui text - pe care l-a şi aşezat în versuri, urmărind, ca şi noi, 
pauzele şi cezurile sugerate de autorul însuşi -, dar şi nuanţa lui 
complementară portretistică, afirmând, printre altele că 
„Rugăciunea...răspunde vocaţiei lirice şi ilustrează, în parte, 
modelul imnologic, în parte alte modele. [...] Rugăciunea, în 
omiletică, desăvârşeşte ultimul act al alocuţiunii. Dintre toate 
mutaţiile stilistice evidente în didahii, cea înfăptuită de rugă¬ 
ciune e esenţială, pentru că aduce o schimbare în direcţia adre¬ 
sării si în atitudinea fată de ascultători, o nouă tonalitate ce 
derivă din solemnitatea afectivă şi din înfiorarea gingaşă a 
rostirii. [...] în predicile ţinute în ziua de Sfântă Mărie, rugă¬ 
ciunea finală completează, în termeni tradiţionali, dar cu un 
neasemuit freamăt omenesc în fiecare vorbă, portretul suav al 
Mamei lui Iisus" 96 . 

Fără a compune imne, Antim Ivireanul avea în urma sa o 
extraordinar de bogată tradiţie bizantină şi slavă a imnografiei, 
„această lirică religioasă fastuoasă (care) a circulat intens la noi 
în cuprinsul sbornicelor slavone (dar şi în codice greceşti), 
apărând în contexte variate, destule dintre ele nonliturgice [...] 
obişnuindu-i pe cititori cu acest tip de discurs literar" 97 . 

/V 

In mod sigur. Ierarhul nostru era foarte familiar cu imnul şi 
cu poezia religioasă, probând putinţa transpunerii substanţei 
poetice în proză, în omilii. Frecvenţa imnologiei în literatura 
ortodoxă este considerabilă, având în vedere si vechimea ei 

' 9 


96 Poezia medievală..., op. cit., p. 95-96. 

97 Dan Horia Mazilu, Recitind ..., voi. II, op. cit., p. 11. 

istorică, întrucât imnul s-a constituit ca specie în secolul al IV-lea, 
când „au scris astfel de texte Ioan Chrisostomul, Grigorie de 

/V 

Nazianz, Efrem Şirul, Vasile cel Mare. începând cu veacul al V- 
lea până în cel de-al IX-lea, imnografia bizantină a avut câţiva 
reprezentanţi de marcă, precum Roman Melodul (maestrul tro¬ 
parului), Andrei Criteanul, Theodor şi Roman, cei doi fraţi 
călugăriţi la Mănăstirea Studion din Constantinopol, Cassia, 
faimoasă călugăriţă poetesă" 98 . 

Nu e imposibil, în aceste condiţii, ca firea poetică a lui 
Antim să fi impropriat valenţele lirice atât de emoţionante ale 
acestui gen, adaptându-le discursului său. Astfel, „în spiritul 
imnurilor liturgice, Antim Ivireanul, creează un excelent imn 
dedicat Fecioarei Maria în Cazania la Adormirea Maicii Domnului. 
[...] Este un portret encomiastic, având toate elementele imnice: 
retorica, frazarea, periodicitatea, formule de tip anaforic („Alea¬ 
să...", „Aceasta...", „Pre aceasta au văzut-o...")" 99 . 

Ajungând în acest punct, am dori să punem pe tapet câteva 
concluzii parţiale ale investigaţiei noastre în zona iconografic- 
portretistică a operei lui Antim, considerând că acesta este - în 
virtutea a ceea ce am analizat până acum -, magistral în rea¬ 
lizarea unor imagini şi portrete alegorice. 

In opera sa omiletică, am putea spune (privind strict din 
perspectivă literară) că ce nu e portret, e tablou şi invers, întrucât 
incursiunile teologice exclusiv teoretice, precum şi fragmentele 
pur narative sunt relativ restrânse ca întindere. 

98 Ibidem. 

99 Valeriu Marinescu, Vocaţia magnificării în literatura română veche, 
Ed. Ars Docendi, Bucureşti, 2003, p. 73-74. 

Desigur, ar trebui să luăm în calcul şi spaţiul acordat 
soluţiilor hermeneutice, în unele din alocuţiunile sale omiletice, 
precum şi reversul moral al discursului teologic, versiune care 
nu de puţine ori ne oferă surpriza unor fresce, care ar putea fi 
considerate ca reprezentând un portret colectiv, al societăţii ro¬ 
mâneşti de la începutul secolului al XVIII-lea. 

Revenind însă la portretul alegoric, demersul nostru are în 
vedere şi finalitatea acestui capitol, scopul său fiind acela de a 
revela dimensiunea ontologic-iconografică şi personalistă a uni¬ 
versului, după cum reiese din Didahii. Ceea ce se observă cu 
claritate cercetând aceste portrete, care aparţin unor persoane 
excepţionale, unor Sfinţi - având conştiinţa permanentă că 
Sfântul iese de sub incidenţa portretului (ca posibilitatea de 
reprezentare pur umană, limitată 100 ) şi a modului uman de 
dimensionare a unei personalităţi, şi că numai în virtutea unui 
pogorământ putem distinge anumite trăsături, privite sub 
speciae aeternum - este faptul că aceştia reconstituie universul, 
creaţia în întregime, la un nivel superior, spiritual, concluzia - şi 
obiectivul predicii - fiind de a înţelege că omul a fost destinat de 


100 Sensul termenului „portret" este oarecum opus celui al „icoanei", 
întrucât portretul, care triumfă în Occidentul medieval începând cu 
secolele XII-XIII, „nu mai este imaginea abstractă a unui personaj 
reprezentat prin simboluri, semne ce materializează locul şi rangul 
hărăzite de Dumnezeu, ci redarea individului surprins în timp, în con¬ 
cretul spaţial şi temporal, nu în esenţa lui eternă, ci ca fiinţă efemeră...", 
cf. Jacques Le Goff, Pentru un alt ev mediu, voi. I, cu studiu introductiv, note 
şi traducere de Maria Carpov, Ed. Meridiane, Bucureşti, 1986, p. 103. Aici 
folosim acest termen cu amendamente la conceptul său modern. 

Dumnezeu să-şi asume întreaga frumuseţe a lumii, a zidirii ma¬ 
teriale şi spirituale, astfel încât el să devină o oglindă a splendorii 
universale. 

In sens eshatologic, virtuţile, frumuseţea spiritual-morală a 
oamenilor, care în această viată nu este sesizabilă în modul cel 
mai evident cu putinţă - aşa cum este sesizabilă şi vizibilă fru¬ 
museţea materială, exterioară, care cade sub simţuri -, vor 
deveni adevărata estetică a lumii viitoare, adevărata strălucire si 
frumuseţe, care are numai o analogie simbolică în acest univers 
perisabil. 

Antim Ivireanul îşi scrie predicile pornind de la o concepţie 
ierarhizantă şi armonică a lumii - atât a celei spirituale, cât şi a 
celei materiale, atât în spaţiu, cât şi în timp -, extraordinar de 
bine pusă la punct şi suntem siguri că Sfântul Dionisie Areo- 
pagitul a făcut parte din lecturile sale, întrucât l-a şi citat în 
Didahii. 

Pornind de la aceste considerente, vom analiza mai departe 
acest subiect al iconografiei lumii, cu convingerea că frumuseţea 
exterioară, estetica operei sale, va ieşi la lumină şi mai mult sub 
presiunea reflecţiei care vizează adâncimile şi subtilităţile cuge¬ 
tării autorului nostru, ale spiritualităţii sale, care şi-a ţesut un 
veşmânt literar neîntrecut. 

9 



62 


Iconografia lumii şi motivaţia teologico-filosofică a veleită¬ 
ţilor poetice şi plastice ale lui Antim 


Mitropolitul nostru nu se opreşte numai la portrete de 
Sfinţi, ci ni-L prezintă în icoană pe Dumnezeu însuşi, atât cât este 
cu putinţă. în acest sens, un alt portret, cu adevărat alegoric, atât 
în sens literar, cât şi teologic, realizat urmărindu-se mai ales 
Vechiul Testament şi profeţiile cuprinse în el, dar având ca punct 
culminant mărturii din Noul Testament, apare în Cuvânt de 
învăţătură la Duminica florilor 101 şi este o icoană inefabilă a lui 
Dumnezeu, în care se portretizează iubirea Lui de oameni ca 
trăsătură esenţială a acestei fizionomii dumnezeieşti. Ceea ce ne 

9 9 

interesează pe noi, din punct de vedere literar, în această predică 
la Florii, este tehnica portretistică magistrală - în acelaşi timp 
teologico-inefabilă - prin care se aglomerează trăsăturile acestui 
chip divin al Mântuitorului lumii. 

Icoana aceasta este realizată dintr-o sumă de portrete frag¬ 
mentare, sugestive, deoarece este vorba de o persoană care nu 
poate fi niciodată descrisă decât în măsura în care ea însăşi S-a 
revelat lumii. 

Autorul pleacă de la tema zilei, intrarea lui Hristos în 
Ierusalim, mai bine zis de la un mic amănunt al acestei zile, acela 
că El a intrat stând pe mânzul asinei, şi va urmări realizarea unui 
portret paradoxal, al Celui ce este Dumnezeu şi om. Antitezele şi 
antinomiile se ţin lanţ, deoarece persoana divino-umană a Fiului 
a împăcat în sine contrarii a căror unire nu putea fi nici măcar 


101 Antim Ivireanul, Opere, ed. cit., p. 105. 

gândită de mintea umană. Astfel că Dumnezeu, „de I-au fost 
lipsă de cară şi de căruţe, ca să meargă undevaş, are El mult mai 
slăvite si mai lăudate cară decât aceştia; că zice David, Psalm 17: 
«S-au suit pe heruvimi şi au zburat; zburat-au pe arepile vân¬ 
tului»" 102 . 

Oamenii L-au cunoscut pe Dumnezeu în Vechiul Testament 
mai mult ca Stăpân Atotputernic, ce stârnea teama: „de care frică 
şi groază fiind cuprins şi începătoriul neamului omenesc, stră¬ 
moşul nostru Adam, s-au ascuns si n-a cutezat ca să iasă înaintea 

9 '9 

înfricoşatei Fetei lui Dumnezeu..." 103 . Aceasta este una dintre 

9 9 

icoanele lui Dumnezeu, cea care subliniază atributele măririi: „că 
mă îngroziia pre mine mai demult mărirea aceia de care iaste 

/V 

scris: «înfricoşat iaste Acela ce ia sufletele boiarilor, înfricoşat 
iaste mai mult decât împăraţii pământului...»" 104 . 

însă autorul alunecă spre o altă latură a portretului, spre 
revelarea lui Dumnezeu ca blândeţe şi iubire, până într-atâta 
încât „nu era nimic aşa de sărac şi de lepădat, carele să soco¬ 
tească, că nu va putea merge la împăratul cel cu numele smerin 
şi sărac" 105 - expresie care nu este decât o parafrază la întruparea 
şi la viaţa Mântuitorului pe pământ. însă metafora aceasta are 
conotaţii vaste, pe care, în parte, autorul le luminează în conti¬ 
nuare. 

Antim recurge la o comparaţie alegorică pentru a explica de 
ce Dumnezeu Se revelează omenirii în mod diferit din punct de 

102 Idem, p. 105-106. 

103 Idem, p. 106. 

104 Ibidem. 

105 Idem, p. 106-107. 

vedere istoric, de ce istoria umanităţii este o oglindă aperceptivă 
imperfectă, care nu poate privi Divinitatea decât fragmentar: „Că 
precum împăraţii [sunt îmbrăcaţi] cu alt feliu de haine când merg 
la vânat, cu alt fel când merg la îngropăciuni şi cu alt fel de haine 
când merg la nunte, aşa şi Dumnezeu, după vremi să înfrumu- 
şăţează. Drept aceia, cu alt fel de podoabă va veni când va judeca 
lumea, că va veni pre norii ceriului, cu putere şi cu slavă mare; 
că aşa să cuvine, mai vârtos Judecătoriului. Iar acum, pentru că 
nu vine să judece, ci vine ca să răscumpere şi să întoarcă cătră 
Sine neamul omenesc, precum însuşi grăiaşte, n-au trimis Dum¬ 
nezeu pre Fiiul Său în lume, ca să judece lumea, ci pentru ca să 
mântuiască lumea printr-însul. Şi tocma pentru aceia I-au trebuit 
să vie îmbrăcat cu blândeţe si cu smerenie, ca nu doară viind cu 
altă slavă oarecare mai mare, să să spară oamenii şi să fugă de 
Dânsul, precum odinioară jidovii în muntele Sinaii, spăriindu-să, 
au fugit, neputând răbda groaza şi mărirea Lui" 106 . 

Avem aici o minunată icoană a împăratului lumii. Care se 
învesmântă diferit în funcţie de ocazie, autorul rememorând trei 
mari momente ale revelării dumnezeieşti în istorie: pe muntele 
Sinai, la întrupare şi la Judecată. Antim preferă însă ordinea in¬ 
versă, începând cu Apocalipsa sau Judecata, care va fi desco¬ 
perirea finală, dezvăluirea lui Dumnezeu înaintea întregii uma¬ 
nităţi, după ce, în decursul istoriei. S-a revelat în mod treptat. 
Dumnezeu S-a arătat mai întâi ca dreptate, apoi ca bunătate, 
pentru ca cei care nu L-au putut iubi pentru dreptatea Sa, să-L 
iubească măcar pentru jertfa Sa, dar la sfârşitul lumii va veni ca 


106 Idem, p. 107. 

Dumnezeu iubitor, dar şi ca Judecător drept, revelându-Se în 
mod deplin. 

Conform lui Antim, Divinitatea şi-a arătat disponibilitatea 
Sa enormă faţă de om prin aceea că „omul nu vrea să meargă la 
Dumnezeu, ci Dumnezeu S-au milostivit si au venit la om. Si 
luând Dumnezeu trup, mergea după acela ce fugise de la Dânsul, 
că fugise de la binele cel mare omul cel orb şi nebun, întru atâta 
cât nu l-au putut înturna cu niciun glas de strigare prorocească, 
ca să se întoarcă de pe calea rătăcirii. Pentru aceia, însuşi[i] 
Dumnezeu, întrupându-Se, S-au apropiiat de cel ce fugiia, ca să- 
1 întoarcă cătră Sine" 107 . 

Mai devreme autorul ne vorbea de Adam care s-a ascuns de 
Dumnezeu, iar acum desemnează metonimic întreaga umanitate 
care i-a urmat aceluia, cu numele de „om", caracterizat fiind 
numai prin faptul că nu putea decât să fugă de Dumnezeu, 
deoarece atotputernicia Acestuia îl înspăimânta, îi înfricoşa con¬ 
ştiinţa maculată. Singurul mod de apropiere, prin care Logosul a 
intrat din nou în dialog cu omul, a fost întruparea Sa, pentru ca 
acesta din urmă să nu se mai teamă de slava Lui copleşitoare. 

întreaga predică este construită pe explicarea acestui sens 
al chenozei Mântuitorului, prin care Dumnezeu a reabilitat pe 
om în relaţia intimă cu Sine, a Cărui lipsă acesta o resimţea ca pe 
o infirmitate dialogică dureroasă. 

Venirea lui Hristos în trup, interpretată metaforic de Antim, 
ca o fugă a lui Dumnezeu după om, reprezintă un element 
esenţial de portretizare, de iconizare a lui Dumnezeu. 


107 Idem, p. 109. 

Retrăgându-Se într-un contur uman. Cuvântul - Care este 
icoană a Tatălui şi Arhetip iconic al lui Adam - Se oferă 
iconizării, iar Antim rememorează o parte din profeţiile 
Vechiului Testament, pentru a evidenţia tocmai această calitate 
iconică a lui Mesia, Chipul Său devenind explicit prin înome- 
nirea Sa şi prin venirea Sa în lume, pentru ca omul să-L poată 
privi din nou, faţă către Faţă 108 , pe Dumnezeu. 

în opinia lui Antim, omul este o „pasăre" aparte, înzestrată 
cu aptitudinea păsărilor de a privi pururea spre cer şi de a-şi 
„cunoaşte vremea lor" 109 . La fel, omul trebuie să îl cunoască pe 
Dumnezeu, Care „după vremi să înfrumuşăţează", să-L recu¬ 
noască după veşmântul Său, după haina pe care o poartă, ca un 
împărat ce îşi schimbă podoaba după voie, după cum spune 
Antim. 

Drept aceea, el poate cunoaşte vremea mântuirii sale, când 
vede că Dumnezeu e îmbrăcat cu trup. Pentru că, spune autorul 
în alte ocazii, „veşmintele...închipu[i]esc trupul" 110 şi, într-o 
înţelegere înaltă, „zăpada...iaste omenirea Lui, precum hainele 
Lui le-am arătat albe ca zăpada în muntele Thavorului" 111 . 

Şi iarăşi, în altă predică zice: „să ne îmbrăcăm cu noul 
Adam, cu Domnul nostru Iisus Hristos" 112 . 


108 In limba noastră veche, nu se spunea „persoană", ci „faţă", termen 
ce demonstrează că o relaţie personală implică privirea în faţă, oglindirea 
reciprocă în celălalt. 

109 Antim Ivireanul, Opere, ed. cit., p. 108. 

110 Idem, p. 209. 

111 Idem, p. 92. 

112 Idem, p. 64. 

/V 

In Vechiul Testament, Sfinţii Proroci implorau revelarea lui 
Dumnezeu în trup, adică tocmai această îmbrăcare cu haina firii 
umane, pentru care „Beserica noastră astăzi (şi) ne arată noao 
vaetele, plânsurile, suspinele şi dorirea Părinţilor celor din Legia 
veche, carii cu atâta dragoste doriia de venirea lui Hristos, 
precum îş zice cătră ucenicii Săi: «Fericiţi sunt ochii carii văd ce 
vedeţi; că adevăr zis voao. Mulţi împăraţi şi proroci au vrut să 
vază ce vedeţi voi si n-au văzut si să audă ce auziţi voi si n-au 

9 9 9 9 9 

auzit»" 113 . 

Din acest fragment autorul îşi ia motivaţia unei incursiuni 
în prorociile despre Hristos ale Vechiului Testament, din care 
pictează o icoană a lui Hristos de o inefabilă frumuseţe. Urmează 
mai bine de două pagini de inegalabilă poezie mistică, pe care o 
voi reda în versuri, după ritmul pe care îl impune fraza însăşi, şi 
în care se urmăreşte conturarea icoanei lui Hristos: 

9 

„Pentru care lucru mie mi se pare a fi 

Părinţii cei de demult asemenea acelora 

9 

pre carii îi ia şi-i învăluiaşte furtuna cea de noapte pre mare 

şi văd lumină oare unde, departe, într-un loc de nădejde 
pusă, 

spre care silesc să o ajungă cei învăluiţi; 

şi adese cu ochii cătră dânsa privesc 

şi pânzele le îndreaptă ca să meargă (din cât pot) într-acolo; 

şi aceia, de nu pot amintrilea, cu ochii şi cu sufletul o 
cuprind 114 . 

113 Idem, p. 110. 

114 Este o parafrază scripturală extinsă, la cuvintele Sfântului Pavel, 
care vorbeşte despre Sfinţii de dinaintea venirii lui Hristos, amintind pe 

Aşijderea şi Părinţii noştri cei de demult, 

întorcându-ş ochii spre lumina cea adevărată, 

spre Domnul nostru Iisus Hristos 

(Care cu lumina Sa umbra şi întunerecul lumii aceştiia 

l-au stricat) 

cu smerenie-s tindea mâinile sale 

9 

şi spre aceia din tot cugetul doriia 
şi spre aceia degrab' ca să sosească pohtiia 
strigând cu Prorocul: «în degrab' să ne ia pre noi, pre 
dinnainte, 

milele Tale, Doamne, că ni-am supărat foarte», 
spre care strigare îi îndemna şi de Dumnezeu cuvântătoriul 
Prorocul Isaia, zicând: «Carii vă aduceţi aminte de Dum- 
nezeu 

nu tăcereţ şi nu fiţ[i] muţ[i], până când va pune 
lauda Ierusalimului pre pământ». 

Zice si într-alt loc: «Pentru Sion nu voi tăcea 

9 

şi pentru Ierusalim nu mă voi odihni, 
până când va [i]eşi ca lumina Dreptul lui 
şi Mântuitoriul lui ca o făclie aprinsă». 

Adecă pentru marea dragoste cu carea iubesc 
Beserica şi adunarea celor credincioş[i], 
nu voiu tăcea si nici nu mă voiu odihni, 
ci de [-a] pururea cu rugăciunile mele voiu striga 

Abel, Enoh, Noe, Avraam şi Sarra: „Toţi aceştia au murit întru credinţă, 
fără să primească făgăduinţele, ci văzându-le de departe şi iubindu-le cu 
dor şi mărturisind că pe pământ ei sunt străini şi călători" (Evr. 11, 13). 

cătră urechile milostivirii dumnezeesti, 
până când va trimite pre Dreptul Acela 
de Carele toate neamurile doresc. 

Carele ca răsărita soarelui şi ca făcliia cea aprisă, 
întunerecul lumii va strica 
si lumina cea adevărată, 

adecă luminata cunoştinţa lucrurilor dumneze[i]eşti 
a arăta ochilor oamenilor celor muritori să făgăduiaşte; 

şi precum au făgăduit au şi săvârşit, 

slobozind dintru adâncul inimii, cu căldură cuvântul acela: 
«Rouraţ ceriurile de sus şi norii să ploao Dreptul, 
să se deşchiză pământul şi să arate pre Mântuitoriul». 

Ce zici, Prorocule? Ce pohteşti? 

De pohteşti ca să [i]es din ceriu şi dintre nori Cel Drept, 
cum zici pământului ca să-L arate pre Mântuitoriul 
şi cum poate fi ca ceriul cu norii să ivească pre Cel Drept 
şi pământul să-l arate? 

Amândoao sunt adevărate, 
din ceriu şi de pe pământ deodată a să ivi: 
din ceriu, pentru că iaste Fiiul lui Dumnezeu, 
de pre pământ pentru că iaste Fiiul omenesc. 

Pentru aceia strig către ceriu şi cătră pământ, 
ca să ne arate noao pre Direptul 
si Mântuitoriul acela al lumii" 115 . 

9 


115 Antim Ivireanul, Opere, ed. cit., p. 110-112. 

Mulţimea figurilor de stil, dintre care multe sunt metafore 
revelatorii (dar şi epitete şi comparaţii metaforice), este aproape 
inutil de a o mai aşeza în jocul enumeraţiilor, fiind evidentă. 
„Antim, pe care G. Călinescu îl consideră un stilist desăvârşit, 
stăpâneşte ca un oriental tehnica simetriilor armonice. Compa¬ 
raţiile numeroase, înavuţite cu pilde din cărţile Scripturii sau din 
Sfinţii Părinţi [...], metafora, cu falduri grele sau vaporoase, sunt 
«stâlpările» unei parabole pulsând de sensuri" 116 . 

Am împărţit acest text în trei părţi, pentru a observa cum 
evoluează această icoană mistică, de la inefabil către materia¬ 
lizarea lui, de la inefabilul şi insesizabilul dumnezeiesc, perceput 
doar cu ochiul mistic al spiritului, către întruparea acestei 
Lumini veşnice, ce permite încondeierea Sa în icoană. Dumne¬ 
zeu, Care este Lumină cea neînserată, era chemat să răsară pe 
pământ. El este „lumina cea adevărată" care urmează a Se arăta 
în lume „ca răsărita soarelui şi ca făcliia cea aprinsă". 

S-ar părea că este o mare diferenţă între lumina soarelui şi 
lumina răspândită de o făclie, dar aceasta numai dacă nu ţinem 
seama de sensurile mistice ale termenilor aleşi, pentru că în 
tradiţia Bisericii, soarele este interpretat ca simbol al Dumne- 
zeirii, iar făclia aprinsă - de la Isaia 62,1 -, ca simbol al întrupării, 
al trupului lui Hristos 117 . 

116 Florin Faifer, loc. cit., p. 239. 

117 Se spune într-o binecunoscută rugăciune a Sfântului Anastasie 
Sinaitul: „Scoală-te, nu te teme, stai, vino iarăşi; nu te înfrunt, nu Mă 
scârbesc, nu te alung, nu îngădui să fie împietrită zidirea Mea, fiul Meu, 
chipul Meu, omul pe care l-am făcut cu mâinile Mele şi întru el M-am 
îmbrăcat şi pentru el Mi-am vărsat sângele. Nu Mă întorc de la oaia cea 

Făclia aprinsă poate arăta şi căutarea febrilă de care este în 
stare Dumnezeu, încât „pentru noi au închis razile strălucirii 
Sale" 118 , ascunzând lumina soarelui într-o făclie, adică dumne¬ 
zeirea Lui în trup. Faptul că trupul lui Hristos este o torţă arată 
trei lucruri: că „umbra şi întunerecul lumii aceştiia l-au stricat", 
că este iubire pururea aprinsă pentru lume, aflată în căutarea 
omului care vrea să fie în comuniune cu El si să se mântuie, si, în 
al treilea rând, că este spre jertfire, urmând a fi răstignit ca o 
jertfă, ca o ardere de tot. Prin această „făclie", trupul şi firea 
umană sunt reaprinse de har, de soarele dumnezeirii. 

A 

In primele două fragmente citate versificat, avem o icoană 
simbolico-mistică în parabolă, o icoană a lui Hristos Dumnezeu 


cuvântătoare şi pierdută, ce vine către Mine. Nu pot ca să nu-i dau iarăşi 
cinstea cea dintâi. Nu pot să nu o număr cu cele nouăzeci şi nouă de oi, că 
pentru aceasta şi numai pentru aceasta M-am pogorât pe pământ, am 
aprins făclia, trupul Meu, am măturat casa şi am chemat pe prieteni, 
puterile cereşti, ca să ne veselim pentru aflarea ei", cf Sfântul Nicodim 
Aghioritul, Apanthisma. Rugăciunile Sfinţilor Părinţi, Ed. Sofia şi Mănăstirea 
Petru Vodă, Bucureşti, 1999, p. 135. 

Antim interpretează şi el aproximativ în acelaşi fel parabola 
evanghelică de la Luca 15, 8-10, la care se face referire mai sus, despre 
drahma cea pierdută, spunând: „Muiarea aceia să înţelege a dooa Faţă a 
dumnezeirii. Carele lăsând în ceriu 9 bani, adecă nouă cete de îngeri. S-au 
pogorât pre pământ să caute banul cel pierdut, adecă firea omenească, cu 
lumânarea aprinsă, adică cu învăţătrile cele dumnezeeşti.[...] Aflat-au 
banul acela al doilea Chip al dumnezeirii, adecă Fiiul lui Dumnezeu, că S- 
au îmbrăcat cu trup omenesc, după cuvântul evanghelistului Ioann: «Şi 
Cuvântul trup S-au făcut»". Cf. Antim Ivireanul, Opere, ed. cit., p. 122. 

118 Idem, p. 10. 



72 


întrupat. Dumnezeu şi om într-o singură persoană, ca soarele 
ascuns într-o făclie, a Cărui lumină s-a revelat Apostolilor pe 
Tabor. Varlaam spunea „ca o lumânare întru oglindă", folosind 
o altă metaforă prin care să tâlcuiască această mare taină a unirii 
firii dumnezeieşti cu firea omenească si a ascunderii Luminii în 

9 9 

trup 119 : „Lumină dumnedzâiască au fost, că Domnul Hristos ş-au 
arătat intr-acel trup ce purta firea Sa cea dumnedzâiască, ca o 
lumânare întru oglindă" 120 . 

Este un portret-icoană al lui Hristos ca Lumină a lumii, în 
care singurul element antropomorf, prevestitor însă al întrupării, 
este reprezentat de „urechile milostivirii dumnezeeşti" - splen¬ 
didă metaforă, de altfel, din punct de vedere literar -, în care curg 
rugăciunile Prorocilor şi care exprimă, tot în manieră simbolică, 
atentia nedisimulată a lui Dumnezeu către fiinţa umană. 

9 9 

Astfel că Dumnezeu este prezentat ca lumină şi auz, ca 
făclie conturată în mărginirea, în hotarele cugetării şi ale percep¬ 
ţiei umane, ale cărei raze - mai ales cele nevăzute, dar arătate, 
spre exemplu, pe Tabor (dar nu numai) - se răspândesc într-un 


119 Iată şi o stihiră a Vecerniei din joia săptămânii luminate: „închi¬ 
nare de seară aducem Ţie, Luminii celei neînserate. Care, la sfârşitul 
veacurilor, ca într-o oglindă în trup ai strălucit lumii, cf Penticostar, Ed. 
IBMBOR, Bucureşti, 1999, p. 41. Că trupul uman mai este numit şi 
„oglindă", putem vedea şi într-o altă rugăciune, înainte de somn, a 
Sfântului Grigorie Teologul: „... să Te aflu milostiv pe Tine în ceasul morţii 
şi al Judecăţii, când se vor sparge oglinzile trupului", cf Cele mai frumoase 
rugăciuni ale Ortodoxiei, Ed. Anastasia, Bucureşti, 1996, p. 230. 

i2° Varlaam, Cazania (1643), ed. îngrijită de J. Byck, Ed. Academiei 
RSR, Bucureşti, 1966, p. 474. 

fond de lumină iconografic, ce cuprinde întreaga lume şi o trans- 
cende. Dumnezeu-omul e Soare care învesmântă totul în lumină 

9 

şi e făclie care arde de dorul umanităţii. Preponderenţa metafo¬ 
relor şi a imaginilor fotianice au rolul de a sublinia minunea în¬ 
corporării Luminii care a rămas imuabilă în esenţa Sa, în firea 
divină, dar S-a cuprins şi în monada finită a trupului, pe care l-a 
asumat si l-a îndumnezeit. 

9 

/V 

In al treilea fragment, transpunerea inefabilului în concret 
este mai evidentă, pentru că, deşi rămânem puternic ancoraţi în 
sfera simbolico-diafană a reprezentărilor teologice, totuşi întru¬ 
parea şi pogorârea lui Dumnezeu pe pământ este ilustrată, în 
tradiţie profetică nealterată, prin semne imagologice uşor de 
receptat de către înţelegerea umană, precum cerul cu nori, 
ploaia, rouă şi pământul. Antim interpretează versetul de la Isaia 
45, 8 prin aceea că Hristos este Dumnezeu şi om, motiv pentru 
care atât cerul, cât şi pământul îl arată pe Mântuitorul lumii. 

El vine din cer, întrucât este Dumnezeu, dar şi de pe 
pământ, întrucât Se naşte ca om. Vine ca o ploaie, pentru că El, 
ca Creator al lumii determină rodnicia pământului, atât cea 
fizică, cât şi cea spirituală, iar ca rouă Se pogoară lin şi smerit, 
îmbrăcat în trup şi neobservat de mulţi că este Dumnezeu. Hris¬ 
tos Se pogoară ca ploaia şi ca rouă pentru ca să desfiinţeze seceta 
spirituală în care trăiau oamenii. El nu doar strică întunericul 
necunoştinţei şi al ignoranţei, ca Lumină a lumii, dar revita- 
lizează şi pământul - cât şi pământul inimii - ca Cel ce e Viaţa, 
aducând cu Sine ploaie de binefaceri şi rouă harică cu care 
împrospătează şi regenerează fiinţa umană. 

Ambianta cosmică ce constituie decorul acestui al treilea 

9 

fragment iconografic ne apropie şi mai mult de realitatea palpa¬ 
bilă, pragmatică, de dorinţa materializată a întrupării lui Dum- 
nezeu-Cuvântul. Faptul că Dumnezeu acceptă ca să fie „ivit" de 
cer şi „arătat" de pământ, comunică apropierea Sa de lumea care 
părea pierdută şi părăsită, implicarea Sa în imanenţă şi chiar asu¬ 
marea imanenţei, pentru a-i revela sensul ei transcendent. 

Compararea pogorârii inefabile a Cuvântului în trup cu 
ploaia si cu rouă dovedeşte căldura îmbrăţişării dumnezeieşti, 
care e destinată întregii umanităţi, întregului pământ, precum 
ploaia şi rouă. Dumnezeu face să răsară soarele peste cei buni şi 
peste cei răi şi să cadă ploaia peste cei Drepţi şi peste cei nedrepţi 
- după cum se afirmă la Matei 5, 45 -, El însuşi fiind Soarele şi 
Ploaia care Se oferă tuturor, mai presus de elementele simbolice 
corespunzătoare din creaţia Sa. Iar Antim nu alege aleatoriu 
aceste texte biblice, pentru că ele conduc la conturarea unui 
portret al Mântuitorului, care să implice principiul iconografic al 
transcendenţei, precum şi sugestia apofatismului, a tainei inson¬ 
dabile 121 . 


121 Sfântul Efrem Şirul spunea, în îmne despre credinţă: „Doamne, deşi 
simbolurile Tale sunt pretutindeni,/ Tu eşti ascuns pretutindeni./ Deşi 
simbolul Tău e înalt,/ înălţimea nu simte că eşti./ Deşi simbolul Tău e în 
adânc,/ Adâncul nu înţelege cine eşti;/ Deşi simbolul Tău e în mare,/ Tu 
nu eşti ascuns în mare;/ Deşi simbolul Tău e pe uscat,/ El nu-şi dă seama 
că eşti acolo,/ Binecuvântat este Cel Ascuns atunci cânt El străluceşte." [...] 
„Să dăm mulţumită lui Dumnezeu Care S-a îmbrăcat/ Cu numele 
feluritelor părţi ale trupului:/ Scriptura vorbeşte de urechile Lui, ca să ne 
înveţe/ că El ne ascultă;/ vorbeşte de ochii Lui, ca să ne arate că El ne vede./ 

Punctul culminant al acestei iconizări mesianice îl re¬ 
prezintă însă - printr-o manevră picturală remarcabilă a 
autorului, dacă privim lucrurile în sens literar - dezvăluirea 
dumnezeirii lui Iisus Hristos, care este persoana în sens absolut, 
persoana ca iubire. Cuvântul care vorbeşte fiecărui om în parte, 
în taina inimii lui. Cuvântul care este mai presus decât toţi 
Prorocii, care prin Evanghelia Sa şi prin însăşi prezenţa Lui, ca 
Dumnezeu întrupat, îl asumă şi îl preschimbă pe om după ase¬ 
mănarea Sa. 

Antim rupe zăgazurile bucuriei sale, pentru că înomenirea 
Cuvântului înseamnă desăvârşirea omului, căci numai Dum- 
nezeu poate să umple setea de iubire şi dorul infinit al inimii 
omeneşti 122 . Acesta este Mirele ceresc care aşteaptă un răspuns 
de la fiecare persoană umană, căreia i Se revelează în mod 
individual şi profund intim, după cum sugerează textul anti- 
mian, pe care îl vom reda în versuri, făcând apel din nou la aceas¬ 
tă metodă, pentru a-i evidenţia extraordinarele calităţi poetice: 
„Că ce doriia Sfinţii aceia Părinţi, noi avem; 
şi ce milă aştepta ei, pre noi ne-au întâmpinat; 
şi ce priviia ei de departe, 
noi cu Evanghelistul avem astăz[i]: 

El a îmbrăcat chiar şi numele acestor lucruri,/şi, deşi în fiinţa Sa adevărată 
nu este nici mânie,/ nici părere de rău,/ totuşi El Se îmbracă şi cu aceste 
nume din pricina/ slăbiciunii noastre", cf. Sebastian Brock, Efrem Şirul , 
Imnele despre Paradis, trad. de Pr. Mircea Telciu şi Diac. I. Ică jr., Ed. Deisis, 
Sibiu, 1998, p. 75 şi 79. 

122 „Adânc pe adânc cheamă în glasul căderilor apelor Tale" (Ps. 41, 


9 ). 

«Carele era din[tru] ceput. Care am auzit. 

Care am văzut cu ochii noştri. Care am privit 
şi mâinile noastre au pipăit pentru Cuvântul Vieţii, 
pre Acela vestim şi mărturisim voao 
Viaţa cea vecinică. Care au fost la Părintele, 
iară acum S-au arătat», 

a Căruia arătare atâta bucurie ne aduce noao, 
mai multă decât avea Părinţii cei Sfinţi de demult, 
a Căruia aşteptare cu drag şi cu dorire, 
mă îndeamnă să zic acest cuvânt: 

«Sărută-mă pre mine cu sărutarea gurii Tale» 123 , 
că toţi câţ[i] era[u] din Duh, cu duhul cunoştea[u] 
câtă milă era să se verse pre buzele Aceluia. 

Dorind şi el, drept aceia, 

ca să fie părtaş unii bunătăţi ca aceştiia 

zice din tot sufletul 

ca să mă sărute pre mine cu sărutarea gurei Sale; 
care cuvânt atâta face ca si când ar zice: 

9 

pre Moise nu-1 auz căci iaste la limbă împiedicat, 
buzele Isaiei sunt întinate, 

Ieremia a grăi nu ştie pentru că iaste prunc 
si toti Proorocii au amutit; 
ci El însuşi[i] să-mi grăiască mie 
si să-mi deschiză voia Părintelui Său 

9 9 

şi în fiinţa Sa pre mine să mă înveţe, 

123 Este o parafrazare a unui verset biblic, aflat la Cânt. Cânt. 1, 1: 
„Sărută-mă cu sărutările gurii tale, că sărutările tale sunt mai bune ca 
vinul". 

a Căruia preaiubita fiinţă pre mine să mă înnoiască 
si râurile învăţăturilor Lui 

9 9 

să se facă în mine izvor de apă mântuitoare 
întru viata cea vecinică 124 . 

9 

[...] cu podoabe de fapte bune 

logodnica chiamă către sine pre iubitul Mire zicând: 
patul inimii mele înfrumuseţat iaste 
cu florile doririlor dumneze[i]eşti 
si casa mea iaste cu lemnele cele mirositoare 

9 

si nestricate a facerilor de bine întemeiată. 

9 

Că pre acest sălaş şi Mirele bucuros să pleacă 
şi rămâne acolo până când trece zioa 
şi umbra să pleacă" 125 . 

Această icoană nupţială este profund personalistă, subli¬ 
niind trăsăturile mistice ale Frumuseţii si ale Iubirii absolute. 

9 9 

Dumnezeu-omul este Lumină si Viată, dar si Iubire, si acest lucru 
se revelează mai ales prin întruparea Sa, sugerată metaforic prin 
sărutare, prin îmbrăţişarea firii umane. Asumarea umanităţii 
este interpretată ca o sărutare a iubirii, din partea lui Dumnezeu, 


124 Parafrază a Sfântului Antim Ivireanul la In. 4, 14: „...căci apa pe 
care i-o voi da Eu se va face în el izvor de apă curgătoare spre viaţa 
veşnică". 

125 Antim Ivireanul, Opere, ed. cit., p. 110-113. Ultima propoziţie este 
parafrază la Cânt. Cânt. 2, 17: „Până nu se răcoreşte ziua, până nu se- 
ntinde umbra serii, vino, dragul meu..."; dar şi întreg acest ultim pasaj 
este inspirat de aceeaşi carte din canonul biblic. 

faţă de om. Descoperirea lui Dumnezeu ca realitate personală 
absolută, care se adresează fiecăruia dintre îndrăgostiţii de 
Lumina şi de Viaţa lumii, reprezintă revelaţia supremă, ce vizea¬ 
ză dezvăluirea acestei icoane, a Chipului dumnezeiesc, în intimi¬ 
tatea inimii fiecăruia, după cum fiecare se pregăteşte şi se împo¬ 
dobeşte ca să îl întâmpine. 

Dacă omul nu îl cunoaşte pe Dumnezeu ca Iubire, în mod 
personal şi tainic, dacă nu susţine un dialog neîntrerupt cu însuşi 
Cuvântul, atunci se anulează pe sine ca persoană, îşi recuză 
singur statutul şi firea umană. 

Dumnezeu este reprezentat, iconizat, numai în relaţie cu 
omul, cu creaţia Sa, şi numai datorită faptului că S-a întrupat. 
Această relaţie personală nu poate fi portretizată în dinamica ei, 
dar ea este cea care transfigurează fiinţa umană şi o configurează 
în dependenţă de Hristos. „Persoana este autotranscendere, 

/V 

autexousia, cum spun Părinţii Bisericii" 126 . In această autotrans¬ 
cendere a persoanei şi aşezare a sa în lumina icoanei dumne¬ 
zeieşti, se află persoana însăşi. 

Nu se poate face un portret al unei persoane care se 
transcende pe sine - dacă nu se întâmplă acest lucru, atunci ea 
nu e vie din punct de vedere spiritual, ortodox - decât rea- 
lizându-se portretul relaţiei, al dialogului - care impune două 
persoane, două logosuri -, fapt realizat de Antim prin metafora, 
de origine biblică, a sărutului, ilustrând iubirea şi unirea dintre 


126 Olivier Clement, Trupul morţii şi al slavei. Scurtă introducere la o 
teopoetică a trupului, trad. de Sora Eugenia Vlad, Ed. Asociaţia Filantropică 
Medicală Creştină Christiana, Bucureşti, 1998, p. 14. 

Dumnezeu şi om, dar şi prin portretizarea miresei, ca răspuns 
ontologic afirmativ la iubirea Mirelui ei ceresc. 

Astfel încât icoana lui Dumnezeu îl încorporează şi pe om - 
mai ales după întrupare, dar nu numai, căci încă de la facerea 
omului, acesta a fost creat după chipul Ziditorului său -, iar 

/V 

portretul omului nu II poate exclude pe Dumnezeu, Icoana sa. 
De aceea Eminescu, în Memento mori , se adresa astfel lui Dum¬ 
nezeu: „Cine eşti?...Să pot cunoaşte şi icoana ta...pe om". Nu e 
un singur portret, ci întotdeauna sunt două, chiar dacă nu ne e 
uşor să sesizăm aceasta. în icoanele în care sunt reprezentaţi 
Sfinţii, ubicuitatea prezenţei lui Dumnezeu este sugerată de 
aurul harului care înconjoară profilul lor trupesc, dar care 
iradiază si din ei înşişi, iar Antim a urmărit întotdeauna 
satisfacerea devizelor iconografice, căci stabilind cu precizie 
arhetipul, el a portretizat relaţia, comuniunea, iar nu 
individualismul egoist, respectând, în acelaşi timp, dogma 
ortodoxă. 

Logodnica reprezintă cu adevărat un simbol al transfi¬ 
gurării şi al transcenderii de sine, sugerând elanul extatic al 
sufletului după Dumnezeu, pentru Care se ipostaziază iconic- 
alegoric, împodobit „cu florile doririlor dumnezeeşti" şi „cu 
lemnele cele mirositoare si nestricate a facerilor de bine". 

9 

„Casa" sufletului şi „patul inimii" reprezintă un loc de 
odihnă şi de stabilitate prin care este îmbiat Mirele, iar miresmele 
sugerate mai sus simbolizează emanaţii spirituale „nestricate", 
inefabile, indicând impregnarea materiei şi infuzarea ei de către 
spirit, dar şi opţiunea de dematerializare a sufletului, în accepta¬ 
rea sensului său ascendent şi transcendent, către Dumnezeu, 

până când şi trupul va fi transfigurat şi spiritualizat la sfârşitul 
chipului acestei lumi. 

Dumnezeu a făcut un pas decisiv către om prin întruparea 
Sa, vrând să-l recupereze pe acesta pentru viaţa veşnică, iar omul 
tinde de aceea către Dumnezeu, pentru că e creaţia Lui. Astfel, 
Dumnezeu este iconizat în relaţie cu omul 127 , iar omul este 
portretizat ca stare de infinită autotranscendenţă (autodepăşire 
de sine) şi relaţie cu Dumnezeu, Cel ce „a fugit" după om şi S-a 
întrupat. Pentru că, în mod paradoxal, fiinţa umană este caracte¬ 
rizată prin transcendentalitate, prin comuniunea cu Dumnezeu. 

Hristos Se face cunoscut fiecăruia în mod intim si unic, 
după intensitatea iubirii sale. Trăsăturile Chipului divin se 
imprimă în icoana sufletului şi ele sunt vizibile în măsura în care 
sunt recognoscibile de către persoana umană în ea însăşi. Sufletul 
este prezentat ca cea mai inefabilă şi mai autentică pânză în care 
se pictează prin autoimprimare Chipul Mirelui ceresc, în funcţie 
de bunăvoinţa omului în acest sens. 

9 

Cu cât este mai sensibilă fibra spirituală a sufletului, cu atât 
se întipăresc mai bine detaliile cele mai fine ale Modelului divin, 
prin faptul că „pre acest sălaş (înmiresmat de frumuseţe, al inimii 
şi al sufletului) Mirele bucuros să pleacă şi rămâne acolo". 

127 în Ortodoxie, Dumnezeu-Cuvântul apare în icoană ca om, având 
înscris în aură numele „O QN", „Cel care este", iar singura icoană 
acceptată tradiţional a Preasfintei Treimi aparţine Sfântului Andrei 
Rubliov şi, pe baza textului biblic care relatează revelarea Ei către Sfinţii 

/V 

Avraam şi Sarra la stejarul lui Mamvri, înfăţişează Trei îngeri care stau 
aşezaţi, care stau Faţă către Faţă, şi pe cei doi oameni în preajma Lor, ca 
părinţi ai neamului celor credincioşi. 

Antim foloseşte aceste fragmente citate sau aceste parafraze 
scripturale din Epistola şi Evanghelia Sfântului Ioan Teologul şi 
din Cântarea Cântărilor, într-un mod cu totul sugestiv, deoarece 
primul este Apostolul iubirii, iar cartea amintită din canonul 
biblic, vorbeşte alegoric despre nunta mistică - şi eshatologică - 
dintre Mirele Hristos si Mireasa Lui, Biserica sau fiecare suflet 
omenesc în parte. Sărutarea lui Hristos este o metaforă biblică 
pentru revărsarea de har care se pogoară prin cuvintele Lui către 
cei care le primesc. După Sfinţii Părinţi, „izvor de apă mân¬ 
tuitoare întru viaţa cea vecinică" reprezintă harul Duhului Sfânt, 
interpretare neîndoielnic binecunoscută lui Antim. Astfel încât 
vederea lui Hristos înseamnă o autotransformare în icoana Lui, 
în imaginea Lui, prin primirea în sine a energiilor Lui cele 
necreate dar creatoare, o restaurare a firii umane primordiale, 
nealterate, nedesfigurate de păcat. 

Este de la sine înţeles atitudinea iconodulă a lui Antim, prin 
poziţia lui de Arhiereu ortodox şi implicit, prin împărtăşirea 
credinţei că cea mai autentică portretizare a lui Dumnezeu este 
omul însuşi (întrucât acest autoportret l-a făcut Sieşi Dumnezeu 
cu mâna Sa 128 ), care acceptă imprimarea nefalsificată a Chipului 
Său, prin aceea că „El însuş să-mi grăiască mie şi să-mi deşchiză 
voia Părintelui Său şi în fiinţa Sa pre mine să mă înveţe, a Căruia 
preaiubita fiinţă pre mine să mă înoiască", întru asemănarea Sa. 


128 Sfântul Sofronie Saharov, Arhimandritul Mănăstirii Sfântul Ioan 
Botezătorul din Essex (Anglia), spunea că în fiecare om care se zămisleşte. 
Dumnezeu îşi face autoportretul. Sfântul Sofronie studiase în tinereţe 
artele frumoase şi pictura la Paris. 

Metafora nupţială care vorbeşte despre „casa" sufletului şi 
despre „patul inimii" este inspirată tot din Cântarea Cântărilor. 
Rămânerea Mirelui în casa sufletului şi odihnirea Lui în patul 
inimii, până când „umbra să pleacă" (ar putea fi vorba de 
„umbra" acestei lumi sau de „umbra" sau „vălul" trupului), re¬ 
prezintă alegoric tocmai acea intimizare foarte profundă, de care 
aminteam mai devreme. 

Autoiconizarea după Hristos nu reprezintă o anulare de 
sine - în viziune ortodoxă, care este implicit şi a Mitropolitului 
nostru -, o reprimare a propriei personalităţi, ci o configurare de 
sine prin dorinţa legitimă a alterităţii, cu atât mai mult cu cât 
această alteritate este divină şi reprezintă în acelaşi timp, în mod 
paradoxal, cea mai mare interioritate şi proximitate pentru 
persoana umană, care, în primordialitatea sa, a fost creată în 
comuniune cu Dumnezeu. Starea naturală a omului este cea 
comunională, fără ca prin aceasta să se denatureze identitatea ei 
sau sensul individual al persoanei. Iar comuniunea cea mai 
adâncă şi mai intimă se realizează, de către fiecare om, cu 
Dumnezeu, Creatorul său, prin aspiraţie infinită la asemănarea 
cu El, prin dorul fără saţiu după El. 

Antim a prezentat în această predică o istorie concisă a 
căutărilor reciproce dintre Dumnezeu şi om, pe baza acestei 
asemănări înscrise în moştenirea genetică şi spirituală a fiinţei 

/V 

umane. înclinaţia autorului pentru portret are adânci motivaţii 

/V 

ontologice şi teologice. întruparea a permis reprezentarea în 
icoană a lui Dumnezeu-Cuvântul si a redat lumii sensul ei de 

9 

imago Dei, universul având pentru Antim o frumuseţe pictural- 
iconografică. Cerul L-a „ivit" pe Fiul lui Dumnezeu şi pământul 

L-a „arătat", încărcându-se amândouă cu demnitatea de a fi 
simboluri ale Nativităţii. Vom merge puţin mai departe, pentru 
a face mai evidente cele spuse până acum şi vom arunca o scurtă 
privire şi asupra altor texte din Didahii. 

Conform lui Antim, lumea este lumină, după chipul Crea¬ 
torului său, care este Lumină, dar, mai mult decât întreg uni¬ 
versul sensibil, „doao firi mai alese şi mai cinstite au făcut 
Dumnezeu, adecă cea îngerească şi cea omenească; căci că pre 
înger şi pre om i-au făcut Dumnezeu după chipul Său, precum 
zice la capul cel dintâi al „Facerii": «Să facem om după chipul 
Nostru şi după asămânare». însă nu pentru trup, ci pentru suflet 
iaste făcut omul după chipul lui Dumnezeu, căci că Dumnezeu 
nu are trup, ci iaste Duh, după cum zice Hristos: «Duh iaste 
Dumnezeu». [...] Şi sufletul omului iaste duh..." 129 . 

însă, când Cuvântul S-a făcut trup, omului i-a fost redeschis 
drumul spre asemănarea cu El prin îndumnezeire. Sufletul uman 
a devenit şi mai mult acea textură aptă a înscrie în sine chipul 
Cuvântului pe „Care [L-]am privit şi mâinile noastre [L-]au 
pipăit" - după cum spune autorul citându-1 pe Sfântul Ioan 
Teologul (I In. 1,1-2). 

Astfel încât, repetăm acest lucru, întruparea lui Hristos a 
însemnat regenerarea chipului dumnezeiesc în întreaga creaţie, 
principalul beneficiar fiind însă omul. Aici însă, în întruparea 
Cuvântului, îşi află justificarea orice posibilitate de reprezentare 
picturală, de portretizare, iar imaginea lumii se reconfigurează 
ca lumină şi ca icoană, al cărei tablou încape în descrieri plastice 


129 Antim Ivireanul, Opere, ed. cit., p. 120. 

atât de entuziaste din partea Mitropolitului nostru. Vom reveni 
asupra acestui lucru şi îl vom demonstra pe larg la timpul opor¬ 
tun. 

Că toată creaţia este recuperată de Hristos şi în Hristos, ne 
confirmă lămurit Antim, în mai multe predici, dintre care, în 
predica la Bogoiavlenie (Bobotează), se afirmă că omul este un 
macrocosmos în microcosmos, al cărui trup este alcătuit din cele 
patru stihii cosmice, iar pentru demnitatea omului ca fiinţă raţio¬ 
nală şi chip al lui Dumnezeu, este răscumpărat întregul univers 
material, ca mediu existenţial al umanităţii si ca furnizor al 
elementului corporal uman: „Deci stihiia cea dintâi şi mai de 
treabă iaste vântul (aerul - n.n.), că fără de răsuflare nu poate trăi 
omul niciun ceas. A dooa stihie si mai înaltă iaste focul, nu numai 
acesta ce vedem cu ochii, şi ne slujim cu dânsul, ce şi focul cel din 
văzduh. A treia stihie iaste apa şi a patra stihie iaste pământul. 
Deci într-aceste 4 stihii iaste omul făcut şi, pentru căci sunt alcă¬ 
tuirile trupului omenesc, era cu cale să se sfinţească cu pogorârea 
Domnului. Deci vântul şi focul s-au sfinţit cu pogorârea Cuvân¬ 
tului lui Dumnezeu, iar pământul s-au sfinţit când au născut 
trupeşte în peşteră. Şi să cădea să se sfinţească şi apa, de vreme 
ce iaste din cele 4 stihii şi într-alt chip nu putea să se sfinţească, 
de nu s-ar fi botezat Domnul, trupeşte, în Iordan.. ." 130 . 

Este mai clar acum de ce lumea îşi capătă plasticitatea şi 
adevărata calitate iconografică prin înomenirea Cuvântului, ca 
singura modalitate de repunere în valoare a universului, prin 
asumarea de către Dumnezeu a trupului şi a firii umane, trup 


130 Idem, p. 68. 

uman care la rândul său recapitulează cosmosul, în timp ce 
duhul (sufletul) este icoană a Dumnezeirii. 

Pentru Antim, Dumnezeu Se comportă ca un Părinte cu 
întreg universul: „Aşa iaste de bun şi de drept Tatăl tuturor. 
Dumnezeu, cât toate zidirile, ca nişte faceri ale Lui le-au născut 
[le-a creat] şi bunătatea o face întocmai, la toate, după vredniciia 
a fieştecăruia. Drept aceia va să cinstească pre îngeri, ca pe nişte 
zidiri mai aproape şi fără de trupuri, ce strălucesc cu nemurirea 
(splendidă metaforă! - n.n.), va să cinstească pre oameni ca pre 
nişte chipuri ale Sale, va să cinstească şi pe cele neînsufleţite, 
adecă ceriul şi pământul şi toate câte-s pre dânsul. Şi iaste cinstea 
cea mai aleasă la acestea toate îndoită: cinstea cea dintâi au fost 
la venirea cea dintâi pre pământ a lui Hristos, iar a dooa cinste 
va să fie la înfricoşata a dooa venirea Lui. Deci cu venirea Lui cea 

9 

dintâi au slăvit pre îngeri, căci au învrednicit pe Gavriil a fi slugă 
întâi la taina purtării de grijă, iar celialalte mulţimi de îngeri la 
Naşterea Lui cea sfântă, din Preacurata Fecioară, lăudând pre 
Dumnezeu si zicând: «Slavă Dumnezeului Celui din năltime si 

9 9 9 

pre pământ pace». Pre oameni încă i-au cinstit cu dragostea [...]. 
Aşijderea şi celialalte toate le-au cinstit Dumnezeu, ca toate să le 
aducă supt un cap în Domnul nostru Iisus [...]. Şi iarăş[i] una câte 
una le-au cinstit cu oarecare podoabă ce le-au dat; văzduhul l-au 
cinstit cu pogorârea îngerilor şi a Duhului Sfânt, că au trecut 
printr-însul; apele cele dulci le-au cinstit cu Sfântul Botez; 
pământul l-au cinstit cu cutremurul (de la învierea lui Hristos - 
n.n.), cu deschiderea mormintelor şi cu înviiarea morţilor. Urma, 



86 


drept aceia, să cinstească şi marea cea sărată; şi au cinstit-o cu 
turburarea cutremurului" 131 . 

înţelegem de aici că Dumnezeu recuperează întreaga crea¬ 
ţie - nu în sensul apocatastazei origeniste, ci în sens ortodox - şi 
acest lucru se întâmplă prin prima şi a doua venire a lui Hristos, 
prin care „iaste cinstea îndoită". 

Dumnezeu, fiind Cel ce „a cinstit" fiecare lucru din univers 
cu „oarecare podoabă" - „oarecare" însemnând „mare" în limba 
veche - şi „Cela ce dăruiaşte podoabe cereşti" 132 , are în vedere în 
primul rând fiinţele care au natură spirituală şi raţională, pe cei 
ce „strălucesc cu nemurirea" şi pe cei ce sunt „chipuri ale Sale" 
şi, în al treilea rând, firea iraţională şi universul material, „după 
vredniciia a fiestecăruia". 

9 

Am oferit aceste exemple din alte predici, pentru a explica 
mai limpede motivul pentru care Antim insistă pe binefacerea 
înomenirii Fiului lui Dumnezeu, deoarece asumarea firii umane 
înseamnă totodată o înnobilare nu numai a omului, ci şi a întregii 
creaţii, o pogorâre a lui Dumnezeu în mijlocul ei, prin care 
transcendenţa încorporează în sine imanenţa, fără a-i modifica 
natura, esenţa, şi fără a se contopi cu ea, dar schimbându-i 
traseul, de la entropie către spiritualizare şi înveşnicire. 

Dumnezeu ne-a făcut „cinstea" - zice Antim - ca prin 
trupul nostru să recupereze întreaga creaţie. Din microcosmos, 
„omul devine mai degrabă macrocosmos, fiind chemat să de¬ 
păşească şi să înglobeze universul, acest logos alogos, pentru a-1 


131 Idem, p. 174-175. 

132 Idem, p. 186. 

transfigura" 133 . Universul întreg devine un trup extins - altfel 
decât în religiile păgâne, însă - şi care, datorită faptului că firea 
umană a fost asumată de către Dumnezeu, se sfinteste. 

Vom avea prilejul să observăm mai bine, în capitolele 
viitoare, faptul că peisajele au întotdeauna la Antim corespon¬ 
denţe psihologico-spirituale, că acestea sunt necondiţionat alego¬ 
rice. Ierarhul artist nu este adeptul pastelului, ci al poemului 

/V 

alegorico-encomiastic sau dramatic. In predicile sale totul este 
adâncime. Adâncimea imaginii universului trebuie văzută în 
adâncimea profilului uman şi acesta din urmă, la rândul lui, în 
adâncimea absolută a icoanei divine, ca un mise-en-abîme 
perpetuu şi mistic, în care toate devin vizibile numai printr-o 
oglindă reflectoare, din cauza profunzimii incomensurabile a tai¬ 
nei creaţiei. 

9 

Trebuie să precizăm că Antim a făcut ceva ce nu au făcut 
Coresi şi Varlaam, respectiv a predicat despre cunoaşterea lui 
Dumnezeu prin revelaţia naturală, prin acea gnoseologie a 
raţiunilor tuturor lucrurilor din univers, si cu toate că nu a fost 
foarte explicit asupra acestui fapt, el a recurs foarte des la această 
metodă, în mod alegoric şi subtil. 

Dar, vorbind în mod acoperit despre ceva tainic, autorul a 
făcut, programatic, ca aglomerarea de mister să aibă ca efect 
solicitarea alertă a atenţiei, care să conducă la elucidarea intimă 
şi individuală a problemei, la oferirea unei soluţii personale în 
taina inimii fiecăruia, prin întâlnirea cu realitatea - cât mai puţin 
diminuată lingvistic - a apofatismului divin. 


133 Olivier Clement, op. cit., p. 122. 

Ierarhul nostru avea pe atunci, din considerente religioase, 
acea atitudine încetăţenită mai târziu în literatura română sub o 

9 

formă perifrastică şi metaforică: „eu nu strivesc corola de minuni 
a lumii"; pentru că această „corolă de minuni" reprezintă o 
oglindire a tainelor dumnezeieşti, pe cât poate creaţia sensibilă 

/V 

să o reflecteze. Căci „...înţelepciunea lui Dumnezeu [Hristos], 
purtând tot universul ca pe o liră şi împreunând cele din aer cu 
cele de pe pământ şi pe cele din cer cu cele din aer şi unind 
întregurile cu părţile şi cârmuindu-le toate cu porunca şi voia Sa, 
alcătuieşte o singură lume şi o unică rânduială frumoasă şi armo¬ 
nioasă a ei. El însusi rămânând nemişcat, dar toate miscându-le, 

7 9 9 7 9 7 

prin crearea şi orânduirea lor, după bunăvoirea Tatălui" 134 . 

Considerăm că această concepţie are, în Didahii , urmări şi 
semnificaţii adânci în plan literar-artistic, pe care vom continua 
să le reliefăm, ştiind că „pe bărbatul cu destin de profet, pe 
scriitorul care a dat neasemuire epocii lui Brâncoveanu, nu-1 
putem întâmpina cu doar simpla exclamaţie de încântare, chiar 
numai pe motivul că, prin el, cititorul modern întâlneşte adevă¬ 
ratul spirit biblic, şi nu pe acela venit prin Franţa şi intermediat 
de paşoptişti" 135 . Relevanţa teologică a scrierilor sale are rever¬ 
beraţii adânci şi pentru o perspectivă literară, care altfel pot trece 
neobservate şi ignorate complet. 

/V 

In Didahii avem de-a face cu existenta mai multor straturi 

9 

de adâncime, pe care credem că am demonstrat-o prin cele pe 

134 Sfântul Atanasie cel Mare, Scrieri, traducere din greceşte, intro¬ 
ducere şi note de Pr. Prof. Dumitru Stăniloae, în col. PSB, voi. 15, Ed. 
IBMBOR, Bucureşti, 1987, p. 79. 

135 Eugen Negriei, Antim Ivireanul..., op. cit., p. 256. 

care le-am afirmat până acum, dar pe care vom continua să le 
exemplificăm şi în continuare. Substratul alegoric presupune, în 
mod evident, o repartizare pe mai multe nivele de interpretare şi 
de cugetare. 

Dubla alegorie antimiană se referă la multiplele posibilităţi 
de investigaţie semantică ale unui fragment, la specializarea 
îndeobşte teologică a unei erminii ce se dezvoltă - aparent - sub 
forma unei alegorii oarecum mai simple, şi la dubla referinţă 
hermeneutică, prin care o alegorie este, de obicei, un tablou ce 
substituie inefabilul şi intraductibilul unui alt tablou, dar, în 
acelaşi timp, susţine o interpretare abisală a cuvintelor iconizate 
ale Scripturii. 

Această multiplă ipostaziere a sensurilor are în vedere 
desfăşurarea în spaţiu şi timp a lumii, motiv pentru care prefi¬ 
gurează un sens static, spaţial şi pictural, ce priveşte lumea în 
„rotocolimea" sa, şi un sens diacronic, ce dinamizează dimensiu¬ 
nea iconografică a lumii prin direcţionarea sa în cuprinsul 
inepuizabilului şi al veşniciei, trecând prin experienţa „pămân¬ 
teană" a aprofundării existenţiale. Tot ce este tablou, icoană a 
frumuseţii, se deplasează spre întâlnirea cu redimensionarea sa 
la scara eternităţii, spre recuperarea incomensurabilului în fiinţa 
creaturii, ca dat divin. 

Picturalul alegoric deţine în sine datele unui logos inefabil, 
a cărui inepuizare semantică este o evidenţă de necontestat în 
scrierile lui Antim. Adâncirea plurivalentă în imagine şi în cu¬ 
vânt sugerează această neajungere la un sfârşit al sensurilor. 
Cuvântul este recuperat ca o imagine a cărui depărtare nu se 

vede, pentru că în orizontul cuvântului stă veşnicia, pe care 
trebuie să o întrevadă cititorul sau ascultătorul. 

Motivul mării si realizarea tabloului la Antim 

9 


/V 

In opera Sfântului Antim Ivireanul marea devine un motiv 
pentru nenumărate reflecţii, pentru nesfârşite interpretări şi ale¬ 
gorii, care izvorăsc la infinit unele din altele. Avem de-a face cu 
un adevărat polimorfism al mării sau, altfel spus, cu un poli¬ 
semantism deosebit de complex. 

Vom avea însă în vedere o simbolistică vastă, nu numai a 
mării ca atare, ci şi a tuturor metaforelor şi alegoriilor antimiene 
referitoare la elementul acvatic în totalitatea sa - ca, de exemplu, 
în cazul acelor fragmente unde se fac referiri sau aluzii la potopul 
biblic. Am decis să acordăm un capitol aparte acestui motiv, 
deoarece este unul de largă răspândire în opera lui Antim şi care 
îl aşază pe autorul nostru în postura de precursor, cel puţin din 
acest punct de vedere, al literaturităţii, căci începând cu roman¬ 
tismul - deci cu perioada modernă -, acest motiv a devenit foarte 
iubit în literatura universală. 

Marea ca stihie este considerată - cum e şi firesc pentru un 
Ierarh - o creaţie a lui Dumnezeu, alături de celelalte stihii, toate 
supunându-se Creatorului lor: „de demult. Dumnezeu mai mult 
să arăta cercetătoriu si certa lumea cu armele stihiilor, adică cu 
focul, cu văzduhul, cu apa şi cu pământul acesta..." 136 . Această 
viziune a lumii stihiale ca o armată aflată în slujba lui Dumnezeu 
este expusă încă din prima predică a lui Antim ca Mitropolit al 
Ungrovlahiei, cea pronunţată în ziua înscăunării sale. 


136 Antim Ivireanul, Opere, ed. cit., p. 176. 

Autorul stabileşte o antiteză între perioada dinaintea întru¬ 
pării şi cea în care Fiul lui Dumnezeu S-a pogorât pe pământ, 
făcând o paralelă între evenimentele anterioare şi ceea ce a adus 
lumii întruparea - împăcare sa cu Dumnezeu - dar realizează 
acest lucru doar prin intermediul câtorva metafore aluzive: ve¬ 
nind să mântuiască lumea. Dumnezeu „nu trimite ploa[i]e de foc 
spre îngrozirea lumii, nici porneşte marea ca o oaste împotriva 
pământului, nici înarmează puterile stihiilor împotriva necre- 
dinţii, ci numai o supune cu blândeţe şi cu minuni şi o trage spre 
Dânsul cu faceri de bine şi cu cuvinte cereşti o preface să se mute 
de pre dânsa patimile cele sufleteşti, ce să umfla ca o rană otră¬ 
vită" 137 . 

Acest şir de metafore personificatoare şi hiperbolizante 
formează un tablou dinamic, al unor realităţi dramatice din 
vechime, fiind foarte percutante pentru conştiinţa creştină, căci 
„ploa[i]e de foc" face aluzie la Sodoma şi Gomora, iar „marea ca 
o oaste" şi „înarmează puterile stihiilor" amintesc de potopul din 
timpul Sfântului Noe. 

Ne vom mai întâlni la Antim, destul de des, cu personi¬ 
ficarea mării şi a stihiilor; dar aceasta nu este un simplu artificiu 
oratoric, menit să impresioneze şi să întipărească o faptă în me¬ 
moria ascultătorilor, ci şi o idee cu conţinut dogmatic intrinsec: 
natura apare ca o „armată" alcătuită din „ostaşi" credincioşi 
Stăpânului lor, adică Ziditorului şi Dumnezeului lor - şi aceasta, 
nu ca o figură de stil întâmplătoare. Personificarea naturii - des 
întâlnită la Antim - dezvăluie faptul că universul, chiar şi cel 


137 Idem, p. 3-4. 

iraţional, a fost înzestrat cu sensibilitate, având el însusi o 
amprentă personalizatoare (fără ca acest lucru să îl facă să fie o 
„conştiinţă cosmică", impersonală însă, aşa cum este Brahman), 
fiind de la început creat cu atribute ale incoruptibilităţii şi ale 
desăvârşirii, recunoscându-si Ziditorul, Care este Iubirea si Fru- 
museţea Absolută, şi reacţionând împotriva virusului răutăţii, 
care a adus moartea în lume 138 . 

Nu numai că Dumnezeu a pedepsit păcatele celor din 
vremea Sfântului Noe sau ale celor din vremea Sfântului Avraam 
(ale celor ce trăiau în Sodoma şi Gomora), dar le-a pedepsit 
poruncind naturii, zidirii Sale, să se întoarcă împotriva omului 
căruia El i-a supus toată creaţia (Fac. 1, 28). 

Cel păcătos, care nu mai e stăpân nici asupra firii şi a 
raţiunii sale, cu atât mai puţin poate fi stăpân al universului, iar 
Dumnezeu „înarmează puterile stihiilor" împotriva lui şi a 
păcatelor lui, adică dăruieşte creaţiei iraţionale putere asupra 
celui care ar fi trebuit să fie împăratul ei, făcând astfel de ruşine 
ilogicitatea omului ce păcătuieşte şi întunecă în el însuşi chipul 
Logosului dumnezeiesc. 

Antim sugerează toate acestea personificând marea şi 
stihiile, ca şi cum ele ar fi devenit raţionale, spre discreditarea 
oamenilor care s-au făcut pe ei înşişi „numai trup" (Fac. 6, 2), 
uitând că au suflet spiritual. 

Pe de altă parte, natura stihială se arată supusă Creatorului 
său, devenind oricând o oaste de temut, în planul lumii fizice, a 


/V ^ 

138 Vezi Inţel. lui Solom. 16, 24: „Pentru că făptura, slujindu-Ţi Ţie, 
Celui care ai făcut-o, se încordează pentru pedepsirea celor nedrepţi". 

lumii materiale. Acest potop natural venea să ţină piept însă - în 
viziunea lui Antim - unui alt potop, cel al destrucţiei morale 
aproape totale a umanităţii, căruia Dumnezeu i-a opus - venind 
„după cela ce fugise de la Dânsul" 139 - răspândirea învăţăturilor 
Sale prin Apostoli: „Veniţi după Mine şi voiu face pre voi păscari 
de oameni. încetaţi de a vă trudi deasupra mării cei neînsufleţite. 
Mutaţi pentru dragostea Mea meşterşugul cel pescăresc pre pă¬ 
mânt. Acolo pre dânsul trimiteţ[i] şi vă întindeţ[i] mrejile. Vânaţi 
pentru Mine vânatul credinţii 140 . Veniţi după Mine. [...] Vărsată 
iaste ca apa mării pre pământ închinăciunea idolească. Zidirea 
iaste acoperită cu norul a mulţi dumnezei. Adâncul necredinţii 
îneacă lumea; oamenii să cufundă de valurile drăceşti. Lumea 
pute de împuţiciunea sângiurilor şi să strică cu jertvele cele stri- 
căcioase. Voiu pune asupra lor ispravnici şi doftori, pre voi, pre 
păscari. Patima aceasta (a idolatriei - n.n.) chiiamă meşterşugul 
vostru. Să slujim cu iarbă mântuitoare zidirea ce iaste în nevoi; 
veniţi după Mine" 141 . 

Metafore ca „norul a mulţi dumnezei", „oamenii să 
cufundă de valurile drăceşti", „lumea pute de împuţiciunea 
sângiurilor" etc. - în afară de faptul că alcătuiesc un tablou 
deosebit de expresiv al unui cataclism de dimensiuni cosmice şi 
o alegorie extrem de impresionantă, a dezastrului spiritual în 
care se zbătea omenirea - se referă la realitatea concretă a 

139 Antim Ivireanul, Opere, ed. cit., p. 109. 

140 Putem găsi un discurs mai pe larg despre „vânatul credinţii" şi 
despre „mreaja învăţăturii", în care Antim face elogiul oratoriei religioase, 
în Cuvânt la Duminica lăsatului sec de brânză, p. 97. 

141 Idem, p. 5. 

decăderii morale şi a jertfelor umane, care se practicau în religiile 
păgâne. Acest diluviu al răutăţii omeneşti nu putea fi stopat 
decât prin revărsarea apelor învăţăturii celei drepte despre ade¬ 
văratul Dumnezeu. 

Observăm că, pentru Sfântul Antim, marea ca element natu¬ 
ral este „marea cea neînsufleţită", în sensul de iraţională, în 
comparaţie cu marea cea raţională, care este lumea, umanitatea. 
Aici întâlnim prima dată în opera sa omiletică această metaforă 
alegorică, plină de reverberaţii, a mării umane sau a mării vieţii. 
Ea va deveni însă un laitmotiv în Didahii, fiind, de altfel, un topos 
creştin foarte vechi. 

9 

Dumnezeu Se slujeşte de această mare şi de celelalte stihii 
ca de nişte ostaşi, până la întrupare, după care foloseşte alt fel de 
armate: „Că precum zice Sinesie, că nu vor lipsi împăratului 
niciodată ostaş, aşa nu vor lipsi nici păstorii din Beserica lui 
Hristos pentru ca să mângâe pre norodul cel ales al lui Dum- 


142 Idem, p. 138, lucru care apare într-o cazanie la Sfântul Nicolae. Se 
pare că lui Antim îi era dragă această idee, deoarece o enunţă şi în 
dedicaţia la cartea lui Ioan Cariofil, Manual despre câteva nedumeriri, tipărită 
la Snagov, în anul 1697: „Nu-i vor lipsi, zice, lui Dumnezeu ostaşii care I 
se cuvin (Epistola a V-a lui Synesius ) în Biserici; adică nu au lipsit şi nu vor 
lipsi vreodată în orice împrejurare ostaşii Domnului din ceruri, neînfricaţii 
luptători ai Sfintelor Biserici ale lui Dumnezeu, şi înflăcăraţii înţelegători 
ai adevărului, ca şi biruitorii şi purtătorii de trofee împotriva oricărei 
falange de eretici şi în contra oricărei alte rătăciri greceşti [e vorba de 
erezii, mai ales de cele care au la bază vechi concepţii păgâne, elenistice - 
n.n.] şi ateiste, înarmaţi nu numai cu arme convingătoare şi cu dovezi ale 
sfintei şi divin inspiratei Scripturi; ba chiar şi cu raţionamente logice şi de 

încă de la începutul răspândirii Creştinismului, propovă¬ 
duitorii acestuia. Apostolii, sunt prezentaţi de Antim ca nişte 
adevărate oşti înarmate cu puterea cuvântului, cu „sabia Duhu¬ 
lui, care iaste graiul lui Dumnezeu" 143 . 

înainte însă de a purcede la transcrierea fragmentului 
respectiv, să ne lămurim puţin asupra raţiunilor pentru care 
Mitropolitul preferă să fie atât de ilustrativ în reprezentările sale. 

Grandioasa viziune cosmică a lui Antim are - nu în ultimul 
rând - ca scop, concentrarea a nenumărate idei teologice, cât şi 
hiperbolizarea fiorului interior al ascultătorilor, pentru a-i înălţa 
la adevăratele dimensiuni ale unei realităţi - temporale şi chiar 
supratemporale - care îi includ, făcându-i conştienţi şi respon¬ 
sabili. Antim face ca publicul său să fie contemporan cu toată 
istoria şi responsabil pentru toată istoria, nu în sensul culpa- 
bilizării sale pentru fapte petrecute de mult, ci în sensul că, prin 
caracterul nemuritor şi spiritual al sufletului, omul este co- 
participant (prin atitudinea pe care alege să o adopte), la destinul 
întreg al umanităţii şi al cosmosului. 

Antim vrea să evidenţieze însă si o altă idee, cea a lumii care 
apare în ipostaza unui teatru, al unui război permanent, care se 
poartă între virtute şi păcat, între ceea ce este sfânt şi ceea ce este 
rău. 


neînvins, infailibile şi de necombătut, folosindu-se în toate de adevărul 
însuşi, fie ca refugiu, fie ca apărător", cf Idem, p. 400. Pentru cineva care 
l-ar putea considera pe Antim un teolog „naiv", numai şi această scurtă 
dedicaţie este de natură să scoată în evidenţă cât de multă strategie 
teologică şi literară era în stare să pună în slujba misiunii sale. 

143 Idem, p. 36. 

Tocmai de aceea a preferat autorul acele metafore şi com¬ 
paraţii care sunt ilustrative pentru a sugera acest război: Dum¬ 
nezeu „porneşte marea ca o oaste împotriva pământului" şi 
„înarmează puterile stihiilor împotriva necredinţii", atunci când 
vrea să elimine cu totul păcatul de pe faţa pământului. 

Dar tot El „nu S-au slujit de arme, după cum e obiceiul osta¬ 
şilor, nici cu alte meşterşuguri asemenea acestora" 144 , atunci când 
i-a trimis pe Sfinţii Apostoli în lume să predice, iar ei „cu puteria 
Mântuitoriului Hristos au ruşinat pre cei ce i-au văzut şi ca pe 
nişte peşti, cu mreaja blagosloviei au prins mulţimea şi au vânat 
auzurile noroadelor şi au înduplecat inimile tiranilor şi sufletele 
împăraţilor le-au supus; şi au făcut o izbândă şi o biruinţă atât de 
frumoasă, cât n-au putut-o face toate împărăţiile lumii. 

Oameni făr' de arme şi nedichisiţ[i] de ale oştirii [...] au 
înălţat nu steaguri de oaste, ci numai crucea, semnul păcii, pro- 
poveduind, nu cu sunet de tobe şi de surle, ci numai cu nepu¬ 
tincioasa limbă şi neînvăţată, pe Hristos şi credinţa şi fulgerund, 
nu zic, cu fulgerile săbiilor celor ascuţite, ci numai cu strălucirile 
unei vieţi bune, neumplând pământul de oşti, nici să acopere 
marea de corăbii cu vetrile, ci numai făr' de rane, făr' de sânge, 
făr' de vătămare, calcă şi supune toată păgânătatea, biruiesc 
iadul, sting înşelăciunea, izgonesc minciuna, întind numele lui 
Hristos şi credinţa, cât iaste pământul şi lumea" 145 . Dumnezeu 

/V 

face potopul iubirii pe pământ prin ostaşii Lui, Apostolii. In 
definitiv. El întotdeauna Şi-a purtat războaiele altfel decât se 


144 Idem, p. 4. 

145 Idem, p. 5-6. 

aştepta lumea şi altfel decât fac „toate împărăţiile lumii", pentru 
a dovedi că, „precum zice la Ioan în 18 capete: «împărăţiia Mea 
nu iaste din lumea aceasta» [In. 18, 36]" 146 . 

Antim ne arată că lumea nu e numai locul războaielor dintre 
patimile omeneşti, ci şi al unui război care se duce după legi 
duhovniceşti şi al cărui câmp de bătălie nu e atât lumea, cât inima 
omului, a fiecărui om în parte, după cum afirma Dostoievski 
(„Acesta-i duelul diavolului şi al lui Dumnezeu, inima omului 
fiind câmpul de luptă..." 147 ), dar şi după cum avertizează în¬ 
treaga literatură sacră bizantină şi ortodoxă. 

Demne de reţinut sunt şi imaginea hiperbolică a pământu¬ 
lui plin de oşti şi a mării acoperite de corăbii cu vetrile, cât şi im¬ 
presionanta aliteraţie, care se constituie şi într-o imagine vizuală 
şi auditivă plină de sugestii pentru conştiinţa creştină, a Aposto¬ 
lilor „fulgerund, nu zic, cu fulgerile săbiilor celor ascuţite, ci 
numai cu strălucirile unei vieţi bune" 148 . 

9 

Toate aceste perspective, deşi diferite, gravitează în jurul 
ideii de potop, sunt alegorii ale mării revărsate peste pământ, ale 
apelor care acoperă pământul, atât în ipostaza lor diluviană, cât 
şi - îndrăznesc să cred - în cea originar-creatoare, de la facerea 


146 Idem, p. 181. 

147 Cf. Arhim. Paulin Lecca, Frumosul divin în opera lui Dostoievski, Ed. 
Discipol, Bucureşti, 1998, p. 16. 

148 Această frumoasă expresie, însoţită de sugestii acustice şi vizuale 
impresionante, este o parafrază metaforizată a lui Antim, la Psalmii 76,17 
şi 96, 4, unde se spune „Luminat-au fulgerele Lui lumea", cu referire la 
Sfinţii Apostoli, după cum se interpretează în Biserică. 

lumii 149 . Un sens creator are şi potopul vechitestamentar, cât mai 
ales potopul revărsării Evangheliei peste tot pământul, care au 
avut ca scop creaţia, recrearea, renaşterea lumii care fusese aco¬ 
perită de „valurile păcatelor" 150 . 

Lumea aceasta este, în viziunea lui Antim, marea patimilor 
şi a păcatelor, din care Apostolii „ca pe nişte peşti, cu mreaja 
blagosloviei au prins mulţimea şi au vânat auzurile noroade¬ 
lor" 151 . 

Ce putere de concretizare a abstractului dăruia, la acea 
vreme, limbii române! însă, în descendenţa Apostolilor, pro¬ 
povăduitorii Evangheliei şi el însuşi, sunt datori să înalţe din 
„valurile lumii" 152 , pe cei ce ameninţă să se înece: „Această 
undiţă a cuvintelor şi cu mărturiile Duhului Sfânt prind pe om 
dintru adâncul păcatelor, ca pre peştele dintru adâncul apei şi-l 
scoate la lumina cunoştinţei de Dumnezeu. 

9 9 

Deci pentru aceasta [...] am datorie, ca un păscar sufletesc 
ce m-au rânduit Dumnezeu ca pre un nevrednic, să întinz mreaja 
învăţăturii şi să puiu undiţa cuvântului înaintea dragostei voas¬ 
tre şi ajutorind iubitoriul de oameni Dumnezeu, am nădejde 
bună si făr' de îndoială, cum că voiu scoate dintru adâncul 
turburăciunii păcatului mult vânat, căci cunosc voinţa inimii 
voastre cea bună şi dragostea ce aveţi spre ascultarea celor de 


149 „Şi pământul era netocmit şi gol. întuneric era deasupra adân¬ 
cului şi Duhul lui Dumnezeu Se purta pe deasupra apelor" (Facerea 1, 2). 

150 Antim Ivireanul, Opere, ed. cit., p. 21. 

151 Idem, p. 5. 

152 Idem, p. 72. 

folos, cu care vânat voiu putea face masă cinstită şi desfătată lui 
Dumnezeu" 153 . 

Cuvântul este creator, la Antim, nu prin el însuşi, ci prin 
faptul că e o undiţă. Este creator prin aceea că el creează oameni, 
prin forţa sa soteriologică, redefinind structura lor interioară şi 
profilul lor spiritual şi moral, fără de care nu se pot numi oameni. 
De altfel, în limba noastră veche, pentru „persoană" se folosea 
cuvântul „faţă" (un calc lingvistic după grecescul Tipocromov), 
accentuând convingerea că ceea ce este esenţial în persoana 
umană, este tocmai calitatea sa de a fi chip, imagine a lui Dum¬ 
nezeu. A emerge, a înălţa din ape este un gest simbolic cu 
semnificaţii multiple în tradiţia ortodoxă, atât ca element liturgic 
- la Botez - cât şi ca înţeles inefabil, al izbăvirii din păcat şi din 
moarte. Cuvântului creator si modelator de conştiinţe îi revine 

9 9 9 

această sarcină grea a scoaterii din apele indefinitului şi ale infor¬ 
mului şi de a profila chipul interior al omului după icoana lui 
Dumnezeu, după chipul Cuvântului Său, Care a dorit să Se 
imprime în om ca o pecete. Prin cuvântul predicii. Ierarhul 
plonjează în adâncurile conştiinţei umane, într-un gest de sub- 
mersiune cognitivă, pentru a readuce la suprafaţă pe cei afundaţi 
în această genune a uitării şi a necunoaşterii. De aceea este 
semnificativ pentru biografia lui Antim Ivireanul faptul că prima 
sa predică în calitate de Mitropolit a formulat-o pornind de la 
Matei 4, 19: „Veniţi după Mine şi voiu face pre voi păscari de 
oameni" 154 . Acestea sunt primele cuvinte ale Didahiilor , într-un 


153 Idem, p. 97-98. 

154 Idem, p. 3. 

mod cu totul minunat, având în vedere felul în care s-a derulat 
viaţa lui mai departe şi concreteţea pe care au căpătat-o aceste 
cuvinte în împlinirea misiunii lui. 

Tot în ideea de potop, marea simbolizează şi Sfântul Botez: 
„...potopul acesta, după cum zic Dascălii Besericii, însemna 
Sfântul Botez; că precum apa potopului au spălat tot păcatul şi 
toată fărădelegia de pe faţa pământului, cu acea înecăciune ce au 
făcut, de s-au concenit tot trupul viu, aşa şi apa Sfântului Botez 
au spălat şi au şters tot păcatul cel strămoşesc şi al voinţii de la 
neamul omenesc" 155 . 

în mod asemănător - şi tot într-o predică la Duminica 
Floriilor - Antim interpretează traversarea Mării Roşii de către 
iudei sub conducerea Sfântului Moise, considerând că Marea 
Roşie este un simbol al jertfei şi al sângelui lui Hristos, în care au 
fost înecate toate păcatele omeneşti: „Că întâi, pentru păcat, 
Mihea Proorocul zice: «Lepăda-va toate strâmbătăţile noastre şi 
va arunca toate păcatele noastre întru adâncul mării». Acestea 
sunt eghiptenii cei sufleteşti carii, gonind pre fiii lui Israil, fură 
înecaţi şi omorâţi în Marea Roşie (adecă întru sângele lui Hris¬ 
tos) 156 . 

Dar tot marea este şi un simbol eshatologic, al potopului 
osândei celei veşnice: „Asa si noao, creştinilor, nu 100 de ani ci 
1710 [de] ani ni s-au propoveduit prin mijlocul lui Noe celui 
adevărat, Iisus Hristos, carele ne-au mântuit cu corabiia trupului 
Său, de potopul păcatului celui strămoşesc, cum că va să facă 


155 Idem, p. 91. 

156 Idem, p. 185. 

potopul cel cumplit şi amar, potopul cel plin de scârbă şi de 
întristare, potopul cel groaznic şi înfricoşător al Judecăţii. Şi de 
nu ne vom veni în fire, ca să ne părăsim [de] răutăţile şi să ne 
căim, ne vom îneca în veci nesfârşiţi, în noianul focului celui 
nestins. [...] ci de ce vedem mai vârtos că se înmulţeşte apa 
potopului pierzării, în loc de a alerga în crabiia pocăinţii să ne 
mântuim, de aceea ne lunecăm cu firea si socotim că doară nu va 

7 9 

fi nimic şi îndelungăm vremea ba astăzi, ba mâine, ba poimâine, 
până ne vine ceasul şi perim cu totul şi trupeşte şi sufleteşte" 157 . 

Tensiunea eshatologică este susţinută prin repetiţii cu rol de 
intensificare a gravităţii mesajului, însoţite de epitete alese din 
aceeaşi sferă semantică a durerii şi a terifiantului, cât şi prin me¬ 
tafore concrete precum „noianul focului nestins", „apa poto¬ 
pului pierzării" sau „corabiia pocăinţii", menite să ofere o ima¬ 
gine cât mai expresivă şi mai concentrată a unei tragedii inevi¬ 
tabile pentru cei care „îndelungăm vremea". 

Concreteţea metaforelor antimiene vizează de această dată 

9 

o realitate imposibil de imaginat, care urmează să aibă loc şi care 
nu poate fi marcată decât prin simboluri, prin noţiuni şi imagini 
simbolice, solicitate însă la maxim, pentru a picta un tablou de 
un dramatism zguduitor, chiar dacă numai la nivel sugestiv. 
Antim ştie să fie impresionist şi expresionist în acelaşi timp, să 
sugereze, dar şi să şocheze sufletele adormite prin imagini scurte 
dar copleşitoare, prin cuvinte puţine, care au însă efectul cioca¬ 
nului îndreptând fierul strâmb. Marea furtunoasă închipuie, 
într-o altă predică, vremea cuprinsă între căderea omului şi 


157 Idem, p. 93-94. 

venirea lui Hristos, acel segment istoric în care erau „Părinţii cei 
de demult 158 , asemenea acelora pre carii îi ia şi-i învăluiaşte 
furtuna cea de noapte pre mare şi văd lumina oare unde, departe, 
într-un loc de nădejde pusă, spre care silesc ca să ajungă cei în¬ 
văluiţi; şi adese cu ochii cătră dânsa privesc şi pânzele le în- 
dreptează ca să meargă (din cât pot) într-acolo; şi aceia, de nu pot 
amintrilea, cu ochii şi cu sufletul o cuprind" 159 . 

Vom vedea puţin mai târziu că „pânzele" constituie, pentru 
Antim, o metaforă pentru credinţă, pentru dor, cu mult înaintea 
simboliştilor care prospectau evaziunea şi pândeau pânzele ridi¬ 
cate ale corăbiilor părăsind porturile, purtate de idealuri şi 
năzuinţe dintre cele mai diferite. Cu acest fragment, trecem de la 
motivul mării ca element diluvian, la marea furtunoasă care i-a pro¬ 
curat lui Antim nenumărate fragmente de o relevanţă poetică 
marcantă. Recurenţa acestui tip de tablou în Didahii este demnă 
de retinut. 

9 

Marea ca stihie dezlănţuită - deşi vom vedea că tot sensul 

9 9 

alegoric este cel esenţial - este un motiv preponderent în cele 
două predici la Sfântul Mare Mucenic Dimitrie, apărătorul de 
cutremur. în această zi se citeşte pericopa evanghelică ce amin¬ 
teşte potolirea furtunii pe mare de către Hristos. Această peri- 
copă îi oferă lui Antim prilejul ca să dezvolte două predici în care 
motivul mării apare foarte pertinent conturat. 

în prima dintre ele, Antim se întrece pe sine în talentul său 
de pictor şi poet: „Mi se pare ca şi când aşi vedea în faţa ochilor 


158 Aici autorul se referă la Sfinţii Vechiului Testament. 

159 Antim Ivireanul, Opere, ed. cit., p. 110-111. 

miei chipul ei, de toate părţile să sufle vânturi mari, să se strângă 
împrejurul vântului nori negri şi deşi, toată marea să spumege 
de mânie şi pretutindenea să se înalţe valurile, ca nişte munţi. Mi 
să pare că văz corabiia Apostolilor că o luptă cu multă sălbăticie 
turburarea mării: de o parte o bat valurile, de altă parte o turbură 
vânturile; de o parte o rădică spre ceriu, de altă parte o pogoară 
la iad. Mi se pare că văz pe feţele Apostolilor zugrăvită, de frică 
moartea: unul să se cutremure, altul să se spăimânteze; unul să 
se turbure, altul să strige şi toţi cu suspinuri şi lacrămi să ceară, 
cu rugăminte, ajutoriu de la Hristos, ce dormiia: «Doamne, 
mântuiaşte-ne că p[i]erim». [...] «Şi să făcu linişte mare», zice 
Evanghelia. Au încetat valuri, au p[i]erit întunerecul, s-au îm- 
prăştiiat norii, s-au smerit marea şi corabiia întreagă şi făr' de 
nicio vătămare, au ajuns la adăposteală" 160 . 

Tabloul mării în viziunea antimiană este unul subiectiv, 
personificator şi hiperbolizant în acelaşi timp. Autorul tuşează, 
în manieră impresionistă, fondul întunecat al imaginii printr-o 
pată de culoare aruncată în peisaj, sugerată de norii „negri şi 
deşi" ce se strâng „în jurul vântului". Antim Ivireanul pictează 
cu multă măiestrie. Printr-o sugestie vizual-cromatică introduce 
un tablou care se desfăşoară, de la bun început, pe un fundal 
sumbru. Dar, în timp ce această pată de culoare pare întinsă la 
întâmplare cu pensula pe fundal, o serie de alte elemente au însă 
o precizie şi o concreteţe a imaginii impresionante, reliefând în 
mod aproape expresionist detaliile importante ce urmăresc a 
scoate în evidenţă atmosfera psihologică a scenei. 


160 Idem, p. 156-157. 

Cadrul general al furtunii este conturat prin epitetele „vân¬ 
turi mari" şi „nori negri şi deşi", dar metaforele, personificările 
şi comparaţiile care urmează fac din Antim un adevărat pre¬ 
cursor al limbii şi al literaturii moderne. Astfel, „toată marea să 
spumege de mânie şi pretutindenea să se înalţe valurile, ca nişte 
munţi" este o imagine care rezistă cu brio la orice test al timpului, 
putând să concureze foarte bine cu scene asemănătoare din lite¬ 
ratura noastră preromantică şi romantică. 

Acest tablou este marcat de senzaţia instabilităţii, redată 
prin verbe de mişcare - „să sufle", „să spumege" - şi prin im¬ 
primarea asupra naturii dezlănţuite a ideii de caracter sălbatic şi 
monstruos, subliniat printr-un detaliu psihologic, ce vorbeşte 
despre mânia mării. 

/V 

In fine, ceea ce duce la impresia de pietrificare a tabloului, 
de încremenire în mijlocul urgiei, este metafora hiperbolică: 
„pretutindenea să se înalţe valurile, ca nişte munţi". Nu există 
niciun colţişor de lumină si nicio rază de speranţă nu se întrevede 
în desfăşurarea acestui cataclism ce a pus stăpânire pe mare şi a 
cărui dinamică totalizatoare e surprinsă printr-un adverb de loc 
şi printr-o locuţiune adverbială de loc: „pretutindenea" şi „de 
toate părţile"; încât evadarea din acest cadru cuprins de isteria 
furtunii este imposibilă. 

După ce ne-a oferit datele mai importante ale dramei, 
Antim purcede la a-şi muta obiectivul către ceea ce constituie 
miezul ei, la ceea ce este de fapt cu adevărat esenţial, în centrul 
acestei scene, şi anume, mica ambarcaţiune prinsă în mijlocul 

/V 

furtunii. In acest context larg, care cuprinde întreaga mare a Tibe- 
riadei, autorul ne escortează privirea spre a o focaliza într-un 

punct din mijlocul mării. Aici se petrece adevărata tragedie a 
celor aflaţi în primejdie de moarte. Vedem, ca într-o pictură, 
exprimat tragismul situaţiei: „mi să pare că văz corabiia Aposto¬ 
lilor că o luptă cu multă sălbăticie turburarea mării../', etc. 

Dar, depăşind graniţele realismului pictural şi literar, în¬ 
tâlnim o frază care denotă cel mai bine starea de spirit a 
Apostolilor, ce pare a fi rostită ca din perspectiva lor: valurile şi 
vânturile clatină corabia, încât „de o parte o rădică spre ceriu, de 
altă parte o pogoară la iad" (o tehnică psihologică avangardistă 
pentru acele vremuri). Vorbind în contextul literaturii medievale 
franceze, cineva spunea că „hiperbola nu intenţionează înşela¬ 
rea, ci mai degrabă clarifică punctul de vedere şi interpretarea 
autorului şi intenţionează să-l mişte pe cititor prin impactul emo¬ 
ţional" 161 . 

9 

Cu obişnuita-i tehnică a punerii în adâncime - al cărei 
maestru este - Antim ne transformă (fără să vrem) în specialişti 
ai artei vizuale, obligând retina imaginativ-mentală să dimi¬ 
nueze câmpul vizual până la a cuprinde numai centrul acestui 
tablou, unde are loc spectacolul dramatic al luptei inegale dintre 
o barcă pierdută ca o coajă de nucă în mijlocul apelor şi valurile 
ameninţătoare, care o fac să penduleze între cer şi iad. 

Aici se află o primă sugestie care ne face să ne gândim la o 
posibilă alegorie: corabia suspendată între cer şi iad. Nu între cer 
şi pământ sau între cer şi adâncul mării, ci intre cer şi iad ca 

161 Murphy James J., Medieval Eloquence, Bekeley, Los Angeles, 
London, 1978, p. 242, apud Pr. Dr. Constantin Duţu, Panegiricul ca formă a 
predicii în trecut şi astăzi (teză de doctorat), în rev. Ortodoxia XLV (1993), nr. 
1-2, p. 189, n. 1397. 

repere non-geografice, ca repere spirituale, ceea ce ne invită la a 
înţelege această remarcă drept o constatare care a modificat 
brusc planul, de la cel real la cel psihologic, schimbând pe negân¬ 
dite registrul, pentru a ajunge în planul conştiinţei. Că această 
schimbare de la real la psihologic s-a produs, ne-o dovedeşte 
fraza imediat următoare: „Mi să pare că văz pre feţele Aposto¬ 
lilor zugrăvită, de frică, moartea.. 

In acest tablou excepţional realizat, verbul „mi să pare" - 
folosit de trei ori - iniţiază de fiecare dată apariţia unei noi pers¬ 
pective, atât în spaţiu, în plan pictural, cât şi în planul conştiinţei, 
în plan spiritual. De fiecare dată, el marchează schimbarea opti¬ 
cii: de la tabloul general al mării în furtună (creionat prin câteva 
elemente esenţiale, relevante), la imaginea centrală, focalizată, a 
ambarcaţiunii care e surprinsă de valurile uriaşe şi de vântul 
sălbatic şi ameninţată să se scufunde, şi iarăşi, de la această pers¬ 
pectivă la una şi mai apropiată, particularizată, care dezvăluie 
„feţele Apostolilor" imprimate de groaza morţii, adică starea de 
spirit exteriorizată a acestora: „unul să se cutremure, altul să se 
spăimânteze; unul să se turbure, altul să strige...". Această 
înaintare de la universal la particular este o tehnică artistică 
foarte modernă pentru literatura română a acelor vremuri. 

Antim dovedeşte calitatea sa de pictor sau de scriitor 
omniscient, descriind paloarea morţii (mult mai simplu şi mai 
expresiv zice Antim „moartea" în loc de „spaima morţii") 
zugrăvită pe chipul protagoniştilor acestei scene, după care în¬ 
registrează reacţiile acestora, de frică şi de groază, reacţii care fac 
ca tabloul - ce părea pietrificat -, să capete un dinamism neaştep¬ 
tat. Ceea ce credeam că e numai o fotografie a bărcii cu o clipă 

înainte de a se scufunda, prinde viaţă, prin mişcarea personajelor 
care o animă, în speţă a Sfinţilor Apostoli care cer ajutor de la 
Hristos Domnul, „cu suspinuri şi cu lacrămi". Devine evident că 
„dramatismul este augmentat de aceste prim-planuri individua¬ 
lizate cu fineţe psihologică" 162 . 

Predicatorul repetă de trei ori formula: „Mi să pare că văz", 
nu din subiectivism, ci pentru a-şi transporta auditoriul în 
atmosfera încordată a acelei întâmplări, pe care încearcă să o 
povestească la o distanţă de peste 1.700 de ani de la petrecerea ei. 
Prin această expresie - „Mi să pare că văz" - relatarea lui capătă 
un plus de autenticitate în ceea ce priveşte detaliile, ceea ce 
urmăreşte autorul nefiind însă reţinerea acestora, ci crearea unei 
atmosfere în stare să rememoreze cât mai fidel evenimentul pe¬ 
trecut demult. 

Trebuie să recunoaştem că tehnica lui Antim, concentrată în 
atât de puţine fraze, este foarte bine gândită şi îşi atinge scopul, 
acela de a ului şi a impresiona prin măreţie. Dar punctul culmi¬ 
nant al desfăşurării acestui tablou nu coincide cu apogeul furtu¬ 
nii, ci dimpotrivă, cu liniştirea ei bruscă, printr-o minune. Tot 
acest tablou a avut rolul de a sublinia o antiteză: aceea dintre 
violenţa furtunii şi încetarea ei neaşteptată, imediată, ca urmare 

/V 

a minunii înfăptuite de Hristos Domnul. In punctul acela infim 
pierdut în mijlocul mării, în care se afla corabia aşteptând să fie 
înghiţită de valuri, în acel punct care a avut nevoie de lărgiri 
succesive ale perspectivei pentru a fi vizibil cu ochiul normal, se 
afla însă Hristos, iar prezenţa Lui a făcut ca situaţia să se schimbe 


i(52 florin Faifer, loc. cit., p. 237. 

radical şi furtuna să dispară cu mult mai uluitor chiar şi decât 
apăruse. 

Autorul marchează aceasta prin simple propoziţii enun¬ 
ţiative, foarte concise, enumerative şi constatative, care conservă 
starea de soc si de uimire fericită, de data aceasta, cu mult mai 
bine decât oricare altă explicaţie suplimentară sau descriere: „Au 
încetat valuri, au perit întunerecul, s-au împrăştiiat norii, s-au 
smerit marea şi corabiia întreagă şi făr' de nicio vătămare au 
ajuns la adăposteală". 

Elementele care au creat cadrul iniţial al acestei furtuni sunt 

9 

cele care închid tabloul. Antim depărtează din nou perspectiva, 
pentru a arăta că factorii distorsionanţi şi haotici, care au generat 
această dezordine în plan cosmic, au pierit. Ceea ce constituie 
concluzia cea mai importantă este că Dumnezeu guvernează 
măreţia lumii din orice punct al ei, fie cât de mic, ceea ce 
dovedeşte teoria matematică a lui Pascal despre Divinitatea ca o 
sferă ce are centrul pretutindeni şi circumferinţa nicăieri. 

In centrul acestui tablou am detectat o afirmaţie pe care am 
catalogat-o drept alegorică, ce înălţa perspectiva de la un nivel 
real la unul psihologic şi alegoric. Mă refer la acea imagine a 
ambarcaţiunii spânzurate între cer şi iad. Putem spune că autorul 
nostru se deplasează subtil atât pe orizontală, cât şi pe verticală, 
într-o mişcare voit cruciformă. Vom vedea si de ce. Ceea ce doar 

9 9 

sugera la mijlocul descrierii acestui tablou va decripta el însuşi 
foarte curând, explicând alegoria lumii ca o mare furtunoasă care 
balansează corabia sufletului între cer si iad. 

9 

Pe de altă parte, tabloul este realizat din extrem de puţine 
elemente, fiind foarte concis - chiar laconic, dacă am dori să 

înmagazinăm informaţii de pe urma acestei relatări - dar, într- 
un mod magistral, lasă impresia că a spus totul, că avem de-a 
face cu o descriere impresionantă, care nu omite nimic. Am putea 
spune că Antim se foloseşte de un clin d'oeil, pentru că reuşeşte 
să facă tabloul să pară că abundă în detalii, când, de fapt, el este 
de o uimitoare concizie, asemănătoare, în ceea ce priveşte clasi¬ 
cismul frazelor dăltuite în piatra limbii noastre vechi, cu portre¬ 
tul lui Ştefan cel Mare făurit de Grigore Ureche. Considerăm că 
Ştrempel avea perfectă dreptate afirmând: „Mare descriptiv, 
mare zugrav al situaţiilor pe care le redă în predici pentru 
ilustrarea tezelor sale, Antim ne apare ca un scriitor modern, 
cunoscător al tuturor procedeelor artistice la îndemâna unui 
mânuitor de marcă al condeiului" 163 . 

Scena impresionează prin tonalităţi precise, cât şi prin 
surprinderea unor trăsături esenţiale, atât în ceea ce priveşte 
furtuna, cât şi reacţia Sfinţilor Apostoli. Imaginile vizuale par a 
predomina asupra celor auditive, dar în realitate autorul este 
adeptul unor sugestii sinestezice cu mult mai profunde decât 
percepem la prima lectură. Imaginea - împietrită parcă de groaza 
momentului - pare amuţită în neclintirea-i picturală (cu evidente 
sugestii psihologice din partea autorului), până în clipa finală, în 
care rugăciunea şi strigătul Apostolilor - conjugate cu dina¬ 
mismul mişcării lor spre Dumnezeu, care îi scoate din inerţia 
morţii ce se zugrăvise, deja ca o pecete a imobilităţii şi a nepu¬ 
tinţei, pe feţele lor - reuşesc să spargă această gheaţă a apatiei şi 
a implacabilului, depăşind momentul critic, de panică. Rezulta- 


163 Gabriel Ştrempel, op. cit., p. 202. 

tul este că totul se linişteşte, revine la normal, valurile, întune- 
nericul, norii dispar, iar marea se „smereşte ,, - „splendidă ex¬ 
presie!" 164 . 

Apogeul furtunii nu ar fi lăsat să se întrevadă sfârşitul ei 
brusc, dar tocmai în aceasta constă minunea pe care vrea să o 
pună în lumină Antim. Autorul nu insistă asupra dezno¬ 
dământului minunat, tocmai pentru a nu anula, prin cuvinte de 
prisos, impactul pe care l-a avut liniştirea bruscă a unui cataclism 
natural asupra conştiinţelor ascultătorilor săi. 

Imaginea furtunii rămâne, cu siguranţă, un tablou clasic al 
literaturii noastre, prin stilizarea tehnicilor literare şi picturale. 

Unul dintre cei ce s-au aplecat asupra operei lui Antim a 
comparat acest pasaj cu versurile Patriarhului armean Herses IV 
Şnorhali (1102-1173), din poemul „Iisus Fiul unic al Tatălui", în 

/V 

care acesta încerca să descrie Parusia 165 . Insă în afară de faptul că 
versurile indicate formează un tablou cutremurător, nu mai 
aflăm altă asemănare intimă cu perspectiva lui Antim. 

Eugen Negriei a urmărit fragmentele din Evanghelii care 
relatează acest eveniment si a observat că acestea nu furnizează 
atât de multe amănunte în ceea ce priveşte furtuna propriu-zisă. 

Dacă în Noul Testament nu aflăm aceste detalii, există în 
schimb, în Psaltire, o prorocie ce surprinde cu acurateţe această 
întâmplare, şi care este posibil să-i fi oferit lui Antim un punct de 
plecare: „Cei ce se pogoară la mare în corăbii, cei care-şi fac 

164 Florin Faifer, loc. cit., p. 237. 

165 Mihai Rădulescu, Antim Ivireanul. învăţător. Scriitor. Personaj, cu 
un „Cuvânt înainte" de P. S. Irineu Slătineanu, editată de Fundaţia „Antim 
Ivireanul" - Rm. Vâlcea şi Ed. Ramida, Bucureşti, 1997, p. 27-28. 



112 


lucrarea lor în ape multe, aceia au văzut lucrurile Domnului şi 
minunile Lui întru adânc. El a zis şi s-a pornit vânt furtunos şi s- 
au înălţat valurile mării. Se urcau până la ceruri şi se pogorau 
până în adâncuri, iar sufletul lor întru primejdii încremenea. Se 
tulburau şi se clătinau ca un om beat şi toată priceperea lor a 
pierit. Dar au strigat către Domnul, în necazurile lor şi din 
nevoile lor i-a izbăvit. Si i-a poruncit furtunii si s-a liniştit si au 
tăcut valurile mării. Si s-au veselit ei, că s-au liniştit valurile si 

5 7 5 5 

Domnul i-a povăţuit pe ei la limanul dorit de ei" (Ps. 106, 23-30). 

Considerăm că Antim a pornit de la acest text, pe al cărui 
schelet fundamental a dezvoltat o ţesătură mai amplă în ceea ce 
priveşte descrierea fenomenului natural. Este verosimil ca acest 
fragment biblic să-i fi permis să-şi asume omniscienţa auctorială, 
altfel imposibil de asumat în materie de evenimente evanghelice. 
Se vede clar că Ierarhul nu depăşeşte hotarele pe care i le în¬ 
găduie Sfânta Scriptură, dar talentul său literar este evident prin 
sinteza pe care o face evenimentelor, prin gustul remarcabil 
pentru concizie şi rafinament, prin care reuşeşte ca aglomerarea 
de figuri de stil (epitet, metaforă, comparaţie, personificare, 
hiperbolă, imagini vizuale şi auditive), într-un spaţiu atât de 
strâmt, să nu fie supărătoare, ci acest amalgam foarte bine pro- 
porţionat, să dea impresia întregului, a unei unităţi compo¬ 
ziţionale fascinante. 

5 

Comparativ, putem admira efortul literar oarecum similar 
al Mitropolitului Dosoftei, care a aşezat în versuri Psaltirea şi în 
care versetele din Psalmul 106 sună astfel: 

„Carii îmblă-n corăbii pre mare, 

De-şi fac lucrul peste genuni tare. 

Aceia i-au văzut de minune 
Ce-au lucrat Dumnezău în genune. 

Zisă de să fece vânt cu bură. 

De rădică val de-necătură. 

Până la ceri îi suia cu unde, 

Şi-i pogoria-n gios să-i afunde. 

Sufletele lor în greutate 

Să topiia beţ[i] de răutate[a mării], 

Că-ş ieşiră şi din ţălăpciune. 

De te lua de dânşii minune. 

9 

Şi strigară la Domnul cu jele. 

Şi i-au scosu-i de la nevoi grele. 

Vânturilor zâsă de-ncetară 
Si undelor de să alintară. 

5 

Şi le păru bine că trecură 
Valurile toate de tăcură. 

Şi i-au îndreptatu-i cu pace 
Domnul, spre liniştea ce le place" 166 . 

Evident, Dosoftei a urmat relatarea scripturală îndeaproa¬ 
pe, pe când Antim s-a îndepărtat de simpla prelucrare a cuvin- 


166 Dosoftei, Opere 1 (versuri), ed. critică de N. A. Ursu, Ed. Minerva, 
Bucureşti, 1978, p. 248-249. 

telor. El a creat un tablou destinat să ţină în priză receptivitatea 
ascultătorilor săi. 

Pe Antim, ca şi pe Dosoftei, de altfel, nu îl interesează deloc 
marea ca obiect de contemplaţie în sine, ci efortul său literar şi 
stilistic este consacrat unor sugestii alegorice, care ne apar într-o 
lumină mai clară, pe măsură ce parcurgem textul (sau textele). 
De la înţelesul literal al pericopei, predicatorul trece aproape 
direct la cel alegoric, şi de la sensul concret, la învăţătura morală, 
căci „Cu adevărat, mare învăţătură ni se dă noao cu aceasta, 
pentru ca să luom pildă, să ne rugăm şi noi lui Dumnezeu la ne¬ 
voile noastre cele de obşte. 

9 

Lumea aceasta iaste ca o mare ce să turbură, întru care 
niciodată n-au oamenii odihnă, nici linişte. Corăbiile între valuri 
sunt împărăţiile, crăiile, domniile şi oraşele, mulţimea norodului, 
politiile, supuşii, bogaţii şi săracii, cei mari şi cei mici, sunt cei ce 
călătoresc si să află în nevoe. 

9 

Vânturile cele mari ce umflă marea sunt nevoile cele ce ne 
supără totdeauna. 

Valurile ce luptă corabiia sunt nenorocirile carele se în¬ 
tâmplă în toate zilele. 

Norii ce negresc văzduhul, fulgerile ce orbesc ochii, tunetile 
ce înfricoşază toată inima vitează sunt întâmplările cele de multe 
feliuri, neaşteptatele pagube, înfricoşările vrăjmaşilor, supără¬ 
rile, necazurile ce ne vin de la cei dinn afară, jafurile, robiile, 
dările cele grele şi nesuferite, carele le lasă Dumnezeu şi ne în- 

cungiură, pentru ca să cunoască credinţa noastră şi să ne vază 
răbdarea" 167 . 

/V 

In acest fragment este cel mai bine ilustrat motivul lumii ca 
„vanitas vanitatum" (Eccl. 1,2), ca deşertăciune a deşertăciunilor 
sau ca mare în furtună, în mijlocul căreia nimic nu poate fi stabil 
sau irevocabil, nimic nu are valoare imuabilă si totul se află sub 
ameninţarea eroziunii si a aneantizării. 

9 9 

Aceste elemente discursive, haotice, care au intervenit ca un 
virus mortal în ordinea lumii, nu reprezintă însă un destin impla¬ 
cabil - asa cum era sensul moirei în antichitate - ci doar un mod 

9 

prin care credinţa oamenilor este încercată, spre a afla „mijlocirea 
mântuirii" 168 , după modelul Sfinţilor Apostoli care, „îndată ce au 
alergat şi îndată ce s-au rugat, îndată au luat şi ajutoriul" 169 , iar 
„Domnul [...] pre toţi i-au mântuit, pre toţi i-au păzit; n-au lăsat 
să piară niciunul în turburarea mării" 170 . 

Scopul pedagogic şi învăţătura morală spre care conduce 
oratorul ecleziastic este acela de a-şi aduce auditoriul creştin - pe 
care îl poartă pe apele când line, când viforoase ale cuvintelor 
sale - la conştientizarea faptului că „Dumnezeu iaste Tată de 
obşte al tuturor. Pre toţ[i] ne iubeşte ca pre nişte adevăraţi fii ai 
Lui şi nu poate răbda milostivirea Lui cea iubitoare de oameni să 
ne aflăm pururea în ticăloşii şi în nevoi, ce numai aşteptă rugă¬ 
ciunea noastră; ia aminte să auză glasurile noastre; stă pururea 
cu urechile deschise, pentru ca să ne asculte, îndată ce vom 

167 Antim Ivireanul, Opere, ed. cit., p. 158. 

168 Ibidem. 

169 Idem, p. 157. 

170 Ibidem. 

chiema numele Lui cel sfânt" 171 . Iar în a doua predică la Sfântul 
Dimitrie spune Antim, în mod sublim, că „Domnul nostru şi 
când doarme mântuiaşte" 172 . Aceasta, poate, şi ca răspuns pentru 
cei care obişnuiau şi obişnuiesc să spună că Dumnezeu mai 
doarme câteodată şi nu vede ce se întâmplă pe pământ. 

însă nu numai oamenii înglodaţi în responsabilităţi sociale, 
administrative sau politice au de suferit de pe urma înăspririi 
acestui vifor al vieţii, ci şi Sfinţii trebuie să treacă prin furtuna 
torturilor şi a prigonirilor de tot felul, după cum ne relevă un alt 
fragment, tot alegoric, în care marea tulburată este semnul muce¬ 
niciei, iar corabia simbolizează sufletul ce are la cârmă credinţa: 
„Iată stau şi mă minunez, cum putu fi aceasta, de s-au întâmplat 
astăzi să prăznuim 2 cutremuri de-o dată: unul ce s-au făcut în 
mare din depărtarea lui Dumnezeu, de draci, pentru ca să se 
îndrepteze puţina credinţă a Ucenicilor, al doilea cutremur s-au 
făcut pre pământ, din sălbăticiia şi cruzimea inimilor lui 
Diocleţian şi Maximian, părechea dracului, pentru ca să se ade- 
vereze credinţa cea multă a Sfântului, Marelui Mucenic Dimitrie, 
a căruia preznuim cinstita pomenire. 

Că atât cutremur au făcut şi atâtea valuri sălbatece au pornit 
asupra blagoslovitei corăbiei lui Dimitrie, cât siliia să între întru 
cele mai din lăuntru ale fericitului său suflet, să-l cufunde, 
nestiind turbaţii aceia de oameni, ca nişte fiară sălbatece, cum că 
Dimitrie nu era corabie deşartă, ci avea catarg bun şi corăbiiar 
vrednic si vetrile iscusite si cârmaci foarte învătat" 173 . 

9 9 9 

171 Idem, p. 160. 

172 Idem, p. 178. 

173 Idem, p. 180-181. 

Şi după obiceiul său, Antim descifrează imediat alegoria: 
„Catargul era cinstita Cruce, întru carea să lăuda că iaste pururea 
tare şi nou şi poate să rabde vânturile Duhului Sfânt, întru inima 
lui. [...] Iar corăbiiariul iaste ştiut de toţ[i] cum că altul nu era 
numai însusi Hristos, foarte învătat întru călătoriia cetătii cei 
cereşti, căci de acolo iaste; şi moşiia Lui iaste ceriul [...]. 

Acesta însusi era întru adâncul sufletului lui Dimitrie 

9 

lăcuitoriu şi când îl vedea puţin că să înfricoşa, îi zicea: «Dimitrie, 
tu eşti oaia Mea şi foarte bine te cunosc, că urmezi după Mine; 
nu te teme, că nu te va răpi nimeni din mâna Mea. Şi-ţ[i] voiu da 
ţie viaţă vecinică şi acolo unde vor să pătrunză trupul tău cu 
suliţele. Eu sunt: loviturile tale le voiu primi Eu şi nu te voiu lăsa 
să aibi durori. Aleargă curând, că ai vreme bună. Eu am umplut 
vetrila credintii tale cei curate, cu Duhul Mieu cel Sfânt. 

Dimitrie, fă-te părtaş morţii Mele, că te voiu face părtaş şi 

/V 

învierii Mele; cu Duhul lui Dumnezeu petreci în paterni, pentru 
aceasta fiiul lui Dumnezeu eşti. Nu voiu lăsa să aibi duhul robiei 

9 

spre frică, ci-ţi voiu da Duhul moştenirei fireşti, carele să măr¬ 
turisească cum că eşti fiiul lui Dumnezeu si, ca un fiiu al lui 
Dumnezeu, vei fi şi moştean Lui şi moştean împreună cu Mine, 
iubitul tău Hristos. Fiiul Mieu, Dimitrie, vezi Crucea? In inima ta 
am înfipt-o. Pre Crucea aceasta dormu somnul paternii, a morţii, 
carea au mijlocit viaţa a toatei lumi; ce m-au deşteptat mila Prea- 

/V 

puternicului Dumnezeu, cu Inviiarea, pentru multa dragoste ce 
am cătră tine si cătră toată lumea. 

9 

Furtunele aceştia şi cumplitele valurile voiu înceta şi pre 
tine te voiu răpi din mijlocul lor. Ce vino după Mine, că am întors 
cârma din partea cea slobodă a deşertăciunii, spre frumoseţile 

cele nemuritoare ale împărăţiei Mele. Vino, prin moartea ta, în 
viata cea vecinică, să Mă vezi si să te veseleşti»" 174 . 

9 '9 9 

Am vrut să redăm aproape integral acest text, pentru a nu 
corupe din mireasma şi frumuseţea lui originală, dar şi pentru că 
ne-am dat seama că, dacă am vrea să selectăm numai anumite 
părţi din acest tablou - poate încă şi mai impresionant decât cel 
pe care l-am analizat mai sus -, am altera profund sensul dra¬ 
matic al excursului antimian. 

Alături de motivul alegoric al mării în furtună, care 
reprezintă - într-un veşmânt imagistic deosebit de sugestiv - 
represaliile pe care a trebuit să le îndure Sfinţii Mucenici de la 
împăraţii păgâni, întâlnim şi motivul corăbiei ca adăpost şi al 
navigării liniştite, în mod paradoxal, prin pătimire şi prin torturi. 

Acceptarea unei morţi deosebit de chinuitoare reprezintă 
navigarea în siguranţă, atunci când în loc de catarg se află Crucea 
şi în loc de cârmaci, Hristos, Cel răstignit şi înviat. Care a trecut 
prin moarte şi are putere să facă să treacă prin furtuna morţii 
celei mai înfricoşătoare şi pe următorii Săi. Antim preferă ca, în 
locul relatării chinurilor prin care a trecut Sfântul Dimitrie, să 
capteze atenţia ascultătorilor printr-o alegorie impresionantă, 
care să fie tangenţială cu pericopa evanghelică a zilei, în intenţia 
- foarte probabilă -, de a constitui şi o interpretare originală a sa. 

Marea furtunoasă devine simbol pentru două lucruri com¬ 
plet antagonice: pentru lumea deşartă, cât şi pentru moartea 

/V 

martirică. In timp ce lumea presupune un aspect pozitiv prin 
însăşi fiinţarea sa şi unul negativ prin finalitatea sa în moarte 


174 Idem, p. 181-182. 

(datorită consumării vitalităţii ei prin păcat şi autodistrugerii 
morale şi spirituale), lucrurile stau exact invers în ceea ce pri¬ 
veşte moartea-martiriu, pentru că ea este un lucru negativ în 
sine, dar conţine un aspect pozitiv, în ceea ce priveşte finalitatea 
sa în viaţă, în viaţa veşnică. Am putea spune că, în amândouă 
cazurile, marea tulburată este de fapt simbolul morţii, al ispitei, 
al tentaţiei corupătoare sau al probei de credinţă prin care trebuie 
să treacă atât cel ce se află în lume, cât şi cel de pe pragul morţii. 

Comparaţia sufletului cu o corabie ţine de o simbolistică 
creştină foarte veche, fiind o extensie a unui topos primordial ce 
priveşte Biserica în calitatea ei de Trup al lui Hristos şi corabie a 
mântuirii, închipuită în Vechiul Testament de corabia Sfântului 
Noe (şi Antim vorbeşte - după cum am citat deja, puţin mai sus 

- de venirea „lui Noe celui adevărat, Iisus Hristos, carele ne-au 
mântuit cu corabiia trupului Său, de potopul păcatului celui 
strămoşesc") şi care îi face pe credincioşi să traverseze cu bine 
marea vieţii cea tulburată, aducându-i la „ţărmul împărăţiei Ce¬ 
reşti, la liniştea dumneze[i]eştii fericiri" 175 , această corabie fiind 
condusă de Hristos, „Cap ce iaste al Bisericii" 176 . 

Acest topos străvechi - sau la fel de vechi ca şi Creştinismul 

- este adeverit si de arhitectura Bisericilor construite în formă de 

9 

navă şi avându-L pictat pe cupola principală - pe „catargul 
Crucii", cum ar zice Antim, adică pe axul central - pe Hristos 
Pantocrator. Imaginile la care a recurs autorul au însă un deose- 


175 Idem, p. 191. 

176 Idem, p. 31. 

bit farmec artistic şi literar, încât putem vorbi de o adevărată 
poezie teologică în expresiile sale 177 . 

Antim concentrează chiar destul de multe învăţături dog- 
matico-morale în poezia absolut superbă a alegoriei sale. Chiar 
şi puţine cuvinte ce pot părea metaforice, de genul „Pre Crucea 
aceasta dormu somnul petemii, a morţii, carea au mijlocit viaţa a 
toatei lumi", au semnificaţii extrem de profunde. 

Dacă privim cu atenţie chiar şi numai această formulare: 
„somnul paternii", sublimă prin expresivitate şi dramatism, pu¬ 
tem dezvolta mai multe teorii, făcând să ţâşnească, de aici, 
nebănuite sensuri şi potenţialităţi sugestive. 

La prima vedere, ne vine în minte analogia pe care o fac 
Părinţii Bisericii între somnul pe care Dumnezeu l-a indus 
primului om, pentru a o crea pe femeie din coasta sa şi somnul 
pe Cruce al lui Hristos, în timpul căruia s-a născut, din coasta Lui 
împunsă, însăşi Biserica. Antim ar fi putut avea în vedere această 

177 Este interesant de observat afirmaţia unor mari reprezentanţi ai 
umanismului timpuriu în Occident: „Petrarca susţinea în scrisoarea către 
fratele Gherardo (Fam. X, 4 din 2 decembrie 1348 sau 1349) că teologia nu 
este decât poezie al cărui subiect e Dumnezeu (parum abest quim dicam 
theologiam poeticam esse de Deo [puţin lipseşte să spun că teologia este 
poezie despre Dumnezeu]); iar Sfânta Scriptură ar fi tocmai evidenta 
manifestare a acestei poetica de Deo. Şi pentru Boccacio Sfânta Scriptură 
este poezie, poezie sub care se ascunde o semnificaţie profundă, de origine 
divină", cf. Agostino Pertusi, Cultura bizantină şi primul umanism italian, în 
Literatura Bizanţului. Studii, antologare, traduceri şi prezentare de Nicolae- 

/V 

Şerban Tanaşoca, Ed. Univers, Bucureşti, 1971, p. 351-352. înainte însă de 
apariţia curentului umanist şi renascentist în Europa Occidentală, teologia 
bizantină remarcase de mult adânca poezie a textelor sfinte. 

hermeneutică biblică atunci când a numit răstignirea şi moartea 
lui Hristos: „somnul paternii". Pe de altă parte, autorul însuşi ne- 
a oferit, puţin mai devreme, un alt fir de interpretare, când a spus 
că „Domnul nostru si când doarme mântuiaste". 

Putem, deci, înţelege sintagma de mai sus, şi astfel: Dum¬ 
nezeu nu doarme pe Cruce, dar în ochii lumii. El doarme - adică 

/V 

e mort -, după cum şi Sfinţii Apostoli II vedeau dormind în 
corabie, în timpul furtunii pe mare. El doarme din două motive: 
pentru că a murit cu trupul pe Cruce, şi, pentru că, din dorinţa 
de a pătimi moartea „carea au mijlocit viaţa a toatei lumi", nu¬ 
meşte moartea aceasta chinuitoare somn, adică odihnă. Dum- 
nezeu Se odihneşte murind ca om, adică mântuind lumea. Dar 
dacă, după trup şi ca om, doarme în corabie alături de Ucenici, 
iar pe Cruce este mort, totuşi, ca Dumnezeu, mântuie chiar şi 
dormind, sau, altfel spus, adevărul este că în acelaşi timp doarme 
şi veghează şi, fiind mort, îi învie pe cei morţi. 

Antim concentrează toate acestea într-o singură sintagmă 
metaforică - aş spune, după modelul imnelor bisericeşti care pot 
să restrângă în puţine cuvinte poetice o enormă teologie. 

„Vetrila credinţii" care este umflată de Duhul Sfânt este 
iarăşi o expresie poetică ce încrustează sensuri mistice şi bogate 
potenţialităţi de interpretare, într-o metaforă care este, chiar şi 
pentru neiniţiaţi, impresionantă prin forţa imagistică, prin capa- 

/V 

citatea de plasticizare a abstractului, a inefabilului. înaintea lui 
Eminescu şi a lui Blaga, Antim a avut, în literatura noastră, poate 
cea mai mare putere de concretizare a abstractului, dar şi o mare 
forţă de abstractizare si de concentrare a ideilor în metafore si 

9 9 9 

imagini sublime. 

„Valurile sălbatece" şi „cumplitele valurile" morţii nu 
reusesc să scufunde sufletul care nu este „corabie deşartă" 

9 ’' 9 

/V 

(pentru că II are în ea pe Hristos, precum corabia Ucenicilor Lui) 
şi care a schimbat direcţia de mers „din partea cea slobodă a 
deşertăciunii", adică de la acest „vanitas vanitatum" care este 
lumea, navigând către „frumoseţile cele nemuritoare". 

Motivul corăbiei, care este Biserica ce navighează către 
limanul mântuirii, este prezent încă din primele secole ale 
Creştinismului. El se regăseşte în Constituţiile Apostolice , precum 
şi la autori din secolul al II-lea precum Sfântul Ipolit al Romei, 
Sfântul Clement Alexandrinul, Tertullian sau Sfântul Iustin 
Martirul şi Filosoful, la unii întâlnindu-se şi simbolul catargului 
sau al arcei reprezentând Crucea Domnului 178 . Antim Ivireanul 


178 Sfântul Ipolit al Romei spune în Tratatul asupra Antihristului: 
„Marea este lumea. Biserica, aidoma unei corăbii scuturate de valuri, dar 
nescufundată. Ea are într-adevăr cu ea un cârmaci experimentat, pe 
Hristos. Ea are în mijlocul ei trofeul învingătorului asupra morţii, ca şi 
cum ar duce cu sine Crucea lui Hristos. [...] Parâmele ce leagă antena de 
vârful catargului sunt ca cetele Profeţilor, Martirilor şi Apostolilor care se 

/V 

odihnesc în împărăţia lui Hristos", cf. Jean Danielou, Simbolurile creştine 
primitive, trad. de Anca Opric şi Eugenia Arjoca Ieremia, Ed. Amarcord, 

/V 

Timişoara, 1998, p. 58. „In Predici [ale Sfântului Clement Alexandrinul] şi- 
n Constituţii [...] se va remarca îndeosebi că spaţiul de deasupra antenei 
este considerat ca ăvănavoic, «locul de odihnă », în timp ce scara (icAipaE) 
ridicată până la antenă constituie un simbol al Crucii ce permite credin¬ 
cioşilor să se înalţe la ceruri. Astfel, diferitele etaje ale catargelor reprezintă 
un fel de scară cosmică. Aşa cum a remarcat Dolger, imaginea lui Hipolit 
evocă scara care conduce în Rai din Actele Martirice ale Sfintei Perpetua, 4, 

avea o bogată literatură creştină şi bizantină pe care nu putea să 
o ignore. Originalitatea lui constă în sensul acordat interpretării 
şi în stilul propriu al comentariilor, în expresivitatea şi frumu- 

/V 

seţea limbajului creat de către el. Intr-un Cuvânt de învăţătură 
asupra omului mort, Antim exprimă ceva asemănător cu ceea ce a 


şi de asemenea, prjxdvr], a lui Ignaţiu din Antiohia ( Epistula ad Ephesios, 
IX, 1), care se ridică spre înălţimi şi care este crucea", cf Idem, p. 59. 

De asemenea, „în Prima Apologie, Iustin enumeră un anumit număr 
de simboluri ale Crucii. Printre ele...catargul pe corabie: «Nu se poate 
despica marea dacă acest trofeu care se numeşte pânze (lot iov) nu se 
înalţă intact pe corabie» ( I Apologia, LV, 3). [...] Iustin cunoaşte şi el un 
simbolism al Arcei lui Noe ca simbol al salvării. El se dezvoltă într-un 
pasaj remarcabil din Dialogul cu Tryfon : «Dreptul Noe împreună cu alţi 
oameni ai Potopului, adică soţia sa, cei trei fii ai săi şi soţiile fiilor săi 
formau numărul opt şi ofereau simbolul celei de-a opta zile, în care Hristos 
a înviat din morţi. Or Hristos, primul născut al oricărei creaturi, a devenit, 
într-un sens nou, conducătorul unei alte rase, al aceleia care a fost 
regenerată prin El, prin apă, credinţă şi prin lemnul ce conţinea misterele 
Crucii, la fel cum Noe a fost salvat de lemnul arcei sale, dus de ape 
împreună cu toţi ai săi» (CXXXVIII, 1-2)", cf. Idem, p. 63-64. 

Tertullian scria: „In rest, barca prefigura Biserica, care, pe marea 
lumii, este scuturată de valurile persecuţiilor şi ispitelor, în timp ce Dom¬ 
nul în răbdarea Sa pare să doarmă până-n ultima clipă când, trezit de 
rugăciunea Sfinţilor, stăpâneşte lumea şi redă pacea alor Săi", cf. Idem, p. 
65. Tertullian este cel care, în De idolatria, a afirmat: Quod in arca nonfuit in 
Ecclesia non sit, ceea ce Sfântul Ciprian al Cartaginei va exprima altfel: «Nu 
există mântuire în afara Bisericii», cf. Ibidem. Jean Danielou ne mai spune 
că „printre simbolurile descoperite în osuarele iudeo-creştine arhaice se 
află [...] şi corabia. Şi această corabie este, întocmai cum ne aşteptăm, cu 
antena care taie catargul şi-i dă forma unei Cruci", cf. Idem, p. 63. 

afirmat în predica la Sfântul Dimitrie, în legătură cu moartea 
grabnică a omului „ce s-au născut în baia Sfântului Botez, ce au 
supt laptele credinţii, ce s-au hrănit în casa învăţăturii dumne¬ 
zeiescului dar, ce s-au întemeiat cu puterea cinstitelor 
Taini..." 179 şi despre care afirmă că „n-au murit, ci doarme ; [...] 
de vreme ce credinciosul nu moare, iaste lucru adevărat că sfâr¬ 
şitul lui nu iaste moarte, ce adormire" 180 . 

Şi iarăşi folosindu-se de aceeaşi alegorie a mării tulburate, 
scrie poetul Antim „că precum iaste mai norocit corăbiiariul 
acela, pre carele vântul cel tare îl aduce cu grabă la linişte, decât 
acela ce cu mare linişte, făr' de vânt, călătoreşte, asa mai fericit 
iaste şi cela ce fără vreme, de moarte grabnică să mută la liniştea 
dumneze[i]eştii fericiri" 181 . 

Existenţa umană capătă din nou dimensiunea dramatică a 
nesiguranţei perpetue ce însoţeşte traversarea unei mări, iar călă¬ 
toria rapidă spre ţărmul odihnei apare ca o soluţie salvatoare şi 
fericită, cu atât mai mult cu cât acest ţărm de vis este „împărăţiia 
lui Hristos, care este nevăzută şi neprecepută, iaste vecinică şi 
nemutată, iaste nebiruită si făr' de moarte, iaste cerească si sufle- 
tească, iar nu pământească şi trupească..." 182 , unde cel sau cea 
care se mută „îsi deschide mai vârtos usa ceriului, a luminii cei 
adevărate" 183 şi „întru strălucirile luminii cei neapropiiate [stând] 
vede, în toate zilele, şi pre părinţi şi pre fii şi verice alt au avut 

179 Antim Ivireanul, Opere, ed. cit., p. 189. 

180 Ibidem. 

181 Idem, p. 191. 

182 Idem, p. 183. 

183 Idem, p. 189. 

dorit în lume" 184 , privind atât spre Dumnezeu - în a Cărui lumină 
locuieşte cât şi spre pământ, unde se mai află cei iubiţi. Este un 
alt fel de moarte creştinească - alături de cea martirică, pe care 
am văzut-o mai înainte - dar care are aceeaşi finalitate, printr-o 
„dulce adormire" 185 . 

Sfârşind această paranteză şi întorcându-ne la predica din 
ziua Sfântului Dimitrie, Antim încheie acest excurs în tonul 
aceleiaşi alegorii ce presupune imagini marine, dar înălţându-1 
în simfonia unei rugăciuni pornite ca o revărsare a inimii sale 
adânci: „Drept aceia şi noi, smeriţii robii tăi. Mare Mucenice 
Dimitrie, te rugăm, de vreme ce într-atâta cinste te-a învrednicit 
Dumnezeu, ca să te faci fiiul Lui, şi sfânta Lui dreaptă să te ia şi 
să te sue întru împărăţiia Lui, ca să te răsfeţ[i] cu fericiţii îngeri, 
cuvântul tău şi rugăciunea ta poate mult. Drept aceia adu-ţi 
aminte si de noi, carii ne turburăm în furtuna cea mare a 
vrăjmaşilor si în valurile deşertăciunilor celor lumeşti si de 
doarme Dumnezeu, adecă de se face ca cela ce doarme, şi nu va 
vrea să ne asculte, tu ai multă îndrăzneală ce-L deşteaptă şi te 
roagă Lui, tu, cel vrednic, pentru noi, cei nevrednici; tu, cel iubit 
a lui Dumnezeu, pentru noi, cei urâţi, pentru neascultarea şi 
nesupunerea poruncilor Lui; tu, cel desăvârşit priiaten al lui 
Dumnezeu, pentru noi, vrăjmaşii, pentru păcat. Să înceteze fur¬ 
tuna si să alineze valurile, că iaste dator să facă voia ta. Si fă 
această osteneală ca să ne aduni în corabiia ta, cea blagoslovită, 
când va răspunde Preamilostivul Stăpân să stăm de faţă, în zioa 


184 Ibidem. 

185 Ibidem 

cea dulce a răsplătirii, ca dinpreună să binecuvântăm prealăudat 
numele Tatălui si al Fiiului si al Sfântului Duh, în veci. Amin" 186 . 

După cum uşor se poate observa, şi acest text este foarte 
mult predispus la aşezarea în versuri, însă nu am mai recurs la 
acest procedeu, deoarece considerăm că celelalte fragmente pe 
care le-am ales în acest scop sunt îndeajuns de grăitoare pentru a 
demonstra că Antim este un mare poet al literaturii noastre vechi 
şi că o însemnată parte din opera sa oratorică se pretează la a fi 
imnificată, la a fi citită ca un imn. 

Din nou, „furtuna cea mare a vrăjmaşilor" şi „valurile 
deşertăciunilor celor lumeşti" sunt metafore duhovniceşti pentru 
ispitele care îl înconjoară pe om pe calea vieţii pământeşti. 

într-o altă rugăciune, către Prea Sfânta Fecioară, Antim o 
numeşte „Fecioară prealăudată, nădejdia celor păcătoşi şi liniştea 
celor bătuţi de valurile păcatelor..." 187 , dar aceasta nu trebuie să 
ne mire câtuşi de puţin, pentru că în rugăciunile ortodoxe se face 
adesea aluzie la „întreitele valuri ale păcatelor", iar într-o bine¬ 
cunoscută cântare de la Slujba înmormântării, se spune: „Marea 
vieţii văzând-o înălţându-se de viforul ispitelor, la limanul Tău 
cel lin alergând, strig către Tine..." 188 . 

Pornind tocmai de la interpretarea alegorică a minunii pe 
care a făcut-o Hristos, potolind furtuna pe mare, dar şi a poto¬ 
pului relatat în Vechiul Testament, acest topos creştin al lumii 
ispititoare şi al vieţii încărcate de suferinţă, ca o mare în furtună 
sau ca o revărsare sălbatică de valuri, este la fel de vechi ca si 

186 Idem, p. 182. 

187 Idem, p. 21. 

188 Molitfelnic, ediţia a V-a, Ed. IBMBOR, Bucureşti, 1992, p. 206. 

Creştinismul, însoţit de imaginea corăbiei care este Trupul lui 
Hristos, adică Biserica, ce poartă în sine pe cei mântuiţi. Primele 
criptograme creştine redau această imagine, alături de simbolul 
mesianic al peştelui - LxQbg. 

Revenind la imaginea Bisericii ca o corabie a mântuirii, 
amintim cu această ocazie încă o simbolistică a mării învăluite de 
uragan, utilizată cu scopul de a ilustra dezordinea provocată de 
erezii: „Să tulbura liniştea cea besericească de dobitoceasca 
pornirea eresului arianesc şi pravoslaviia credinţii să lupta de 
valurile necredintii. Si la atâta nevoe au strălucit steoa cea lu- 

9 9 

minoasă, blagocestivul Constandin. Şi adunând la Nichea săbo- 
rul cel lăudat, au potolit turburarea Besericii" 189 . 

Iar lumea (umanitatea) ca o mare tulburată de patimi apare 
şi în expresia: „...ne turburăm pururea, pentru fieştece, ca 
valurile mării când le suflă vântul" 190 , sugerând aceeaşi nelinişte 
şi instabilitate de care vorbeam puţin mai devreme. 

/V 

Antim afirmă citând versete din Psaltire: „In mare se face 
cutremurul, pentru ca să cunoască toţi că «a Lui iaste marea şi El 
au făcut-o pre dânsa. Şi uscatul mâinile Lui l-au zidit» [Ps. 94, 5]. 
Şi încăş, să nu gândească lumea cum că numai pre pământ să 
ocoleşte puteria lui Hristos Dumnezeul nostru, ce în toată zidi¬ 
rea, neocolit lucrează puterea Lui, ca a unui Stăpân: «Tu stă¬ 
pâneşti puteria mării şi turburarea valurilor ei Tu o îmblânzeşti» 
[Ps. 88, IO]" 191 . 


189 Antim Ivireanul, Opere, ed. cit., p. 116. 

190 Idem, p. 80. 

191 Idem, p. 177. 

Acest din urmă verset biblic se referă însă atât la mare 
propriu-zis, cât şi la umanitate, la mândria şi orgoliul uman, 
după cum se poate înţelege din contextul mai larg al psalmului 
respectiv. 

După cum am văzut, marea tulburată este, în marea 
majoritate a situaţiilor, o metaforă alegorică pentru lumea nesta¬ 
tornică, pentru viaţa nesigură, pentru patimile sau pentru dure¬ 
rile vieţii, cât şi pentru suferinţa morţii, dar poate fi şi o alegorie 
pentru chinurile veşnice ale iadului sau pentru activitatea demo¬ 
nică. 

Faptul că marea este o creaţie a lui Dumnezeu nu vine în 
conflict cu felul în care tulburarea ei este uneori provocată de 
demoni, aşa cum explică Antim iscarea furtunii pe mare - 
sugerând că furtunile care însoţesc destinul uman au aceeaşi 
sursă nefastă: „Oare pentru ce să certe Hristos stihiile cele neîn¬ 
sufleţite si nesimţitoare: marea si vântul? Nu socotesc să fi certat 

9 9 9 9 

Hristos stihiile, ci pre dracii aceia carii din depărtarea lui 
Dumnezeu lucrează unile ca aceştia, spre ispita noastră. Şi de pe 
ce mă încredinţez cum să fie aşa? De pe cuvintele evanghelistului 
Marco, că au zis vântului: «taci», cuvânt care era obicinuit 
Hristos să-l zică la draci, precum au zis în Capernaum la omul 
cel ce avea duh necurat şi la omul ce au adus pre fiiu-său şi avea 
duh mut şi surd, precum spune Mathei că tot cu acel cuvânt: 
«taci», au certat vânturile si marea" 192 . 

7 9 

Marea este atât de des personificată, deoarece are nenu¬ 
mărate semnificaţii alegorice, presupunând o simbolistică deose- 


192 Idem, p. 179-180. 

bit de variată şi mai ales, o simbolistică umană, legată de 
paralelismul care se face între elementul marin - caracterizat prin 
instabilitate şi climat intempestiv - şi sufletul omenesc sau uni¬ 
versul uman, în general. 

Mai mulţi exegeţi ai operei antimiene sunt de părere că 
pasiunea pe care o dovedeşte autorul pentru acest adevărat 
complex semantic şi imagologic marin are în sine şi o motivaţie 
intimă mai profundă, o componentă autobiografică, reprezentată 
de o posibilă reminiscenţă psihologică a presupuselor călătorii 
pe mare, pe care el le-ar fi făcut, pe când era purtat în robie sau, 
poate, în alte condiţii. 

Nu excludem această ipoteză, dar - în virtutea a ceea ce am 
încercat să demonstrăm mai sus, subliniind vechimea impresio¬ 
nantă a acestui topos marin şi rezistenţa sa până în literatura 
modernă - considerăm că, indiferent dacă Antim a făcut aceste 
călătorii sau nu şi indiferent dacă a trecut sau nu prin astfel de 
furtuni devastatoare. Mitropolitul nostru era capabil de expune¬ 
rea artistică a unor astfel de peisaje şi nu avea nevoie, în mod 
neapărat, de o experienţă personală care să îl inspire în des¬ 
crierea acestui fenomen natural, deoarece avea în urma sa o 
enormă tradiţie ortodox-bizantină, al cărei punct de plecare este 
chiar din primele veacuri creştine - dacă nu cu mult mai 
devreme, din perioada veterotestamentară - care asociază viaţa 
omului pe pământ cu o călătorie printr-o mare vijelioasă, al cărei 
singur ţărm şi liman este împărăţia cea veşnică a lui Dumnezeu, 
viata veşnică. 

9 9 

Deoarece nu este scopul nostru în lucrarea de faţă, nu insis¬ 
tăm în a mai prezenta exemple în acest sens, dar ele sunt fără de 

număr, în toate cărţile de cult si în literatura ortodoxă. Un atare 
topos creştin putea fi cu uşurinţă impropriat şi dezvoltat în mod 
poetic de autor, servind aceloraşi ţeluri religioase ale Ierarhului. 

Varlaam avea aceeaşi concepţie ca şi Antim, scriind că 
„marea iaste această lume cu valuri multe. Că această lume cu 
adevărat să închipuiaşte mărei, că marea pururea iaste cu frică şi 
cu trudă, fără pace şi fără credinţă: unde-i moarte, acolo arată 
viiaţâ; când dă dulceaţă, atunci amârăşte. Pururea iaste prinsa 
schimbare si furtuni de scrâbe si valuri de lăcomii si necurâtii" 193 . 

5 5 5 5 

„Călătoria noastră în această lume iaste foarte sărguitoare, 
ca o apă repede ce cură. Aşa şi noi curăm şi ne apropiem de 
moarte, şi dzilele noastre trec ca o umbră de nuâr fără de ploae. 
Ca corabia pre mare ce o bate vântul spre margine, ca o piatră 
din deal la vale cănd să răntună şi nu să poate opri, aşa merge de 
tare si viiata noastră cătrâ moarte. Călătoreşti în ceastâ lume cum 

5 5 5 

ai înota pre o mare cu valuri şi cu vânturi rele, unde sămt în toate 
dzile furtuni de scârbe. 

De o parte bat valurile boalelor şi a neputinţelor, de altă 
parte valurile năpâştilor şi a sărăciilor, de altă parte valurile 
nevoilor ş'a greutăţilor celor mai mari" 194 . Şi tot el numeşte Iadul 
„marea cea de foc" 195 şi „matca focului de veci" 196 , în timp ce 
omul, deca trece luciul mărei acestiia, atunci să izbăveşte de toată 
usteninţa şi de toată frica. Cu bună nădejde să odihneşte decia. 


193 Varlaam, Cazania (1643), op. cit., p. 156-157. 

194 Idem, p. 334-335. 

195 Idem, p. 158. 

196 Ibidem. 

fărâ de nice o trudâ, veselindu-se pururea întru împărăţiia ace de 
sus..." 197 . 

/V 

In acelaşi sens, în poemul Viiaţa lumii al lui Miron Costin, 
de patru ori apare identitatea între deşertăciunea lumii acesteia 
şi spuma mării: „Spuma mării şi nor suptu cer trecătoriu / Ce e 
în lume să nu aibă nume muritoriu? [...]; Nu-i nimic să stea în 
veci, toate trece lumea,/ Toate-s nestătătoare, toate-s nişte spume. 
[...]; Pre toţi [împăraţii] i-au stinsu cu vreme, ca pre nişte spume. 
[...]; Ia aminte, dară, o, oame, cine eşti pe lume / Ca o spumă 
plutitoare, rămâi fără nume" 198 . 

Iar în predoslovia la Letopiseţul Ţârei Moldovei , acelaşi autor 
mărturisea că „la acestu fel de scrisoare gându slobod şi fără 
valuri trebueste" 199 , notatie în care este evidentă sinonimia 
metaforică dintre „valuri" şi „cumplite aceste vremi" 200 , pe care 
era nevoit să le trăiască. Si iarăşi, în aceeaşi carte, se adresează 
cititorului cu aceste cuvinte: „Crede neputinţii omeneşti, crede 
valurilor şi cumplitelor vremi..." 201 . Peisajul marin al lui Antim 
se aseamănă, după cum s-a remarcat, cu „felul în care contemplă 
Costin priveliştea convulsivă a lumii" 202 . 


197 Ibidem. 

198 Miron Costin, Opere, voi. I şi II, ediţie critică îngrijită de P. P. 
Panaitescu, col. Scriitori români, EPL, Bucureşti, 1965, p. 115,116,117 şi 119 
din voi. II. 

199 Idem, voi. I, p. 4. 

200 Ibidem. 

201 Idem, p. 167. 

202 Eugen Negriei, Expresivitatea involuntară, Ed. Universalia, Bu¬ 
cureşti, 2000, p. 51. 



132 


Puterea descriptivă a lui Antim o întrece însă pe cea a lui 
Varlaam si a lui Miron Costin. Antim demonstrează o extra- 

9 

ordinară forţă de vizualizare a lucrurilor, care are, în ceea ce-i 
priveşte pe ascultători sau cititori, rol participativ, implicator în 
evenimente, emoţionând puternic. 

Ceea ce este interesant la Mitropolitul nostru este faptul că, 
nu numai atunci când descrie fapte reale, evenimente concrete, 
ci şi atunci când formulează alegorii - chiar dacă ele pornesc de 
la un sens scriptural iniţial, precum cea în care suprapune 
fenomenul spiritual al închinării idolatre, potopului (ca realitate 
evenimenţială concretă în Scriptură) - este la fel de convingător 
prin realismul imaginilor, prin forţa plasticizantă impresionantă. 

Un mare poet al peisajului marin, interpretat în acelaşi mod 
simbolic, cu aceleaşi semnificaţii, alături de Antim, Varlaam si 
Costin, este şi Dimitrie Cantemir. în romanul său alegoric 
terminat în 1705 (dar publicat abia în 1883), am aflat mai multe 
fragmente ilustrative ale acestui topos marin. 

Un prim tablou se apropie foarte mult, ca demers stilistic şi 
psihologic, de realizarea lui Antim: „Aşedară, dulful cu coră- 
biieriul vorovind si încă cuvântul bine nesfârsind, vântul 
crivăţului dimpotrivă căii corăbiii a sufla, marea a să înfla şi 
valurile ca munţii a să râdica începură (căci şi timpul iernii, când 
soarele din tropicul Himerinos spre tropicul Therinos să întoarce 
era). 

Corăbiierii, volbura carea asupră le vine şi primejdiia carea 
în cap li să pune, vădzind, unii funele întindea, alţii vetrilile 
strângea (ce groaza morţi mintea uluieşte şi primejdiia fără de 
veste toate simţirile amurteste). De care si bieţii corăbiieri 

cuprindzindu-să, unii la adânc, alţii la margine mântuinţa arăta. 
[...] ...holbura corabiia a învârtiji şi valurile pe deasupra a o 
năbuşi începură, şi ase, în mica ceasului, vântul cel de dulf să- 
mănat din pufnet vivor şi din stropitură gârle înlăuntrul şi pe 
deasupra vasului izvorâră, carea, cu undele fierbând şi ameste- 
cându-să, din faţa apii în fundul mării să muta.. ." 203 . 

Remarcăm, de asemenea, şi un alt fragment ieroglific, 
infiltrat (ca şi precedentul) de un lirism irepresibil - şi nici noi nu 
ne putem abţine de a nu-1 contempla în versuri: 

„Că duhurile muritorilor 

asemenea sunt 

vânturilor clătitului aer, 

carile şi plăcut, şi împotrivă a sufla pot. 

Inimile corăbii 

pre nestătătoare lucrurile tâmplărilor 
ca pe umerile mărilor plutesc, 
sfârşitul lucrurilor liman, 
intrarea la liman, 
aflarea lineştii şi scăparea 
din furtună ieste. 

Deci precum adese s-au văzut 

că cu nepaza cârmaciului şi cu lenevirea corăbiierilor, 

203 Dimitrie Cantemir, Istoria ieroglifică, ediţie îngrijită de P. P. 
Panaitescu şi I. Verdeş, studiu introductiv de Adriana Babeţi, Ed. Minerva, 
Bucureşti, 1997, p. 158-159. 

acmu în sânul limanului 
intraţi fiind, aceia pat, 

de carea între groaznice undele valurilor au scăpat. 

Intr-acesta chip şi lucrurile voastre, 
ca un vas de multe valuri 
şi din multe părţi izbit şi strânciunat, 
acmu la limanul adăpostirii 
si la linestea odihnirii 

9 9 

să fie agiuns socotesc. 

Cea mai multă primejdie, 
precum să vede, au trecut. 

Rămas-au acmu ca în adăpost, 

pentru paza vivorului, fierul să să arunce, 

pândzele să să învălească, 

funele să să întărească 

şi vasul, cu nerumpte odgoane, 

la margine lăsându-să, să să sprijenească, 

ca nu cândailea, despre uscat 

vivorul duhurilor fără veste scornindu-să, 

iarăşi mările odată călătorite 

9 

si valurile mai denainte trecute 

9 

a le pofti să silească, 

unde de nu cea de tot prăpădanie, 

însă cea mai rea decât cea dintâi primejdie, 

poate să să tâmple. 

Iată, deoparte. 

Inorogul singur cârmaciu, 
singur vasul voii sale 
încotro ar pofti 
a-1 porni ştie şi poate, 
carile, în liman intrând, 
cu ce odgon şi la ce stâncă 
vasul s-ar lega 

singur de sine voii şi alegerii noastre au lăsat. 

Deci despre această parte fără prepus sunt 

că în adăpostul odihnii 

vasul inimii sale, 

fără nicio primejdie, 

cu groase odgoane, cu tari funii 

şi la credincioase locuri să va lega, 

unde, neclătit rămâind, 

vivor cât de repede, 

furtună cât de mare 

şi holbură cât de năprasnă 

a-1 mai urni nu va putea 

(că mai pre lesne ieste vântului 

o mie de odgoane a rupe 

şi o mie de fiiare a smulge 

decât sufletului cinstei purtătoriu 

din cuvântul dat a să întoarce" 204 . 


204 Idem, p. 369-370. 

îi dăm aşadar dreptate lui Nichita Stănescu, care îl desco¬ 
perea pe Cantemir ca pe „primul şi cel mai mare poet român ,/ şi 
„un mare înaintaş al lui Eminescu, Arghezi, Blaga, Barbu, Ba- 
covia, un mare înaintaş egal cu urmaşii săi şi deci mai tulbu¬ 
rător" 205 . 

Nu credem că Nichita s-a lăsat dus de valul entuziasmului 
şi nu a cântărit cu mare seriozitate gravitatea afirmaţiilor sale, 
atunci când a aşezat literatura veche pe acelaşi piedestal poetic, 
ba chiar cu o treaptă mai sus, faţă de lirica românească modernă 
şi de monştrii ei sacri, intangibili pentru mulţi, care s-ar feri ca de 
o erezie de la a face afirmaţii de genul celei a lui Nichita Stănescu. 

Divanul lui Cantemir ne înfăţişează, în mai multe ocazii, 
aceeaşi imagine ca şi Varlaam, a lumii ca o mare pe care omul 
călătoreşte şi se află permanent în primejdie: „Şi ca cum cu vasul 
pre mare, ase în primejdie cu sufletul în trup eşti, că dzice 
Eclisiiasticul: «Carii vâslesc pre mare povestesc primejdiile ei» 
(gl. 43, sh. 28). Şi Apostolul dzice: «Cu cât mai mult suntem în 
trup, ne înstreinăm de la Domnul» (Corinth, Cartea 2 glav.5, sh. 
6 )" 206 . 

întorcându-ne la subiectul nostru, observăm că din lite¬ 
ratura bisericească acest topos marin a trecut şi în literatura cultă, 
îl întâlnim în poezia preromantică şi romantică. Paul Cornea 

205 Nichita Stănescu, Cartea de recitire, Ed. Cartea Românească, Bucu¬ 
reşti, f. a., p. 11,13. 

206 Dimitrie Cantemir, Divanul sau Gâlceava înţeleptului cu lumea sau 
Giudeţul sufletului cu trupul, text stabilit, traducerea versiunii greceşti, 
comentarii şi glosar de Virgil Cândea, postfaţă şi bibliografie de Alexan¬ 
dru Duţu, Ed. Minerva, Bucureşti, 1990, p. 78. 

remarca prezenţa acestui motiv la o serie de poeţi precum Ienă- 
chiţă Văcărescu, Costache Conachi, Nicolae Dimachi, Iancu 
Văcărescu, Gheorghe Asachi, Zilot Românul 207 . Şi tot Paul 
Cornea observa foarte corect şi faptul că semnificaţiile toposului 
acvatic din literatura română nu corespund celor din literatura 
apuseană. 

Comentând o poezie a lui Vasile Cârlova, Eugen Simion 
aprecia că „luntrea bătută de furtuni este o imagine curentă în 

/V 

poezia timpului" 208 . In poemul enunţat de criticul nostru. 
Inserarea, poetul accede din spaţiul real, din „astă tristă vale" 
(echivalent cu „valea plângerii"), paradigmă a lumii ameninţate 
de înnoptare, către dimensiunea ei surprinsă metaforic ca o mare 
în furtună, în care luntrea sufletului omenesc se simte pierdută: 

/V 

„întocmai ca o luntre ce, slobodă,/ Nu poate de furtune a mai găsi 
pământ". 

într-un mod asemănător, Grigore Alexandrescu exprima, în 
poemul Candela, faptul că „Dumnezeu este limanul ultim, ţărmul 
spre care se îndreaptă corăbierul /.../ când marea este primej¬ 
dioasă." 209 : „Voi alerga la Tine în dureri şi necazuri,/ De oameni 
şi de soartă când voi fi apăsat;/ Astfel corăbierul, când marea e-n 
talazuri,/ Aleargă la limanul ce-adesea l-a scăpat" 210 . 


207 Paul Cornea, Originile romantismului românesc, Ed. Cartea ro¬ 
mânească, Bucureşti, 2008, p. 110-117. 

208 Cf Eugen Simion, Dimineaţa poeţilor. Eseu despre începuturile poeziei 
române, postfaţa de Valeriu Cristea, ediţia a Il-a, Ed. Eminescu, Bucureşti, 
1995, p. 47. 

209 Idem, p. 94. 

210 Grigore Alexandrescu, Poezii. Proză, Ed. Minerva, Bucureşti, 1985. 

Gheorghe Asachi vorbeşte despre „al vieţei ocean" (în 
poemele La patrie şi La moartea părintelui meu) 211 , iar un alt poet 
care mizează foarte mult pe simbolul marin şi pe feeria acvatică 
este Bolintineanu, pentru care „O mare turburată [e] ca omul pe 
pământ" ( Elegie ) sau „Goniţi din mare-n mare, ferice cel ce- 
atinge/ La port când ale vieţii amari patimi le-nvinge" (Virtu¬ 
tea) 212 . 

Heliade aprecia şi el, în mod similar, că, pentru poet, „Ţi-e 
viforoasă calea, o mare de talazuri!/ Şi-ntr-însa ai să-ntâmpini 
ispite, piedici mii:/ Dar ai de călăuză pe Domnul în necazuri,/ Ce 
morţii înviază şi judecă pe vii" (La un poet exilat) 213 . 

/V 

In poemul Pe malul măr ei (din ciclul Suvenire), Vasile 
Alecsandri dezvoltă, comparativ cu starea sa interioară, sufle¬ 
tească, un tablou spectaculos al mării în furtună, din care 
remarcăm faptul că elementul peisagistic este valorificat numai 
ca un corelativ al celui spiritual. 

/V 

In ultimele două strofe ale poeziei, apare aceeaşi imagistică 
marină, aidoma celei antimiene si în consonantă cu secvenţele 
poetice despre care am amintit anterior, în care sufletul omenesc 
este perceput ca o mică luntre plutind pe marea vieţii: „Cu-a sale 
pânzi umflate o mică luntrişoară/ Pe luciul viu al mărei de vânt 
se îngâna,/ Şi sub un cer albastru, ca lebăda uşoară,/ Azi lin se 
legăna. // Dar vântul crunt, deodată, suflând cu vijelie,/ Schimbă 

211 Gheorghe Asachi, Opere, ed. critică şi prefaţă de N. A. Ursu, voi. I 
(versuri şi teatru), Ed. Minerva, Bucureşti, 1973. 

212 Dimitrie Bolintineanu, Opere III. Poezii, ediţie îngrijită, note şi 
comentarii de Teodor Vârgolici, Ed. Minerva, Bucureşti, 1982. 

213 1. Heliade Rădulescu, Poezii. Proză, Ed. Minerva, Bucureşti, 1977. 



139 


a mărei faţă în munţi îngrozitori;/ Şi-acum sărmana luntre pe- 
ntinderea pustie/ Zdrobită, se zăreşte la fulgeri trecători!" 214 . 
Aceeaşi alegorie, receptată însă sub auspicii mai favorabile ale 
vieţii, se recunoaşte şi în poemul Iahtul (din ciclul Mărgăritarele). 

Acest topos marin apare cu predilecţie la Eminescu, unde 
marea are, de multe ori, acelaşi sens alegoric de „lume a deşertă¬ 
ciunilor", ce îneacă toate idealurile sub valurile ipocriziei şi ale 
indolenţei. E de ajuns să ne reamintim fie şi numai poezia Dintre 
sute de catarge. .., dar o imagine identică întâlnim şi în alte poeme, 
precum Luceafărul („Când valuri află un mormânt/ Răsar în urmă 
valuri"), Glossă („Ce e val, ca valul trece"). Scrisoarea I (oamenii 
„cu inima smerită" sunt „ca spuma nezărită", iar soarta oarbă „ca 
şi vântu-n valuri trece peste traiul omenesc). Rime alegorice 
(„Corabia vieţii-mi, grea de gânduri/ De stânca morţii risipită-n 
scânduri,/ A vremei valuri o lovesc şi-o sfarmă/ Şi se izbesc într- 
însa rânduri-rânduri"), etc., etc. 

Exemple mai numeroase vom oferi într-un capitol ulterior, 
în care vom vorbi despre confluenţa operei eminesciene cu 
viziunea cosmică a lui Antim si a tradiţiei literare româneşti si 

9 9 9 9 

bizantine. Eminescu era un admirator al literaturii si al limbii 

9 

vechi şi nu e de mirare că a împrumutat teme şi motive bine¬ 
cunoscute în cărţile Bisericii 215 . 

9 

214 Vasile Alecsandri, Poezii, cuvânt înainte de Dumitru Micu, Ed. Ion 
Creangă, Bucureşti, 1985. 

215 Eminescu adesea cumpăra de la anticariate cărţi vechi şi cunoştea 
cronicile bizantine (conform acestora, spre exemplu, bătălia de la Nicopole 
a avut loc înaintea celei de la Rovine, aşa încât nu mai putem vorbi de o 
licenţă poetică în Scrisoarea III), precum şi cuprinsul unor volume omile- 

„Va geme de paterni/ Al mării aspru cânt ..."(Mai am un 
singur dor): acest vers face analogia dintre cântecul valurilor pe 
timp de furtună şi freamătul marin, pătimaş - dar şi necruţător - 
al lumii, în opoziţie cu „eu voi fi pământ/ în singurătate-mi". 

Această analogie dintre marea zbuciumată de valuri şi 
lumea răscolită de patimi este însă, în cazul poeţilor români 
amintiţi anterior, una tipic creştină şi bizantină, fiind moştenită 
din Vechiul Testament. 

O vom întâlni chiar si la poeţii noştri moderni. Si aici vrem 

9 JT 9 9 9 

să facem precizarea, absolut esenţială, că inclusiv la marii poeţi 
moderni, simbolişti sau expresionişti, ca Blaga sau Bacovia, acest 
topos acvatic nu are alte valenţe decât cele ortodoxe, binecunos¬ 
cute din literatura noastră veche. Nu întâlnim nicăieri în poezia 
românească celebra temă a evazionismului maritim din literatu¬ 
ra occidentală, care a făcut carieră mai ales în lirica simbolistă si 
care, în Apus, venea din tradiţia iluministă a curiozităţii faţă de 
mirificul şi exotismul terestru proprii unor coordonate 
geografice îndepărtate de Europa. 

Dimpotrivă, în lirica românească, fie ea romantică ori 
modernă, acest topos este unul simbolic, în mod esenţial, şi nu 


/V 

tice vechi, din care transcria în caietele sale. Ii citise pe Dosoftei şi pe 
Varlaam şi chiar se păstrează un volum din Vieţile Sfinţilor a lui Dosoftei, 
adnotat de Eminescu, la Biblioteca Universităţii din Iaşi, care l-a cumpărat 
la cererea sa, cf Dosoftei, Opere, op. cit., p. LXXV. Iar despre Varlaam 
spunea că, prin el. Duhul Sfânt a vorbit româneşte, cf. G. Călinescu, Opera 
lui Mihai Eminescu, Ed. Hyperion, Chişinău, 1993, voi. II, p. 88. A se vedea 
şi voi. I din aceeaşi ediţie, p. 404-412, cu privire la multiplele lecturi ale lui 
Eminescu din literatura veche. 

evazionist-exotic, se dezvoltă pe un plan care îşi revendică o 
legătură cu transcendenţa şi nu în planul orizontal al geografiei 
terestre. Dacă la Bacovia, spre exemplu, întâlnim cel mai adesea 
motivul potopului, al ploilor diluviene de proporţii biblice, 
ataşat de motivul central al claustrării într-un insuportabil mor¬ 
mânt sau infern interior, la Blaga, aceeaşi temă scripturală a 
diluviului revine, fără ipostaza ploilor, resimţit ca realitate spiri¬ 
tuală interioară, în multe poeme din volumele în marea trecere şi 
Lauda somnului, în care poetul constată că „Dăinuie veşnic poto¬ 
pul./ Niciodată nu voi ajunge/ s-aduc jertfa subt semnul înalt/ al 

/V 

curcubeului...// In mare rămâne muntele Ararat,/ de-a pururi 
fund de ape,/ tot mai adânc,/ tot mai pierdut/ fund de ap e"(Pe 
ape). 

Marea era şi la Blaga, ca şi la Antim şi în literatura veche, 
un tablou alternativ la imaginea lumii - după cum putem consta¬ 
ta chiar din primul volum -, un simbol al rătăcirii, al pierzării şi 
al neregăsirii de sine, spirituale: „Eu/ stau pe ţărm şi - sufletul 
mi-e dus de-acasă./ S-a piedut pe-o cărăruie-n nesfârşit şi nu-şi 
găseşte/ drumul înapoi" (La mare, din volumul Poemele luminii). 

însă contemplaţia la malul mării presupune atât înţelegerea 
zădărniciei lumii şi a peregrinărilor epuizante sufleteşte, cât şi 
durerea incertitudinii de a nu şti dacă poate ajunge la limanul cel 
lin şi mult dorit în Biserica noastră: „O, voi ajunge, voi ajunge/ 
vreodat' pe malul/ acelei mări, pe care azi/ o simt,/ dar nu o văd?" 
(Scoica) 216 . 

216 Lucian Blaga, Opera poetică, cuvânt înainte de Eugen Simion, 
prefaţă de George Gană, ediţie îngrijită de George Gană şi Dorii Blaga, Ed. 
Humanitas, Bucureşti, 1995, p. 40, 51,139. 

/V 

In acest ultim poem. Scoica, în opinia Zoei Dumitrescu- 
Buşulenga, marea este „un simbol de adâncimi ale inimii" 217 , 
ceea ce constuie iarăşi un semn identitar ortodox mai mult decât 

9 

evident. Zoe Dumitrescu-Buşulenga - ne reaminteşte Mihai 
Rădulescu - , a discutat în mod comparativ, în studiul său 
magistral, Eminescu. Cultură şi creaţie, despre prezenţa mării şi a 
elementului acvatic la Eminescu, Blaga, Ion Pillat sau Dan Botta. 
Pornind de la acest studiu şi de la constatările pe marginea 
dezvoltării temei maritime în opera lui Antim, precum şi de la 
sesizarea că, în context diluvian, „el discută intim şi aproape cald 
despre izvoare şi jgheaburi, ca un ţăran de la munte" 218 , acelaşi 
exeget afirmă că atât Eminescu, cât şi Blaga „pleacă şi de la sat, 
dar şi din spaţiile mari" şi că „întocmai aceasta este concluzia şi 
pentru Antim Ivireanul" 219 . 

Trebuie să precizăm însă că formularea antimiană despre 
iniţierea potopului o secondează pe cea scripturală (Fac. 7,11; 8, 
2), perspectivă care propune înţelegerea faptului că lumea este 
creată de Dumnezeu ca un spaţiu intim pentru om, în care el să 
se simtă familiar cu întreaga creaţie, iar nu copleşit de imensita¬ 
tea cosmică. 

Complexul de inferioritate în faţa cosmosului şi a galaxiilor 
infinite, a întinderilor fără sfârşit, precum este şi marea, e un 
reflex psihologic uman postum, o traumă dobândită ulterior că¬ 
derii din Rai, pentru că înainte de aceasta omul se simţea şi era 

217 Zoe Dumitrescu-Buşulenga, Eminescu - cultură şi creaţie, Ed. 
Eminescu, Bucureşti, 1976, p. 57. 

218 Mihai Rădulescu, op. cit, p. 28. 

219 Idem, p. 29. 

superior cosmosului şi stăpân al lumii, iar nu trestie firavă şi 
tremurătoare; însă, după cum observa şi Pascal, chiar şi după 
cădere, omul nu este înjosit cu totul, fragilitatea trestiei este 
suplinită de faptul că e gânditoare, că e făptură raţională, după 
chipul lui Dumnezeu. 

Predicile ortodoxe scot în evidentă tocmai această familia- 

5 

ritate a creaţiei, iar Antim, în asemenea momente, cu scop bine 

/V 

precizat, „este rustic şi gospodar" 220 . Insă „dincolo de chipul 
romantic si de cel rural, Antim Ivireanul ascunde fata omului 

5 7 9 

duhovnicesc şi profund trăitor" 221 . 

De altfel, acelaşi sentiment de familiaritate cu universul, 
zidit de Dumnezeu în firea si conştiinţa umană, este cel care îi 

5 5 5 7 

determină pe poeţii romantici şi pe Eminescu şi, mai târziu, pe 
Blaga, să fie solidari cu natura şi să nu cunoască trauma apusea¬ 
nului în fata infinitului. 

5 

Peisajele poeţilor moderni sunt şi ele tot la fel de alegorice 
ca şi cele ale lui Antim, în măsura faptului în care ele urmăresc 
reprezentarea unui peisaj şi al unui univers interior, reliefat de 
munţi, mări, codri sau izvoare, după cum ei au considerat că 
elementele creaţiei pot să fie purtătoarele de cuvânt ale modula¬ 
ţiilor spirituale aparţinând interiorului propriu. 

Privindu-1 pe Antim din punct de vedere strict literar, l-am 
putea numi un precursor al limbii şi literaturii noastre moderne, 
în ceea ce priveşte unele tehnici anticipative şi predilecţia pentru 
anumite teme literare, ce vor avea un puternic ecou în contextul 


220 Idem, p. 28. 

221 Idem, p. 30. 

lumii moderne, cât şi sensibilitatea deosebită pentru frumos şi 
pentru măreţie imagistică. 

Singurele stângăcii ale lui Antim ţin mai degrabă de insta¬ 
bilitatea limbii înseşi, de insuficienta ei dezvoltare ca limbă cultă, 
la acea vreme, autorul neputând dispune - precum în greacă sau 
în slavonă - de un material lingvistic şlefuit de un îndelungat şi 
vast exerciţiu scriptic. 

Cuvânt la Naşterea Domnului sau cascadele poeziei 


Am ales această predică. Cuvânt de învăţătură în 25 ale lunii 
dechemvrie la Naşterea Domnului nostru Iisus Hristos 222 , în mod 
demonstrativ, pentru a ilustra un fapt comun omiliilor antimiene 
şi anume calitatea lor poetică excepţională - remarcată, de altfel, 
de absolut toţi cercetătorii operei sale -, precum şi felul în care se 
poate compune o omilie printr-o succesiune de tablouri plastice, 
impregnate de un mare talent vizionar şi poetic, deosebite între 
ele compoziţional şi - uneori - chiar tematic, dar care converg 
într-o unitate pictural-literară plină de măiestrie şi savoare. 

Această predică este un poem unitar, compus din tablouri 
care se integrează în mod fascinant unei viziuni deosebit de com¬ 
plexe şi constituie un mic compendiu al procedeelor literare şi 
oratorice la care apelează Antim în Didahii. 

Ca atare, putem observa în această omilie o gamă foarte 
variată de tehnici poetice, fiind în foarte mare parte pasibilă de 
versificare. 

Nu este unica omilie care are această calitate, ci mai degrabă 
am spune că este un fapt simptomatic pentru liricul Antim - şi 
cred că am demonstrat, în parte, acest lucru, apelând la sugestia 
versificaţiei, ori de câte ori ni s-a părut că un fragment este reve¬ 
lator din punct de vedere poetic. 

Antim reuşeşte să unească sensul revelator din teologie cu 
sensul revelator al limbii şi al expresiei poetice, pentru a atinge 
sensibilitatea ascultătorilor, prin înălţime şi frumuseţe, prin 

222 Antim Ivireanul, Opere, ed. cit., p. 194. 

supleţe teologică şi subtilitate literară. El redă logosului filiaţia sa 
în Logos, reconstituind universul limbii după universul spiritu¬ 
lui, conştient că numai un paradis al cuvântului poate vorbi 
lumii despre Paradisul divin şi despre cunoaşterea paradisiacă a 
lui. 

Oratorul ecleziastic porneşte, în acest excurs omiletic, de la 
o temă extrasă din pericopa evanghelică, şi anume vestea cea 
bună a naşterii Mântuitorului lumii. Plecând de la prezentarea 
temei care urmează să fie tratată, Antim formulează mai întâi o 
introducere cu caracter mai general, urmată de o succintă pre¬ 
zentare a evenimentului naşterii Sale, în raport cu istoria de până 
atunci a lumii - mai ales a acelei lumi care II aştepta. 

Omilia aceasta este splendidă de la un capăt la altul. Este 
una dintre acele predici care pot fi considerate adevărate bijuterii 
oratorice, în care măiestria, rafinamentul şi subtilitatea autorului 
seamănă cu ale celui ce încrustează mici diamante în aur, cu o 
tehnică desăvârşită, şi vom avea în vedere, în continuare, tocmai 
aceste fragmente diamantine din punct de vedere literar. 

Anunţul iniţial atrage atenţia asupra faptului că urmează a 
se vorbi despre o minune nemaiauzită şi despre „o bucurie mare 
care stinge toată jalea, toată întristăciunea şi toată lacrăma de pe 
faţa pământului" 223 - de unde se vede că expresia „a stinge jalea" 
este destul de veche, dar şi că Mitropolitul era foarte intim cu 
limba română. 

Urmează o alegorică precizare asupra omiliei ce va urma, 
privită ca un „ospăţ sufletesc", temă alegorică prezentă şi în alte 


223 Ibidem. 

predici, dar care aici îmbracă un veşmânt metaforic de o mare 
frumuseţe: „Aş pohti însă aceste cuvinte să le întinz ca o masă 
desfătată înaintea dragostei voastre şi să vă fac un ospăţ sufle¬ 
tesc, după putinţă, puind în loc de bucate, cu multe feliuri de 
bunătăţi drese, cuvântul cel ce bună vestire si, în loc de băutură 
veselitoare, să dreg în păharul preaînţeleptelor capetelor voastre 
cuvântul cel de mare bucurie, pentru care lucru cerem putere de 
la Hristos, Carele înţelepţeşte pre cei neînvăţaţi, ca să ne lu¬ 
mineze mintea şi să ne dea ajutor ca să putem îndulci cu ospăţul 
vorbelor inimile şi auzurile celor ce vor ospăta sufleteşte" 224 . 
Asupra acestui fragment de o subtilitate inimitabilă, vom zăbovi 
însă într-un alt capitol, când vom detalia concepţia lui Antim 
despre rolul omiliei, aşa cum reiese din Didahii. 

După acest fragment cu rol de captatio benevolentiae, 
autorul revine la tema sa, pentru a demonstra - într-un evident 
sens ascendent al predicii -, ceea ce a afirmat: noutatea absolută 
a minunii naşterii Domnului. 

9 

Antim porneşte însă această demonstraţie în sens invers: de 
la firescul acestui eveniment - datorat persoanei care Se năştea, 
în acord cu Care, inclusiv naşterea nu putea fi decât, în mod 
natural, minunată - către sensul ei supranatural, din perspectiva 
umanităţii. Expunerea primului motiv pentru care este minunată 
această naştere, îi prilejuieşte lui Antim un adevărat mic poem în 
proză, a cărei concizie este însă invers proporţională cu inten¬ 
sitatea emoţională a expresiei: „«Şi au născut pe Fiiul său Cel 
întâi Născut şi L-au înfăşat pre Dânsul şi L-au pus în iasle, pentru 


224 Ibidem. 

că nu avea ei loc în casă». Că ce iaste mai minunat decât a zăcea 
în iasle Domnul tuturor? Si nu fu Lui alt loc în lume? Ce iaste mai 

9 

minunat decât o mărire ca aceasta, să fie aruncat la locul dobitoa¬ 
celor? Şi pentru căci văd îngerii pre Domnul ceriurilor, aruncat 
în gunoae, cântă: «mărire lui Dumnezeu, Celui din nălţime»" 225 . 
Este evident că dramatismul pronunţat al acestui tablou derivă 
din antiteză şi din sensul interogaţiilor retorice, o antiteză pe care 
autorul o subliniază, accentuând însă latura sa luminoasă, pogo¬ 
rârea întregii măreţii dumnezeieşti în „gunoaele" lumii. 

Bucuria naşterii Pruncului divin înnobilează creaţia si stră- 

9 9 9 

luminează întunericul egoist al existenţei pământene, iar „arun¬ 
carea" Lui la „locul dobitoacelor" de către indiferenţa umană, nu 
face decât să mărească lumina acestei naşteri minunate vegheate 

/V 

de îngeri. Pe de altă parte, procedeele retorice şi antiteza înde¬ 
plinesc rolul de a chintesenţia un subiect moral, a cărui desfăşu¬ 
rare autorul nu o doreşte în acest moment. 

9 

Alte motive pentru care este minunată naşterea Sa sunt 
prezentate, într-un mod caracteristic pentru Antim, printr-un 
fragment în care predomină repetiţiile şi enumeraţiile cu tona¬ 
lităţi incantatorii, rostite ca o psalmodie, conţinutul frazelor fiind 
profund teologic, dar inserat într-o haină poetico-retorică poli¬ 
cromă: „Că am câştigat astăzi pre Judecătoriul ceriului şi al pă¬ 
mântului, carele surpând zapisul răutăţilor noastre. S-au milosti¬ 
vit de au rupt şi legăturile. 

Câştigat-am astăzi, pre Domnul, carele jugul cel vechiu al 
robiei noastre, de pe grumazii noştri fărămându-1, întristăciunea 


225 Idem, p. 195. 

lumii au veselit-o, cu slobozirea cea vecinică. Câştigat-am pre 
împăratul cel blând carele, în toată lumea călcând cu paşii 
dreptăţii cereşti, tirăniia vrăjmaşului celui răpşitoriu au sfă- 
râmat-o. 

Astăzi au strălucit noul Adam, carele nu iaste lăcuitoriu, ci 
Domn şi Stăpân Raiului, pre carele frumoseţia pomului celui 
oprit nu-L va înşăla, şarpele nu-L va vicleni, muiarea nu-L va 
amăgi. 

Astăzi au răsărit lumina întru întuneric. 

Astăzi, pre Acela de carele să tulbura ceriul şi ceriul ceriu- 
rilor, avându-L lumea, neştiind L-au câştigat" 226 . 

Această partitură, încărcată de expresii metaforice, în tradi¬ 
ţia imnelor ortodoxe, şi care ar putea constitui foarte bine un 
tropar - sau mai multe - într-o slujbă bisericească (şi există 
nenumărate asemenea piese cantabile în Didahii), nu este decât 
începutul, introducerea la ceea ce va fi cu adevărat relatarea 
propriu-zisă a naşterii, substanţa predicii, pentru care auditoriul 
creştin este pregătit îndelung, fiind mai întâi introdus în atmos¬ 
fera propice evenimentului relatat, cât şi în tainele unei teologii 
profunde. Publicul este educat din punct de vedere emoţional şi 
intelectual-duhovniceşte pentru ca receptarea sa să fie optimă. 

/V 

înainte de a ajunge la momentul propriu-zis al naşterii 
Domnului, Antim aşterne răgazul a câteva minute de acalmie 
cugetătoare, timp în care enumeră câteva dintre cele mai mari 
minuni din Vechiul Testament, de până la venirea Sa, pentru ca 
ascultătorii săi să aibă un termen de comparaţie şi să reflecteze la 


226 Ibidem. 

absoluta noutate a întrupării şi a naşterii Fiului lui Dumnezeu pe 
pământ. 

Dar nici măcar această enumeraţie - care ar fi putut să fie 
foarte simplă - nu este deloc lipsită de conotaţii metaforice, fiind 
presărată cu epitete şi personificări ce atestă obişnuinţa Ierarhu¬ 
lui de a nu lăsa niciun colţişor din grădina sa omiletică să fie lipsit 
chiar şi de câteva flori ale figurilor de stil, spre delectarea celor 
avizi de miresmele cuvintelor şi de sensurile lor profunde, fără 
ca autorul să exagereze vreodată cu ornamentaţia stilistică sau să 
dea sentimentul saturaţiei sau al disproporţiei prin abuz de pro¬ 
cedee retorico-stilistice. 

Adâncirea în interpretarea teologică face ca senzaţia de 
saţietate stilistică să se dilueze până la a dispărea într-un apetit 
perpetuu renăscut pentru ecloziunea unor noi sensuri ale cuvin¬ 
telor. Zice deci Antim: „ Văzut-au Sfinţii, strămoşii noştri, minuni 
mari si fără de număr; că Marea Roşie, desfăcându-se în doao le- 
au făcut cale; focul, ca un stâlp luminându-le noaptea, le-au slujit, 
norul, de arşiţa şi de zăduful zilii i-au umbrit [a se observa nu 
numai ritmul, dar şi rima, chiar şi aleatorie, a propoziţiilor]; 
ceriul, hrană îngerească le-au dat; piatra cea vârtoasă, păhar 
dulce li-au deschis; Iordanul, curgerile sale cele repede, spre fugă 
li-au întors; zidurile cele tari ale vrăjmaşilor, de glasul trâm¬ 
biţelor au căzut; soarele, pre ceriu zăbovind cu călătoriia, au 
mărit zioa pentru izbândă" 227 . 

De remarcat că toate aceste minuni amintite de autor au 
avut loc într-o perioadă de timp compactă, într-un spaţiu istoric 


227 Idem, p. 195-196. 

aparte, care se referă la ieşirea din Egipt a poporului ales, sub 
conducerea Sfântului Moise, la peregrinarea sa prin pustie şi, în 
sfârşit, la ajungerea în Ţara Făgăduinţei a evreilor îndrumaţi de 
Sfântul Iisus Navi. Nu cred că este întâmplătoare această selecţie 
realizată de Mitropolit, pentru conştiinţa creştină: ea pregăteşte 
venirea lui Mesia, prin aceste simboluri veterotestamentare care 
au prefaţat, în mod tainic, destinul noului popor ales, cel creştin 
- întrucât creştinii „sunt noul Israil si norodul cel ales a lui 
Dumnezeu" 228 . 

Minunile de mai sus sunt simboluri mistice mesianice, 
anunţând Naşterea Domnului si mântuirea oamenilor. Am avea 

9 9 9 

multe de spus, dacă am dori să detaliem, căci nici nu am intrat 
bine în hăţişul acestei vaste simbolistici, neexplicitată aproape 
niciodată definitiv de către autor - subînţelegându-se că publicul 
creştin ştie foarte bine despre ce este vorba. 

O ultimă afirmaţie - care nu are totuşi, puterea de a prevesti 
revărsarea de entuziasm şi poezia ce va urma - pune capăt 
acestor lungi fragmente pregătitoare, după care Antim ne va 
introduce brusc în contemporaneitatea evenimentului divin. 

Astfel, Mitropolitul avertizează, mai întâi, că nici „limba 
omenească" 229 , nici „îngerii, carii vestesc noao astăzi" 230 , nu pot 
da mărturie cum se cuvine despre această naştere, şi de aceea se 
va întrece pe sine în a fi cât mai expresiv, pentru a putea surprin¬ 
de măcar o icoană palidă din acea măreţie. 


228 Idem, p. 208. 

229 Idem, p. 196. 

230 Ibidem. 

Introducerea în atmosfera Naşterii Domnului se face într- 

9 

un mod varlaamian, într-unul dintre puţinele fragmente narative 
din didahiile lui Antim: „Eşit-au - zice - poruncă de la chesariul 
Avgust, să se scrie toată lumea, adecă fieştecine numele său, la 
moşiia sa şi la locul naşterii sale, să şi-l spue. Drept aceia, din 
pricina aceştii porunci, s-au suit şi Iosif din Galilea, din cetatea 
Nazaretului, la ludea, în cetatea lui David, care să chiamă 
Vithleem (pentru că era el din casa şi din moşiia lui David), să se 
scrie, cu Mariia cea logodită lui, muiare, fiind grea" 231 . 

Şi din acest mic fragment se poate observa că Antim ar fi 
putut fi un bun povestitor, căci limba română se aşterne docil sub 
pana lui şi sub forma naraţiunii, dar probabil că firea lui impe¬ 
tuoasă şi poetică l-a înclinat adesea spre rostirea în cascade, spre 
eliberarea unor zăgazuri nebănuite, la acea dată, ale limbii ro¬ 
mâne, nemaipunând la socoteală pretenţiile artei oratorice. 

Unul dintre cercetătorii care s-au aplecat asupra operei lui 
Antim cu atenţie, Mihai Rădulescu, sesiza că primele informaţii 
despre naşterea Domnului sunt date în termenii simpli şi expe¬ 
ditivi ai unui recensământ sau, „ca-ntr-un roman de Stendhal, 
nume şi înregistrări seci de stare civilă" 232 , tactică literară care 
însă ni-1 revelează pe „scriitorul Antim" 233 . 

Motivul pentru care autorul a recurs la acest pasaj narativ 
este aşadar mult mai subtil, pentru că face trecerea spre o 
atmosferă cu totul specială, pe care o surprinde cu desăvârşită 
artă. Această atmosferă a nativităţii este plină în acelaşi timp de 

231 Ibidem. 

232 Mihai Rădulescu, op. cit, p. 18. 

233 Ibidem. 

candoare şi de înţelepciune supraomenească, de pace şi de entu¬ 
ziasm, este copleşită de o lumină milostivă, o lumină ca o lacrimă 
care se revarsă ca să îmbrăţişeze întreg pământul. 

Din cuvintele lui Antim se resimte până la noi tremurul 
sfiiciunii lui de a privi spre un asemenea tablou dumnezeiesc - 
pe care n-am ezitat să-l transformăm în versuri, pentru a observa 
mai bine minunatele sale valenţe poetice -, a cărei primă sec¬ 
venţă conservă acelaşi ton narativ, dar recurge la sonorităţi lirice 
evidente: 


„Că era pre la miezul ernii, 

când pământul şi apele sunt îngheţate de ger 

si de vânturile cele reci; 

si Fecioara tânără si ruşinoasă, 

care nici din casă nu era obicinuită a esi, 

şi, fiind aproape de a naşte, 

purcede pre o cale grea şi cu anevoe ca aceasta. 

Şi, apropiindu-să de Vithleem, 

doară s-ar fi găsit vreo casă cuvioasă, 

ca să nască Fecioara aceasta într-însa, 

iară însuşi Iubitoriul de sărăcie. Domnul, 

au pohtit într-o coşare smerită, ca să Se nască. 

Şi era noapte, 

care noapte era mai luminată decât soarele, 
întru care au răsărit Soarele Dreptăţi. 

/V 

Insă eu mai bine voiu numi zioa aceia a fi noapte 
întru care omul cel dintâi, Adam, 

au pohtit a fi asemenea lui Dumnezeu. 

Şi noaptea aceasta, 

întru care au strălucit 

Lumina cea cerească în lume. Noul Adam, 

o voiu numi zio. 

Iar Sfânta Fecioară aştepta, cu mare pohtă, 
ceasul acela întru care, 
pre Dumnezeu ca un Prunc 
să-L ia în braţele sale 

9 

şi cu mâinile sale să-L cuprinză 
şi cu ţâţele sale să-L aplece, 

fiind, drept aceia, toate întru linişte şi întru tăcere. 

Făcându-şi noaptea calea sa jumătate, 
esit-au aici, 

în lumina aceasta a noastră, 
ca un Mire din cămara Sa; 
eşit-au, zic, nădejdea tuturor vecilor, 

/V 

bucuriia îngerilor, 
mântuirea neamurilor, 
scularea celor morţi, 
izvorul milii, 
rădăcina vieţii. 

9 

Esit-au Cuvântul Tatălui, 
cu Trupul îmbrăcat, 
din trupul Fecioarei; 
eşit-au gol. 

pentru ca să ne îmbrace pre noi, 
sărac, ca să ne îmbogăţească, 
smerit ca să ne înalte la ceriu, 

9 7 

ca un Prunc, 

ca să ne facă pre noi desăvârşit 

şi să ne dea noao bucuriia cea vecinică. [...] 

Precum căldura soarelui 

trage aburul de pe pământ, în sus 

şi de acolo să pogoară roao 

şi face pământul de rodeşte şi să veseleşte, 

aşa şi preacuratul sângele Fecioarei, 

cu puteria Sfântului Duh, 

făr' de nicio sămânţă de bărbat, 

9 7 

zemislindu-se, s-au făcut, 
trupul Domnului Hristos, 

Carele esind la lumină, 

9 7 

ca Cela ce iaste Lumina cea adevărată, 
minunat-au veselit tot neamul omenesc; 
si născându-L, L-au făcut mai frumos 
decât ar fi fost înfrumuseţat 

9 9 

cu tot feliul de bunătăt. 

9 

Că El iaste izvorul bunătăţilor. 

9 

Făr' de nicio stricăciune a fecioriei sale 
si făr' de nicio simţire de durere 

9 9 

au strălucit în lume acest Sfânt Prunc" 234 . 


234 Antim Ivireanul, Opere, ed. cit., p. 196-197. 

Se poate cu uşurinţă observa demersul lui Antim. întâi îşi 
pregăteşte auditoriul pentru a fi martor la cea mai mare minune 
a lumii întâmplată vreodată, sau cum spune, într-o altă predică, 
singurul lucru „întâi supt soare (nou), care nu s-au mai făcut, nici 
să va mai face" 235 , introducându-şi publicul în acea atmosferă de 
aşteptare pe care, mai mult sau mai puţin conştient, o trăia în¬ 
treaga lume, dar pe care mai ales Cea care urma să îl nască pe 
Hristos, Prea Curata Fecioară, o simţea intens. 

De remarcat că autorul tine să fie cunoscute si unele amă- 

9 9 

nunte calendaristice şi anume că Mântuitorul S-a născut „pre la 
miezul ernii ,/ şi atunci când noaptea îşi făcuse „calea sa ju¬ 
mătate". în iarna lumii şi în noaptea ei, mai mult, atunci când e 
iarna mai grea şi noaptea mai adâncă. Se naşte Cel ce este Lumina 
lumii şi Soarele ei plin de căldura iubirii dumnezeieşti. Dum¬ 
nezeu Se naşte la mijlocul iernii şi la mijlocul nopţii, atunci când 
frigul şi întunericul sunt aprige şi mai ales, când umanitatea este 
amorţită şi îngreunată de somn cu totul, ca sugestie pentru con¬ 
ştiinţa umanităţii, pentru condiţia ei spirituală. 

Nu ştim cum era clima în Iudeea la acea vreme, dar Antim 
recurge la detalii pe care ascultătorii săi le recunosc cu siguranţă, 
ca făcând parte din ambianţa vieţii lor, afirmând că „pământul şi 
apele sunt îngheţate de ger şi de vânturile cele reci" - îngheţul 
sugerându-ne iarăşi paralizia duhovnicească - iar Domnul Se 
naşte într-o „coşare 236 smerită". 

235 Idem, p. 30. (Eccl. 1, 9.) 

236 Coşar, coşare (pop.) = îngrăditură de nuiele pentru adăpostul 
vitelor, cailor şi al oilor; staul; (...) locuinţă ciobănească primitivă; casă 
proastă, fără ferestre, bordei, cf DAR (Dicţionar de arhaisme şi regionalisme), 

Pentru românii care poate nu vor fi ştiind cum arată un 
staul pauper improvizat într-o peşteră. Mitropolitul lor a găsit 
acest echivalent, „coşare smerită", descriind, în acelaşi timp, şi 
un peisaj foarte familiar lor. 

Despre iernile reci şi geroase care se abăteau peste ţara 
noastră a dat mărturie si Varlaam, într-o secvenţă cu evidente 
virtuţi estetice, care este citată în aproape toate istoriile literaturii: 
„Cumu-s iarna viscole şi vânturi reci şi vremi geroase, de carile 
se îngreuiază oamenii şi sunt supăraţi în vremea iernei, iar dacă 
vine primăvara ei se uşurează de acelea de toate şi se veselesc, 
căci c-au trecut iarna cu gerul şi s-au ivit primăvara cu caldul şi 
cu seninul, asa si în vremea de demult au fost viscole si vânturi 
de scârbe şi de dosăzi pre oameni ca şi într-o vreme de iarnă" 237 . 
Dacă Varlaam a excelat ca povestitor, Antim este liric şi poetic 
într-un mod covârşitor. 

9 

Făcând observaţii deosebit de pertinente asupra virtuţilor 
de peisagist ale lui Antim, termen care nu este solicitat în accep¬ 
ţiunea sa modernă, Mihai Rădulescu vede în iarna descrisă de 
Antim un peisaj interior şi simbolic, fără legătură cu adevărata 
climă a iernilor din Ţara Sfântă: „Iarna, aşa cum o descrie, o ştie 
an după an, din tinereţe, din sânge. Este o iarnă interioară, 
neschimbată, stihie dezlănţuită de temerile omului în aşteptarea 
anotimpului alb. [...] în acest miez de iarnă au loc două călătorii 
cu caracter neobişnuit: călătoria Fecioarei si a lui Iosif, conduşi 

9 9 ' 9 


alcătuit de Gh. Bulgăr şi Gh. Constantinescu-Dobridor, Ed. Saeculum 
vizual. Bucureşti, 2002, p. 118. 

237 Varlaam, op. cit., p. 30. 

după cum Domnul «au pohtit», deci o călătorie mistică iar alta 
cosmică: «făcându-şi noaptea calea sa jumătate». 

Tema călătoriei, exprimată mai mult sau mai puţin direct, o 
vom întâlni frecvent. Iată o mai precisă îmbinare a termenului 
clar cu o altă noţiune duhovnicească, dar şi cu aluzii la anotimp: 
«călătoriia sfântului post» 238 . Este interesant că iarna era iarnă 
mai sus, în măsura în care pregătea primăvara naşterii minunate. 
Anotimpul pe care îl simţim aici nu este nici iarna, nici primă¬ 
vara, nici vara, nici toamna. Este anotimpul aşteptării, al înge¬ 
nuncherii, al pocăinţei" 239 . 

Despre faptul că Antim are abilităţi de peisagist este un 
lucru evident, pe care l-am dovedit deja într-un moment anterior 
al acestei lucrări, când am vorbit despre tabloul mării. Peisajele 
sale însă nu sunt statice, pur plastice, expozitive, simple pasteluri 
si nici nu transmit o elementară încântare sau înfiorare în fata 

9 9 

naturii. Dimpotrivă, peisajul antimian este simbolic şi alegoric, 
aşa cum am văzut că sunt şi portretele sale. Iarna antimiană este 
una interioară, după cum şi furtunile maritime erau expresia 
unui intempestiv conflict interior cu răul şi cu moartea aduse de 
păcat. 

Trebuie însă să facem observaţia că, pentru scriitorii din 
vechime, metafora era prin excelenţă simbolică, iar anotimpurile, 
în special iarna şi primăvara, au avut întotdeauna conotaţii 
psihologice şi duhovniceşti profunde, iar în acest sens am oferit 
deja un exemplu din Varlaam şi putem adăuga un altul de la 


238 Antim Ivireanul, Opere, ed. cit., p. 36. 

239 Mihai Rădulescu, op. cit., p. 17 şi 19. 

Miron Costin: „Ce cum floarea şi pomeţii şi toată verdeaţa 
pământului stau ovilite de brumă cădzută peste vreme, şi apoi, 
după lină căldura soarelui, vinu iară la hirea şi la frâmseţele sale 
cele împiedecate de răceala brumei, aşea şi ţara, după greutăţile 
ce era la Radul-vodă (...), au veni tu fără zăbavă ţara la hirea sa, şi 
până la anul s-au împlutu de tot bivşugul şi s-au împlut de 
oameni" 240 . 

Miron Costin recurge la metafora desprimăvărării tot în 
sens alegoric. Admiraţia faţă de frumuseţea naturii este una 
reală, la toţi scriitorii noştri vechi, dar aflată în subsidiar, pentru 
că de la această admiraţie şi laudă adusă cosmosului, ei urcă spre 
lauda adusă Creatorului. 

Nu există, aprecia Eugen Negriei, în literatura noastră veche 
„formulări canonice puse exclusiv în slujba frumosului artis¬ 
tic" 241 . Paradigma anotimpurilor (la fel ca şi dinamismul alter¬ 
nanţei zi-noapte) este utilizată în mod alegoric adesea, fiind 
sugestivă în a ilustra evoluţia, mai ales în plan interior, a omului. 

Intorcându-ne la tabloul naşterii, atmosfera aşteptării este 
foarte serenă, iar nerăbdarea care parcă pluteşte în aer, nu 
impietează cu nimic asupra calmităţii care domneşte în această 


240 Miron Costin, Opere, voi. I, op. cit., p. 71-72. 

241 Prof. Univ. Dr. Eugen Negriei, Abordarea literaturii vechi, în voi. 
Lucrările Simpozionului: Preţuitori ai arhivelor şi ctitori de biblioteci şi muzee 
(consacrat împlinirii a 285 de ani de la moartea tragică a Mitropolitului Ţării 
Româneşti Antim Ivireanul [1716-2001]), coordonator: Conf. Univ. Dr. 
Adina Berciu-Drăghicescu, Universitatea din Bucureşti, Credis-2002, p. 
15. 

noapte aparte. Cosmosul cinsteşte pe Creatorul său prin tăcere, 
printr-o pace adâncă, „fiind...toate întru linişte şi întru tăcere". 

Cuvântul necuvântător care este lumea iraţională - aAoyov 
Xoyog, cum îl numea Origen - tace în faţa Logosului creator şi îl 
primeşte pe Dumnezeu-Cuvântul în tăcere. Dumnezeu Se sme¬ 
reşte şi Cuvântul tace făcându-Se Om şi venind „ca pre un 
jărtăvnic pre pământ" 242 , fiind „Mielul lui Dumnezeu, carele 
rădică păcatul lumii" 243 , de aceea şi creaţia Sa, universul întreg, 
tace primindu-L. 

Dumnezeu-Cuvântul vine pe pământ ca un Prunc, ca 
cineva care încă nu cuvântează, nu acuză, pogorându-Se ca 
tăcere, ca pace deplină, ca milă şi iubire, fiind „Cuvântul Lui [al 
Tatălui n.n.] ieşit din tăcere. Care în toate a bineplăcut Celui ce 
L-a trimis" 244 , iar cosmosul se transformă într-o tăcere gândi¬ 
toare, într-o compătimire cu Cel ce a luat firea omenească din 
Fecioară şi pătimeşte naştere ca om. 

Acatistul Bobotezei vorbeşte despre tăcere şi la Epifanie: 
Sfântul Ioan Botezătorul „a tăcut în faţa Ta, când ai venit la 
Iordan, deoarece Tu însuţi i-ai spus: «Dacă vorbeşti celor nele¬ 
giuiţi şi celor păcătoşi, botează-Mă repede, în tăcere». Nu se 
cuvine ca gura omului să grăiască cu glas despre Cel ce a venit. 
Cuvântul lui Dumnezeu, şi despre taina ce s-a săvârşit, pentru că 


242 Antim Ivireanul, Opere, ed. cit., p. 30. 

243 Idem, p. 67. 

244 Sfântul Ignatie al Antiohiei, Epistola către magnezieni, în col. PSB, 
voi. I, traducere, note şi indici de Pr. D.[umitru] Fecioru, Ed. IBMBOR, 
Bucureşti, 1979, p. 167. 

îngerii lui Dumnezeu cu frică I-au stat înainte şi toată făptura s- 
a cutremurat" (Condacul al 6-lea). 

Dosoftei descrie lumea aşteptând-şi Domnul şi Creatorul în 
tăcere, înaintea Judecăţii Sale: „Şi Tu, Doamne, de demult Ţ-ai 
dat cuvântul/ Că eşti Domnul ce-a să giudece pământul./ Cu 
tăcere toată lumea stă de-aşteaptă" 245 . 

Personificând noaptea, care îşi merge drumul său, şi, după 
ce şi-a făcut „calea sa jumătate", s-a văzut „mai luminată decât 
soarele, întru care au răsărit Soarele Dreptăţii", Antim perso¬ 
nifică, de fapt, un univers întreg, o lume, lumea în totalitatea ei, 
cuprinsă de întuneric şi luminată de naşterea lui Hristos Dom¬ 
nul. 

Noaptea aceasta nu mai este un fenomen calendaristic 
obişnuit, pentru că se transformă într-un timp atipic, dar şi într- 
un simbol al umanităţii care şi-a parcurs jumătate din istorie, 
adică acea perioadă cuprinsă între căderea Protopărinţilor şi 
venirea lui Mesia, în îngheţ spiritual şi în întuneric moral şi 
teologic, necunoscând pe Dumnezeul Cel adevărat. Acesta iese 
în întâmpinarea omului ca să restaureze lumea în sensul şi în 
starea ei primordială de lumină: „eşit-au aici, în lumina aceasta a 
noastră". 

Expresia lui Antim o regăsim şi în poemul epopeic 
neterminat Mihaida, al lui Ion Heliade Rădulescu, într-un tablou 
poetic care are afinităţi sensibile cu atmosfera nativităţii din 
omilia antimiană: „îşi împlinise noaptea pe jumătate cursul/ Şi 
pare că făcuse o pauză solemnă. / Iar somnul învârtise aureea sa 


245 Dosoftei, Opere 1 (versuri), op. cit., p. 171. 

vargă/ Şi adormise-ntreaga natură restătută./ Tăcerea pretu¬ 
tindeni domnea în maiestate/ Şi luna era plină de toată strălu- 
cirea-i" 246 . Dar şi la Dimitrie Bolintineanu: „Se-nalţă luna plină, e 
noaptea jumătate "(Cleopatra şi Cezar); „Şi noaptea prefumată ce- 
n raze străluceşte/ îşi face jumătate al ei curs fericit" (La E/ora) 247 . 

însă Antim nu spune numai atât, ci şi că Dumnezeu a „ieşit" 
- adică S-a arătat. S-a făcut văzut, nu mai e „Deus otiosus", 
„Deus absconditus". Dumnezeul necunoscut - „ca un Mire din 
cămara Sa", dezvăluindu-Se în ipostaza de Mire, pentru o uma¬ 
nitate epuizată şi dezamăgită de erosuri contradictorii şi de 
eresuri iluzorii. 

Prima ipostază pe care o învederează autorul, este deci, cea 
de Mire. Lumea - cosmosul întreg - îl aştepta ca pe Cuvântul său 

/V 

Creator, Maica Fecioară II aştepta ca pe Fiul lui Dumnezeu şi Fiul 
său, iar Hristos vine către toţi ca un Mire, şi nu numai ca un Mire, 
ci şi ca Unul care iese „din cămara Sa", ca un îndrăgostit, ca Unul 
care este numai iubire - căci „dragostea iaste singur Dumne¬ 
zeu" 248 . 

Antim spune că Dumnezeu-Cuvântul este Cel ce iese „ca un 
Mire din cămara Sa", ceea ce constituie o parafrază la Ps. 18, 5, 7: 
„în soare şi-a pus locaşul Său; şi El e ca un Mire ce iese din cămara 
Sa. [...] Şi nu este cine să se ascundă de căldura Lui". Aceste 
versete au un evident sens eshatologic, pe lângă cel soteriologic, 
dar Antim le interpretează şi cu privire la naşterea Domnului, 

246 1. Heliade Rădulescu, Poezii. Proză, op. cit., p. 113. 

247 Dimitrie Bolintineanu, Opere III. Poezii, op. cit., p. 118 şi 167. 

248 Antim Ivireanul, Opere, ed. cit., p. 39. Cf. I In. 4, 16: „Dumnezeu 
este iubire". 

făcând legătura dintre prima şi a doua venire a lui Hristos. Deşi 
Se arată acum ca un Prunc, El este Mirele care va veni la sfârşitul 
lumii, în slavă mare, în slava cămării de nuntă, care este împă¬ 
răţia Sa. 

9 

Această slavă nu o văd la naşterea Lui oamenii adormiţi în 

9 9 

noaptea lumii, dar o percep îngerii şi o fac cunoscută celor care 
stau treji, păstorilor. Dumnezeu vine ca un Mire deoarece această 
lume e mireasa Lui - cum tălmăceşte în alte predici Antim -, 
„iubita Lui logodnică [pe care] o răscumpăra şi o curăţiia pre 
dânsa cu scăldarea nepreţuitului Său sânge şi foarte frumoasă, 
făr' de nicio hulă sau întinăciune o făcea" 249 . 

Despre faptul că nunta are sens eshatologic pomeneşte 
însuşi autorul într-o altă interpretare, în care afirmă că: „A patra 
[numire a Mântuitorului] să chiamă veselie, că aşa zice Ioann la 
Apocalipsis, în 19 capete: «Să ne bucurăm şi să ne veselim şi să 
dăm mărire Lui, că au venit nunta Mielului (adecă a lui Hristos) 
şi muiarea Lui s-au gătit spre Sine» (adecă Beserica)" 250 . De aceea, 
întrupându-Se Hristos, „eşit-au aici, în lumina aceasta a noastră, 
ca un Mire din cămara Sa". 

/V 

In lumina palidă care este lumea. Mirele ei vine ieşind din 
lumina cămării Sale veşnice, din cămara slavei Sale, „eşind la 
lumină ca Cela ce iaste Lumina cea adevărată". Există numeroase 
versete în Vechiul Testament care vorbesc în mod tainic despre 
naşterea lui Hristos şi, fără doar şi poate, adâncul teolog Antim 
le cunoştea, dar el se opreşte aici în mod semnificativ asupra 


249 Idem, p. 14. 

250 Idem, p. 127. 

unui loc prefigurat de către Apocalipsă şi îl interpretează în sen¬ 
sul nativitătii. 

9 

Bănuim că Antim precizează în primul rând că Pruncul este 
Mirele ceresc, chiar mai înainte de a spune că este Cuvântul 
Tatălui, pentru a arăta că El este începutul şi Sfârşitul: Cel ce S-a 
născut din Fecioară în iesle este Mirele, Care va veni si la sfârşitul 
lumii. Cel care a fost la începutul lumii Dumnezeu Cuvântul, 

/V 

Care a creat lumea prin cuvânt. Intre „Mire" şi „Cuvântul 
Tatălui" se află şi alte numiri ale Sale, ca „nădejdea tuturor 
vecilor, bucuriia îngerilor, mântuirea neamurilor, scularea celor 
morţi, izvorul milii, rădăcina vieţii", acestea referindu-se la El ca 
la Dumnezeu din veşnicie, dar si ca Mântuitor al lumii. 

9 ' 9 

/V 

In aceste pasaje Ierarhul artist a îmbinat cu talent şi într-un 
mod foarte inspirat, oratoria, naraţiunea, descrierea şi poezia ca 
stare interioară, ca dispoziţie lirică intrinsecă. „Mijesc în dida¬ 
hiile Ivireanului şi muguri narativi [...], însă firul epic, subţiat şi 
lăsat în umbră de spectacolul ideii şi de mizanscena oratoriei, se 
fluidifică sub arcanele unui lirism alegoric, somptuos şi cu vână 
de dramatism. Amprenta de naturaleţe, cu turnura oralităţii, dar 
şi un rafinament al simplităţii, coexistă cu perioadele încărcate în 
tropi..." 251 . 

Repetiţiile şi enumeraţiile au rol melodic, ele urmărind să 
instaureze, prin ritmicitate şi senzaţie psalmodică, o atmosferă 
spirituală de rugăciune şi contemplaţie, pe fondul unei linişti 
universale, al unei păci cosmice dominante. în această linişte 
contemplativă izbucneşte Lumina, dar, în mod paradoxal, fără 


251 Florin Faifer, loc. cit., p. 238. 

zgomot, fără a provoca stupefacţie în ordinea lumii, ci cu multă 
delicateţe si discreţie. 

9 9 9 

Antim alege să pună în evidenţă două dogme esenţiale cu 
privire la acest eveniment, şi anume cea a chenozei Fiului lui 
Dumnezeu şi cea a naşterii Sale din Fecioară, prin două tehnici 
diferite şi anume: prima prin antiteză, iar a doua prin alegorie. 
Antiteza este dublă: pe de-o parte între modul în care Dumnezeu 
preferă a Se revela lumii, în contradicţie cu aşteptările luciferice 
ale imaginaţiei umane, iar pe de altă parte, această antiteză subli¬ 
niază contrastul între firea umană decăzută şi cea restaurată prin 
întruparea Sa: „eşit-au gol, pentru ca să ne îmbrace pe noi, sărac, 
ca să ne îmbogăţească, smerit, ca să ne înalţe la ceriu, ca un Prunc, 
ca să ne facă pe noi desăvârşit...". 

/V 

In ceea ce priveşte alegoria - sau comparaţia alegorică - 
prin care autorul explică naşterea Mântuitorului din Fecioară şi 
de la Duhul Sfânt, aceasta este plină de candoare şi de sfială 
evlavioasă, iar comparaţia cu felul în care se formează şi se 
pogoară rouă pe pământ, precum şi selecţia acestor elemente 
diafane şi gingaşe ca „aburul" sau „rouă", sunt menite să suge¬ 
reze inefabilul absolut al acestui fapt, pentru care îi este interzis 
minţii să depăşească distanţa unei alegorii suave, vălurind ca o 
catapeteasmă taina cea mai presus de fire şi dumnezeiască a 
înomenirii, a naşterii Domnului. 

7 9 

/V 

In continuarea predicii, autorul pune accentul pe minunea 
naşterii Fiului lui Dumnezeu din Fecioară şi pe relaţia Maicii 

Domnului cu Fiul Său, „Cela ce iaste începutul fecioriei şi întru 
tot curat" 252 . 

Sfânta Fecioară naşte într-un mod cu totul diferit de restul 

9 

femeilor, pentru că naşte fără dureri, fapt care îi prilejuieşte lui 
Antim o nouă tâlcuire printr-o comparaţie alegorică: „Obicei 
iaste, în multe părţi, ca tot cela ce ar aduce roadă noao de vânzare 
iaste iertat de toată datoria vămii lui. Drept aceia, vrednic lucru 
au fost să fie si Sfânta Fecioară mântuită de toată vama datoriei 

9 

naşterii sale, că numai ia singură au adus lumii roadă noao. Că 
toate muerile câte au născut în lume au adus roduri vechi, 
zemislite în tina păcatului celui strămoşesc [o metaforă plină de 
sensuri şi reverberaţii adânci - n.n.]; iar Acesta pre carele L-au 
născut Sfânta Fecioară cu adevărat iaste roadă noao, că iaste om 
zemislit din Duhul Sfânt şi nu numai om singur, ce şi Dum¬ 
nezeu" 253 . 

Naşterea fără de dureri şi păzirea fecioriei Născătoarei de 
Dumnezeu nu sunt explicate, în mod întâmplător, prin îmbră- 

/V 

carea lor cu acest veşmânt alegorico-teologic. Autorul predicii II 
numeşte pe Hristos „Noul Adam", dar şi „roadă noao", pentru 
că El este Arhetipul adevărat al lui Adam, cât şi adevăratul pom 
al vieţii, „rădăcina vieţii", cum zice Antim, Hristosul euharistie 
fiind considerat, în tradiţia Bisericii, ca antidotul acelui rod vechi 
din care au mâncat Protopărinţii şi au introdus în lume durerea 
suferinţei, a degradării şi a morţii. De aceea, faptul că s-a ivit „în 


252 Antim Ivireanul, Opere, ed. cit., p. 198. 

253 Ibidem. 

lume această roadă frumoasă" 254 este însotit de absenta durerii si 

9 9 9 

a stricăciunii, fiind începutul vindecării pentru întreaga lume. 

Ar mai fi de precizat aici, că în limba mai veche decât cea a 
lui Antim, în limba lui Varlaam, de exemplu, „rod" era un ter¬ 
men sinonim cu „neam, generaţie, urmaşi". Acesta din urmă 
afirmă, în predica la Naşterea Domnului, că Hristos S-a întrupat 
„ca să scoaţâ tot rodul omenesc din toatâ răutatea care agonisisâ 

/V 

sie pentru neascultarea sa" 255 . In virtutea sensului etimologic şi 
teologic al termenului „rod", intenţionalitatea lui Antim se lu¬ 
minează si mai mult, căci e neîndoielnic că acesta cunoştea si 
sensul mai vechi al acestui cuvânt, care pentru noi nu are aceleaşi 
conotaţii ca pentru Mitropolit şi contemporanii săi. 

Bucuria cea mai mare a naşterii Sale a trăit-o, fără îndoială. 
Maica Domnului, iar autorul predicii nu trece cu uşurinţă peste 
acest lucru, ci descrie fericirea ei nespusă în scene încărcate de 
gingăşie şi tandreţe: „cine va putea spune cu ce dragoste şi cu ce 
frică împreună va fi cuprins pre Acest Fiiu al său, că fiind plină 

/V 

de credinţă II cunoştea pre Acesta a fi Dumnezeu si-L cunoştea a 
fi şi Fiiul său; să cunoştea pre sine a fi şi mumă şi slujnică. Drept 
aceia, ca o mumă cu dragoste îl cuprindea şi-L săruta şi ca o 
slujnică, ca pre un Dumnezeu înalt abiia cu preacuratele mâinile 
sale cuteza a-L apipăi. [...] Drept aceia Preaînţeleapta Fecioară, 
cu frică şi cu dragoste, împreună cu multe lacrămi, carele le 
scotea dragostea cea multă ce avea cătră Cela ce să născuse 
dintru dânsa, uda trupul Preasfântului Cocon; şi luându-L, cu 


254 Ibidem. 

255 Varlaam, op. cit., p. 402. 

scutece L-au înfăşat si cu braţele L-a cuprins si tâte fecioreşti 

9 9 9 1 9 9 9 9 

dându-I în gură, cu lapte curat L-au adăpat" 256 . 

Antim dă dovadă că nu se împiedică de pudoare când are 
certitudinea că vorbeşte despre sentimentele cele mai inocente şi 
mai pure care au existat vreodată. 

Astfel de descrieri sunt rare şi de obicei predicile păstrează 
sobrietatea asupra acestui subiect, însă autorul se lasă copleşit de 
duioşie şi de sensibilitatea unei astfel de scene, având însă grijă 
ca să nu cadă în derizoriu si nici într-un umanism care să 

9 

degradeze şi să simplifice în mod nepermis taina acestei naşteri 
suprafireşti a Domnului. In orice caz, această exemplificare a 
candorii şi a iubirii maternale este aproape unică până în perioa¬ 
da modernă a literaturii. 

Puţin mai devreme vorbeam despre cuvântul necuvântător 
care este universul şi care tace în faţa Cuvântului întrupat. Antim 
revine la această relaţie dintre Dumnezeu si lumea creată de El, 
vrând să evidenţieze, printr-o nouă antiteză - procedeu predilect 
în predicile sale -, de lungi dimensiuni, măreţia Celui născut în 
iesle. Vom poetiza din nou aceste fragmente pentru a obiectiva 
calităţile lor poetice incontestabile: 

„Că Pruncul Acesta, Carele să vârguleşte în iasle, 
de ne vom rădica ochii credintii noastre 

9 

îl vom cunoaşte făcând tunete şi fulgere în nori 
şi pre cer umbletul stelelor rânduind, 
soarele şi luna de raze împlându-le 


256 Antim Ivireanul, Opere, ed. cit., p. 198-199. 

şi mişcarea ceriului îndreptând 

şi toată greimea lumii 

Acest Prunc înfăşat o cârmuiaste. 

9 9 

Cine iaste Acela asa mic si asa mare, 
asa smerit si asa înalt, 
cât în iasle zăcând, 

în ceriu cu glasuri îngereşti să măreşte? 

Că ce iaste mai mic si mai smerit 

9 

decât a să naşte în iasle, 

care loc nu iaste al oamenilor, ci al dobitoacelor? 

Si ce iaste mai mare si mai înalt 

9 9 

decât tot întru aceastas naştere, 

9 9' 

pământul cu mare lumină a străluci 
si mulţimea oştilor cereşti a cânta 

9 9 9 9 

şi cetele îngerilor a să veseli cântând: 

«Mărire lui Dumnezeu întru cei de sus»? 

Şi umplând văzduhul de glasuri dulci şi mângâioase, 

când, de la începutul lumii, 

s-au mai auzit, la naşterea vreunui om, 

glasuri şi cântări îngereşti? [...] 

Că S-au născut noao. Cel ce Luiş era; 
dat iaste, drept aceia, din Dumnezeire 
si născut din Fecioară. 

9 

Născut iaste Cel ce simte apusul; 

dat iaste Cela ce n-are început; 

născut iaste Cel ce iaste mai tânăr decât mulţi; 

9 ' 

dat iaste decât Carele nu iase nici Părintele mai vechiu; 

născut iaste Cel ca va să moară; 

dat iaste Acela dintru Carele viata să naşte 

9 9 

si asa. Cel ce era, dat iaste 
si Cel ce nu era S-au născut. 

9 

Acela stăpâneşte, iar Acesta să smereşte" 257 . 

/'V 

In aceste trei fragmente este limpede cum antiteza îşi 
schimbă traseul si este uimitor felul în care autorul construieşte 

9 9 

pe eşafodajul acesta antinomic structuri logico-arhitectonice 
diferite una de alta, care se dezvoltă, în acelaşi timp, una din 
cealaltă, fără ca să lase impresia că există vreo fisură sau discre¬ 
panţă oarecare între ele. Ceea ce le uneşte este dialectica ce are ca 
telos interpelarea continuă a raţiunii umane, pentru ca aceasta să 
se lase convinsă de minunea care depăşeşte limitele incredibilu¬ 
lui (ne)acceptat de mintea umană: „De nu poţi crede, omule, cu 
slăbiciunea ta, cum că S-au născut Dumnezeu din muiare, cu¬ 
noaşte că S-au născut din Fecioară..." 258 . 

9 

Cele trei fragmente de text citate mai sus urmăresc naşterea 
Domnului sub aspectul dublei antiteze, în raport cu universul, 
cu oamenii şi cu ideea umană de miraculos, pe care o surclasează 
definitiv: Dumnezeu Se naşte ca Prunc, dar conduce cosmosul ca 
Creatorul său. 

El este om, dar Se slăveşte de către îngeri, este Dumnezeu 
mai înainte de veci, dar şi om născut din Fecioară, El „simte 


257 Idem, p. 199-200. 

258 Idem, p. 199. 

apusul" (splendidă expresie!), dar moare răstignit pentru noi şi 
pentru mântuirea noastră. 

/V 

întruparea Fiului lui Dumnezeu nu a produs nicio confuzie, 
nu numai în rândul fiinţelor spirituale, al îngerilor, dar nici în ce 
priveşte universul iraţional. Firea celor necuvântătoare şi-a recu¬ 
noscut în continuare Ziditorul si s-a închinat Lui, chiar dacă 
dumnezeirea „era ascunsă în omenire" 259 şi Cuvântul Tatălui era 
„cu trup îmbrăcat". Purtătoare de cuvânt - dacă putem spune 
aşa - a firii iraţionale, a fost o „stea noao, care mărturiseşte lumii 
naşterea Domnului" 260 , singura care a cuvântat, a vestit marele 
eveniment, în tăcerea care a cuprins pământul. 

Sfântul Antim îl vede pe Dumnezeu ca pe Cel ce proniază 
necontenit creaţia Sa. Verbele la gerunziu - din primul fragment 
citat anterior - sugerează acest lucru. El este în acelaşi timp Prunc 
şi, „înfăşat" în iesle, „cârmuiaşte" lumea întreagă. Desigur, 
putem interpreta acele gerunzii („făcând", „rânduind", „îm- 
plând", „îndreptând") şi ca pe un timp primordial, ca pe un 
moment incipient al creaţiei, în care Dumnezeu-Cuvântul a făcut 
toate lucrurile acestui univers, moment spre care Ierarhul 


259 Idem, p. 131. 

260 Idem, p. 200. De fapt, în numele universului necugetător, a vorbit 

/V 

tot un înger. Sfântul Arhanghel Gavriil, care, în tradiţia Bisericii, s-a arătat 
în chip de stea şi i-a condus pe magi la Betleem. Antim cunoştea - nici nu 
se putea altfel - această tradiţie, pentru că în predica la Bobotează face 
următoarea afirmaţie: „acolo (la naşterea Sa - n.n.) au arătat steaoa pe 
Hristos, cum că S-au născut, aici mărturiseşte Tatăl din ceriu pre Cel ce să 

/V 

botează... [...] Acolo îngerul cel mare Gavriil slujiia cu cucerie, iar aicea 

/V 

îngerul şi înainte Mergătoriul Ioann slujaşte taina", cf. Idem, p. 64. 

îndeamnă a se îndrepta contemplativ „ochii credinţii" şi a privi 
începuturile lumii, cum erau in principio. 

Căci Antim cugetă, „urcând cu duhul către începuturi" 261 . 
Dar Acelaşi Cuvânt care a creat lumea o şi proniază şi tocmai 
acest lucru îl afirmă Antim, în conformitate cu tradiţia patristică: 
„El [Hristos Dumnezeu] a dat creaţiunii podoaba rânduielii şi 
armoniei între toate, unind cele contrare între ele şi înfăptuind 
din toate podoaba unei unice armonii. Acesta, fiind Puterea şi 
înţelepciunea lui Dumnezeu, învârteşte cerul şi a atârnat pă¬ 
mântul nesprijinit pe nimic decât pe voia Lui. Iluminate de El, 
soarele luminează pământul, iar luna are lumina ei măsurată. 
Datorită Lui, apa atârnă peste nori şi ploile se revarsă pe pământ, 
marea e ţinută între margini şi pământul se împodobeşte cu 
verdeaţă şi cu roduri de tot felul. [...] Căci prin consimţirea şi prin 
puterile Cuvântului dumnezeiesc şi părintesc. Care toate le 
rânduieşte si le cârmuieste, cerul se învârteşte, stelele se mişcă, 
soarele luminează, luna se roteşte, aerul e luminat de soare, 
eterul se încălzeşte si vânturile suflă" 262 . 

9 9 

Dumnezeu a creat lumea de o frumuseţe inconfundabilă, 
imprimând în ea o amprentă personală, pe cea a frumuseţii şi 
desăvârşirii Sale, motiv pentru care Antim are mereu apetenţă 
spre personificarea elementelor cosmice, după cum, în acest caz 
personifică aştrii cereşti, vorbind despre „umbletul stelelor" în 
univers sau despre „împlerea" de raze a soarelui şi a lunii, cu un 
rafinament poetic comparabil cu cel eminescian. 


261 Mihai Rădulescu, op. cit., p. 22. 

262 Sfântul Atanasie cel Mare, Scrieri, op. cit., p. 76-77, 80-81. 

Şi Ierarhul acesta este, de multe ori, un romantic incurabil, 
un îndrăgostit de frumuseţea creaţiei, ca exprimare sensibilă a 
frumuseţii divine. Exprimările sale metaforice nu contravin ex¬ 
punerii dogmatice şi patristice, ci, dimpotrivă, sunt în acord cu 
ea. 

întruparea Cuvântului înseamnă începutul restaurării şi al 
recreării întregii lumi, iar Antim atrage atenţia asupra acestui 
fapt, punând în evidenţă strălucirea creaţiei, străluminată de 
fulgere şi încununată de lumina împletită din raze a aştrilor 
cereşti, după cum a împodobit-o Cel ce „zace" sau se „vârgu- 
leşte" în iesle, încă de la începutul lumii. Putem considera că 
„tunete şi fulgere în nori" sunt semnul atotputerniciei Sale, dar 
credem că pot fi şi un simbol pentru revelaţie, pentru că Cel pe 

/V 

Care norii slavei II ascund, este auzit şi văzut ca om, ca Prunc. 

Odinioară, în Vechiul Testament, când Dumnezeu S-a 
pogorât pe muntele Sinai şi a vorbit cu Sfântul Moise, dându-i 
cele zece porunci, atunci „erau tunete şi fulgere şi nor des pe 
Muntele Sinai" (leş. 19,16) - se poate ca Mitropolitul să fi avut în 
vedere acest verset - şi poporul evreu nu s-a putut apropia de 
munte. Dar acum Dumnezeu S-a apropiat El însuşi de oameni, 
fiindcă „Acestaşi Dumnezeu, precum iaste înfricoşat şi groaznic, 
asa iaste de blând si de smerit" 263 . 

9 9 

Sfântul Antim nu a metaforizat în mod aleatoriu despre 
facerea tunetelor şi a fulgerelor în nori sau despre orânduirea 
ierarhiilor stelare în univers, despre umbletul aştrilor sau despre 
umplerea de raze a soarelui si a lunii. Măreţia creaţiei si cu 

JT 9 9 9 9 


263 Antim Ivireanul, Opere, ed. cit., p. 106. 

precădere a cerului - către care indică mai mult autorul - este o 
revelaţie naturală a lui Dumnezeu, care o precede pe cea 
supranaturală. în revelaţia supranaturală, în întruparea Sa, se 
descoperă şi mai mult, se potenţează în mod covârşitor revelaţia 
naturală. 

Antim afirmă că, la naşterea Domnului, pământul strălu¬ 
ceşte „cu mare lumină" - în a doua secvenţă din fragmentele 
citate anterior -, iar îngerii cântă „umplând văzduhul de glasuri 
dulci şi mângâioase", înconjurând ieslea, „care loc nu iaste al 
oamenilor, ci al dobitoacelor". 

Noaptea se transformă în lumină, iar tăcerea dinaintea 
naşterii Sale în cântec. Ieslea devine o gură de rai, un colţ de 
lumină nemaivăzut. Frumuseţea paradisiacă a tabloului este, de 
bună seamă, impresionantă, nu prin abundenţa detaliilor, ci prin 
susţinerea cu măiestrie a antitezei, cât şi prin metafore şi epitete 
fermecătoare („pământul cu mare lumină a străluci", „glasuri 
dulci şi mângâioase" - e impresionantă mireasma eminesciană, 
din perspectivă poetică, a scrisului antimian), care întăresc ima¬ 
ginea şi atmosfera de ansamblu a unui pământ transfigurat sau 
a cărui transfigurare eshatologică este anunţată şi prefigurată de 
acest eveniment unic din istoria umanităţii. 

9 

Dorul pe care îl manifestă Sfântul Antim pentru transfi¬ 
gurarea universală se observă, de altfel în mod limpede, din 
dragostea lui pentru natură, a cărei frumuseţe o pune în valoare 
ca nimeni altul în istoria literaturii noastre vechi, ca indicare a 
acelei frumuseţi indescriptibile, care va domni la sfârşitul vea- 

/V 

curilor. In mod imperceptibil pentru simţurile trupeşti acest 
pământ se transformă într-o mare de lumină, fiind vizitat de 

/V 

„mulţimea oştilor cereşti" şi de „cetele îngerilor...cântând", lu¬ 
mea redescoperindu-şi vocaţia primordială de a fi lumină şi 
armonie, aflându-se brusc acoperită de o mare de cântări, a cărei 
simfonie nu s-a auzit niciodată „de la începutul lumii". 

A 

Lumea acesta, nefiind locul îngerilor, se vede reconfigurată, 
pentru că în ea Se naşte Dumnezeu-Cuvântul şi se pogoară 
îngerii ca să-L preaslăvească. întreg „pământul s-au sfinţit când 
au născut trupeşte în peşteră" 264 . 

Peştera, ca simbol al pământului afundat în întuneric - dar 
şi al mormântului şi al Iadului - ca loc de exil pentru om 265 , pe 
care Platon o socotea temniţă în care lumina nu poate pătrunde 
şi în care Hermes Trismegistul credea că niciodată nu se va 
coborî vreun zeu, devine loc al naşterii Soarelui dreptăţii. 

„Dar grota avea o dublă semnificaţie la cei vechi. Loc în¬ 
tunecos, în interiorul pământului, grota e adăpost de fia¬ 
re (vizuină), sau dobitoace (staul). 

Cuvintele latine spelaeum, specus şi spelunca sunt din 
radicalul şi familia gr. spelaion, iar rom. spelunca în sensul 
peiorativ vine, prin fr. spelonque tot din latină (locul gunoaie¬ 
lor, cum zice Antim - n. n.). Este «peştera tâlha¬ 
rilor» cu care asemăna Hristos templul pângărit de neguţă¬ 
tori, citând din Ieremia 7,10: «Casa Mea, casa de rugăciuni se va 


264 Idem, p. 68. 

265 Dimitrie Cantemir, pornind de la Scriptură, o numeşte peşteră de 
tâlhari: „Să ştii bine că pentru lume zice Ieremia (7, 11): «Oare casa mea 
este peşteră de tâlhari?». într-adevăr, tâlhari sunt socotite faptele lumii: şi 
lumea, gazdă a acestor tâlhari", cf. Divanul, op. cit., p. 284. 

chema, iar voi o aţi făcut pre dânsa peştera tâlharilor» (Matei 
21, 13). [...]. într-adevăr, de la naştere până la moarte şi înviere, 
trecerea pe pământ a Logosului întrupat s-a petre¬ 
cut între doua peşteri: cea din Betleem si cea din Ierusalim 
(mormântul - n. n.). [...] 

Dar în simbolismul antic, pe care Părinţii îl cunoşteau şi-l 
foloseau, peştera este deopotrivă lumea. Plotin spunea : «Peştera 
[lui Platon] ca şi grota lui Empedocle semnifică, îmi pare, lumea 
noastră, în care mersul spre înţelegere este pentru suflet elibe¬ 
rarea de legăturile lui şi urcuşul în afara peşterii». La fel 
Arhiepiscopul Teofilact interpretează naşterea în peşteră şi 
aşezarea lui Hristos în iesle ca pildă a smereniei Fiului, dar şi ca 
închipuire a faptului «că a venit în lumea aceasta ce este loc al 
nostru, [pentru că] ieslea este lumea»" 266 . 

Pe Dumnezeu, Care S-a născut din ea, „să cuvine să-L 
mărim...pentru bucuriia cea mare ce au vărsat peste tot pă¬ 
mântul 267 . 

Revărsarea aceasta de lumină, de cântare şi de bucurie, care 
acoperă pământul, îl face să semene iarăşi cu aspectul său iniţial, 
din începuturile lumii - când era acoperit de ape -, ceea ce 
sugerează, din nou, că este un moment de renaştere spirituală 


266 Acad. Virgil Cândea, 

Despre Condeierii Naşterii Domnului, 

https://www.crestinortodox.ro/craciun/craciun-ortodox/condacul- 
nasterii-domnului-68384.html. E vorba de Acad. Virgil Cândea, Despre 
condacul Naşterii Domnului, în rev. Studii Teologice XLV [1993], nr. 5-6, p. 
26-34. 

267 Antim Ivireanul, Opere, ed. cit., p. 200. 

pentru întreaga fire şi de redescoperire a profilului său pri¬ 
mordial. Trebuie să remarcăm şi o minunată expresie metaforică, 
pe care a utilizat-o Antim, atunci când, dorind să afirme dubla 
natură a lui Hristos, locuirea dumnezeirii si a firii umane într-un 
singur ipostas, a afirmat că El, ca om Care S-a născut, este „Cela 
ce simte apusul", adică moartea. Metafora aceasta face o evidentă 
aluzie la faptul că Hristos, Soarele dreptăţii, a apus în mormânt, 
a gustat moartea. 

Predica se încheie cu o rugăciune, nu înainte însă ca Sfântul 
Antim să interpreteze darurile Magilor, în mod simbolic, ca fiind 
cele trei virtuţi teologice: credinţa, nădejdea şi dragostea: „în 
locul aurului, să-I aducem credinţă dreaptă, ca unui împărat ce 
iaste al ceriului şi al pământului şi al tuturor adâncurilor; în locul 
tămâei să-I aducem dragoste curată, ca unui Dumnezeu vecinie; 
şi în loc de zmirnă să-Ii aducem nădejdia cea bună, că El iaste 
toată nădejdia lumii" 268 . 

Este lesne de observat că Mitropolitul nostru este adeptul 
unor incursiuni hermeneutice profunde şi al unor interpretări 
care, de cele mai multe ori, îmbracă ele însele un veşmânt poetic 
mai degrabă criptic pentru o conştiinţă modernă, secularizată. 

El nu încurajează niciodată povestirile largi, fără ecou 
teologic hermeneutic, nici chiar atunci când tema zilei i-ar per¬ 
mite ample digresiuni narative, ci face să alterneze discursul 
teologic explicit cu interpretarea poetico-alegorică şi - ca în cazul 
de faţă - cu mici pasaje ilustrând o naraţiune incipientă, moti¬ 
vaţie mai degrabă pentru un declic liric. în această predică - dar 


268 Idem, p. 201. 

şi în general, în Didahii -, nici discursul teologic şi nici povestirea 
nu sunt lipsite de valenţe şi conotaţii poetice remarcabile, pretext 
pentru o hermeneutică scripturistică impresionantă, după cum 
în alte omilii, complexitatea figurilor de stil constituia o tram¬ 
bulină pentru soluţionarea metaforică a altor alegorii şi sim¬ 
boluri. 

Autorul îşi concepe omilia aceasta ca succesiune a mai 
multe tipuri de poezie, trecând cu eleganţă de la poemul ritmat 
şi uneori chiar rimat, în care un rol foarte mare îl au repetiţiile, 
enumeraţiile şi paralelismul sintactic, la fraza cadenţată şi care 
are un ritm interior şi o cezură interioară, logică, de la naraţiunea 
lirică, la tabloul liric şi la o panoramare poetică a spaţiului, de la 
alegoria poetic-contemplativă la poemul mistico-teologic, ajun¬ 
gând, de la pasajele cu accente imnologice din debut, la psalmo¬ 
dia rugăciunii finale. 

Categoriile acestea cunosc variaţii şi intersectări dintre cele 
mai originale, în rândul celorlalte didahii, precum şi alternări 
consecutive în cadrul aceluiaşi discurs. „Didahiile lui Antim 
Ivireanul au [...] o remarcabilă poliritmie, un joc neprevăzut al 
cadenţelor. Avem în vedere nu numai variaţia ritmică de la o 

9 9 

predică la alta, ci, lucru cu adevărat izbitor, şi pe aceea din 
interiorul unei singure predici" 269 . 

Rugăciunea finală este o întoarcere a atenţiei predicatorului 
către publicul său, care a fost destinatarul acestei alocuţiuni 
omiletice. Sunt convinsă că Antim putea fi cu adevărat hipno¬ 
tizant pentru ascultătorii săi şi că forţa lui, de a-i transpune într- 


269 Eugen Negriei, Antim Ivireanul..., op. cit., p. 32. 



179 


un plan spiritual al vieţii, la un nivel mai puţin accesibil omului 
obişnuit, era fascinantă. 

Autorul nostru este un predicator care ştie, în mod corect, 
că obiectul adresării sale nu este numai intelectul sau că nu 
vizează numai latura afectiv-emotivă a personalităţii umane, ci 
el încearcă - si reuşeşte - permanent să-si echilibreze discursul 
pentru a nu solicita raţionalitatea în dauna afectivităţii şi nici 
invers. „Momentele de beatitudine ale revelaţiei, de apoteoză 
mistică, ambitusul sublimităţii imnice şi sunetul elegiac, acutele 
interogaţii („întreb ăciuni") retorice şi apostrofele învolburate se 
intercalează cu paragrafele analitice, cu buchetul lor de noime şi 
de învăţăminte" 270 . 

9 

De multe ori, putem spune, ne-a fost greu să discernem 
între fragmentele prozaice şi cele poetice - dacă ne este permisă 
această dihotomie -, deoarece autorul îmbracă aproape toată 
omilia într-un lirism subsidiar si rezistent, ce constituie armura 

9 7 

nevăzută împotriva cuvântului banal, inexpresiv, împotriva 
aplatizării mesajului evanghelic, a cărui contemporaneitate per¬ 
cutantă cere să fie reflectată în datele unui limbaj actualizat şi 
revelator şi care este, nu în ultimul rând, poetic. Dimpotrivă, 
expresivitatea poetică reprezintă, în plan lingvistico-oratoric, un 
mod de reprezentare concretă şi corectă a acestui mesaj, al cărui 
relief şi înălţime mistică este neapărat să fie autentic proporţio- 
nate în faţa publicului creştin. 

Alternanţa între secvenţele poetice şi cele mai puţin infu¬ 
zate de lirism, conferă impresia de autenticitate şi echilibru. 


270 Florin Faifer, loc. cit., p. 238. 

Autorul ştie că păstrarea unei singure tonalităţi a discursului ar 
deveni, inevitabil, pedantă, oricât de grav ar fi mesajul, iar recep¬ 
tarea acestuia ar fi coruptă, la intensitatea şi valoarea soterio- 
logică pe care predicatorul este obligat să o aducă la cunoştinţa 
publicului. Aceasta este însă o discuţie la care vom mai reveni. 

/V 

Intre toate virtuţile literare ale lui Antim, lirismul a fost 

9 7 

evidenţiat de toţi exegeţii şi admirat cu prisosinţă, întrucât forţa 
poetică a excursurilor sale este unică în literatura română veche. 
Impresionat de aceasta, Gabriel Ştrempel vorbea de „poemul în 
proză al primei sale cuvântări" 271 - cea de la întronizarea întru 
Mitropolit -, de „un adevărat nou imn Acatist" 272 în prima 
predică la Adormirea Maicii Domnului , considerând că „toate 
didahiile la sărbătorile Precistii sunt pline de o poezie sfântă cu 
totul specială şi atent concepută" 273 , de faptul că a doua didahie 
la Crăciun este „un poem închinat măririi lui Hristos şi Fecioarei 
Maria, de un rar patetism" 274 . 

De asemenea, considera că nu am putea găsi „în elocinţa 
românească veche o pagină mai desăvârşit închegată ca cea din 
a doua predică la Naşterea Domnului" 275 , precum şi de faptul că, 
în general, „Antim ne uimeşte prin însuşirea limbii române în 
toate nuanţele ei şi prin folosirea acestei limbi în redarea celor 
mai alese imagini pe care un poet al acelor vremi le-ar fi putut 


271 Antim Ivireanul, Opere, ed. cit., p. 172. 

272 Idem, p. 177. 

273 Idem, p. 201. 

274 Idem, p. 176. 

275 Idem, p. 200. 

trăi" 276 , dăruind literaturii noastre „nenumărate pagini de 
poezie, adevărate poeme în proză" 277 . Şi, conchide el: Didahiile 
sale sunt „o operă de [un] înălţător lirism" 278 . 

Subscriind cu toată inima acestor afirmaţii - si nu numai 

9 9 

acestora, ci şi altora, asemănătoare, pe care le-au făcut toţi 
cercetătorii anteriori ai operei antimiene -, am încercat să le 
demonstrăm cu prisosinţă, prin reconfigurarea sub forma unor 
versuri libere, a unor texte întinse din didahiile sale, pentru a 
putea observa cu uşurinţă pecetea poetică aşezată, într-o măsură 
covârşitoare, asupra acestei opere. 

Demersul nostru nu este singular, nici revoluţionar. A 
apelat la acelaşi procedeu Eugen Negriei, dar şi Nichita Stănescu, 
ultimul poetizând în acelaşi mod mai multe pasaje din Cantemir 
şi Neculce şi afirmând explicit şi implicit că istoria poeziei 
româneşti îi cuprinde şi pe „marii poeţi dinafara prozodiei" 279 şi 
că de multe ori există poezii care conţin mai puţin lirism decât 
alte opere în proză şi care fac dovada unor efuziuni lirice fulmi¬ 
nante. 


276 Idem, p. 199. 

277 Idem, p. 202. 

278 Idem, p. 198. 

279 Nichita Stănescu, Cartea de recitire, op. cit., p.11-12 ş.u. 

Lumea ca lumină şi podoabă. Tabloul cosmic 


Motto: 

„Apoi a fost adusă-n fiinţă, pentru cei muritori, lumea cea muritoare. 
Când trebuia să ia fiinţă podoaba stelelor şi crainicul lui Dumnezeu 
Şi prin podoabă şi prin mărire şi palatul chipului dumnezeiesc" 280 . 

„Lumea este o operă de artă, pusă înaintea tuturor spre a fi privită 

şi contemplată" 281 . 


Când un mare poet sau un mare scriitor îşi gândeşte opera, 
„el o face din punctul de vedere al unei concepţii despre lume" 282 , 
considera, pe drept cuvânt, Tudor Vianu. 

Pentru a putea înţelege mai bine principiile oratorice şi 
scriitoriceşti ale lui Antim Ivireanul, trebuie să căutăm mai întâi 
să cunoaştem modul în care el privea lumea. Motivul pentru care 
ne oprim asupra concepţiei sale despre univers este atât pentru 


280 Din poemul Despre lume, în Opere dogmatice ale Sfântului Grigorie 
de Nazianz, traducere din limba greacă, studii şi note de Pr. Dr. Gheorghe 
Tilea, Ed. Herald, Bucureşti, 2002, p. 150. 

281 Sfântul Vasile cel Mare, Omilii la Hexaemeron. Omilii la Psalmi. 
Omilii şi cuvântări, traducere, introducere, note şi indici de Pr. D.[umitru] 
Fecioru, în col. PSB, voi. 17, Ed. IBMBOR, Bucureşti, 1986, p. 78. 

282 Tudor Vianu, Studii de stlistică, ediţie îngrijită cu studiu intro¬ 
ductiv şi note de Sorin Alexandrescu, Ed. Didactică şi pedagogică. 
Bucureşti, 1968, p. 377. 

a studia viziunea sa cosmologică, cât şi pentru a ne apleca asupra 
unor fragmente literare care abundă în alegorii şi metafore şi care 
ne relevă un stilist desăvârşit. 

9 

Faptul de a-1 integra pe Antim în rândul Ierarhilor scriitori, 
extrăgând de aici concluzia finală asupra principiilor sale este- 
tico-literare şi teologico-filosofice, fără o cercetare acrivică a 
textelor, pentru a urmări liniile de forţă ale operei sale, înseamnă 
o privire oarecum superfluă şi care se poate dovedi irelevantă 
pentru a scoate la lumină unele aspecte ale didahiilor. Consi¬ 
derăm că nu este inutil a ne apropia şi a încerca să studiem 
perspectivele cugetării antimiene, care ne pot dezvălui temele 
principale, subiectele de mare importanţă ale gândirii sale, asu¬ 
pra cărora insistă şi revine cu abnegaţie, constituind coloana 
vertebrală a predicilor sale. 

Vom începe prin a detalia - sprijinindu-ne pe texte - sensul 
creaţiei universale la Sfântul Antim. Autorul nostru scrie, într-un 
pasaj pe care l-am putea considera un mic poem creaţionist: 
„Dumnezeu însă. Carele numai cu un cuvânt au făcut şi au zidit 
toate lucrurile cele văzute şi nevăzute, poate cu adevărat, cu a 
Lui preaputernicie, să facă stele mai luminoase decât acestea ce 
strălucesc pre ceriu şi lună mai iscusită decât aceasta ce ne 
povăţuiaşte noaptea şi soare mai strălucitoriu şi mai luminat 
decât acesta, carele stinge cu lumina lui toate celialalte lumini şi 
ceriuri mai mari şi mai largi în rotocolime şi pasări mai cu dulce 
glasuri şi flori mai cu multe mirosuri şi copaci mai [îjnalţi şi mai 
roditori si vânturi mai sănătoase si văzduhuri mai de folos si 

9 9 9 

hiară mai multe la număr si mai de multe feliuri si mai multe 

lumi decât aceasta ce lăcuim poate să zidească în mărime şi în 
meşterşug mai minunate.. ." 283 . 

Comentând, am putea spune că acest pasaj emană impresia 
de armonie, de echilibru impresionant al universului, care, prin 
înţelepciunea zidirii sale, arată pe Ziditorul său. Universul este 
smerit, oricât ne-ar părea nouă de infinit, este limitat în „roto- 
colimea" lui, este supus Creatorului său. 

Soarele şi luna nu sunt personaje personificate la întâm¬ 
plare, ci amândoi aştrii sunt lumini care ne povăţuiesc spre 
Lumină, care ne învaţă să iubim lumina Sa cea dumnezeiască: 
lumina mai presus de orice lumină - spre aceasta ne îndeamnă 
soarele, „carele stinge cu lumina lui toate celialalte lumini" -, 
lumina care ne luminează calea atunci când ne rătăcim în 
noaptea păcatului - spre aceasta ne învaţă luna „ce ne povă- 
ţuiaşte noaptea". 

Această tâlcuire ne-o lămureşte, de fapt, tot Sfântul Antim, 
într-o altă predică, la Sfinţii Apostoli Petru şi Pavel, unde afirmă 
că „soarele luminează zioa, că iaste şi semnul darului", adică al 
celor Drepţi, iar „luna luminează noaptea, că iaste semnul păca¬ 
tului" 284 , adică al celor care au nevoie de lumina povăţuirii Sale. 

Dumnezeu ne-a făcut un mare dar: o lume, un univers 
frumos, care parcă ne veghează, ne priveghează. Aceasta este o 
idee predominantă la Antim: soarele, luna, stelele, ne veghează, 
ca nişte ochi materiali ai lui Dumnezeu, pururea deschişi asupra 
noastră. Aţintind spre noi aceşti ochi de foc. El ne lasă să înţe- 


283 Antim Ivireanul, Opere, ed. cit., p. 19. 

284 Idem, p. 63. 

legem că ne priveşte totdeauna şi ne poartă de grijă. „Dumnezeu 
fiind tot ochiu" 285 , a făcut luminătorii cereşti spre a ne aduce 
aminte că El însusi este Lumină si Ochi Atoatevăzător. 

9 9 

E o învăţătură deosebită a lui Antim, despre pronia 
cerească, pe care o mai întâlnim şi în cazania la Sfântul Nicolae: 
„Aşa au vorbit Sfântul, apoi, pe urmă, după ce au ascuns soarele 
toate razele lui si s-au stins de tot lumina zilei între întunerecul 

9 

nopţii şi când ceriul, de osteneală, au fost închis spre somn toţ 
ochii lui, atâta cât nici luna nu priveghiia, niciuna din stelele cele 
mai mici avea deschise tâmplele lor cele de argint, atunce, ca 
când ar fi fost nu făcător de bine, ci ca un hoţ, aleargă cu mare 
grabă la acea săracă de casă, şi aruncând în lăuntru [...] mulţi 
galbeni, au gonit cu aceasta sărăciia şi tot răul şi tot cugetul 
necuvios si au mântuit fecioria celor 3 fecioare din cursele 

9 

diavolului" 286 ; dar şi în predica la Sfinţii Apostoli Petru şi Pavel, 
unde Sfântul Pavel este asemănat cu luna, despre care Antim 
spune că: „Multe feliuri de vrednicii, stăpâniri şi puteri dau 
filosofii să aibă luna. Şi întâi zic cum că luna iaste podoaba nopţii, 
asămânătoare soarelui şi stăpâna mării" 287 . Această ultimă perso¬ 
nificare ne aduce aminte de Eminescu. 

Contemplând lumea astfel, „Antim va îmbrăca în poezie 
soarele şi luna cu aproape două sute de ani înaintea marilor 
noştri poeţi" 288 , dar o face cu un scop anume. 


285 Idem, p. 92. 

286 Idem, p. 52. 

287 Idem, p. 59. 

288 Gabriel Ştrempel, op. cit., p. 203. 

El descoperă frumuseţea ingenuă a universului, splen¬ 
doarea lui, care provoacă o anamneză, o rememorare a frumu¬ 
seţii Paradisului, pentru că este în consonanţă cu starea de spirit 
a omului, căci este un cosmos gânditor şi o natură protectoare, 
aşa cum am văzut în predica la Sfântul Nicolae. 

După cum natura, mediul ambiant, nu era niciodată ostilă 
Protopărinţilor în Eden, ci le era supusă - conform referatului 
Genezei -, la fel şi pe Sfântul Nicolae îl ajută aştrii cereşti, care îşi 
ascund lumina lor, pentru a trece cu vederea fapta Sfântului, 
căruia îi repugnau laudele. 

în fragmentele citate mai sus nu se poate să nu observăm 
caracterul priveghetor al cerului ce, „de osteneală, au închis spre 
somn toţ ochii lui", cu care, se subînţelege, ne priveşte de obicei, 
cu mii de ochi aprinşi; al lunii ce „ne povăţuiaşte noaptea", ne 
priveghează, fiind „podoaba nopţii" şi „stăpâna mării", a mării 
vieţii noastre înviforate, într-o atitudine în acelaşi timp 
maiestuoasă si afectuoasă; al stelelor, care nu îsi mai deschid 
„tâmplele lor cele de argint", spre a nu mai vedea şi a nu mai 
cugeta fapta cea bună a Sfântului, deoarece el nu voia să fie cu¬ 
noscută. 

Trebuie să remarcăm „tâmplele cele de argint" ca fiind o 
metaforă care ne trimite cu gândul la puritatea şi nevinovăţia 
creaţiei, cât si la un îndemn subînţeles al lui Antim care se 
îndreaptă către oameni, sugerându-le a avea „tâmple" sau minte 
„de argint", gânduri curate, înalte şi preţioase, sau, altfel spus, a- 
şi regăsi inocenţa primordială. Ochii sunt tâmplele cu care 
contemplăm lumea. De altfel, românescul tâmplă [iconostas, 
catapeteasmă] şi a contempla provin din acelaşi izvor etimologic. 

din templum, însemnând templu, Biserică. Cerul cu catapeteasma 
de argint a stelelor sale reprezintă o imagine simbolică a împără¬ 
ţiei celei veşnice, în care strălucesc stelele gânditoare şi pururea 
veghetoare ale Sfinţilor. 

Soarele însuşi stinge cu lumina lui celelalte lumini sau îşi 
ascunde razele sale, el fiind lumina care cuprinde în braţele sale 
tot pământul şi vede pretutindeni. Vom observa şi mai clar aceste 
semnificaţii puţin mai departe. 

Universul întreg este un templu, plin de făclii gânditoare, o 
biserică a slăvirii lui Dumnezeu. Si nu este astfel Biserica, cea 
spirituală? Vom arăta detaliat pe parcurs că acesta este modul în 
care o percepe Sfântul Antim. 

Observăm că, pentru Antim, soarele, luna şi stelele erau 
ochii gânditori ai cerului, ochii lui osteniţi de priveghere, aţintiţi 
peste pământ şi mare, şi care, chiar „stelele cele mai mici", 
deschid cugetării „tâmplele lor cele de argint". E o contemplaţie 
adâncă, pe care Ierarhul-poet ne-o încifrează în metafore, sau, 
mai degrabă, ne-o descifrează, arătându-ne tainele creaţiei. 
Dumnezeu ne-a dăruit un univers raţional, după chipul Cuvân¬ 
tului care l-a creat si Care este însăsi înţelepciunea si Raţiunea. 

„Căci...privind la cer şi văzând podoaba orânduirii lui şi 
lumina stelelor, ne gândim la Cuvântul care le-a rânduit" 289 . Un 
univers a cărui esenţă, deşi alterată de căderea Protopărinţilor 
noştri, păstrează din plin frumuseţea originară şi prin evocarea 
căruia Antim vrea să ne trezească nostalgia după Raiul zidit 
pentru om. Frumuseţea şi raţionalitatea universului evocă pe 


289 Sfântul Atanasie cel Mare, Scrieri, op. cit., p. 81. 

Creatorul său si ele sunt reflexe ale frumuseţii luminii dum- 

9 9 

nezeieşti. Antim are predilecţie pentru personificarea aştrilor, a 
„luminătorilor cereşti", pentru că el gândeşte lumea ca pe o 
creaţie a Luminii, a lui Dumnezeu Cuvântul, Care este Lumina 
lumii (In. 1, 9; 8,12). 

Făcând o paralelă între iconografia Răstignirii Domnului, în 
care apar soarele şi luna, şi viziunea antimiană asupra celor doi 
aştri, Mihai Rădulescu realiza o observaţie extrem de pertinentă 
asupra faptului că lumina lunii este, de fapt, tot lumina soarelui, 
dar reflectată 290 . Luna este, prin urmare, un simbol al prezenţei 
nesesizabile a soarelui în noapte, şi deci al prezenţei lui Dum¬ 
nezeu în lume, prezenţă reflectată de „lumina" lunii, adică de 
frumuseţea cosmică. 

9 

De asemenea, după cum soarele se reflectă noaptea în lună, 
aşa se reflectă lumina lui Dumnezeu în oglinda Sfinţilor Săi, care 
luminează apoi în lume şi în noaptea necredinţei omeneşti. 
Această lume, dacă nu este înduhovnicită, atunci nu este decât 
un trup aproape inert, o materie goală şi moartă, „netocmită", ce 
nu are viaţă în sine, dacă nu primeşte viaţă de la razele harului 
dumnezeiesc, aşa după cum luna nu are lumină proprie. Icono¬ 
grafia bizantină conţine această concepţie, iar Antim excelează în 
a o încripta în metafore astrale, siderale, întrucât metafora este 
icoana scriitorului. 

„Dacă noi putem cunoaşte şi gândi lucrurile, este pentru că 
ele sunt chipuri create plasticizate ale raţiunilor unei Raţiuni 
personale supreme. Dacă le putem exprima prin cuvinte este 


290 Cf Mihai Rădulescu, op. cit., p. 34. 

pentru că sunt cuvinte plasticizate ale Cuvântului adresate nouă. 
[...] Cuvântul personal a pus în faţa noastră gândirea Sa sau 
chipul creat al gândirii Sale plasticizate, la nivelul raţiunii şi al 
putinţei noastre de exprimare, cu o putere creatoare pe care noi 
nu o avem" 291 . 

Noi contemplăm şi admirăm universul şi ne putem exprima 
bucuria şi entuziasmul, pentru că de la început acest univers 
imens a fost creat pe măsura conştiinţei noastre. Frumuseţea 
universului izvorăşte din faptul că el este „chipul gândirii Sale": 
acest lucru îl vedem cu claritate la Antim. 

Soarele, luna, stelele, pământul şi toate câte sunt pe el, sunt 
imagini, expresii ale iubirii Sale pentru om, pentru care au fost 
create astfel. Picturalitatea lui Antim în a surprinde aştrii cereşti 
sau alte aspecte ale naturii, se datorează faptului că el înţelege 
aceste elemente ca fiind tot icoane ale frumuseţii si iubirii dum- 

9 9 

nezeieşti. Dacă Antim alege să metaforizeze, să plasticizeze cu¬ 
vintele şi expresiile, atunci când vrea să surprindă frumuseţea 
lumii, o face pentru a ne arăta că lumea este creată în chip plastic. 

Dacă nu ar fi aşa, nici noi nu am putea să materializăm 
cuvântul pentru a-1 transforma în rostire creatoare sau în operă 
de artă, dăruindu-i capacitatea de a surprinde chipul adevărat al 
existenţei. „Limbii, sumă a unor cuvinte cu incontestabile posi¬ 
bilităţi creatoare, i se vor atribui funcţii însemnate în procesul de 
cunoaştere a lumii" 292 , începând chiar de la scriitorii isihaşti (iar 

291 Pr. Prof. Dr. Dumitru Stăniloae, Teologia Dogmatică Ortodoxă, voi. 
2, ediţia a Il-a, Ed. IBMBOR, Bucureşti, 1997, p. 9. 

292 Dan Horia Mazilu, Recitind literatura română veche, voi. I, Ed. 
Universităţii Bucureşti, 1994, p. 56. 

Antim este un isihast, un apărător al vederii luminii dumne¬ 
zeieşti), pentru care „textul devine un soi de icoană" 293 . 

Textul este o icoană stilizată şi interpretativă a lumii, iar 
lumea este o icoană cosmică a cuvântului dumnezeiesc, a ceea ce 
Antim numeşte „cuvântul cel de bună vestire" 294 . „După cum 
scrie Sfântul Nicodim Aghioritul, «zidirea este explicarea Scrip¬ 
turii, iar Scriptura este explicarea zidirii»" 295 . 

Chipul tăcut al universului, în înfiorătoarea - pentru unii, 
precum Pascal, dar şi pentru toată modernitatea - lui imensitate 
este însă o imagine cuvântătoare, ba chiar intimă şi prietenoasă 
pentru tradiţia bizantină. 

/V 

In lume totul este logos, totul este cuvânt, inclusiv lumea 
însăşi. „Chiar tăcerea, pe care isihaştii o recomandau insistent, 
implică un acut simţ al cuvântului, un respect deosebit faţă de 
nebănuitele lui capacităţi şi, desigur, trebuinţa unei interpretări 
şi definiri exacte" 296 . Făcând o analogie, tăcerea universului are 
nevoie de o interpretare exactă a icoanei vii care este lumea. 

Universul este o creaţie a Cuvântului creator si un comen- 

9 9 

tariu exhaustiv al Cuvântului dumnezeiesc, o icoană a textelor 
sfinte, şi, în virtutea acestei afirmaţii, înţelegem de ce „«picto- 
poezia», «picto-literatura», în genere, au avut în Antim un 
practicant inventiv" 297 , deoarece el privea pictura ca pe o imagine 

293 Ibidem. 

294 Antim Ivireanul, Opere, ed. cit., p. 194. 

295 Arhim. Daniil Gouvalis, Minunile creaţiei, trad. din limba greacă 
de Cristina Băcanu, Ed. Bunavestire, Bacău, 2001, p. 167. 

296 Dan Horia Mazilu, Recitind..., voi. I, op. cit., p. 56. 

297 Idem, p. 431. 

a celor scrise, iar pe cele scrise, ca pe o ilustrare a unei realităţi 
foarte concrete. 

Mai mult decât atât, „opera lui Antim se constituie ca o 
demonstraţie a capacităţii plastice a limbii române" 298 , pentru că 
opera lui reprezintă o transpunere în inefabilitatea cuvântului, a 
plasticităţii care caracterizează materia universului, materie care 
a apărut la porunca lui Dumnezeu Cuvântul. 

Acest chip al universului este expresiv şi luminos în faţa 
sufletului si a ochilor mintii, si, deşi este material, el se adresează 
inefabilităţii, componentei noastre spirituale. Antim personifică 
foarte mult elementele acestui univers (soarele, luna, stelele, 
marea, pământul, etc.), tocmai pentru că ele sunt creaţiile unei 
Raţiuni personale absolute şi au fost astfel aduse în fiinţă, la 
existentă, încât să vorbească raţiunii omeneşti. Deşi ele nu au 
fiinţă raţională şi volitivă, sunt însă personalizate - iar în opera 
antimiană abundă personificările - prin unicitatea lor, prin 
frumuseţea sublimă şi prin pecetea harică, prin care pot să des¬ 
chidă ochii conştiinţei umane ca să-L cunoască pe Creatorul lor. 

Pe de altă parte, faptul că întreaga creaţie are rostul ei şi îşi 
urmează calea fără greş, fără „zăticneală", faptul că ea pri- 
veghează e un îndemn la cugetarea adâncă, la contemplaţie şi la 
priveghere pentru om. 

Iată, cele neînsufleţite şi iraţionale se ostenesc gândind, îşi 
epuizează rostul pentru care au fost create! Iar tu, omule, ce faci? 
E o întrebare retorică, aflată în subsidiar, implantată cu multă 
perspicacitate de către autor. 


298 Eugen Negriei, Antim Ivireanul..., op. cit., p. 7. 

Inima ascultătorului (a celui ce ascultă predica Sfântului 
Ierarh Antim Ivireanul), simte că iubirea aceasta universală se 
osteneşte, se epuizează gândindu-şi frumuseţea şi rostul, pentru 
a conduce pe om la înţelepciunea înţelegerii Celui care este 
Iubirea însăşi, a Celui care a făcut lumea „bună foarte" (Fac. 1, 
31), nu numai pentru că e foarte frumoasă, ci şi foarte înţeleaptă, 
adică plină de sens, demnă de iubit şi de contemplat. Antim 
insistă pe luminozitatea universului şi pentru a sublinia carac¬ 
terul bun si frumos al creaţiei, observat si în cadrul acelui 
kalokagaton antic. 

Omul poate conversa cu frumuseţea cosmică pentru că 
lumina din univers vorbeşte luminii din el. „Logosul uman 
întâlneşte în natură un alt logos. Astfel, cunoaşterea naturii este 
una ana-logică, sau, mai bine spus, dia-logică, dialogală. [...] în 
limitele acestei lumi, omul personal întâlneşte pe Dumnezeul 
personal. îl întâlneşte nu faţă către faţă, ci ascuns, aşa cum 
întâlneşte pe poet în cuvântul poeziei sale şi pe pictor în cuvântul 
culorilor sale" 299 . 

După cum într-un poem sau într-o lucrare de artă ne 
întâlnim cu autorul şi îl cunoaştem în parte - descoperindu-i 
sentimentele, aspiraţiile, idealurile, opiniile, etc. -, indiferent în 
ce secol ar fi trăit şi oricât de departe, la fel şi pe Dumnezeu 
începem să-L cunoaştem din opera Sa, trăind experienţa fru¬ 
museţii indescriptibile a acestui univers. Această motivaţie 
adâncă se ascunde în spatele demersului estetic al lui Antim şi a 


299 Christos Yannaras, Abecedar al credinţei, trad. de Pr. Dr. Constantin 
Coman, Ed. Bizantină, Bucureşti, 1996, p. 57. 

uriaşului său efort lingvistico-literar, prin care a dăruit literaturii 
noastre o adevărată bijuterie oratorică. 

Metaforele antimiene teologhisesc, de fapt, despre Dum¬ 
nezeu, pe care îl înţelegem şi din contemplarea modului în care 
El a făcut lumea. Dialogul iubirii dintre Dumnezeu şi oameni are 
loc prin intermediul întregii creaţii, pentru că „raţionalitatea 
exprimabilă a lumii" are „un Subiect care a gândit-o şi a expri¬ 
mat-o şi Care continuă să o gândească şi să o exprime într-o 
flexionare continuu nouă, pentru subiectele create după Chipul 
Său" 300 , adică pentru oameni. Dumnezeu a pus în lume şi în 
lucruri o gramatică şi o literatură sublime. 

Universul este un text imens, o poezie scrisă într-o limbă a 
materiei, flexibilizată pentru sensibilitatea şi conştiinţa noastră. 
Antim vrea să confirme ascultătorilor săi faptul că citeşte o 
scriptură ascunsă în toate lucrurile care au fost create, în fru¬ 
museţea cosmică, având în vedere o hermeneutică universală. 
După cum ne dăm seama, el nu face numai hermeneutică pe text, 
ci şi o lectură a întregului cosmos, desfăşurându-şi privirea con¬ 
templatoare asupra întregii creaţii, într-o perspectivă holistică 
asupra lumii. Descoperirea frumuseţii universale 301 este o revela¬ 
ţie naturală, care face spiritul omenesc să vrea să leviteze către 
înălţimi spirituale. 

/V 

„In vreme ce gândirea creatoare a lui Dumnezeu se actua¬ 
lizează si obiectivează în lume, mişcarea liberă a creaturii urmea- 

300 Pr. Prof. Dr. Dumitru Stăniloae, op. cit., p. 9. 

/V 

301 In greceşte, 7roir)ai<; înseamnă lucrare, creaţie, iar lucrarea de a crea 
universul este cea mai mare poezie. Idee care mi-a fost sugerată de Pr. Dr. 
Dorin Octavian Picioruş, soţul meu, căruia îi mulţumesc. 

ză calea inversă: lasă lucrurile create şi caută pe Dumnezeu în El 
însuşi, scopul său ultim. Lumea nu-şi este suficientă ei înseşi; n- 
a fost niciodată creată pentru ea însăşi, ci pentru transfigurarea 
şi îndumnezeirea creaturii prin cunoaşterea Creatorului (Ioan 17, 
3)" 302 . 

Există o interdependenţă între înţelegerea sensului univer¬ 
sal al lumii şi înţelegerea sensului uman în lume: una o indică pe 
cealaltă. Antim afirmă, într-o dedicaţie la o carte grecească 

/V 

(Eortologhion -ul lui Sevastos Kimenitul) tipărită în 1701: „începu¬ 
tul, mijlocul şi sfârşitul. Stăpânul şi Domnul tuturor fiinţelor, şi 
simţitoare şi înţelegătoare, este Făcătorul tuturor. Dumnezeu. 
Stăpânul însă şi sfârşitul tuturor celor de sub lună este omul. Iar 
sfârşitul omului, pentru care s-a creat de Dumnezeu, este câşti¬ 
garea şi fericirea lui Dumnezeu însăşi; fiindcă pentru om s-a 
făcut toată lumea aceasta, iar omul, se zice că s-a făcut de către 
Dumnezeu ca să dobândească pe Dumnezeu" 303 . 

Aceasta demonstrează sensul infinit şi în acelaşi timp 
concentric al creaţiei, al cărei rezumat este omul, centrul si ratiu- 
nea oricărei existente fiind însusi Creatorul ei. 

9 9 

Sensibilitatea lui Antim pentru poezia naturii, pentru poeti¬ 
zarea universului, nu este, deci, întâmplătoare. Ea vorbeşte 
oamenilor, după cum am spus, despre frumuseţea Celui veşnic, 
precum se întâmplă şi într-o minunată cazanie la Naşterea 
Domnului : „Pruncul acesta, care Se vârguleşte în iasle, de ne vom 
ridica ochii credintii noastre îl vom cunoaşte făcând tunete si 

9 9 9 

302 Arhim. Sofronie, Viata si învăţătura stareţului Siluan Athonitul. trad. 
de Pr. Prof. Dr. Ioan I. Ică, Ed. Deisis, Sibiu, 1999, p. 144. 

303 Antim Ivireanul, Opere, ed. cit., p. 405. 

fulgere în nori şi pre cer umbletul stelelor rânduind, soarele şi 
luna de raze împlându-le şi mişcarea ceriului îndreptând şi toată 
greimea lumii acest Prunc înfăşat o cârmuieşte" 304 . 

Nu trebuie, deci, să îl vedem aici pe Antim ca pe un poet 
naiv sau ca pe un povestitor de basme, ci ca pe un teolog foarte 
conştient, căci atunci când personifică, după cum am arătat, el 
face aceasta pentru a sublinia caracterul raţional al universului, 
amprenta personalizatoare pe care acesta a primit-o, logositatea 
lui, atunci când a fost creat. Fiindcă, „dacă lumea a fost creată 
prin cuvânt, înţelepciune şi ştiinţă şi a fost împodobită cu toată 
rânduiala, e necesar ca Cel ce o conduce si a orânduit-o să nu fie 
altul decât Cuvântul lui Dumnezeu. [...] E Cuvântul, Care nu e 
altul decât raţiunea celor făcute si a toată creatiunea. E Cuvântul 

9 9 9 

propriu şi unic al Tatălui, Care a împodobit şi luminează tot 
universul cu purtarea Lui de grijă" 305 . 

Acestea arată dragostea lui Dumnezeu pentru întreaga fire 
şi atenţia cu care lumea a fost creată, nu la întâmplare, nu dintr- 
un surplus de energie al Divinităţii, cum susţinea Blaga, ci din 
iubire. El le-a creat pe toate numai prin cuvânt, dar Antim 
detaliază Geneza (în parte), pentru a ne arăta că Dumnezeu le-a 
îmbrăcat si cu frumuseţe, că le-a învesmântat cu haina iubirii 
Sale. 

Astfel credem că trebuie înţelese expresiile poetice prin care 
se afirmă că El a făcut tunete şi fulgere în nori şi că a rânduit 
umbletul stelelor pe cer, iar soarele şi luna le-a umplut de raze. 


304 Idem, p. 199. 

305 Sfântul Atanasie cel Mare, Scrieri, op. cit., p. 75-76. 



196 


Rafinamentul metaforic la care ajunge oratorul nostru este urma¬ 
rea subtilităţii şi a fineţii contemplative cu care este înzestrat 306 . 

Mai putem înţelege şi că Dumnezeu a făcut toate lucrurile 
cu multă migală şi cu multă artă, deşi le-a făcut numai cu 
cuvântul. Sau, mai bine zis, pentru om ar fi fost nevoie de multă 
lucrare migăloasă pentru a crea ceva cu multă artă. Când Sfântul 
Antim prezintă cosmosul ca pe ceva desăvârşit din punct de 
vedere artistic, ca pe o bijuterie sau ca pe o „podoabă", cum 
spune el adesea („podoaba lumii"), proclamă atotputernicia lui 
Dumnezeu, dar şi iubirea Lui pentru lume. 

Şi, într-adevăr, Antim vorbeşte despre frumuseţea univer¬ 
sului ca despre „podoaba cea pământească şi cea cerească" 307 . 

Cuvântul „podoabă" este însă un calc lingvistic după limba 
greacă, fiind echivalentul termenului cosmos, care provine de la 
verbul Koapece, însemnând „eu împodobesc, înfrumuseţez". în 
literatura noastră veche, podoabă devine sinonim cu tot ceea ce 
înseamnă frumuseţe, armonie, cosmicitate, universalitate. Dintr- 
o dată, numai urmărind etimologia cuvântului, observăm că 
„podoaba cea pământească şi cea cerească" este o sintagmă care 
are conotaţii aparte. Universul este perceput ca o podoabă, ca o 


306 A se vedea şi Ps. 134, 6-7: „Toate câte a vrut Domnul a făcut în cer 
şi pe pământ, în mări şi în toate adâncurile. A ridicat nori de la marginea 
pământului; fulgerele spre ploaie le-a făcut; El scoate vânturile din 
vistieriile Sale"; Ier. 10, 12-13: „Iar Domnul a făcut cerul cu puterea Sa, a 
întărit lumea cu înţelepciunea Sa şi cu priceperea Sa a întins cerurile. La 
glasul Lui freamătă apele în ceruri şi El ridică norii de la marginile 
pământului, făureşte fulgerele în mijlocul ploii şi scoate vânturile din 
vistieriile Sale", etc. 

307 Antim Ivireanul, Opere, ed. cit., p. 10. 

creaţie plină de frumuseţe, atât cel material, cât şi cel spiritual 
sau, cu atât mai mult, cel spiritual. 

Cosmosul este, în mod originar, o podoabă, este configurat 
dintru început ca o arhitectură armonioasă şi încărcată de 
frumuseţe. Astfel, luna este „iscusită" 308 , dar şi „omul.. .are inima 
iscusită" 309 şi însuşi sufletul omenesc este „iscusit, frumos, 
minunat, vrednic" 310 şi „podoabă a darului celui dumnezeesc" 311 , 
fiind „zidirea cea mai iscusită a dumneze[i]eştii puteri" 312 . 

Cuvântul podoabă este receptat de scriitorii noştri vechi ca 
un superlativ absolut al frumuseţii, ca un termen complex, cu 
sensuri multiple, comprimând în sine o întreagă viziune, o 
filosofie aparte a lumii. Se spune chiar, în limba veche, că 
„Dumnezeu făcu pre om după chipul şi după podoaba Sa" 313 . 
Podoabă înseamnând aici, prin urmare, asemănarea cu Dumne¬ 
zeu. 

Acest termen, folosit şi de Antim în multe contexte, ne 
uşurează înţelegerea unei cosmologii complexe, conform căreia 
universul este creat ca o podoabă de către Dumnezeu, este, în 


308 Idem, p. 19. Verbul a iscusi, împreună cu derivatele sale, este unul 
din cuvintele limbii române remarcat de către Constantin Noica. A se 
vedea Constantin Noica, Creaţie şi frumos în rostirea românească, Ed. 
Eminescu, Bucureşti, 1973, p. 55-77. 

309 Antim Ivireanul, Opere, ed. cit., p. 218. 

310 Idem, p. 146. 

311 Ibidem. 

312 Ibidem. 

313 Cf învăţăturile lui Neagoe Basarab către fiul său, Theodosie, op. cit., p. 


246 . 

esenţialitatea sa, frumos, încântător, demn de privit şi de trăit în 
el. Podoabă este, în sensul lui vechi, sinonim cu lume, întrucât 
„cuvântul lume în limba română vine de la cuvântul latin lumen- 
inis, care înseamnă lumină şi podoabă. Lumea se dovedeşte lumină 
inepuizabilă, deoarece în lucrurile ei descoperim, prin cunoaşte¬ 
rea apofatică, noi sensuri ale acestora" 314 . 

In faţa frumuseţii naturii, a lumii create de către El, nu poţi 
decât să te înfiori. Antim mizează foarte mult pe aceste 
sentimente pe care vrea să le trezească în credincioşii săi: înduio¬ 
şarea şi înfiorarea, pentru că acestea aduc iubirea şi smerenia în 
sufletele lor. Iar iubirea si smerenia sunt virtuţile cele mai mari, 

9 9 ' 

pe care el le propovăduieşte deschis, aproape în fiecare predică. 


314 Drd. Liviu Stoina, Valoarea frumosului în viaţa creştină, în rev. Studii 
Teologice, seria a Il-a, XXXIX (1987), nr. 6, p. 81, apud Pr. Dr. Constantin 
Duţu, Panegiricul ca formă a predicii în trecut şi astăzi... (teză de doctorat), în 
rev. Ortodoxia, XLV (1993), nr. 1-2, p. 183, n. 1394. 

Acelaşi autor afirmă: „întreaga făptură a lui Dumnezeu este o oglin¬ 
dă pentru strălucirea de dincolo de lume a Creatorului, încât «toate 
creaturile lui Dumnezeu cel întreit în Persoane, create din nimic (II Mac. 
7, 29) văzute şi nevăzute, organice şi anorganice, însufleţite şi neînsufle¬ 
ţite, formează un întreg unitar, armonios, frumos. Cerul şi pământul (Fac. 
1, 1), numit cu o expresie fericită, cosmos (icoopog), adică univers, lume, 
podoabă sau frumuseţe». [...] 

De aceea, aşa cum afirmă Sfântul Grigorie Palama (Omilia 3, PG 151, 
col. 332-333), lumea constituie un «reflex al frumuseţii Sfintei Treimi [...]. 
Fiind realizarea planului din veci al Sfintei Treimi, ce are ca atribute 
esenţiale atotperfecţiunea, bunătatea şi frumuseţea absolută, lumea creată, 
văzută şi nevăzută, nu poate fi decât bună şi frumoasă»", cf Ibidem. 

Mitropolitul Antim Ivireanul a pus arta în slujba misiunii 
sale. Tocmai de aceea el nu este niciodată un poet naiv sau un 
admirator romantic al naturii. Dar, în acelaşi timp, poezia 
textelor sale nu este o simplă figură retorică sau stilistică, ci o 
izbucnire din interior a sensibilităţii sale artistice şi poetice. Altfel 
nu ar putea fi atât de autentică. Toate fragmentele care vorbesc 
despre frumuseţea lumii sunt, de fapt, o tâlcuire parţială la 
Geneză, la „cartea Facerii", cum spune el. 

De aceea, revine mereu în discursul său, ideea pe care am 
accentuat-o mai sus, că însuşi Cuvântul a făcut pentru oameni o 
lume frumoasă şi îmbrăcată în poezie, încă dintru început. în 
această lume, am văzut că totul vorbeşte raţiunii si iubirii 
noastre, totul este logosificat şi este îmbibat de eros 315 : nu numai 
pentru că sentimentele umane erotizează natura - după cum se 
vorbeşte despre literatura romantică -, ci, şi pentru că avem de- 
a face cu un cosmos creat de la început ca un spaţiu securizant, 
cu o natură erotizată de către Dumnezeu, adică astfel creată încât 
să poată să ne asume şi să ne reprezinte afectivitatea, să ne 
interpreteze sentimentele, ca un actor cosmic - calitate pe care au 
sesizat-o şi au pus-o în valoare mai ales poeţii. 

Natura a fost creată ca un mediu transparent pentru 
conştiinţa şi erosul uman, un mediu compenetrabil în relaţie cu 
omul, căci o vedem plină de noimă şi de har, adică prezentând 
un fundament raţional şi spiritual. Dumnezeu e Creator iubitor 
al întregii Sale zidiri, după cum învaţă Antim (interpretând o 


315 Nu vorbesc de acel eros înţeles denaturat, care, în mod frecvent, 
îi este opus lui agape, ci de eros ca iubire în general. 

pildă din Evanghelia după Matei, în care „un om avea doi 
feciori..Z' 316 ): „Precum un tată din [a]ceşti[a] pământeşti, fiind 
din sine bun şi drept, are firească dragoste a iubi pre toţi feciorii 
lui, tot într-o potrivă şi a-i cinsti tot întocmai şi a le împărţi averia 
şi bunătăţile lui, tot într-un chip [...], aşa iaste de bun şi drept 
Tatăl tuturor. Dumnezeu, cât toate zidirile, ca nişte faceri ale Lui 
le-au născut şi bunătatea o face întocmai, la toate, după vrednicia 
a fieştecăruia. Drept aceia va să cinstească pre îngeri, ca pre nişte 
zidiri mai aproape şi fără de trupuri, ce strălucesc cu nemurirea, 
va să cinstească pre oameni ca pre nişte chipuri ale Sale, va să 
cinstească şi cele neînsufleţite, adică ceriul şi pământul şi toate 
câte-s pre dânsul" 317 . [...] „Şi iarăş una câte una le-au cinstit cu 
oarecare podoabă ce le-au dat" 318 . 

Prin aceste amănunte autorul subliniază aplecarea lui 
Dumnezeu asupra creaţiei Sale, faptul că nu este un Stăpân 
neîndurător sau nepăsător. Care ar fi creat-o şi apoi S-ar fi retras 
într-o transcendenţă absolută faţă de făptura Sa, atât faţă de cea 
neînsufleţită, cât si fată de cea însufleţită si raţională. 

Această idee o regăsim la Antim în mai multe predici, dar o 
întâlnim şi la alţi scriitori religioşi, cum ar fi Varlaam (într-o 
cazanie care explică ce înseamnă „avuţia" pe care a împărţit-o 
„un om" celor doi fii ai săi - în parabola fiului risipitor): „ Acastă 
avuţie le dede că-i fâcu cu mente slobodă şi într'un chip le dede 
suflet înţelegătoriu şi fârâ de moarte; şi împreună le dârui lumea 
şi toate câte sămt într'ănsâ; şi asemenea le întinse un acopere- 

316 Antim Ivireanul, Opere, ed. cit., p. 174. 

317 Ibidem. 

318 Idem, p. 175. 

mănt: ceriul, şi un sveştnic: soarele şi luna aprinse în casa lor, şi 
o masâ le aşternu: pământul; şi ploae într'un chip le ploaâ, cum 
celor Direpţi, aşa şi celor păcătoşi" 319 . 

Ca o paranteză, este interesant aici de observat că, la Mircea 
Eliade şi la alţi istorici ai religiilor, casa, locuinţa omenească, este 
o imago mundi, dar în omiliile bizantine este tocmai invers, 
universul este de la început creat ca o casă, ca un spaţiu protector 
pentru om, fiind expresia iubirii lui Dumnezeu pentru om. 

în imensitatea şi în diversitatea ei luxuriantă, lumea nu e, 
totuşi, decât un adăpost, un loc în care omul să se simtă fericit, 
iubit şi protejat. 

Varlaam scria că această lume trebuie văzută atât cu „ochiul 
trupului", cât şi cu „ochiul minţii", pentru că este infinit mai 
subtil creată decât ni se pare nouă, fiind materială şi spirituală în 
acelaşi timp: „Câci că deca iaste sănătos ochiul ce iaste în trupul 
nostru, vede chiar toate faptele: ceriul, pământul, munţii, marea, 
înălţimea, adâncul, lumina, întunerecul şi toate fealurile copa¬ 
cilor şi pomilor, fierilor şi peştilor, toate ochiul le vede şi le 
cunoaşte. Asa si mentea, ce se chiamă ochiul sufletului nostru, 

9 9 9 ' ' 

vede cele vădzute şi cele nevădzute. întăiu vede pre Dumne- 
dzău, deci vede dvorba îngerilor, cunoaşte fapta cea fără de 
moarte a sufletului sâu, dup' aceea alege cele netrecute de cele 
trecătoare. [...] 

Pentr'ace să cade a tot omul creştin să-s ferească ochiul 

5 9 

menţei sale de gândurile păcatelor...Iar de va hi cu unele ca 
acestea orbit, tot trupul va hi întunecat; că cum iaste trupului 


319 Varlaam, op. cit., p. 14. 

ochiul cinste si frămsete si lumină, asa si mentea ce curată iaste 

9 9 9 '99 

frămseţe şi cinste şi lumină [este] sufletului" 320 . 

Această viziune am întâlnit-o si la Sfântul Antim, ascunsă 
însă în hăţişul de metafore şi alegorii, în profunzimea unor 
tablouri şi a cuvintelor pastelate pentru a deştepta capacitatea de 
reprezentare şi de iconizare a realităţii. Aici vedem însă, în mod 
explicit, dualitatea complementară a lumii. 

De la contemplarea naturii mintea este obligată să se ridice 
la o raţionalitate mai înaltă - ceea ce Antim nu lămureşte foarte 

9 9 

bine, dar impune pe întreg parcursul didahiilor -, care o face să 
conştientizeze adevărul despre esenţa nemuritoare a fiinţei 
umane, despre nobleţea, dar şi despre nimicnicia ei 321 . Observăm 
că este o teologie comună lui Antim şi lui Varlaam privirea 


320 Varlaam, op. cit., p.161. De remarcat c ă faptele, în limba veche, 
însemna toate lucrurile universului, pentru că acestea sunt faptele Cuiva, 
Care le-a creat, adică ale lui Dumnezeu. La fel şi faptă era sinonim şi cu 
făptură, fiinţă, esenţă, alcătuire, după cum se poate deduce din text. Credem 
că Noica ar fi trebuit să adauge la cuvintele unice ale limbii române şi pe 
acesta, al cărui înţeles creaţionist s-a pierdut în limba contemporană. 
Privite din această perspectivă, metafore ca „făptură de lumină" sau 
„făptură de zăpadă" capătă conotaţii încă şi mai adânci, mai subtile. 

321 „Omul nu este decât o trestie, cea mai fragilă din natură: dar este 
o trestie gânditoare. Nu e nevoie ca universul întreg să se înverşuneze 
împotriva lui pentru a-1 zdrobi. Un abur, o picătură de apă, sunt de ajuns 
pentru a-1 ucide. Dar chiar dacă universul întreg l-ar zdrobi, omul tot ar fi 
mai nobil decât cel care-1 ucide, pentru că el ştie că moare şi e conştient de 
avantajul pe care universul îl are faţă de el, din faptul că acesta nu ştie 
nimic", cf Pascal, Cugetări, text integral, ediţia Brunschvicg, trad. de Maria 
şi Cezar Ivănescu, Ed. Aion, Oradea, 1998, p. 296. 

aceasta spre frumuseţea incomensurabilă şi spre caracterul co¬ 
pleşitor al creaţiei, care are ca scop înţelegerea propriei alcătuiri 
şi a propriului sens în lume. 

Este o pagină de cugetare profundă - şi care nu este 
singulară - din Cazania lui Varlaam. Pasaje asemănătoare ideatic 
întâlnim şi la Coresi, şi chiar în interpretarea începutului 
aceleiaşi parabole a fiului risipitor, amintită mai sus: „Şi împărţi 
loru tocma (ce se zice, pre voia loru-şu lăsă pre ei), ca un Iubitoriu 

/V 

de oameni si de feciori. întocmai amu deade Dumnezeu oameni- 

9 

lorii tuturora întelesu si samavolnicie (raţiune si voinţă liberă - 
n.n.). Deade loru soarele, luna, stealele, pământulu şi totu ce e 
pre elîi. [...] Iar celîi fecioru mai mare şi dereptîi întru slava Dom¬ 
nului aceastea le primi. Văzu ceriulîi şi de bunătatea făpturiei 
cunoscu pre Ziditoriulu. «Văzu», zice, «ceriulîi, lucrulîi degete- 
lorîi Tale, luna si stealele ce Tu le-ai urziţii». Văzu amu lumea 
aceasta şi mulţemi şi proslăvi Domnulîi, cela ce o au înfrumu¬ 
seţaţi!" 322 . 

9 

Ne uimeşte în aceste texte migala creaţiei, impresionanta ei 

/V 

frumuseţe şi armonie. In ediţiile Bibliei din 1988 şi 2001, se spune 
„cerurile, lucrul mâinilor Tale, luna şi stelele pe care Tu le-ai 
întemeiat" (Ps. 8, 3). Semnificaţia expresiei coresiene 323 „lucrul 
degetelor Tale" şi a verbului „a urzit", dar şi sensul întreg al 
fragmentelor pe care le-am citat din vechile Cazanii, sunt în 

322 Coresi, Evanghelie cu învăţătură (1581), publicată de Sextil Puşcariu 
şi Alexie Procopovici, Bucureşti, Atelierele grafice Socec & Co, Societate 
anonimă, 1914, p. 24. 

323 Coresi folosea traduceri româneşti mai vechi ale Apostolului şi 
Psaltirei. 

concordanţă cu ceea ce am comentat deja despre Antim, pentru 
că pun în lumină atenţia cu care Dumnezeu a creat lumea. Lucra¬ 
rea „cu degetele" arată fineţea Creatorului, cu care nu numai a 
făcut, dar a şi „urzit". 

De aici şi din tot pasajul se remarcă frumuseţea şi subtili¬ 
tatea creaţiei, dar şi magnificele ei raţiuni întipărite adânc în 
însăsi firea, în natura sa. Dosoftei scria si el, traducând acelaşi 
verset din Psaltire: „Văz că-i făcut ceriul de mânule Tale,/ Cu 
toată podoaba, şi-i pornit cu cale./ Ai tocmit şi luna să crească, să 
scază, / Să-ş ia de la soare lucoare din rază./ Stele luminate ce 
lucesc pre noapte,/ De dau cuviinţă. Tu le-ai urzit toate" 324 . 

Aceste imagini antropomorfe (să ne amintim însă că ele 
aparţin Vechiului Testament, când încă nu Se întrupase Fiul lui 
Dumnezeu şi antropomorfizarea era cu totul interzisă) nu sunt 
mitice, ci extrem de sugestive. Ele arată apropierea lui Dumne¬ 
zeu de om şi de creaţia Lui, faptul că aceasta este creată de 
Dumnezeu şi El nu se poate scârbi de ea ca necurată, aşa cum 
susţineau gnosticii, plotinienii sau bogomilii şi toţi cei care, de-a 
lungul istoriei, au considerat că Dumnezeu a avut nevoie de un 
intermediar pentru a crea lumea. 

Un Creator care a depus atâta iubire pentru fiecare detaliu 
nu îşi va renega niciodată creaţia, în ciuda faptului că o parte din 
fiinţele raţionale aleg să nu îi răspundă la fel. 

Am întărit cu exemple din Cazania lui Varlaam şi din cea a 
lui Coresi, de la vechii noştri scriitori bisericeşti (şi exemplele pot 
fi înmulţite), ideea de spiritualizare profundă a perspectivei 


324 Dosoftei, Opere, op. cit., p. 23. 

poetice a scriitorilor religioşi. Dar, mai ales, am vrut să explicăm 
şi mai mult - sprijinindu-ne pe reputaţia Cazaniilor - care este 
contextul tradiţional al gândirii ortodoxe despre cosmos, despre 
lume, pentru ca cititorul (dacă este mai puţin familiar atmosferei 
interioare a Bisericii) să-l poată integra pe Antim acestui context. 

Radu Albala observa că Antim are o „grandioasă, hiperbo¬ 
lică viziune cosmică a unor galaxii" şi că „este liric în evocarea 
unor fenomene ale naturii, şi mai cu seamă în evocarea grandioa¬ 
selor fenomene cereşti, care îl emoţionează, pare-se, cu deose¬ 
bire" 325 . 

Cu adevărat, el are o maiestuoasă imagine de ansamblu 
asupra universului, complexă şi armonioasă în acelaşi timp, care 
cuprinde şi lumea văzută, şi pe cea spirituală, la fel ca la Coresi 
şi Varlaam, dar într-o descriere mult mai amplă şi mai poetică. 

Vrând să aflăm motivul pentru care acest cosmos îl 
emoţionează şi îl inspiră atât de mult, nu putem ajunge decât la 
semnificaţii mistice - pe care el însuşi ni le descoperă, dacă facem 
o lectură atentă a Didahiilor -, foarte înalte ale metaforelor si 
figurilor sale de stil, la semnificaţiile religioase ale binelui şi ale 
frumosului în lume. 

„Un sens alegoric al predicilor lui Antim îl constituie lupta 
cu întunericul, înfruntarea, cu semnificaţie bine determinată, a 
beznei (bezna interioară, la nivel mental este consecinţa păcatu¬ 
lui si a necunostintei - n.n.) cu lumina. Sub «lumina cunoştinţei 
de Dumnezeu», prin care se subînţelege şi «lumina învăţăturii». 


325 Radu Albala, Antim Ivireanul şi vremea lui, Ed. Tineretului, 
Bucureşti, 1962, p. 113. 

(soarele şi luna sunt simboluri gravitând pe orbita celestelor 
revelaţii), «întunericul necredinţei» şi pâcla neştiinţei se vor 
risipi" 326 , scrie Florin Faifer. Acelaşi exeget recunoaştea că 
„marea, soarele şi luna, stelele «cu tâmplele lor cele de argint» 
sunt simboluri" 327 şi, mai mult, că avem de-a face, în opera lui 
Antim, cu „o pădure de simboluri" 328 . 

Vom vedea în continuare si alte semnificaţii simbolice ale 

acestor elemente naturale, diferite de cele pe care le-am relevat 
până acum. 

Nu numai că lumea este plină de sens şi frumuseţe, dar este, 
cum am mai spus, ea însăşi o lumină. în predicile antimiene 
întâlnim nenumărate metafore, comparaţii şi personificări ale 
luminii, iar însăşi sfera semantică, în sens larg, a cuvântului 
lumină (împreună cu verbul „a străluci", foarte frecvent în Dida¬ 
hii) este foarte mult solicitată. 

Crearea lumii ca o lumină reprezintă un autograf al Auto¬ 
rului asupra creaţiei Lui. Dumnezeu este Lumină, Soarele 
dreptăţii, cum subliniază de nenumărate ori Antim, pe parcursul 
Didahiilor (pornind de la Mal. 4, 2; 3, 20): „De vreme ce soarele 
[a]cest[a] simţitoriu, când răsare şi să înalţă de pre pământ, să 
face pricină şi mijlocitor a multor bunătăţi, că întinzându-şi ra¬ 
zele, luminează pământul şi marea, goneşte şi răsipeşte toată 
ceaţa şi negura, încălzeşte şi hrăneşte toate neamurile dobitoa¬ 
celor, şi, în scurt să zic, toate le însufleţeşte şi le înviază şi pre 
toate împreună le bucură şi le veseleşte, dar cu cât mai vârtos 

326 Florin Faifer, loc. cit., p. 230. 

327 Idem, p. 239. 

328 Idem, p. 235. 

Soarele cel de gând al dreptăţii, Fiiul şi Cuvântul lui Dumnezeu 
Tatăl, Domnul nostru Iisus Hristos (pentru care zice Prorocul 
Malahie la 4 capete: «Va răsări voao, celora ce vă temeţ de 
numele Mieu, soarele dreptăţii»). Carele S-au suit şi au răsărit 
astăzi în muntele Thavorului, întinzând razele si strălucirile 
mărirei dumnezeirii Lui" 329 . 

Dar şi Maica Domnului este o lumină mare: „Aleasă iaste 
cu adevărat, ca soarele, pentru că iaste încununată cu toate razele 
darurilor dumnezeieşti si străluceşte mai vârtos între celelalte 

lumini ale ceriului. Aleasă iaste şi frumoasă ca luna, pentru că, 
cu lumina sfinţeniei, stinge celelalte stele şi pentru marea şi mi¬ 
nunata strălucire, de toate şireagurile stelelor celor de taină să 
cinsteşte, ca o împărăteasă. Aleasă iaste ca revărsatul zorilor, 
pentru că ia au izgonit noaptea şi toată întunericimea păcatului 

/V 

şi au adus în lume zioa cea purtătoare de viaţă" 330 . îngerii sunt 

/V 

lumini: „îngerii sunt stele" 331 . Toţi Sfinţii sunt lumini: trupurile 

/V 

Sfinţilor „vor străluci ca soarele întru Impărăţiia Părintelui lor" 332 
şi ei „sunt pe lângă Hristos ca nişte stele" 333 . 

Sfântul Nicolae „luminează ca o făclie aprinsă în casa 
Domnului" 334 . Sfântul Petru este „un alt soare de taină trimiţând 
peste tot pământul razele darurilor şi a facerilor de bine" 335 . Iar 


329 Antim Ivireanul, Opere, ed. cit., p. 74. 

330 Idem, p. 19. 

331 Idem, p. 124. 

332 Idem, p. 10. 

333 Ibidem. 

334 Idem, p. 50. 

335 Idem, p. 58. 

pe Sfântul Pavel l-a ales Dumnezeu „ca luminând ca o altă lună 
luminată în lume, să răsipească întunerecul închinăciunei la 
idoli" 336 . Sfântul Constantin cel Mare „au strălucit (ca) steaoa cea 
luminoasă" 337 . Toţi Sfinţii Apostoli au răspândit credinţa „fulge- 
rund, nu zic, cu fulgerile săbiilor, celor ascuţite, ci numai cu 
strălucirile unei vieţi bune" 338 , etc. 

Sufletul omenesc însuşi este o lumină 339 : sufletul este „mai 
luminat decât soarele" 340 şi apare ca „o avuţie care iaste mai 
cinstită decât toate avuţiile ce sunt ascunse supt munţi, sau decât 
toate câte ocoleşte toată lumea; si acea frumosete luminată a 
soarelui" - cele trei fecioare din predica la Sfântul Nicolae - 
„iaste să-ş[i] piarză lumina şi podoaba [...]; nu voiu lăsa să se 
lipsească ceriul de stele frumoase ca aceştia..." 341 . 

Virtutea, la rândul ei, este o lumină: „...bunătatea să asa- 
mână focului şi iaste să meargă în sus, în văzduh, unde-i iaste 
matca, că Dumnezeu iaste foc mistuitoriu şi pară de foc sub¬ 
ţire" 342 . Pentru că lumea întreagă respiră lumină. 

Iată deci, că nu numai zidirea sensibilă este inundată de 
lumină, fiind sub supravegherea aştrilor cereşti, ci şi lumea 
spirituală este plină de lumina cea mai înaltă, dumnezeiască. 


336 Idem, p. 61. 

337 Idem, p. 116. 

338 Idem, p. 6. 

339 Acest lucru era afirmat încă din Vechiul Testament. Spre exemplu, 
în Pilde 20, 27 se spune: „Sufletul omului este un sfeşnic de la Domnul; el 
cercetează toate cămările trupului". 

340 Antim Ivireanul, Opere, ed. cit., p. 146. 

341 Idem, p.51. 

342 Idem, p.49. 

Sursa acestei viziuni o putem identifica însă din timpuri 
foarte vechi, încă de la Sfântul Vasile cel Mare, care vedea soarele 
şi luna ca doi ochi de foc îngemănaţi pe cer. Şi tot el este izvorul 
comparaţiei aştrilor cu sfeşnice, din literatura noastră medievală 
(vezi Varlaam şi Cantemir), întrucât Sf. Vasile este cel care 
precizează că Dumnezeu a creat luminătorii cereşti în ziua a 
patra ca pe nişte lămpi în care a pus să ardă lumina creată în ziua 
întâi. Si că, la fel. Sfinţii sunt luminători si vehicule ale luminii 
dumnezeieşti a lui Hristos 343 . 

9 

Această hermeneutică s-a perpetuat în toată literatura 
patristică şi bizantină 344 . 

Dar să vorbim în continuare despre semnificaţiile luminii, 
care se revelează de la sine, pe măsură ce ne adâncim în text, în 


343 Cf. Sfântul Vasile cel Mare, Omilii la Hexaemeron..., op. cit., p. 133- 

134. 

A 

344 In sprijinul acestei afirmaţii, putem aduce o mărturie de la Sfântul 
Simeon Noul Teolog (sec. XI): „Dumnezeu a făcut de la început două lumi: 
una văzută şi alta nevăzută. Dar e un singur împărat al lucrurilor văzute 
care poartă în el trăsăturile celor două lumi, în latura cea văzută şi 
cugetată. Potrivit cu aceste două lumi, strălucesc doi sori: cel văzut cu 
simţurile şi cel cugetat. Şi ceea ce e soarele acesta în cele văzute şi supuse 
simţurilor, aceea este Dumnezeu în cele nevăzute si neînţelese cu mintea. 
[...] 

Precum cei doi sori îşi împlinesc în chip despărţit lucrările în cele 
două lumi, aşa şi în omul cel unul: unul luminează trupul. Celălalt sufletul 
şi fiecare soare comunică lumina sa, prin participare, părţii luminate de el, 
după puterea de primire a ei, fie în chip mai bogat, fie în chip mai sărac", 
cf. Filocalia românească, voi. 6, traducere, introducere şi note de Pr. Prof. 
Dumitru Stăniloae, Ed. Humanitas, Bucureşti, 1997, p. 56-58. 

interpretarea imaginilor seducătoare din punct de vedere literar 
si stilistic si a metaforelor revelatorii, care sunt nenumărate în 
paginile Didahiilor. Citatele lungi considerăm că sunt ilustrative 
şi esenţiale, iar nu de prisos, pentru a ne însoţi în această cufun¬ 
dare în logica antimiană. 

Astfel, izvorul acestei lumini tainice, care împânzeşte tot 
universul este Dumnezeu, iar beneficiarul este omul: „Cine au 
văzut vreodinioară între zidiri atâta dragoste câtă iaste aceia ce 
arată soarele spre pământ, că deşi iaste luminătoriu mare al 
ceriului şi împărat al tuturor stelelor, iar lăsând celialalte stihii, 
îndrăgeşte şi iubeşte mai mult pre smeritul acesta de pământ şi 
spre dânsul are închinată toată pohta lui, spre dânsul luminează 
cu razele sale, spre dânsul împodobeşte cu toate feliurile de 
copaci, spre dânsul încununează cu florile, spre dânsul îmbo¬ 
găţeşte cu rodurile, pre dânsul hrăneşte cu lucrurile sale. Şi, 
pentru ca să nu se depărteze de la el niciodată, face pururea o 
învârtejire împrejurul lui cu un umblet necontenit. 

Asemene aceştii pohte, sau, mai vârtos să zic, mai mult făr' 
de asemănare arată marele Dumnezeu Ziditoriul si Făcătoriul a 

9 

toate, spre sufletul cel smerit şi păcătos al omului, măcar că are 
în mâinile Lui toate marginile pământului, măcar că bunătăţile 
noastre nu-I trebuie, după cum zice David [Ps. 15, 2], iar spre 
acest suflet are pusă toată dragostea Lui cea dumnezeiască" 345 . 

Minunată imagine a soarelui, ca „împărat al tuturor 
stelelor", al cărui „umblet necontenit" supraveghează pământul, 
învăluindu-1 în lumina care îl vivifică! Autorul ne descifrează el 


345 Antim Ivireanul, Opere, ed. cit., p. 211. 

însuşi analogia cu Dumnezeu Creatorul şi Proniatorul lumii, dar 
faptul în sine al decriptării alegoriei nu scade însă, cu nimic, din 
frumuseţea şi ineditul acestei fabule duhovniceşti, ci o întregeşte 

A 

cu sensuri mistice. In fragmente de acest fel, intransigentul şi 
asprul Mitropolit îşi dezvăluie delicateţea, sensibilitatea şi gin¬ 
găşia inimii sale, care exprimă atâta compasiune, încât să îm¬ 
brace tot universul în lacrima frumuseţii poetice. 

In prelungirea unei tradiţii ecleziastice foarte vechi, motiva¬ 
ţiile interioare ale autorului transcend, însă, simpla admiraţie a 
pitorescului naturii, după cum, depărtând vălul alegoric, 
semnalează el însuşi. Interpretarea spre care indică Sfântul 
Antim - iar noi ne permitem să împrumutăm cuvintele lui 
Varlaam -, ar fi că oamenii „nu pute [au] pricepe că de sămt 
faptele lui Dumnedzău atăta de luminate şi frumoase, cumu-i 
soarele si stelele, darâ cu cât mai vârtos va hi Acela Carele au dzis 
si s-au fâcut acestea! Că de străluceşte soarele atăta, ce iaste 
zidirea Lui, darâ cu căt mai vărtos va străluci Acela, Zidito- 
riul!" 346 . Urmărind finalitatea pedagogică a didahiilor este lesne 
de acceptat această interpretare. 

Sursa teologică a unor astfel de imagini profund poetice 
este lesne observabilă şi în contexte neteologice (sau care nu sunt 
specific teologice), în tradiţia literară românească, ca spre 
exemplu, în interiorul unui roman istorico-fabulistic cum este 
Istoria ieroglifică. Răsăritul de soare şi apusul de soare sunt 
surprinse în imagini magnifice de Cantemir. Zorii dimineţii se 
descoperă „când făcliia cea de aur în sfeşnicul de diiamant şi 


346 Varlaam, op. cit., p. 397. 

lumina cea de obşte în casele şi mesele tuturor să pune" 347 . Iar 
noaptea cade „după ce părintele planetelor şi ochiul lumii ra- 
dzele supt ipoghei [orizont] îşi sloboade şi lumina supt pământ 
îsi ascunde..." 348 . 

9 

Sunt demne de remarcat similitudinile dintre viziunea lui 
Cantemir despre „părintele planetelor" şi cea a lui Antim despre 
„împăratul stelelor", şi dintre „ochiul lumii" cantemirean şi 
imaginea aştrilor ca nişte ochi deschişi spre lume, din didahiile 
antimiene. „Făclia cea de aur" are şi ea întemeiere scripturală, 
dar şi omiletică, în lămpile aprinse de Dumnezeu pe cer, în casa 
universului (casă = biserică), de care pomeneau Cazaniile lui 
Coresi şi Varlaam, în timp ce „lumina care apune sub pământ" 
se regăseşte aidoma, ca expresie, în Prohodul Domnului, care se 
cântă în Vinerea Mare, cu referire evidentă la Hristos. 

Insă, simetria dintre viziunile solare ale celor doi mari 
scriitori ai medievalităţii noastre nu se opreşte aici şi ne dezvă¬ 
luie, cu alte ocazii, apropieri surprinzătoare. Pentru a marca 
momentul înserării şi al începutului nopţii, Cantemir reproduce 
aceeaşi scenă cosmică, ca şi Antim: „după ce ochiul cerului să 
închidea şi perdeaua nopţii peste faţa pământului să trăgea, 
[candelele] toate să aprindea[u] [în templu]" 349 - şi ne amintim de 
omilia la Sfântul Nicolae. în altă parte, scrie că „soarele cu a sa 
lumină toate stelele acopere şi nevădzute le face" 350 , ceea ce ne 
provoacă din nou exerciţiul anamnetic şi ne trimite la imaginea 

347 Dimitrie Cantemir, Istoria ieroglifică, op. cit, p. 76. 

348 Ibidem. 

349 Idem, p. 131. 

350 Idem, p. 178. 

antimiană cu soarele „carele stinge cu lumina lui toate celialalte 
lumini", reprodusă de noi la începutul acestui subcapitol. 

Imaginea respectivă provine însă din Hexaemeronul Sfântu¬ 
lui Vasile cel Mare: „Pe cer sunt o mulţime nenumărată de stele, 
dar toată lumina lor, adunată la un loc, nu ajunge să risipească 
întunecimea nopţii. Dar numai ce se arată la orizont soarele, acest 
luminător, dar, mai bine spus, chiar când este aşteptat, înainte de 
a se ridica cu totul deasupra pământului a pus pe fugă întune¬ 
ricul, a întunecat stelele cu lumina lui, iar aerul din jurul pămân¬ 
tului, ce până atunci era îngheţat şi dens, l-a topit şi l-a îm¬ 
prăştiat" 351 . 

O regăsim nu numai la Antim şi Cantemir, ci şi la Nicolaus 
Olahus, în nişte versuri compuse la moartea lui Erasmus de 
Rotterdam: „Căci, după cum biruieşte soarele stelele toate,/ 
Astfel si el pe ceilalţi tot învăţaţi i-a-ntrecut" 352 . 

De asemenea, într-un alt loc, Dimitrie Cantemir pictează în 
acelaşi stil alegorico-simbolic tabloul înserării: „ochiul cel de 
obşte genele orizontului peste lumini îşi sloboade, [şi] la locul 
orânduit să coborî" 353 . 

Scopul instrumentării expresiilor plastice de către Antim 
este, aşadar, ca de la lumina sensibilă să ajungem la lumina 
dumnezeiască a Dumnezeului nostru treimic, aşa după cum 
filosofează şi Dimitrie Cantemir: „Căci pe cei ce socotesc că lu¬ 
mina acestei lumi este lumina cea adevărată. Domnul îi numeşte 
«orbi şi călăuze ale orbilor» (Mt. 15, 14), mai ales pentru că 

351 Sfântul Vasile cel Mare, Omilii la Hexaemeron..., op. cit., p.144. 

352 Cf Dan Horia Mazilu, Recitind..., voi. II, op. cit., p. 20. 

353 Dimitrie Cantemir, Istoria ieroglifică, op. cit., p. 288. 

lumina acestei lumi este întuneric, precum bine a cunoscut Iov 
(38, 19) că «noi în întuneric ne învârtim» [...] Nici să cauţi vreo 
altă frumuseţe sau vreo altă lumină mai frumoasă si mai strălu- 

citoare decât cea dumnezeiască, pentru că tot El zice: «Eu sunt 
lumina lumii» (In. 8,12)" 354 . 

Dar comparaţia lui Antim are în vedere semnificaţii care se 
ramifică, absconse, ce nu ies la iveală decât dacă privim cu atenţie 
în profunzimile discursurilor sale. Imaginea soarelui care ocro¬ 
teşte pământul şi îl face să rodească are un corespondent în 
realitatea spirituală, în felul în care Dumnezeu are grijă de 
pământul inimii şi îl ajută să facă rod al credinţei, căci omul 
trebuie să „aibă în loc de pământ dragostea, că acolo să va 
înrădăcina credinţa, ca un copaci şi-ş[i] va da roada sa la vremea 
sa, după cum zice David; că toţi copacii şi toate erburile, răzi- 
mând[u-se] în pământ, cresc şi să măresc şi-ş[i] dau roada, iar 
deaca nu [se] razimă în pământ, să usucă şi pier. Aşa şi credinţa, 
răzimând[u-se] în dragoste, creşte şi să măreşte şi face toate 
rodurile bunătăţilor, căci pământul credinţii iaste dragostea" 355 , 
„iar lăcaşul ei (al credinţei - n.n.) iaste inima omului şi viaţa ei, 
faptele cele bune" 356 . 

Cu alte cuvinte, inima omenească este pământul iubirii, în 
care este aruncată sămânţa cuvântului si din care creste rodul 

9 9 9 

credinţei. Iată ce spunea şi Cantemir: „Lumea este ca o grădină 
şi într-însa oamenii sunt ca florile, precum mărturiseşte Osie (14, 
5): «Răsări-va Israel ca un crin» sau «Tot trupul este iarbă şi toată 

354 Dimitrie Cantemir, Divanul..., op. cit., p. 267. 

355 Antim Ivireanul, Opere, ed. cit., p. 53. 

356 Idem, p. 47. 

slava lui ca floarea: iarba s-a uscat şi floarea a căzut» (Is. 40, 7-8). 
Omul este ca pomul şi ca rodul, cu alte cuvinte ca fructele sunt 
faptele lui. Din pomul bun va ieşi roadă bună [Mt. 7, 17] şi la 
aceasta se adaugă cele ce urmează acolo unde se spune despre 
omul bun: «Şi va fi ca pomul răsădit lângă trecerea apelor, care 
îşi va da rodul la timpul cuvenit, iar frunza lui nu va cădea» (Ps. 
1, 3 şi Ier. 17, 8)" 357 . 

Tocmai acest pământ al inimii este cel pe care îl „lumi¬ 
nează", îl „împodobeşte", îl „încununează cu florile ,/ , îl „îmbo¬ 
găţeşte cu rodurile" şi îl „hrăneşte" Dumnezeu, „Ziditoriul şi 
Făcătoriul a toate", până când inima devine rai, grădină a 
desfătării. Eden haric, în care Dumnezeu locuieşte şi „umblă" 
(Fac. 3, 8), ca în Edenul primordial. Urmarea acestei ocrotiri este 
că iubirea cerească se împământeneşte cu totul în om şi acesta se 
transfigurează prin ea şi devine mireasa lui Hristos, cea care 
„chiamă cătră sine pre iubitul său Mire" 358 . 

Chipul nupţial al iubirii dintre Dumnezeu şi om, în mijlocul 
raiului inimii, este o imagine ce dovedeşte încărcătura afectivă a 
textului, entuziasmul oratorului, izbucnind cu rezonanţe poetice 
nestăvilite, din adâncul conştiinţei şi al spiritului său, care nu-şi 
poate cenzura fericirea. Sfântul Antim ne prezintă toată această 
concepţie sub formă de parabolă, vrând să demonstreze că omul 
este un microcosmos, dar care îl poate cuprinde în inima sa pe 
Creatorul cosmosului întreg. După Sfinţii Grigorie Teologul sau 
Grigorie Palama, „omul, ultimă creaţie a Divinităţii, este culmea. 


357 Dimitrie Cantemir, Divanul..., op. cit., p. 260. 

358 Antim Ivireanul, Opere, ed. cit., p. 113. 



216 


încheierea, desăvârşirea şi însumarea a tot ceea ce Demiurgul a 
produs înainte, este macrocosmosul concentrat într-un microcos¬ 
mos" 359 . 

Omul este o lume plină de taine, pe care toate tainele uni¬ 
versului o oglindesc fără să o epuizeze. S-ar părea că viziunea lui 
Antim este una antropocentrică, dar fiinţa umană, din perspec¬ 
tiva lui, este privită exclusiv în relaţie, ca fiinţă dialogică, în 
relaţia sa perenă cu Soarele şi Logosul care o priveghează necon¬ 
tenit. Umanitatea recunoaşte, citeşte în univers un chip al 
propriei sale creări şi fiinţări. Universul răspunde raţiunii uma¬ 
ne, pentru că întrupează, personifică realităţi ale vieţii şi istoriei 
sale. 

Prin intermediul acestui univers. Dumnezeu dialoghează 
cu omul sau omul învaţă luând aminte la comportamentul şi 
firescul universal, în urma căruia, „ca să nu fie bucuriia şi veseliia 
noastră în desert, trebue să cunoaştem cu ochii cei sufleteşti 
prăznuirea vremii aceştiia, ca să nu ne zică şi noao Prorocul: 
«Uliul pre ceriu au cunoscut vremea sa, turtureaoa, rânduneaoa 
si barza au cunoscut vremea venirei lor, iar norodul mieu n-au 
cunoscut Judecata lui Dumnezeu». 

Că urât lucru va fi şi necuvios, când păsările vor cunoaşte 
vremea lor şi după vremea aceia îş[i] vor schimba lăcaşurile sale. 
Iar noi, vremile cele rânduite de Sfânta Beserică spre spăseniia 
sufletelor noastre, nu le vom cunoaşte" 360 . Căci „mântuirea, în vi¬ 
ziunea Mitropolitului Antim Ivireanul, este cosmică, ea include 


359 Cf. Dan Horia Mazilu, Recitind..., voi. I, op. cit., p. 56. 

360 Antim Ivireanul, Opere, ed. cit., p. 108. 

lumea, întregul univers, în care rolul central îl are omul, în 
calitate de coroană a creaţiei" 361 . 

9 

Cosmosul întreg, cerul şi pământul, sunt adevărate cărţi 
spre înţelepţirea omului 362 . 

„Pe binefăcătorul Dumnezeu poţi să-L cunoşti mai cu 
seamă după minunatele Sale creaturi, care nu lipsesc niciodată 
din faţa ochilor tăi, ca să le vezi şi după cum mărturisesc ele 
însele: «Cerurile povestesc slava Lui» (Ps. 18,1) şi se învaţă între 
ele, unele pe altele, să cunoască pe Dumnezeu şi Ziditorul lor: 
«Ziua zilei spune cuvântul şi noaptea vesteşte nopţii ştiinţa» (Ps. 
18, 2)" 363 . 

Soarele, luna, aştrii cereşti 364 , cât si celelalte elemente 
naturale, au valoare semiotică, fiind create ca nişte semne ce 


361 Pr. Drd. Ion Popescu, Aspecte dogmatice în Didahiile Mitropolitului 
Antim Ivireanul, în rev. Studii Teologice, XLIII (1991), nr. 1, p. 114. 

362 „.. .lumea aceasta n-a fost gândită în zadar, nici în deşert, ci pentru 
un scop folositor şi pentru marea trebuinţă pe care o aduce celor ce există 
pe pământ, dacă lumea este într-adevăr o şcoală a sufletelor înzestrate cu 
raţiune şi un loc unde se poate învăţa cunoaşterea lui Dumnezeu, fiind 
prin cele văzute şi simţite în lume o călăuză a minţii pentru contemplarea 
celor nevăzute, precum zice Apostolul, că «cele nevăzute ale lui Dumne¬ 
zeu de la facerea lumii se văd, înţelegându-se din făpturi» (Rom. 1, 20)", 
cf. Sfântul Vasile cel Mare, op. cit., p. 77. 

363 Dimitrie Cantemir, Divanul..., op. cit., p.266. 

364 „Şi a zis Dumnezeu: «Să fie luminători pe tăria cerului, ca să 
lumineze pe pământ, să despartă ziua de noapte şi să fie semne ca să 
deosebească anotimpurile, zilele şi anii, şi să slujească drept luminători pe 
tăria cerului, ca să lumineze pământul». Şi a fost aşa" (Fac. 1, 14-15). 

indică „schimbarea vremilor" 365 , [...] „care făcând ageră firea 
omului, a (în)mulţi faptele cele bune îl îndeamnă" 366 . 

Universul apare ca un fel de arhitext (dar nu în sens 
platonic), un prototext creat de Dumnezeu, o protobiblie" 367 . 
Lecturând astfel tainele universului, omul se cunoaşte pe sine 
însuşi, descoperă de fapt tainele sale, ale comportamentului său 
ca făptură cugetătoare a lui Dumnezeu. 

Aşa percepe Sfântul Antim Ivireanul lumea şi caută să ne 
prezinte întreg cosmosul ca pe o icoană a Bisericii universale, şi 
să o picteze astfel. Căci „Beserica aceia era închipuirea ceriu¬ 
lui" 368 . 

Definiţie care secondează cu fidelitate tradiţia patristică: 
„Sfânta Biserică a lui Dumnezeu este chip şi icoană a întregului 
cosmos, constătător din fiinţe văzute si nevăzute, având aceeaşi 
unitate şi distincţie ca şi el" 369 . Cerul vizibil este doar un chip 
sensibil al împărăţiei Cerurilor, un reper pentru omul nedesă¬ 
vârşit, care are încă „gândul cel trupesc" 370 , un reper destinat să 
îl ajute să privească dincolo de propria sa limitare. 

Faptul că Antim concepe întreaga creaţie, cea văzută şi cea 
nevăzută, ca o arhitectură ecleziastică, ca o Biserică, în care 


365 Antim Ivireanul, Opere, ed. cit., p. 108. 

366 Ibidem. 

367 Această hermeneutică aparţine Sfântului Maxim Mărturisitorul. 

368 Antim Ivireanul, Opere, ed. cit., p. 42. 

369 Sfântul Maxim Mărturisitorul, Mystagogia (Cosmosul şi sufletul, 
chipuri ale Bisericii), cu introducere, traducere, note şi două studii de Pr. 
Prof. Dr. Dumitru Stăniloae, Ed. IBMBOR, Bucureşti, 2000, p. 15. 

370 Antim Ivireanul, Opere, ed. cit., p. 9. 

Hristos e Arhiereu şi Dumnezeu, nu este o simplă speculaţie a 
noastră, ci este ceea ce ne relatează el însuşi, într-o tâlcuire la III 
Regi 6, 5-6 (în Cazanie la Vovedenie Bogorodiţe, adică la Intrarea în 
Biserică a Maicii Domnului ): 

„Vede-se în Sfânta Scriptură, la a treia carte a împăraţilor, 
la al 6-lea cap, cum că împăratul Solomon au făcut casa 
Domnului cu trei despărţituri; [...] [în] care beserică, despărţitu- 
ra cea dintâi, unde sta norodul să închipuia ceriului carele stă 
deasupra noastră, unde iaste văzduhul şi sunt acolo toate 
păsările cele zburătoare; iar a dooa despărţitură, unde sta arhie¬ 
reii şi preoţii să închipuia ceriului al doilea, carele stă deasupra 
ceriului dintâi, unde sunt puterile cele cereşti, adecă îngerii şi 
sufletele drepţilor; iar a treia despărţitură, unde era Sfânta 
Sfintelor şi întră într-un an odată numai arhiereul, să închipuia 
al treilea ceriu, carele stă deasupra celui de al doilea, întru carele 
nu întră nimeni, făr' numai adevăratul Arhiereu Hristos, Dum¬ 
nezeul nostru" 371 . 

Faptul că cele trei ceruri stau unul deasupra celuilalt, nu 
trebuie înţeles în sens literal, pentru că nu arată o suprapunere 
geografică, ci una spirituală. Şi dacă universul empiric este un 
templu de lumină, imitând modelul său spiritual, inefabil, cu atât 
mai mult este lumină „lumea care să chiamă trup, adecă Beserică 
lui Hristos" 372 . 

După cum am văzut şi vom avea prilejul să observăm şi mai 
departe. Sfântul Antim citează sau parafrazează sintagma biblică 


371 Idem, p. 41-42. 

372 Idem, p. 124. 

ce afirmă că Dumnezeu este „Soarele dreptăţii", în foarte multe 
contexte, fiind o imagine predilectă a Ierarhului nostru, fapt care 
demonstrează o motivaţie interioară, intimă. 

Aşa cum predică autorul. Dumnezeu a creat soarele pentru 
om, dar El însuşi coboară până la om şi străluceşte în acesta, atâta 
cât fiecare persoană manifestă permeabilitate în faţa luminii Sale. 

Pentru că Dumnezeu luminează mai mult ca un Soare 
interior, din adâncurile fiinţei umane, unde vine pentru a Se uni 
cu omul prin Sfânta Euharistie: „Au rămas toată zidirea uimită 
când Iisus al lui Navi au poruncit soarelui să stea pre cer, 
nemişcat, până va birui pre vrăjmaşii săi; dară cu cât mai vârtos 
socotiţi că s-ar minuna când acestas Iisus ar zice soarelui, nu să 
stea nemişcat pre ceriu, ci să se pogoare din ceriu pre pământ. 
Adevărat, înfricoşat lucru ar fi acesta, iar nu iaste nimic întru 
asemenare cu aceia ce face preotul în toate zilele, în Sfântul 
Jărtăvnic. El nu porunceşte soarelui cestui ce să vede, ce pune 
supt datorie cu cuvintele lui şi cu rugăciunea lui, pre Soarele cel 
de taină al dreptăţii, pre însuşi Unul Născut Fiiul lui Dumnezeu, 
să Se pogoare din ceriu şi supt întâmplările pâinii şi a [le] vinului 
să Se facă iară Jărtvă vie pentru [i]ertăciunea păcatelor noas¬ 
tre" 373 . 

Dumnezeu este pretutindeni în universului material şi 
spiritual şi El este Soarele care îl înconjură pe om cu atotprezenţa 
Sa, fără de Care acesta nu are lumină, dar Care străluceşte nu 
numai din afara omului, ci mai ales în lăuntrul fiinţei lui, în inima 


373 Idem, p. 169. 

lui, unde Se pogoară cu toată dumnezeirea Sa şi cu toată „văpaia 
dragostei" 374 Sale pentru oameni şi pentru lume 375 . 

Iubindu-L pe Dumnezeu, omul priveşte cu ochii harului 
Său, care devin ochii săi, perspectiva, optica sa proprie 376 . 


374 Idem, p. 83. 

/V 

375 Căci „împărăţia lui Dumnezeu", scrie Sfântul Siluan [Athonitul], 
„înseamnă a purta în inima noastră universul întreg şi pe însuşi Dum¬ 
nezeu, Creatorul lui", cf. Arhim. Sofronie, Din viaţă şi din Duh, trad. din 
franceză de Prof. Ecaterina Volocaru, Ed. Pelerinul, Iaşi, 1997, p. 21. 

/V 

376 „încă din prima zi, în frumuseţea sa atotcuprinzătoare, întreaga 

A 

creaţie a fost chemată să devină împărăţia lui Dumnezeu. întreaga istorie 
a lumii este aici, în lumina acestei prime zile, între cuvântul şi privirea lui 
Dumnezeu. Ea este creată, ea nu este Dumnezeu, dar totuşi între El şi El, 
între cuvântul Său cel dinainte de a fi lumea şi privirea Sa către lume. 
Dumnezeu a pus lumina lumii. Şi la fel ca un germen ce conţine dezvol¬ 
tarea viitoare a întregii plante, lumina poartă în ea desfăşurarea univer¬ 
sului. 

/V 

Intre cuvântul şi privirea lui Dumnezeu, lumina avea să se dilate 
devenind vremurile şi spaţiile pe care le întinde, până ce ochiul omului pe 
această planetă ajunge să fie, datorită Cuvântului întrupat, însăşi privirea 
lui Dumnezeu: altfel spus, până ce omul este capabil el însuşi să vadă 
frumuseţea lumii, să vadă cât de frumoase sunt toate. In Geneză, omul 
este creat să fie privirea lui Dumnezeu către lume, în lăuntrul privirii lui 

/V 

Dumnezeu către lume. Intre privirea lui Dumnezeu şi chipul Său în om, 
se află toată creaţia. Şi privirea omului care nu-L vede pe Dumnezeu, dar 
vede toată creaţia, este răspunsul creaţiei către Dumnezeu, posibilitatea 
dialogului iubirii. Omul nu-L poate vedea pe Dumnezeu, dar el poate 
vedea lumea aşa cum Dumnezeu vede lumea, şi aceasta este însăşi iubirea 
lui Dumnezeu", cf. Jacques Touraille, La beaute du monde, icone du Royaume, 
în rev. Contacts, XXXI (1979), nr. 105, p. 6. 

Şi privind prin iubire întreaga lume îi înţelege raţiunile şi o 
îndrăgeşte, îi recunoaşte meritele şi frumuseţea, la rândul său. 
Acesta este si modul în care Antim îsi îndeamnă ascultătorii să 

9 9 

privească universul. 

Credem că putem să înţelegem acum mai bine afinitatea lui 
Antim pentru metaforele celeste, predilecţia sa pentru vizualiza¬ 
rea şi iconizarea luminii. De fapt, icoana bizantină autentică are, 
întotdeauna, un fond de lumină predominant. Nici nu se putea 
altfel, deoarece orice frumuseţe şi orice lumină, după cum am 
văzut, îl arată în mod tainic pe Dumnezeu: „Când înalţi, deci, 
privirea şi priveşti frumuseţea, măreţia şi folosul cerului, urcă-te 
atunci de la cer la Creator [...] şi vezi şi din crearea acestor stihii 
cât e de mare puterea Stăpânului tău!" 377 . 

Căci Creatorul lumii este Dumnezeu Atotţiitorul, „Cel care 
ai făcut cerul şi pământul cu toată podoaba lor" 378 , „Cel ce lo¬ 
cuieşte în lumina cea neapropiată" 379 , „Cel ce numără mulţimea 
stelelor şi dă tuturor numele lor" 380 , este Ziditorul „Care ai 
luminat ziua cu lumină de soare şi noaptea ai strălucit-o cu raze 
ca de foc" 381 , „Cel ce ai împodobit cerul cu stele, ca un Dum- 

/V 

nezeu, şi prin îngerii Tăi tot pământul luminezi" 382 , „Soarele 


377 Sfântul Ioan Gură de Aur, Omilii la Facere (I), cu traducere, 
introducere, indici şi note de Pr. D.[umitru] Fecioru, în col. PSB, voi. 21, 
Ed. IBMBOR, Bucureşti, 1987, p. 62. 

378 Rugăciunea regelui Manase, v. 2. 

379 1 Tim. 6,16. 

380 Ps. 146, 4. 

381 Ceaslov, ed. a Il-a, Ed. IBMBOR, Bucureşti, 1993, p. 138. 

382 Idem, p. 65. 

/V __ 

slavei, începătorul luminii" 383 , „Cel ce [...] prin Sfinţii Tăi tot 
pământul luminezi, Ziditorule a toate" 384 , „Cel ce ai răsărit lumii 
din Fecioară, Hristoase Dumnezeule, şi fiii luminii printr-însa 
ne-ai arătat" 385 , „Lumină fără de început şi pururea fiitoare, în 
care nu este mutare sau umbră de schimbare" 386 , „Lumina cea 
adevărată. Care luminezi şi sfinţeşti pe tot omul cel ce vine în 
lume" 387 , „Cel ce trimiţi lumina şi purcezi şi răsări soarele peste 
cei drepţi şi peste cei nedrepţi, peste cei răi şi peste cei buni, şi cu 
lumina cea de ziuă luminezi toată lumea..." 388 . Cel pe Care „pe 
Tine Te laudă soarele. Pe Tine Te slăveşte luna. Ţie se pleacă 
stelele. Pe Tine Te ascultă lumina. De Tine se îngrozesc adân¬ 
curile. Ţie slujesc izvoarele. Tu ai întins cerul ca un cort. [...]" 389 , 
„Lumina cea neînserată" 390 şi „Părintele luminilor" 391 , după cum 
se spune în toate cărţile de cult ortodoxe. De altfel. Ceaslovul din 
care am ales cele mai multe exemple - deşi ele pot fi extrem de 
numeroase, din toate cărţile de cult si nu numai - a fost tradus 
din greceşte şi tipărit de însuşi Antim, în 1715, iar cel actual - din 
care am citat - îi urmează îndeaproape. Autorul nu credem că 

383 Idem, p. 68. 

384 Ibidem. 

385 Idem, p. 216. 

386 Idem, p. 12. Cf. Iac. 1,17. 

387 Idem, p. 79. 

388 Idem, p. 83. 

389 Molitfelnic, ed. cit., p. 32-33. Pasajul acesta se regăseşte şi în 
învăţăturile lui Neagoe Basarab, a cărui sursă de inspiraţie s-a crezut, de 
către unii, în mod eronat, a fi Francisc din Assisi. 

390 Cf. Inţel. 6,12: „înţelepciunea este luminată şi neînserată". 

391 Cf. Iac. 1, 17. 

avea de ce să meargă în altă parte ca să-şi caute surse de inspi¬ 
raţie. 

9 

Am vorbit mai devreme de alegoria cerului plin de ochi 
gânditori şi luminători, ca chip al Bisericii. Prin această retină 
uriaşă a cerului se întrevede o altă lume, un loc sugerat de acest 
templu al „muzicii de sfere", plin de armonie, de lumină şi de 
pace, iar Antim este îndreptăţit să considere bolta cerească - 
singura care urcă privirile noastre spre înălţimi inepuizabile de 
frumuseţe - drept reper, pentru a face să se profileze înaintea 
noastră chipul inefabil al Raiului, „grădina Besericii" 392 şi „ce¬ 
reasca cetate a fericirii" 393 . 

Este lesne de observat faptul cum, chiar şi acolo unde el nu 
compară în mod explicit pe Sfinţi cu luminătorii cereşti, aceştia 
din urmă au însă caracteristici ale blândeţii sau ale vieţii de 

9 9 

suferinţă. Faptul că cerul e ostenit, că luna şi stelele obosesc pri¬ 
veghind, că soarele şi luna încearcă din răsputeri să-l lumineze şi 
să-l educe pe om, sunt realităţi specifice Sfinţilor. în cer sau pe 
pământ ei sunt lumini pline de bunătate. Antim ne comunică, 
prin aceasta, că şi Cerul spiritual are nenumăraţi ochi, care se 
roagă pentru oameni şi îi priveghează permanent. Acestea sunt 
„şireagurile stelelor celor de taină" 394 , adică cetele Sfinţilor şi ale 

/V 

îngerilor Săi. 

Pascal (contemporan cu Antim) spunea că Hristos este în 
agonie până la sfârşitul lumii. La Antim vedem că Cerul Sfinţilor 
este în neîncetată osteneală, în priveghere şi rugăciune, în agonie 

392 Antim Ivireanul, Opere, ed. cit., p. 35. 

393 Idem, p. 113. 

394 Idem, p. 19. 

pentru lumea care mai are încă de luptat cu răul. Aceşti ochi 
duhovniceşti neadormiţi sunt ca nişte lacrimi de foc „în luciul 
lumii aceştiia" 395 şi care îi redau adevăratul ei sens spre Lumină. 
Ei sunt „Luceferi ce răsar" (cum zice Eminescu) şi luminează 
lumea, pentru a le descoperi oamenilor calea spre nemurire şi 
pentru a-i ajuta să-şi regăsească adevărata vocaţie de a fi oameni 
cereşti şi fiii Luminii. Eminescu, pe care tocmai l-am evocat, 
numea stelele icoane (în mai multe contexte - „Icoana stelei ce-a 

/V 

murit/ încet pe cer se suie", din poemul La steaua; sau „ale stelelor 
icoane", în Memento mori , etc.), recunoscând în ele reflexia fru¬ 
museţii luminii celei veşnice. 

9 9 

Nespusa frumuseţe a cerului şi a boitei înstelate a inspirat 
dintotdeauna pe artişti, a impresionat pe filosofi (între care Kant 
a rămas celebru prin recunoaşterea impresionabilităţii în faţa 
cerului înstelat), a intrigat pe astronomi sau pe savanţi. Plato- 
nicienii şi neoplatonicienii considerau aştrii cereşti ca fiind 
existenţe însufleţite, dar şi Origen a crezut în această erezie, fapt 
ce a constituit unul dintre motivele anatematizării sale. Ei 
porneau de la antica idolatrizare datorită căreia „vechii locuitori 
ai Eladei nu credeau în alţi zei, decât în aceia pe care-i recunosc 
şi astăzi mulţi dintre barbari: soarele, luna, pământul, astrele şi 
cerul. Şi, cum le vedeau pe toate mişcându-se şi alergând, în 
veşnica lor cursă, pornind de la această însuşire firească de-a 
alerga (thein) le-au dat numele de zei (theoi)" 396 . 


395 Idem, p. 118. 

396 Platon, Opere III, Ed. Ştiinţifică şi enciclopedică. Bucureşti, 1978, 
p. 270. 

în Creştinism, cerul înstelat nu reprezintă însă zeităţi 397 , nu 
este idolatrizat, ci este doar o fereastră, translucidă pentru 
spiritul omenesc, prin care acesta poate întrezări „strălucirile 
Luminii cei neapropiiate" 398 , adică poate cunoaşte, oarecum, pe 
Dumnezeul care este Lumină, din contemplarea lumii-lumină. 

„Ziua zilei spune cuvântul şi noaptea vesteşte nopţii 
ştiinţa" (Ps. 18, 2), versetul pe care îl amintea şi Cantemir în 
Divanul său, înseamnă tocmai aceasta: că luminătorii cereşti co- 
munică adevărurile cele veşnice atât celor înţelepţi si luminaţi la 
minte, ca ziua, cât şi celor întunecaţi la minte sau mai puţin 
înţelepţi, care sunt în noaptea neştiinţei. Şi unora şi celorlalţi, fru¬ 
museţea cerurilor limpezi ale zilei şi splendoarea înstelată a 
nopţii le transmit cuvânt şi cunoaştere, ştiinţă despre Făcătorul 
tuturor. Doar inspirându-se din tradiţia noastră veche cu privire 
la această comunicare cosmică, Eminescu putea spune „O, 
ascultă numai-ncoace,/ Cum la vorbă mii de valuri stau cu stelele 


397 „«Despre astronomie se vorbeşte în Biblie atât de puţin, încât nici 

/V 

măcar nu sunt denumite toate planetele» - a remarcat încă Galilei. In cartea 
lui Moise despre facerea lumii în cele şase zile. Soarele şi Luna nu sunt 
numite. Cunoscând tradiţia păgână («zeii nu sunt decât Soarele şi Luna şi 
planetele fixe» [Cicero, Despre natura zeilor, 2,80]), Moise vorbeşte de 
„luminătorul cel mai mare" şi „luminătorul cel mai mic" (Fac. 1,16), 

A 

ocolind cuvintele „Soare" şi „Lună". In acest fel, el profanează sacralităţile 
păgâne", cf Diac. Andrei Kuraev, op. cit., p. 135. 

398 Antim Ivireanul, Opere, ed. cit., p.189. In contextul predicii sale, 
Antim se referă la lumina dumnezeiască, în care sălăşluiesc Sfinţii în Rai, 
dar noi am folosit sintagma mai degrabă în sens simbolic: dacă cerul este 
atât de luminos, cu atât mai mult se înţelege că el este creaţia Luminii. 

proroac e\"(Scrisoarea IV), imprimând dialogului cosmic caracte¬ 
rul de şezătoare, de cuminţenie şi înţelepciune străveche. 

Am spus că, prin expresii plastice ale luminii şi ale lumii. 
Sfântul Antim face, cu „superrafinamentul său teologal" 399 , o 
tâlcuire parţială la Geneză. Câteodată însă această interpretare 
este foarte explicită, urmărindu-se o simbolistică aparte a creaţiei 
primare (fiindcă există şi o a doua recreare a lumii, înfăptuită 
prin întruparea Cuvântului; la început, cuvântul Cuvântului s-a 
întrupat şi a devenit lume, materie, univers, iar a doua creaţie a 
însemnat de fapt o regenerare, o restaurare a creaţiei, prin asu¬ 
marea de către Fiul şi Cuvântul lui Dumnezeu a trupului şi a firii 
umane): „La capul cel dintâi al Facerii spune Moisi, cum că 
Dumnezeu au făcut doi luminători mari: unul mai mare si altul 

9 

mai mic; şi pre cel mai mare, adecă pe soare, întru stăpânirea zilii, 
iar pre cel mai mic, adecă pre lună, întru stăpânirea nopţii. Şi pre 
acestea, i-au făcut pentru întărirea trebuincioase [i] chivernisiri a 
toată lumea. Şi iarăşi acestaşi Dumnezeu, făcându-Se om, au pus 
alţi doi luminători, pentru întărirea şi întemeierea Besericii: pre 
cel mai mare, adecă pre Petru, pentru ca să fie întru stăpânirea 
zilii a dumneze[i]eştii cunoştinţe întru jidovime; iar pre cel mai 
mic, adecă pre Pavel, întru stăpânirea întunecatei nopţi a în¬ 
chinării de idoli, la limbi, pentru ca să răsipească cu strălucirea 
minunilor si cu lumina învăţăturii norii cei întunecat ai însălă- 

9 9 9 9 

/V /V 

ciunii" 400 . înţelesul acestui fragment este că întruparea lui 
Hristos a însemnat înnoirea lumii, o nouă creaţie în Duh a lumii. 


399 Eugen Negriei, Antim Ivireanul..., op. cit., p. 103. 

400 Antim Ivireanul, Opere, ed. cit., p. 57. 

spirituală, în urma căreia au fost aşezaţi alţi doi mari luminători, 
duhovniceşti. Sfinţii Apostoli Petru şi Pavel, ca un nou soare şi o 
nouă lună: Petru ca un soare pentru evrei, cei care erau luminaţi 
cu învăţăturile cereşti, care erau poporul ales, iar Pavel ca o lună 
pentru neamurile păgâne, care erau întunecate din pricina idola¬ 
triei, a politeismului. Lumii materiale şi omului trupesc îi trebuie 
aştri materiali, iar celei spirituale îi trebuie lumini spirituale. 

Fiecare lume are nevoie de strălucirea luminii ei, proprie 
alcătuirii sale. Iar omul are nevoie de amândouă, pentru că, 
„fiind omu[l] îndoit, adecă cu trup şi cu suflet" 401 , are nevoie atât 
de lumina soarelui, dar şi de lumina lui Hristos, cu atât mai mult, 
după cum am arătat deja. 

Imaginea solară este, de multe ori, preferata lui Antim, 
soarele fiind icoana cea mai reprezentativă pentru realităţi spiri¬ 
tuale, a căror măreţie nu poate fi sugerată de niciun alt echivalent 
cosmic, aparţinând universului empiric. în această predică 
apologetică la Sfinţii Apostoli Petru şi Pavel - din care am citat 
mai sus - autorul face însă, implicit, prin termenii de comparaţie 
la care recurge şi prin „surprinzătoarele rafinări ale ima¬ 
ginilor" 402 , şi o apologie a frumuseţii creaţiei şi, mai ales, a celor 
„doi luminători mari", soarele şi luna, dintre care „iaste soarele 
vârf celoralalte stele si le covârsaste cu lumina pe toate si de la 
răsărit şi pân' la apus, tot pământul şi unghiurile lui luminează, 
încălziaşte, îngraşă şi revarsă pretutindea razele lui. [...] Căldura 
soarelui are lucrare[a] firească [de] a dărui copacilor, [i]erburilor, 

401 Eugen Negriei, Antim Ivireanul..., op. cit., p. 71. 

402 Dan Horia Mazilu, Introducere în opera lui Antim Ivireanul, Ed. 
Minerva, Bucureşti, 1999, p. 101. 

pietrilor scumpe şi plodurilor pământului vieţuitoare, umejoasă 
şi îngrăşătoare putere spre creştere" 403 . 

Despre aceste semnificaţii ale luminii solare, am mai avut 
însă prilejul să discutăm. Reluările, sublinierile şi specificaţiile 
oratorului sunt însă bine venite, pentru noi, dându-ne posibili¬ 
tatea să urmărim coeziunea internă a cugetării şi a operei sale. 
Noutatea imagistică însă, deşi întregeşte un sens cunoscut, este 
plină de ingenuitate şi are o sensibilitate şi un pitoresc propriu, 
irepetabil. 

/V 

In ceea ce o priveşte pe „regina nopţii" - după expresia lui 
Eminescu -, luna, Antim îi conferă o demnitate imperială 
asemănătoare cu a soarelui (care stăpâneşte pământul), aceea ca 
„să stăpânească marea" 404 , adică marea vieţii tulburate şi valurile 
popoarelor care trebuiau să-şi potolească furtuna patimilor şi să 
fie prinse în mreaja cuvântului mântuitor. 

/V 

In acelaşi timp, luna are şi acea impasibilitate a frumuseţii 
şi purităţii, autorul îmbrăcând-o, cu eleganţă poetică, în veşmân- 

403 Antim Ivireanul, Opere, ed. cit., p. 58. 

404 Idem, p. 62. Ajunşi în acest punct cu cercetarea noastră, ne 
întrebăm dacă ar fi oare prea îndrăzneţ să avansăm ideea că Eminescu ar 
fi putut citi, din întâmplare, la Mănăstirea Agapia sau Neamţ sau în altă 
parte, vreo copie rătăcită (chiar şi incompletă) a didahiilor lui Antim, din 
care să se fi inspirat când a scris „Lună tu, stăpâna mării, pe a lumii boltă 
luneci/ Şi gândirilor dând viaţă, suferinţele întuneci. [...]/ Peste câte mii de 
valuri stăpânirea ta străbate,/ Când pluteşti pe mişcătoarea mărilor 
singurătate!" (Scrisoarea I ). Eminescu a fost un admirator al literaturii 
vechi, din care nu s-a sfiit să împrumute cuvinte sau sintagme arhaice, care 
să confere limbii sale parfumul originarităţii, şi chiar idei îmbrăcate în 
veşmântul vizionar al cugetării religioase. 

tul diafan al inocenţei, al nevinovăţiei ce pluteşte pe deasupra 

/V 

patimilor omeneşti necugetate: „Intre celelalte idiomata, adecă 
alsăuiri ce are luna, are şi aceasta: când iaste plină să scoală 
asupra-i câinii, ca nişte vrăjmaş[i], cu luptă şi nu încetează a o 
lătra, neputând suferi lumina ei; şi cu aceştia toate, ia fiind curată 
si nevinovată, luminează si călătoreşte călătoriia ei, făr' de zătic- 
neală" 405 . După cum soarele luminează şi încălzeşte pământul, 
luna luminează în întunericul nopţii păcatului şi este stăpână 406 
peste marea vieţii, trecând cu serenitate peste „cumplitele valu¬ 
rile mării" 407 . Marea nu este niciodată calmă în opera lui Antim, 
ci întotdeauna personifică zbuciumul vieţii şi al lumii în care a 


405 Ibidem. 

406 De fapt, termenul „stăpâneşte" arată tot un sens creaţionist. In 
Creştinism, credinţa este că Dumnezeu a creat în prima zi lumina şi a 
despărţit-o de întuneric (conform Scripturii). Ziua şi noaptea au fost deci 
create înainte de a fi aduşi la existenţă soarele, luna şi ceilalţi aştrii - lucru 
ce s-a întâmplat abia în a patra zi a creaţiei -, care au fost făcuţi ca nişte 
vase spre a purta această lumină, ca nişte lămpi, pentru luminarea 
pământului. Soarele, luna şi stelele nu sunt sursa primară a luminii, ci 
Dumnezeu, Cel ce a creat universul după chipul Său, fiind Lumina lumii 
(In. 1, 9), şi a aşezat „soarele spre stăpânirea zilei, luna şi stelele spre 
stăpânirea nopţii" (Ps. 135, 8-9). 

Faptul că soarele stăpâneşte pământul şi luna stăpâneşte asupra 
mării este o metaforă a lui Antim, cu o conotaţie derivată de la sensul 
iniţial şi care pleacă, probabil, de la ideea că soarele are, în natură, un rol 
covârşitor în a face pământul să rodească, iar luna îşi etalează splendoarea 
în oglinda nesfârşită a mării sau, în timp ce pământul este cufundat în 
somn, ea are o importanţă aparte în a lumina calea celor care navighează 
pe mare, ajutându-i să se orienteze. 

407 Antim Ivireanul, Opere, ed. cit., p. 62. 

pătruns morbul păcatului şi al haosului. Lumina lunii intră în 
antagonism cu întunericul şi cu dezordinea, ea reprezentând o 
lume în care domneşte pacea şi armonia. 

Cerul înstelat, soarele si luna sunt icoane ale unei frumuseţi 

7 5 9 

inefabile, ale unui tărâm aflat foarte departe, infinit de înde¬ 
părtat, de patimile celor pământeşti, o lume infailibilă în faţa 
atacurilor nebuneşti, dar şi naive, ale celor ce „nu încetează a o 
lătra, neputând suferi lumina ei". 

Ca o completare a ceea ce spuneam mai devreme, că cerul 
înstelat are ca prototip Biserica 408 , a cărei lumină e, în primul 
rând. Dumnezeu, dar în care luminează şi îngerii şi Sfinţii care s- 
au făcut pe ei înşişi transparenţi pentru această lumină dum¬ 
nezeiască - deoarece „pre înger şi pre om i-au făcut Dumnezeu 
după chipul Său, precum zice la capul cel dintâi al Facerii.. ." 409 - 
observăm că în această predică Antim îşi întemeiază întreg 
discursul pe ideea paralelismului între cei mai mari dintre Apos¬ 
toli, Petru şi Pavel, şi cei „doi luminători mari". 

Astfel că „Petru au stătut în Beserică, ca alt luminător mare, 
pentru căci s-au arătat ca soarele luminând peste Beserică Celui 
înalt. Iar Pavel au fost stătut luminătoriu mai mic, însă asă- 
mânător soarelui, cu lumina, cu strălucirea, cu bunătăţile, cu 
vredniciia şi cu slava 41 °. Şi tot despre Sfântul Petru scrie că „s-au 
arătat ca alt soare, luminând în casa Celui înalt" 411 , iar către 

408 Vezi şi Ps. 77, 75: „Şi a zidit locaşul Său cel sfânt, ca înălţimea 
cerului; pe pământ l-a întemeiat pe el în veac". 

409 Antim Ivireanul, Opere, ed. cit., p. 119. 

410 Idem, p. 62. 

411 Idem, p. 52. 

amândoi Apostolii îşi îndreaptă rugăciunea, implorând: „cău- 
taţ[i] din ceriu, ca nişte luminători mari tăriei cei de sus, spre noi 
carii şădem întru întunerecul şi umbra morţii. Mângâiaţi-ne pre 
noi, ticăloşii, cei ce şedem în valea plângerii.. ." 412 . 

Această „vale a plângerii" 413 reprezintă pământul unde a 
fost exilat Adam, dar poate fi interpretată şi ca un relief spiritual, 
aflat undeva departe de cer, unde rămân cei ce nu se înalţă „la 
mari şi la înalte gânduri" 414 şi nici nu îşi fac mintea lor „muntele 
Thavorului" 415 , pentru ca să vadă „lumina [cea] adevărată" 416 . 

E adevărat că uneori poate părea că în textele lui Antim 
există un contrast puternic între cer şi pământ, dar în esenţă nu 
este aşa, pentru că acest pământ nu este damnat, nu este exclus 
de la transfigurare împreună cu omul. Tocmai pentru că 
universul material nu este ceva negativ sau alterat cu totul prin 
păcatul omenesc, putem face referire la ipostaza lui de creaţie a 
lui Dumnezeu, care este şi ea (creaţia materială) tot un templu al 
harului, după asemănarea lumii spirituale şi împreună cu ea. 

Pogorându-Se pe pământ. Dumnezeu întrupat a venit aici 
nu ca într-o lume străină 417 , ci în lumea creată de El ca o lumină 


412 Idem, p. 63. 

413 Cf Ps. 83, 7. 

414 Antim Ivireanul, Opere, ed. cit., p. 65. 

415 Idem, p. 82. 

416 Ibidem. 

417 „Cuvântul era Lumina cea adevărată care luminează pe tot omul, 
care vine în lume. în lume era şi lumea prin El s-a făcut, dar lumea nu L-a 

/V 

cunoscut. Intru ale Sale a venit, dar ai Săi nu L-au primit" (In. 1, 9-11). Zice 

/V 

şi Antim că „Intru ale Sale au venit Domnul, nu prin umbră, ci chiar şi 

şi al cărei Mire este El, Cuvântul: ,,Făcându-ş[i] noaptea calea sa 
jumătate [i]eşit-au aici, în lumina aceasta a noastră (subl. n.), ca un 
Mire din cămara Sa. [...] ...şi preacuratul sângele Fecioarei, cu 
puteria Sfântului Duh, făr' de nicio sămânţă de bărbat, zemislin- 
du-Se, s-au făcut trupul Domnului Hristos, Carele [ijeşind la 
lumină" 418 , „ca Cela ce iaste Lumina cea adevărată, minunat au 
veselit tot neamul omenesc" 419 . 

Şi astfel am plecat de la metaforele antimiene în care era 
vorba despre lumina materială, despre aştrii cereşti, pentru a 
ajunge la sensurile spirituale ale luminii. A fost nevoie de acest 
pelerinaj la înţelesurile mai simple sau mai complexe ale metafo¬ 
relor fotianice, pentru a înţelege de unde izvorăşte frumuseţea 
lor: din adâncul teologiei mistice a lui Antim 420 . „Cuvântul, cu 


înfăţişat să aduce, ca pre un jărtăvnic pre pământ...", cf. Antim Ivireanul, 
Opere, ed. cit., p. 30. 

418 Adică, arătându-Se oamenilor. 

419 Antim Ivireanul, Opere, ed. cit., p. 197. 

420 Voi exemplifica această afirmaţie şi printr-un mic text din Sfântul 
Ioan Gură de Aur: „Binecuvântat este Dumnezeu. Iată, şi pe pământ 
strălucesc stele, mai strălucitoare decât cele din cer. Pe pământ sunt stele 
din pricina Celui ce S-a arătat din cer pe pământ. Nu numai că pe pământ 
sunt stele, ci sunt chiar în timpul zilei. Aceasta este cea de-a doua minune. 
Iar stelele din zi sunt mai strălucitoare decât cele din noapte. Căci acelea, 
când luminează soarele, se ascund; acestea însă, strălucind Soarele 
dreptăţii, mai mult luminează. Ai văzut vreodată stele strălucind deodată 
cu soarele? Acelea dispar când va fi sfârşitul lumii acesteia; acestea vor 
lumina mai mult. Despre acelea zice Evanghelia că «stelele cerului vor 
cădea precum cad frunzele viei» (Mt. 24, 29; Is. 34, 4); despre acestea: 
«Drepţii vor străluci precum soarele în împărăţia lui Dumnezeu» (Mt. 13, 

forţa-i de iradiere, este harul său şi «mreaja» de creator" 421 . 
Ierarhul nostru propovăduieşte, la fiecare predică, deschis sau 
indirect, că, deşi Dumnezeu S-a arătat pe pământ „îmbrăcat cu 
blândeţe si cu smerenie" 422 . El este Cel ce „întru strălucire si în 
mare podoabă Te-ai îmbrăcat. Cel ce Te îmbraci cu lumina ca şi 
cu o haină" (Ps. 103,2), El este Dumnezeul slavei şi al luminii. Iar 
omul trebuie să îl recunoască astfel, pentru a se face părtaş de „o 
frumosete si de o dulceaţă strălucitoare ca aceasta" 423 , a slavei 
Sale, devenind şi el „beat de dragostea ace[le]i frumoseţi" 424 . 
Parafrazând acelaşi Ps. 103, 2, Eminescu va spune că Prorocul 

/V 

„cânta pe împăratul în hlamidă de lumină" (Memento mori). 

Cu alte cuvinte, prin explorarea măreţiei acestui univers. 
Mitropolitul Antim atrage atenţia asupra măreţiei înfricoşătoare 


43).", cf. Sf. Ioan Gură de Aur, Cateheze baptismale, trad. de Pr. Marcel 
Hancheş, Ed. „Oastea Domnului", Sibiu, 2003, p. 58. 

Şi, venind spre zilele noastre, foarte asemănător se exprimă şi 
Sfântul Iustin Popovici, când afirmă că, privind din împărăţia lui 
Dumnezeu, din cer, nu se văd pe pământ „nici munţii, nici mările, nici 
oraşele, nici zgârie-norii, ci omul. Pentru că sufletul omului creat după 
chipul lui Dumnezeu este ca un soare pe pământ. Şi fiecare dintre sorii 
aceştia este vizibil din cer. O, minune a iubirii lui Dumnezeu! Acest 
minuscul pământ, un astru dintre cele mai mici, să cuprindă milioane de 
sori! Sub veşmântul de trup pământesc al omului străluceşte soarele! 
Omul? Un mic dumnezeu în noroi", cf. Sfântul Iustin Popovici, Omul şi 
Dumnezeu-Omul. Abisurile şi culmile filosof iei, Ed. Deisis, Sibiu, 1997, p. 110. 

421 Florin Faifer, loc. cit., p. 234. 

422 Antim Ivireanul, Opere, ed. cit., p. 107. 

423 Idem, p. 14. 

424 Ibidem. 



235 


a Creatorului său, pe temeiuri biblice şi patristice evidente. 
Autorul vrea să-şi determine auditoriul a se îndrăgosti nu numai 
de frumuseţea lumii, nu numai de împărăţia creaţiei, ci şi de 
împărăţia veşnică, al cărui chip, deşi palid, este şi universul 
empiric. Materia străbătută de fiorul spiritualităţii - lucru pe care 
îl vedeam reliefat si în Cazaniile lui Varlaam si Coresi -, este 
tocmai ceea ce face ca această lume să fie desăvârşită, atât pe cât 
poate să existe perfecţiune în materialitatea care nu este nici 
infinită, nici imuabilă, ci este supusă dezintegrării şi transfor¬ 
mării permanente. 

De aici derivă si frumuseţea metaforelor antimiene si sensul 

9 9 9 

lor adânc, contemplativ, din reflecţia lumii cereşti în cea mate¬ 
rială. Este clar acum, cred, că şi atunci când ne face să ne ridicăm 
ochii spre cerul de deasupra capetelor noastre, spre stelele care 
se văd. Sfântul Antim ne îndreaptă privirea însă spre cele care nu 
se văd cu ochiul liber, spre strălucirea unei frumuseţi necorupte, 
pure, eterne. Nenumărate pagini încărcate de vizionarism, 
întâlnite în Didahiile lui Antim, întăresc impresia de ansamblu 
oferită de lectura Cazaniilor mai vechi, a unei sobrietăţi conectate 
la tensiunea mistică a începutului şi sfârşitului lumii. Strălucirea 
cerului şi a aştrilor cereşti are o forţă primordială ce proiectează 
lumina spre a străbate istoria şi a ne fixa ochii conştiinţei în 
veşnicie, acolo unde cascada timpului încetează să se mai reverse 
şi unde „catapeteasma lumii în adânc s-au înnegrit/ Ca şi frun¬ 
zele de toamnă toate stelele-au pierit" 425 . 

425 Sunt versurile binecunoscute din Scrisoarea I, de Mihail Eminescu, 
şi care parafrazează versetele scripturistice de la Isaia 34, 4, Matei, 24, 29 
şi Apoc. 6,12-13. 

De cele mai multe ori, direct sau indirect, în predici, 
cosmologia vizează eshatologia, pentru că am fost creaţi de Cel 
veşnic şi mergem în veşnicie. Atunci, la sfârşitul lumii, aştrii 
cereşti îsi vor fi făcut datoria, aceea de a fi semne si luminători ai 
lumii şi, după cum poetic scria Miron Costin, „Ceriul faptu de 
Dumnezeu cu putere mare,/ Minunată zidire, şi el sfârşit are./ Şi 

/V 

voi, lumini de aur, soareli şi luna,/ Intuneca-veţi lumini, veţi da 
gios cununa./ Voi stele iscusite, ceriului podoba,/ Vă aşteaptă 
groaznică trâmbiţa şi doba./ în foc te vei schimosi, peminte cu 
apa [...]" 426 . 

în Paremiile preste an, traducând din latină prorocia Sibilei 
Eritreia privind Judecata finală, după o versiune a lui Eusebiu de 
Cezareea, Dosoftei scria, de asemenea: „Fugi-va soarelui raza şi 
a stelelor şireaguri,/ A tot ceri lucă s-a rumpe, şi acea de aur 
lună" 427 . In locul aştrilor, „vor străluci Sfinţii ca soarele" 428 si cu 
atât mai mult, „cu cât mai vârtos va străluci Soarele acesta al 
dreptăţii" 429 . 

Antim Ivireanul pare a ne atrage atenţia şi asupra unui alt 
aspect: această lume materială este o lumină, este inundată de 
lumină, dinăuntrul şi din afara sa; cu atât mai mult lumea 
spirituală, este lumină, dacă ea este cu mult mai aproape de 

__ /V 

Dumnezeu, Cel ce este El Insusi toată Lumina lumii. 

Prin predicile sale, el aduce în faţa ochilor noştri şi lumea 
nevăzută, care devine parcă mai reală vederii noastre spirituale 

426 Miron Costin, op. cit., voi. II, p. 116. 

427 Cf. Dosoftei, Opere, op. cit., p. 373 şi 480-481. 

428 Antim Ivireanul, Opere, ed. cit., p. 10. 

429 Ibidem. 

(„ochilor de gând", cum ar spune el), decât cea imanentă, 
concretă. Predicatorul şi poetul Antim nu uită nici să scoată în 
evidenţă faptul că Dumnezeu a creat acest univers extraordinar, 
dar El „cu adevărat, cu a Lui preaputernicie, [...] şi mai multe 
lumi decât aceasta ce lăcuim poate să zidească în mărime şi în 
meşterşug mai minunate", după cum scrie, în primul pasaj pe 
care l-am numit cosmogonic şi de la care am pornit întreagă 
această discuţie. 

9 

Universul are amprenta unicităţii, dar nu şi a neputinţei 
dumnezeieşti de a crea altceva si mai minunat. Lumea aceasta nu 

9 9 

reprezintă decât o picătură din puterea creatoare a lui Dum¬ 
nezeu: „Si căutati, fraţilor, de vedeţi cum zice si Sfântul Ioan 
Zlatoust pentru această lume deşartă şi de nimic, că zice aşa: «Că 
toată lumea aceasta stă înaintea lui Dumnezeu, cum stă o 
picătură de ploa[i]e în straşina unii case»" 430 . 

Sau: „...cât de mare este mărimea lumii înaintea ochilor lui 
Dumnezeu frumos arată Augustin când spune: «Mai mică este 
întreaga lume în ochii lui Dumnezeu decât un strop de apă faţă 
de întreaga mare»" 431 . 

Căci pe de altă parte, vedem că universul, oricât de luminos 
(iradiind de lumină) ar fi - şi oricâte universuri ar putea fi -, este 
cu mult mai puţin frumos, incomparabil, decât însăşi Lumina 
care l-a creat, încât, „deşi putem cunoaşte pe Dumnezeu prin 
analogie cu lucrurile create, această cunoaştere este incompletă 
întrucât Dumnezeu este mai presus de orice asemănare. El 

430 învăţăturile lui Neagoe Basarab către fiul său, Theodosie, op. cit., p. 

233. 

431 Dimitrie Cantemir, Divanul..., op. cit., p. 317. 



238 


(Antim - n.n.) arată că nu există nimic în lumea aceasta care să 
se poată asemăna cu Dumnezeu. 

De aceea, în viziunea Mitropolitului, cunoaşterea lui Dum¬ 
nezeu prin iubire este superioară oricărui alt mod de cu¬ 
noaştere" 432 . Căci este un răspuns la „dragostea cea fierbinte a lui 
Dumnezeu ce are cătră neamul omenesc, că pentru fierbinţeala 
dragostei aceştiia Ş-au schimbat faţa înaintea ucenicilor 433 şi 
străluceşte întru Dânsul lumina aceia a măririi [...], întru care 
lumină toată făptura omenească, cea dinn afară, atâta s-au 
schimbat, cât obrazul Lui străluciia ca soarele si vesmintele Lui 
era[u] albe ca zăpada. Iar asămânarea aceasta o obrazului cu 
soarele şi a veşmintelor cu zăpada, nu doară pentru aceia să 
asămânează cum că nu ar fi strălucit obrazul Lui decât soarele, 
sau veşmintele Lui nu ar fi fost mai albe decât zăpada, ci pentru 
că aici, în lume, nu avem noi alt nimic mai strălucitor şi mai 
luminat decât soarele sau mai alb decât zăpada. [...] 

Si nu numai lumina aceasta străluciia în obrazul lui Hristos, 
ce şi o frumuseţe oarecare şi podoabă nespusă să arăta întru 
Dânsul, atâta cât de s-ar aduna într-un loc toată frumosetia si 
toată podoaba şi cea pământească şi cea cerească, nici într-un 
chip n-ar putea ca să veselească ochii şi inimile celor ce ar privi 
spre dânsa, precum au veselit lumina aceia ochii ucenicilor lui 
Hristos. Şi această bucurie, preste fire a ucenicilor lui Hristos, nu 
din strălucirea luminii, ci mai mult din luminata frumosete a 
Mântuitoriului să făcea..." 434 . 

432 Pr. Drd. Ion Popescu, art. cit., p. 111. 

433 Antim Ivireanul, Opere, ed. cit., p. 9. 

434 Idem, p. 10. 

Aceste mici fragmente vorbesc de la sine despre concepţia 
lui Antim despre lume şi creaţie. El simte nevoia să descrie pe 
larg, să expună cu toată elocinţa de care e în stare adevărul în 
care credea cu putere. Acest ultim citat este o parafrază detaliată 
a unui singur verset, dar Antim nu îşi poate reţine căldura inimii 
şi nici dorinţa de a-i face pe oameni părtaşi la bucuria şi înţe¬ 
legerea sa mistică. Din preaplinul experienţei sale spirituale, 
Antim exprimă atât cât îi permite „limba pământească" 435 . 

Pentru el este valabil adevărul că „poezia este o formă 
necesară a expunerii lui Dumnezeu. Nu-L poţi expune pe 
Dumnezeu în cuvinte prea simple. Foloseşti lucruri mai adânci, 
metafore, imagini" 436 . 

Motivul este că „autoreferinţa Divinităţii nu poate fi ana¬ 
lizată de către inteligenţa umană" 437 şi „noi nu îl putem re¬ 
prezenta pe Dumnezeu altfel decât printr-un proces de mediere, 
o semioză, unde prezenţa metaforei este esenţială. Astfel, 
metaforele Divinităţii nu sunt o reprezentare a posteriori a lui 
Dumnezeu, ci singura modalitate de emergenţă a Dumne- 
zeirii" 438 . Aceste metafore nu sunt rodul fanteziei, ci descrieri cât 
mai apropriate ale unor realităţi spirituale. 


435 Idem, p. 56. 

436 Pr. Dumitru Stăniloae, în Riscul de a fi ortodox, interviuri realizate 
de Costion Nicolescu, Ed. Sofia, Bucureşti, 2002, p. 54. 

437 Solomon Marcus, Metafora, paradigmă comună ştiinţei şi religiei, în 
Ştiinţă şi religie, antagonism sau complementaritate?, Ed. XXI: Eonul dogma¬ 
tic, Bucureşti, 2002, p. 240. 

438 Idem, p. 244. 

Pentru Antim Ivireanul, Dumnezeu este lumină şi El „în 
ceriu sade în scaunul slavei Sale si în cară de Heruvimi" 439 , însotit 

9 9 ' 9 

fiind, de miliarde de lumini: Sfinţi şi îngeri, „întunerece şi 

/V 

mulţime de îngeri" 440 , care „strălucesc cu nemurirea" 441 , şi care- 
si au lumina fiinţei si a harului tot de la El. Astfel încât, chiar dacă 
soarele răsare şi apune, noi suntem înconjuraţi, priviţi şi luminaţi 
permanent de lumina harului Său, care nu apune niciodată. 

Mesajul lui Antim este că depinde de noi dacă vrem să 
devenim ferestre prin care El să pătrundă ca un soare în sufletele 
noastre sau vrem să ne opacizăm prin păcat. Un lucru e sigur: 
noi toţi stăm în mijlocul unei iradieri de lumină şi nimeni nu 
poate să se ascundă 442 . 

Omul care se depărtează de Dumnezeu nu face decât să 
intre în eclipsă spirituală. Pentru acea parte dintre îngeri şi dintre 
oameni, care, conform voinţei libere cu care au fost înzestraţi, 
aleg să nu graviteze în jurul Soarelui dreptăţii şi să nu se alăture 
în muzica sferelor îngereşti, care cântă în coruri ierarhice slavă 
lui Dumnezeu, pentru aceştia existenţa nu se curmă, dar ea, prin 
propria lor opţiune, este privată de lumina şi frumuseţea vieţii 
dumnezeieşti, separându-se de simfonia cosmică, şi devine întu¬ 
neric, devine, lucru înfricoşător pentru conştiinţa creştină, iad. 

Unui exeget al operei antimiene, anumite pagini îi aduceau 
aminte de Dante şi considera că Antim „s-ar fi desfătat, desigur, 

439 Antim Ivireanul, Opere, ed. cit., p. 32. 

440 Idem, p. 4. 

441 Idem, p. 174. 

442 Insăsi stiinta modernă afirmă că lumea este în esenţa ei lumină, 

9 9 9 9 ' 

materia având la bază, la nivel subatomic, particule de fotoni. 

citind terţinele Infernului 443 dantesc, însă acesta pierde din vedere 
faptul că „singurul teolog important pentru Dante: Dante 
însuşi" 444 şi că „Dante, ca poet, nu-şi punea problema mântuirii 
Beatricei" 445 , pe când Antim îşi punea numai problema mântuirii 
semenilor săi. 

„Grupate pe teme mari, peisajele agreate de Antim 
Ivireanul şi în descrierea cărora el se lasă răpit cu întreg sufletul, 
sunt cele ale cosmosului, ale mării (sub toate aspectele ei) şi ale 
iernii (cumplită). în toate regăsim o mişcare de flux-reflux (în 
care se oglindeşte, în ultimă instanţă, însăşi bătaia inimii acestui 
mare trăitor), care le dă o ritmicitate pulsatorie, prin mijlocul 
căreia li se conferă, parcă, viaţă, mişcare în jurul căreia par a se 
înscrie în orbite planetare Cantemir, Conta, Blaga şi care mişcare 
va apărea a fi specifică stilului trăirii româneşti (dar şi Ortodoxiei 
noastre, în care valuri mereu noi au reintrodus isihasmul ritmat 
de o mişcare similară a repiraţiei). (...) Măreţ în descrieri, dar nu 
grandilocvent, el deschide calea unui Mihai Eminescu, căruia îi 
sugerează, credem a nu ne fi înşelat, mai multe idei impor¬ 
tante" 446 . 

într-adevăr este minunată ideea că ritmul unduitor, deal- 
vale, al peisajului şi al vieţii în spaţiul mioritic, aşa cum îl sesiza 
Blaga, la care se adaugă motricitatea fux-reflux a mării care ne 

443 Florin Faifer, loc. cit., p. 234. 

444 Harold Bloom, Canonul occidental. Cărţile şi şcoala epocilor, cu 
traducere de Diana Stanciu, postfaţă de Mihaela Anghelescu Irimia, Ed. 
Univers, Bucureşti, 1998, p. 67. 

445 Idem, p. 79. 

446 Mihai Rădulescu, op. cit., p. 40-41. 

străjuieşte plaiurile, se contopeşte cu ritmul pulsatil al rugăciunii 
lui Iisus, pe care o propovăduieşte Antim. Nevoitorii din toate 
veacurile si trăitorii isihasti au aflat în Ţările Române un spaţiu 

9 9 9 r 9 

foarte prielnic pentru desăvârşirea lor, agreabil şi prin imprima¬ 
rea unui ritm interior de către însuşi peisajul local. După Antim 
Ivireanul, un al doilea mare teolog şi cărturar isihast naturalizat, 
îndrăgostit de limba română şi de ţara noastră, va fi Sfântul 
Paisie Velicikovski, care va genera impulsul renaşterii isihaste la 
noi si în tot Răsăritul ortodox. 

9 

Punem punct acestui periplu în simbolistica vastă a luminii, 
la Antim (neepuizată însă), şi în interpretarea tainei creaţiei 447 , 
prin a arăta că el înţelege sensul omului ca fiind îndumnezeirea, 
adică îmbrăcarea în această lumină a lui Dumnezeu, în lumina 
harului, în lumina dumnezeiască. 

Oamenii sunt creaţi pentru a năzui spre lumină, pentru a 
deveni ei înşişi nişte lumini, după chipul Său. Dar şi noi trebuie 
să conlucrăm cu Dumnezeu şi „trebue să facem mintea noastră 
muntele Thavorului, ca să vie lumina adevărată să o vedem cu 


447 „Un întuneric de nestrăbătut acoperă întreaga creaţie şi gândul 
omenesc nu poate în niciun chip să pătrundă în sensul ei fundamental, 
nici să înţeleagă de ce există lumea în acest fel şi în această formă. Numai 
luminată cu lumina Dumnezeului-Om Hristos, lumea ne deschide floarea 
fiinţei ei si, în ea, si sensul adevărat si valoarea ei. De aceea Mântuitorul a 

9 9 ' ' 9 9 

A /\ 

zis despre Sine însuşi: «Eu sunt Lumina lumii» (In. 8,12; 9,5). In 
Dumnezeul-Om Hristos şi în lumina Lui omul a deschis pentru prima 
dată ochii, a văzut lumina şi a înţeles adevăratul sens al lumii", cf. Sfântul 
Iustin Popovici, op. cit, p. 124. 

ochii cei de gând ai sufletului..." 448 . Entuziasmul cu care Antim 
propovăduieşte vederea luminii dumnezeieşti şi iubirea sa pen¬ 
tru lumină, atât ca energie necreată a Duhului, cât şi ca energie 
creată, ca univers (cosmos, lume), dovedeşte, credem, fără echi¬ 
voc, faptul că era un isihast. Dar despre aceasta vom vorbi cu altă 
ocazie. 


448 Antim Ivireanul, Opere, ed. cit., p. 82-83. Sfântul Neagoe Basarab 
vorbea şi el despre vederea luminii dumnezeieşti, scriind fiului său, 
urmaşilor săi la tron si boierilor, deci adresându-se nu unui mediu 
monahal, ca şi Antim, de altfel: „Fie-ţi drag a te ruga de-a pururea, şi ţi să 
va lumina inima şi va vedea pre Dumnezeu", afirmând şi că „iaste 

/V 

trezvirea putere[a] bunătăţilor", cf. învăţăturile lui Neagoe Basarab către fiul 
său, Theodosie, op. cit., p. 223-224. 

Transfigurarea întru cuvânt: 
cuvântul-lumină si lumina cuvântului 

9 


/V 

Intr-un subcapitol anterior, în pasaje relativ scurte din ope¬ 
ra antimiană, am întâlnit o aglomerare semantică (literară, filoso¬ 
fică şi teologică) pe care nu am reuşit să o epuizăm în puţine 
cuvinte. Omiliile lui Antim se pretează la un comentariu mult 
mai atent şi mai detaliat decât s-ar putea aprecia la prima vedere. 

Un simplu fragment sau o simplă metaforă pot determina 
pagini întregi de comentarii şi interpretări. Am întâlnit idei 
teologico-filosofice şi morale nebănuite, încifrate în metafore, pe 
lângă care se poate trece fără ca măcar să se gândească cineva ce 
se ascunde în adâncul lor de sens. în cele ce urmează vom încerca 
să cunoaştem concepţia autorului despre actul de a scrie, aşa cum 
reiese ea din concepţia despre lume, pe care am expus-o mai sus. 

Considerăm că metafora (figurile de stil, în general) anti¬ 
miană, metafora aceasta duhovnicească sau ceea ce ni se pare 
nouă a fi metaforă, în sens spiritual-mistic este de multe ori o 
icoană a unor realităţi mai presus de cuvânt. în plan lingvistic, 
desigur că ea este o figură de stil, în plan spiritual, însă, este o 
iconizare supra-conceptuală, este o transfigurare a cuvântului 
pentru a-1 îmbrăca în lumina adevărului. 

în faţa realităţilor spirituale, cuvântul este o tăcere plină de 
înţeles. Adâncul lui este o astfel de tăcere, asa cum este si adâncul 
icoanei. Este o tăcere plină de inefabil care pictează în oameni, 
neştiut, imperceptibil, conturează în ei chipul lui Dumnezeu, îl 

imprimă în adâncul nevăzut al sufletelor. în măsura în care 
întipăreşte în om realitatea şi adevărul său, putem vorbi de 
concreteţea inefabilului, de forţa plasticizantă a metaforei, atât 
de caracteristică lui Antim. 

Cuvântul nu are materialitate pentru că materia lui este 
chipul interior al spiritului, forma spiritualităţii umane, pe care 
el o profilează (formând profilul nostru interior), ca logos 
asimilabil în logosul uman. La fel icoana nu are a treia dimen¬ 
siune, pentru că a treia dimensiune sunt cei care se formează 
după chipul icoanei, spre asemănarea cu Dumnezeu. De altfel, 
Antim iconizează părţi importante din predică: adică se bazează 
nu numai pe forţa ei ideatică, dar şi pe capacitatea imaginii de a 
avea un mai mare impact asupra publicului decât ideea (mintea 
oboseşte mai repede gândind abstract, dar ochiul interior al 
minţii ajută în acest sens). 

Antim însuşi, în prefaţa la Chipurile Vechiului şi Noului 
Testament, operă în care a zugrăvit şi peste cinci sute de portrete 
în medalion, îşi exprimă părerea că desenul sau pictura ajută la 
întipărirea unui lucru pe retina memoriei şi a conştiinţei, „căci 
acele ce înţelegem prin auz şi prin cetaniia a multor zile cu 
vederia chipurilor celor însemnate şi cu cetaniia povestirei lor 
pre scurt mai mult ne încredinţăm şi mai pre lesne întru po- 

/V 

menire le putem păzi" 449 . înţelegem de aici că vizualizarea era o 
calitate pe care Mitropolitul punea mare preţ. 

Absolut sublime si inimitabile au rămas nenumărate icoane 

9 

pictate în cuvinte de Antim, din care am oferit mai multe exem- 


449 Antim Ivireanul, Opere, ed. cit., p. 243. 

ple. Operei încărcate de lirism a lui Antim i s-ar potrivi acea 
clasică definiţie a lui Horaţiu: „Ut pictura poesis". Antim face, 
prin tablourile sale, o interpretare unică a Genezei, ce nu există 
în acest fel - si nici atât de extinsă - la Coresi ori Varlaam, sau la 
oratorii eclesiastici ardeleni. A se face pe sine cineva după chipul 
lui Dumnezeu, înseamnă a se autoportretiza ontologic, a modela 
în lutul inefabil al fiinţei sale, înseamnă, mai bine-zis, a deveni 
creator, co-creator cu Dumnezeu. 

Omul se face pe sine însuşi operă de artă: se subţiază 
interior, se inefabilizează, se spiritualizează, face din sine însuşi 
un poem, cel mai frumos poem al său cu putinţă. Salvador Dali 
declara undeva că toate tablourile sale nu sunt decât un auto¬ 
portret. Prin artă, fiinţa umană se caută pe sine, urmăreşte 
portretizarea frumuseţii sale, pentru că aceasta este un auto¬ 
portret al lui Dumnezeu, pe care El şi-l face în fiecare om. Omul 
este o fiinţă atât de importantă pentru că este după chipul Său şi 
pentru că este aşezat în centrul lumii, ca un microcosmos, „şi 
toate pentru el s-au făcut şi i s-au dat aciastă simţitoare lume cu 
toată frumuseţea ei, ca o grădină cu multe feliuri de flori, ca să- 
şi aleagă cele de folos, să să împodobească trupeşte. Şi i s-au dat 
şi lumea cea de sus den suflarea dumnezăiască, den care, cât va 
vrea, să-şi înfrumuseţeze icoana cea sufletească şi cât va putea să 
o asemene cu chipul icoanei Ziditoriului său" 450 . 

Sfântul Ioan Damaschin spunea, într-o omilie, că Dum¬ 
nezeu pictează, cu pensula luminii dumnezeieşti, chipul Său în 
noi, iar aportul pe care şi-l aduce omul la această creaţie a sa 


450 Idem, p. 398. 

însăşi este de a se goli de gânduri pământeşti trecătoare, 
superflue, de a se goli pe sine după modelul chenozei lui Hristos, 
de a se înfăţişa lui Dumnezeu ca nimic: „întorcându-ne întru 
nimic [prin pocăinţă şi smerenie] - noi devenim materialul din 

/V 

care Ii este propriu Dumnezeului nostru a făuri" 451 . Pocăinţa 
înseamnă efortul omului de a se face pe sine o pânză albă, în care 
îi este propriu lui Dumnezeu să Se imprime. 

Efortul său de asemănare cu Dumnezeu îl apropie pe om de 
adevărata frumuseţe şi îi descoperă adevărata frumuseţe univer¬ 
sală, deoarece „sunt 4 stihii, dintru carele s-au făcut omul şi toată 
lumea" 452 şi acestea, în afara faptului că sunt elementele alcătui¬ 
toare ale lumii materiale, au un rol bine determinat: „stihiile ca 
nişte întâe pricini îndeamnă pre toate chipurile neamurilor, de-şi 
dau roada sa la vremea lor. Iar mai vârtos de toate, fericita si mai 
aleasa si cuvântătoarea zidire, omul, sileste de aduce nu numai 
un feliu de roadă, ce foarte multe câte trupeşti, iar mai multe 
sufleteşti, de vreme ce si el de doao s-au zidit, adecă den suflet si 
den trup" 453 . 

Rodind, omul devine creator, născător al propriei sale 
frumuseţi, coziditor al său şi al lumii, prin imprimarea în sine a 

/V 

chipului frumuseţii Sale. In sens spiritual, toţi oamenii au o 
virtute maternală şi toţi ar trebui să treacă printr-o maieutică 
duhovnicească, prin chinurile naşterii, a lui Dumnezeu în inima 

451 Arhimandritul Sofronie, Vom vedea -pe Dumnezeu precum este, cu 
traducere din limba rusă de Ieromonah Rafail Noica, Ed. Sofia, Bucureşti, 
2005, p. 179. 

452 Antim Ivireanul, Opere, ed. cit., p. 68. 

453 Idem, p. 398. 

lor si a lor înşişi pentru veşnicie. Această naştere în Duh este 

9 9 9 JT 9 9 

adevărata forţă creatoare a omului. Taina aceasta a naşterii si a 

9 9 9 

creaţiei este foarte mare, şi Antim o atinge numai, o sugerează, 
lăsând-o mai departe sub vălul impresionist al strălucirii neclare 
pentru mintea celor nedesăvârşiţi. 

Pentru motivele expuse mai sus, arta 454 , în viziunea lui 
Antim, nu reprezintă ceva care să ne fie cu totul exterior, o 
alteritate extremă, ci este o prelungire atât în materia inertă, cât 
şi în suflete, a lumii spirituale, a harului. Ea nu îmbie cu 
experienţe noi, cu aventuri cognitive sau cu încântări exterioriste 
ale simţurilor. Fiinţa umană recunoaşte o realitate inefabilă, care 
îi aparţine, care nu este proprie nici cuvântului în sine şi nici 
materiei, materialităţii de orice fel. Prin intermediul celor ce s-au 

7 9 

făcut pe ei înşişi purtători ai harului dumnezeiesc - cum este 


454 „Atunci când se construia Templul din vremea lui Moise, Dum¬ 
nezeu S-a făcut auzit şi a zis: «Iată, am dat har şi pricepere lui Beţalael ca 
să sape în lemn şi în aur» şi alte însuşiri pe care le enumeră Dumnezeu, 
dăruite lui Beţalael pentru înfrumuseţarea, împodobirea Templului. Aici 
asistăm chiar la intrarea artei în viaţa omului de după cădere. Intrarea 
frumosului material în viaţa omului. 

Acest frumos exterior vine să înlocuie golul care a apărut în viaţa 
noastră de la momentul divorţului nostru de Dumnezeu. S-a golit sufletul 
nostru de frumos, de adevăr, de absolut. Şi Dumnezeu face acest pogo- 
rământ şi-i dăruieşte omului arta, care este, desigur, inferioară culmilor 
spirituale pe care le-a cunoscut Adam în Rai, dar care este un vehicul ce 
ne apropie, ne duce până la ultimul stadiu al întâlnirii noastre cu 
Dumnezeu...", cf. Monah Savatie Baştovoi, Nicolae Balotă, Diacon Andrei 
Kuraev, Dumitru Crudu, Ortodoxia pentru postmodernişti (în întrebări şi 
răspunsuri), Ed. Marineasa, Timişoara, 2001, p. 45. 

Mitropolitul nostru - se transmite tuturor, prin această artă, 
această lumină a Duhului şi cei ce manifestă această dorinţă pot 
să devină şi să se actualizeze ca oameni înduhovniciţi, spiritua¬ 
lizaţi, ca exponenţi ai „veşniciei fericite" pe pământ, dacă îşi 
deschid inima acestui flux continuu al harului şi al înţelegerii 455 . 

Pentru Antim, ca pentru orice scriitor religios-creştin, harul 
are calitatea ubicuităţii. De aceea orice lucru poate fi încărcat de 
semnificaţie spirituală şi de aici derivă, credem, solidaritatea lui 
cu frumuseţea cosmică, înconjurătoare. Nu este paradoxal că 
relaţia omului cu natura este tot una de ordin inefabil? Aceasta 

9 

relevă însă adevărata esenţă a umanului, precum şi capacitatea 


455 Cel ce vede pe Dumnezeu şi Frumuseţea dumnezeiască înţelege 
cu adevărat ce înseamnă frumuseţea şi arta, fapt subliniat de tradiţia 
bisericească, dar pe care, într-un anumit sens, îl întrezărea şi Platon: „Căci 
dacă viaţa merită prin ceva ca s-o trăiască omul, numai pentru acela 
merită, care ajunge să contemple frumuseţea însăşi. [...] 

Dar ce să mai zicem...de omul căruia îi e dat să contemple 
frumuseţea cea limpede, curată, neprihănită...nu aceea plină de carne şi 
coloraţie omenească sau de câtă altă zgură a firii muritoare! Ce să mai 
zicem când el ar putea zări Frumosul divin. Frumosul cel cu înfăţişare 
unică? 

Ţi-nchipui, zise, că trăieşte viaţa fără valoare omul care va privi într- 
acolo şi va contempla acel frumos, căruia i se dedică şi cu care se 
împreună? Nu-ţi dai seama că numai unul ca acesta - care vede frumosul 
prin singura cale în care el poate fi perceput - este în stare să creeze; nu 
măşti ale artei, măşti de care nici nu se atinge, ci opere de artă adevărată, 
ca unul ce-a pătruns în lagărul adevărului? Că numai creatorul unor opere 
superioare se face scump lui Dumnezeu...", cf Platon, Dialoguri, trad. de 
Cezar Papacostea, Ed. Iri, Bucureşti, 1995, p. 130. 

de a simţi inexprimabilul din lucruri, adică frumuseţea dumne¬ 
zeiască, ce nu se explică prin nimic altceva decât prin caracte¬ 
risticile lucrurilor. 

Această haină din fire nevăzute o sesizează Antim, această 
podoabă vrea să o facă să devină vizibilă pentru toată lumea. 
Armonia universului este o simfonie unică, o muzică si o lumină 
perceptibilă pentru simţurile spirituale, pentru ochii inimii şi 
pentru urechile inimii şi pentru înţelegerea şi raţionalitatea ome¬ 
nească 456 . 

Propovăduirea frumuseţii cosmice la Antim vine, deci, 
dintr-o asumare a lumii şi o intimizare a întregului univers - ca 
experienţă de viaţă creştină -, pe de o parte, şi din dorinţa de 
sensibilizare a auditoriului, pe de altă parte. Poezia este mediul 
cel mai propice prin care se poate transmite iubirea, ea este acea 
„încărcătură electrică" a cuvintelor (ca să îl parafrazăm pe 
Nichita Stănescu), care susţine, în cea mai mare măsură - faţă de 
alte forme de limbaj -, intensitatea sentimentului de iubire con¬ 
vertit în logos. 


456 „Toate împrejurul nostru sunt picături care izvorăsc din iubirea 
lui Dumnezeu. Cele însufleţite şi cele neînsufleţite, şi plantele şi animalele, 
şi păsările, şi munţii, şi mările, şi apusurile de soare, şi cerul înstelat. Sunt 
micile iubiri prin mijlocirea cărora ajungem la iubirea cea mare, la Hristos. 
[...] Ca să devină cineva creştin trebuie să aibă suflet poetic, trebuie să fie 
poet. Hristos nu voieşte lângă el sufletele «grosolane». Creştinul, chiar şi 
numai când iubeşte, este poet, petrece în poezie. Inimile poetice îmbrăţi¬ 
şează iubirea, o aşază înlăuntrul lor, o simt în adâncuri", cf. Ne vorbeşte 
părintele Porfirie, trad. din limba greacă de Ierom. Evloghie Munteanu, Ed. 
Bunavestire, Galaţi, 2003, p. 359-360. 

Cel mai mare teolog român credea că „toţi scriitorii duhov¬ 
niceşti sunt poeţi ai acestei lumi, nu în sensul că imaginează ceea 
ce nu este, ci în sensul că, trăind bogăţia acestei vieţi, reuşesc să 
o redea în moduri cât mai corespunzătoare, care trebuie să se 
folosească de imagini" 457 . Aceste cuvinte credem că se potrivesc 
foarte bine Sfântului Antim Ivireanul. 

Prin cele ce am afirmat, dorim să demonstrăm în ce constă 
adâncimea şi frumuseţea expresiei sale. Considerăm că dacă am 
putut să dovedim izvorul spiritual al imagisticii, al plasticii 
limbajului antimian, originea sa în gândirea patristică ortodoxă, 
atunci am putea, implicit, să explicăm concreteţea metaforismu¬ 
lui său, în plan spiritual, şi, deci, valoarea intrinsecă, profundă, a 
cuvintelor sale. „Adânc pe adânc cheamă în glasul căderilor 
apelor Tale" (Ps. 41,9): adâncul vieţii cheamă adâncul cuvântului 
care o exprimă, în acest caz. 

Am putea adapta la opera lui Antim o afirmaţie a lui Tudor 
Vianu despre poetul naţional, şi am putea fără greş să spunem, 
neinsistând „asupra bogatei materii de imagini, simţiri şi cu¬ 
getări cuprinse" în predici, că „fondul latent al unei astfel de 
structuri semantice este nu numai adânc, dar si de o adâncime 
care se dezvoltă progresiv şi, ca atare, rămâne nelimitată. Fondul 
latent al metaforei, acela pe care îl substituie expresia folosită de 
poet (de Antim, în cazul nostru - n.n.), nu este deci numai difuz 
(în sensul de transparenţă care conduce privirea către adâncimi 


457 Pr. Prof. Dr. Dumitru Stăniloae, în Scara Sfântului Ioan Scărarul, 
trad., introd. şi note de Pr. Prof. Dr. Dumitru Stăniloae, Ed. IBMBOR, 
Bucureşti, 1992, p. 200, n. 401. 

tot mai mari - n.n.) şi mobil; el este nelimitat" 458 . In acest sens, 
putem găsi ceva comun între metafora eminesciană şi cea anti- 
miană, deoarece putem să adâncim la nesfârşit sensul metafo¬ 
relor lui Antim, putem să vorbim încă mult timp despre sensurile 
creaţiei sau ale luminii în opera sa, pentru că profunzimea 
cuvintelor sale este inepuizabilă. 

Antim ne demonstrează că arta vine dintr-un izvor interior 
de frumuseţe si nu este lipsită de conştiinţă. Cuvântul este 
imaginea unei realităţi, care nu duce lipsă nici de sens, nici de 
raţionalitate, frumuseţe sau încărcătură cognitivă, adică de posi¬ 
bilitatea de a fi gândită şi exprimată în ceea ce reprezintă ea 
pentru fiinţa umană. 

Cuvântul său nu transfigurează realitatea, ci transfigurează 
sufletul care percepe această realitate. A spune că realitatea poate 
fi transfigurată prin cuvânt, înseamnă a accepta că ea rămâne (în 
ea însăşi) urâtă, lipsită de sens şi de propria sa raţiune de a fi ceea 
ce este, înseamnă că Dumnezeu a creat ceva ce este nedesăvârsit 
şi are nevoie de imaginaţia omului ca să o transforme, în mod 
iluzoriu. Dar acum nu e vremea pentru ca lumea să fie transfi¬ 
gurată, ci omul are nevoie de transfigurare interioară prin cu¬ 
vânt, prin cuvântul care înţelege lumea. 

Vedem cum concreteţea plasticizantă a limbajului antimian 
ascunde o filosofare înaltă şi o gândire abstractă de mare fineţe, 
care urmăreşte sensul deplin al creaţiei. Cuvintele, expresiile 
metaforice, până şi acolo unde, la prima vedere, credeam că ar fi 

458 Tudor Vianu, Studii de stilistică, ediţie îngrijită, cu studiu intro¬ 
ductiv şi note, de Sorin Alexandrescu, Ed. Didactică şi Pedagogică, 
Bucureşti, 1968, p. 376. 

vorba de simple figuri de stil, se mulează ele însele după logica 
şi plastica interioară a unei realităţi, care se adresează atât simţu¬ 
rilor propriu-zis, cât şi cugetării celei mai profunde. La Antim 
putem vorbi cu adevărat de metafore revelatorii, pentru că multe 
din ele au un sens mult mai adânc decât în aparenţă. Şi astfel, 
conţinutul informaţional al mesajului său este infinit mai bogat 
decât poate părea la prima lectură, dar principalul este că recep¬ 
tarea lui nu se bazează numai pe o inteligenţă aparte, ci şi pe o 
iubire şi o înţelegere cu auzul inimii: „vă pohtesc ca să vă 
deschideţi urechile inimilor voastre" 459 , spune Antim. 

Credem că opera lui Antim Ivireanul are o frumuseţe stili¬ 
zată de multe ori până la sublim, tocmai pentru că el priveşte 
lumea ca pe o plasticizare, ca pe o concretizare a gândului plin 
de iubire al lui Dumnezeu, şi, în acelaşi timp, ca pe o creaţie 
nesfârşită a Lui - Care a creat si creează în continuare, o lume 
spirituală şi materială în acelaşi timp. Limbajul lui are plasti¬ 
citatea pe care o are şi universul în sine, este, concomitent, un 
limbaj concret, dar şi spiritualizat, metaforic şi realist, plastic şi 
inefabil. Cu alte cuvinte, arta, creaţia umană, pentru Antim, este 
un corespondent al creaţiei dumnezeieşti, care răspunde, care 
dialoghează cu eternul şi cu frumosul integral. 

Oamenii sunt creatori tocmai pentru că Dumnezeu creează 

/V 

la infinit. „In om, chipul lui Dumnezeu constituie izvorul nesecat 
al puterilor [sale] creatoare" 460 . Iar puterile creatoare ale sufletu- 


459 Antim Ivireanul, Opere, ed. cit., p. 98. 

460 Arhim. Iustin Popovici, Omul şi Dumnezeu-Omul..., op. cit., p. 50: 
„In om, chipul lui Dumnezeu constituie izvorul nesecat al puterilor 

lui omenesc se descătuşează pentru că „sufletul este nostalgie 
după Dumnezeu" 461 . 

Sau, după cum scria Dostoievski, omul are sădit în sufletul 
său idealul frumosului: „Cum însă Hristos purta în sinea Lui şi 
în cuvântul Lui idealul frumosului, atunci a hotărât: E mai bine 
să se sădească în suflet idealul frumosului" 462 , al frumosului care 
are putere mântuitoare, pentru că „frumosul va salva lumea" 463 . 
Frumosul în opera lui Antim are putere soteriologică, conferită 
în mod conştient şi programatic, de însuşi autorul predicilor, un 
fin cunoscător al psihologiei umane şi un gânditor subtil, care 
scrutează adâncurile revelaţiei naturale. 

9 

în conformitate cu această concepţie - detaliată în predici - 
despre existenţă, Antim nu priveşte universul cu o nostalgie 
descurajată, nici cu regretul paradisului pierdut, ci cu conştiinţa 
celui regăsit. El vede frumuseţea lumii atât de poetic, pentru că 
întrevede prin ea adevărata frumuseţe sempiternă a lumii spiri¬ 
tuale, lumina după care au alergat şi aleargă toţi cei ce cred în ea 
şi aşteaptă revelarea ei deplină: „Pentru care lucru mie mi se pare 
a fi Părinţii cei de demult asemenea acelora pre carii îi ia şi-i 
învăluiaşte furtuna cea de noapte pre mare şi văd lumină oare 
unde, departe, într-un loc de nădejde pusă, spre care silesc să o 
ajungă cei învăluiţi; şi adese[a] cu ochii cătră dânsa privesc şi 

creatoare ale nostalgiei după Dumnezeu, graţie cărora el se poate face pe 
sine o fiinţă veşnică" (citat integral). 

461 Idem, p. 60. 

462 Cf Arhim. Paulin Lecca, Frumosul divin în opera lui Dostoievski, op. 
cit., p. 43. 

463 Idem, p. 16. Este tot un citat din scrisorile lui Dostoievski. 

pânzele le îndreaptă ca să meargă (pe cât pot) într-acolo; şi aceia, 
de nu pot amintrilea, cu ochii şi cu sufletul o cuprind. Aşijderea 
şi Părinţii noştri cei de demult, întorcându-ş ochii spre lumina 
cea adevărată, spre Domnul nostru Iisus Hristos (care cu lumina 
Sa umbra şi întunerecul lumii aceştiia l-au stricat) cu smerenie-ş 
[în] tindea mânile sale şi spre Aceia din tot cugetul doriia şi spre 
Aceia degrab ca să sosească pohtiia..." 464 . 

Pentru el (ca şi pentru ceilalţi scriitori isihaşti, ca Neagoe 
Basarab - şi e adevărat că „Antim scrie ca Neagoe Basarab" 465 ), 
arta nu are numai rolul de a transcende, de a ne transcende, ci şi 
pe acela de a surprinde prezenţa în lume a frumosului nediscur¬ 
siv, a frumosului logosific, având un sens şi o logică supramun- 
dană, explicată prin prezenţa lui Dumnezeu în lume, ca Creator 
si Proniator al ei. 

9 

De exemplu, stelele pe care Antim le îmbracă atât de frumos 
cu poezie sunt cele prin care Dumnezeu a chemat la credinţă 
toate neamurile, căci „rădică-ţ ochii puţinei şi vei vedea pre ceriu 
stea noao, care mărturiseşte lumii naşterea Domnului" 466 . 

Eminescu numea bolta înstelată „catapeteasma lumii", iar 
Antim cu adevărat ne prezintă cerul ca pe o catapeteasmă, ca o 
„tâmplă de argint", sugerând faptul că Dumnezeu a zidit 
universul plin de frumuseţe, pentru ca, prin această catapeteas¬ 
mă cosmică omul să intre la Dumnezeu, să ajungă la ideea de 
Principiu Absolut al lumii şi de Creator Atotputernic, iar Dum- 

464 Antim Ivireanul, Opere, ed. cit., p. 110-111. 

465 Dan Horia Mazilu, Introducere în opera lui Antim Ivireanul, op. cit., 
p. 124. 

466 Antim Ivireanul, Opere, ed. cit., p. 200. 

nezeu să intre prin poarta sensibilităţii lăsată deschisă, înapoi, în 
inima omului. 

Pentru aceasta, stelele au slujit la naşterea Domnului, căci 
au arătat pe Cel care, fiind „Soare al dreptăţii ce au răsărit din 
pântecele Fecioarei" 467 , însă „pentru noi au închis razile strălu¬ 
cirii Sale" 468 şi S-a născut Prunc. Stelele au arătat pe Soarele şi 

/V 

împăratul lor (cum zice Antim), pe Iisus, „Haina cea în chip de 
stea şi preastrălucită" 469 , celor ce nu-L cunoşteau pe El a fi 
Dumnezeu. 

Antim ne pune înaintea ochilor minţii această catapeteasmă 
siderală, pentru ca, prin iubirea de lumină şi frumuseţe, să ne 
înălţăm cu gândul la Creatorul acestei armonii sublime, şi prin 
poezia naturii şi prin arta cosmică, să-L privim pe Dumnezeu, 
Autorul ei. Antim încearcă să facă să transpară, prin această 
catapeteasmă a cerului şi a aştrilor cereşti, frumuseţea adevăratei 
lumi eterne. Descrierile antimiene au calitatea de a surprinde 
evanescenta lumii de acum, dar si adierea unor zori ai luminii 
Sale celei neînserate. 

Frumuseţea cerului înstelat a lăsat-o Dumnezeu să fie ca un 

9 

model pentru a înţelege frumuseţea şi atotputernicia Sa. Prin 

/V 

stele a chemat Dumnezeu pe Magi (numiţi şi înţelepţi sau 
Filosofi) - care reprezentau înţelepciunea popoarelor - la închi¬ 
narea înaintea Lui şi tot prin luminătorii cereşti înţelege Antim 

467 Idem, p. 126. 

468 Idem, p. 10. 

469 Cuvioşii Teolipt al Filadelfiei şi Nicodim Aghioritul, Paraclisul şi 
Acatistul Sfântului Nume al lui Iisus, trad. de Diac. Ioan. I. Ică jr., Ed. Deisis, 
Sibiu, 2001, p. 37. 

Ivireanul să îsi înduioşeze auditoriul, îndemnându-1 la credinţă. 
Nenumăratele comparaţii între aştrii cereşti şi lumea spirituală, 
prezente în opera lui, ne conduc către această concluzie inevita¬ 
bilă. 

Dar nu numai lumea e o catapeteasmă, dincolo de care se 
află Raiul, pentru cei ce îl doresc, ci şi cuvântul alegoric sau tainic 
al scriitorului, metafora antimiană este şi ea o catapeteasmă, 
pentru frumuseţile indescriptibile ale creaţiei dumnezeieşti, pen¬ 
tru lucrurile inexprimabile sau greu exprimabile. Pentru Sfântul 
Antim, ca, de altfel, pentru toţi scriitorii noştri religioşi, timpul 
nostru este anticamera veşniciei sau lumea în care trăim nu este 

9 

decât o anticameră a „cămării de nuntă", pridvorul Raiului şi 
tinda Bisericii, în care omul stă de când a fost alungat din Eden: 
„Aşa şi Raiul iaste zidit de Dumnedzău sus la răsărit, pre munţi 
înalţi si frumoşi, unde-s vânturi vesele, nice foarte calde, nice 
foarte râci, şi văzduh luminat. Că Raiul stâ mai sus de pământ, 
ca o curte împărătească mai sus decât alte case. Iară pământul 
acesta stâ gios, făcut numai pentru fieri şi pentru dobitoace, unde 
fu gonit Adam, pre carele şi noi acmu lâcuim" 470 . 

Dar dacă pământul „făcut numai pentru fiare şi pentru 
dobitoace" - cum zice Varlaam si cum afirmă Biserica - este atât 

9 

de minunat, „dacă pridvoarele Sfintelor (adică universul sensibil 
- n.n.) sunt aşa, iar tindele Bisericii sunt atât de cinstite şi de 
înalte, încât întunecă ochii minţii noastre cu străfulgerarea fru¬ 
museţii lor, cum vor fi Sfintele Sfintelor?" 471 . Văzând frumuseţea 

9 ' 9 


470 Varlaam, op. cit., p. 303. 

471 Sântul Vasile cel Mare, op. cit., p. 84. 

creaţiei, omul îşi poate face o idee despre frumuseţea lumii 
spirituale şi eterne. 

Funcţia artei nu este deci aceea de a ne transcende pe noi 
într-o lume spirituală (cum se spune adeseori), în mod secvenţial 
şi aleatoriu (un fel de teleportare teleghidată), căci nici nu poate 
arta să facă aşa ceva, ci aceea de a ne face pe noi sensibili la 
prezenţa spiritualului inefabil care există în noi, în lume şi în 
lucruri. 

Omul este chemat să se transfigureze şi, odată cu sine, să 
transfigureze întreaga creaţie, după cum se străduia să de¬ 
monstreze şi Dimitrie Cantemir în Divanul său: „.. .toate lucrurile 
macrocosmosului sunt pieritoare şi coruptibile, în timp ce micro¬ 
cosmul [omul], prin harul dumnezeiesc pe care-1 are, poate ca pe 
toate cele coruptibile şi pieritoare să le prefacă în necoruptibile, 
veşnice şi permanente, iar prefăcându-le, să le moştenească pe 
vecie. Cum asta? în felul următor: prefăcând lumina lumii în 
lumina credinţei, adică în soarele ce nu apune niciodată; cu alte 
cuvinte, făcând prin credinţă din Dumnezeu lumina sa proprie, 
precum se arată în Apocalips (21, 23 [25]): «Lumina lui este 
Mielul [...], căci acolo nu va fi niciodată noapte», şi în Isaia (60, 
20): «Soarele lui nu va apune niciodată»; şi se va preface într-o 
preastrălucitoare lumină a luminii, precum zice: «Va fi lumina 
lunii ca a soarelui, iar lumina soarelui înşeptită» (Is. 30, 26). 

Tot aşa firmamentul, adică cerul macrocosmosului, să-l 
prefacă microcosmosul [adică omul] într-un firmament adevărat, 
adică în nădejdea credinţei care este mai puternică şi mai neclin¬ 
tită decât firmamentul, fiindcă cerul va trece, dar nădejdea nicio¬ 
dată, după cum însuşi Domnul mărturiseşte: «Cerul şi pământul 

vor trece, însă cuvintele Mele nu vor trece» (Mt. 24, 35), adică 
nădejdea pe care ne-a dat-o El nu va trece. Iar că nădejdea va 
deveni firmament, adică un «cer nou», mărturiseşte Ioan: «Si am 

' '55 

văzut un cer nou şi un pământ nou» (Apoc. 21,1). 

Cu alte cuvinte, acel cer este întărirea şi împlinirea nădejdii, 
precum adevereşte Apostolul: «Cer nou şi pământ nou aşteptăm, 
după făgăduinţa Lui» (II Pt. 3, 13). De asemenea [să prefacă] 
apele, adică marea, care se interpretează <amăreală> şi <tulbu- 
rare>, pe care mare să o secătuiască prin căldura credinţei, ca să 
piară cu totul din jurul omului şi să nu mai fie, aşa cum 
mărturiseşte Ioan Teologul: «Şi nu va mai fi mare» (Apoc. 21,1), 
adică în noul cer şi pe noul pământ să nu mai fie amărăciune şi 
supărare. 

Mai departe, poamele şi seminţele macrocosmosului sunt 
ca şi faptele bune şi cele rele ale microcosmosului, adică precum 
le va semăna [omul] în lumea aceasta, aşa le va culege în lumea 
cealaltă; despre aceasta Solomon spune: «Vor mânca roadele căii 
pe care şi-au ales-o» (Prov. 1, 40), iar despre faptele deşarte este 
scris: «Vânt au semănat şi nimicirea lor [le] va urma lor» (Os. 8, 
7) sau «Cei ce seamănă cu lacrimi, cu bucurie vor secera» (Ps. 125, 
5). în legătură cu aceasta aflăm şi în Legea veche: «Nu va trăi 
omul numai cu pâine, ci şi cu orice cuvânt ieşit din gura lui Dum¬ 
nezeu» (Deut. 8, 3; Mt. 4, 4; Lc. 4, 4). Aceasta, dar, este pâinea ce¬ 
rească şi hrana îngerească. 

Microcosmosul [omul] trebuie apoi să prefacă soarele ma¬ 
crocosmosului în soare veşnic, adică în înţelepciune dumne¬ 
zeiască. Despre aceasta zice Apostolul (I Cor. 3, 19): «Nebunie 
este înaintea lui Dumnezeu înţelepciunea lumii», adică lumina 

solară a lumii, care este întuneric, în faţa Mielului, Care este 
Soarele dreptăţii, adică în faţa luminii lui Dumnezeu, dacă nu se 
va preface în credinţa deplinei înţelepciuni, adică în lumina sau 
în soarele pe care îl arată nădejdea. 

Iar luna, tovarăşa soarelui, când plină şi când dispărută, 
arată imperfecţiunea şi deşertăciunea celor vremelnice, pe care o 
împlineşte soarele, împrumutându-i din lumina sa. Prin aceasta 
se înţelege că veşnica înţelepciune este aceea care trebuie să 
împlinească [pe] cele ce acum sunt deşarte şi goale: adică «se va 
face lumina lunii, ca şi a soarelui» [Is. 30, 26], cu alte cuvinte, 
fiecare cap lipsit de înţelepciune şi de cunoaştere se va umple [de 
lumină]../' 472 . 


472 Dimitrie Cantemir, Divanul..., op. cit., p. 299-301. Autorul a 
înfăţişat acelaşi lucru chintesenţiat, şi anterior în lucrare (vezi p. 245-246), 
unde înţeleptul, dialogând cu lumea, îi spune: „Tu eşti creaţia şi făptura 
veşnicului împărat, înfrumuseţată întru toate podoabele tale - pentru că 
Dumnezeu nu face nimic urât sau displăcut - desăvârşită întru toate, în 
decurs de şase zile, după cum scrie Moise, cel mai vechi dintre toţi istoricii. 
Tu eşti numită macrocosm, prototip şi model al microcosmosului, adică al 
omului; de aceea toate podoabele care se găsesc în tine pot să se explice ca 
fiind ale omului şi toate cele ale omului ca fiind ale tale. 

Astfel, mai întâi în tine este lumina, care corespunde la om cu 
credinţa, în tine este tăria de deasupra, adică cerul, care la om este nădej- 
dea. In tine apele de deasupra, care la om sunt grijile lăsate de Dumnezeu, 
apoi apele de dedesubt, care sunt tulburările ce vin de la trup; în tine este 
pământul - la om trupul. Ierburile şi copaci înseamnă faptele bune; se¬ 
minţele şi roadele tale sunt virtuţile şi milosteniile. 

Soarele este imaginea înţelepciunii celor veşnice, iar luna imaginea 
lucrurilor temporale. Peştii, care stau totdeauna în apă, sunt umilinţele. 

Prin urmare, ca scriitor şi filosof duhovnicesc, nici Sfântul 
Antim Ivireanul nu este - în mod evident - un adept al artei ca 
joc secund platonic, nici al artei gratuite. Pentru el, arta este ceva 
impregnat în univers ca şi în fiinţa umană. Capacitatea de 
receptare a frumosului a fost creată de la început, ca funcţie 
intrinsecă a sesizării umane. 

Nu trebuie să fie subiectul adoraţiei, pentru că „arta nu este 
superioară omului" 473 , cum recunoştea marele poet modernist 
Nichita Stănescu, sau, altfel spus, „operele poesiei şi ale artei nu 
sunt decât emanaţiuni parţiale din comorile spirituale mult mai 
bogate ale poeţilor şi artiştilor" 474 . Omul, ca fiinţă raţională, este 
un logos superior lumii întregi, iar capacitatea lui creatoare este 
infinită (dezvoltându-se la infinit), astfel încât ceea ce noi numim 
arta acestei lumi, nu este decât o mică parte a acestei energii crea¬ 
toare întrupată (devenită manifestă), o parte infimă, am putea 
spune. 

Nu trebuie să privim opera lui Antim ca pe un fel de artă 
angajată, încercând să o înghesuim, strivind-o, în concepte 
literare ce nu i se potrivesc. Creaţia lui nu priveşte din pers- 


păsările zburătoare sunt contemplaţiile cele cereşti; animalele neraţionale 
sunt ajutorarea şi miluirea săracilor; târâtoarele, adică animalele care se 
târăsc pe pântece, sunt suferinţele durerilor altora; sălbăticiunile înseamnă 
meditarea la demoni şi la răutate". 

473 Nichita Stănescu, Antimetafizica (însoţit de Aurelian Titu Du- 
mitrescu), ediţia a Il-a, Ed. Alfa, Bucureşti, 1998, p. 166. 

474 Mihai Eminescu, Fragmentarium, ediţie după manuscrise, cu va¬ 
riante, note, addenda şi indici de Magdalena D. Vatamaniuc, Ed. Ştiinţifică 
şi enciclopedică. Bucureşti, 1981, p. 542. 

pectivă unilaterală, ci are în vedere şi logica şi raţiunea şi utilita¬ 
tea şi frumuseţea şi armonia şi estetica, care converg în opera lui, 
care sunt congruente. Aceasta este utilitatea frumosului în pre¬ 
dicile sale - intrinsecă naturii logice şi teologice a discursului -, 
aceea de a ne invita să cugetăm mai presus de el, către sublim, 

/V 

urcând treptele acestui sublim la infinit. In acelaşi timp, suntem 
de acord, în ceea ce-1 priveşte pe Antim şi literatura veche, cu 
afirmaţia că, „de vreme ce suntem siliţi să proiectăm asupra 
textului istoria şi cultura noastră, cu scopul de a ni-1 apropia într- 
un fel oarecare, cel puţin această proiectare să evite primejdia 
analogiilor simplificatoare şi a justificărilor mitice" 475 , spre care o 
lectură superficială este mai întotdeauna tentată să se îndrepte. 

Arta - aşa cum o concepe Antim şi orice scriitor sau artist 
religios - are rolul de a ne conduce spre Dumnezeu. Am făcut 
această analiză hermeneutică pe textul antimian, pentru a vedea 
cât de mult a mizat autorul său pe frumos, pe magnific, pentru 
ca să trezească spiritele la dorirea adevăratei frumuseţi inaliena¬ 
bile. Pentru scriitorii bisericeşti, „hermeneutica, exegeza biblică, 
chemată să descifreze sensurile textului si cele definite de 

9 

contexte [...] trebuie să fie de origine sacră" 476 . Antim păstrează 
foarte atent tradiţia - după cum am văzut - şi nu se depărtează 
de sfinţenia izvorului biblic, cunoscând fără îndoială si el, la fel 
de bine ca si Dosoftei si ceilalţi scriitori Ierarhi, că „înţelesul în 
Sfânta Scriptură este împătrit" 477 . 

475 Paul Zumthor, încercare de poetică medievală, cu traducere şi prefaţă 
de Maria Carpov, Ed. Univers, Bucureşti, 1983, p. 42. 

476 Dan Horia Mazilu, Recitind..., voi. I, op. cit., p. 433. 

477 Ibidem. 

Autorul are însă marele talent de a încadra, în metafore si 
în imagini extrem de concentrate, adevăruri şi idei mistice, cu o 
mare fineţe si subtilitate, care denotă si o bună cunoaştere a 
psihologiei umane: el evită faptul de a bombarda în permanenţă 
cu dogme un auditoriu creştin care nu mai are atenţia şi 
profunzimea celui ce asculta omiliile Sfântului Ioan Gură de Aur 
sau ale Sfântului Grigorie Palama. De aceea, recurge şi la 
sensibilizarea acestui auditoriu prin poezie, prin care el exprimă 
dogme ortodoxe, dar mai ales îi face pe oameni atenţi la dogma 
cea mai înaltă, a lui Dumnezeu ca iubire, pentru că „dragostea 
iaste [...] temeiul şi vârful tuturor bunătăţilor, care uneşte pre 
mulţi întru una si face cale cătră Dumnezeu tuturor celor ce o 

9 9 

iubesc" 478 şi „porunca cea dintâi şi cea mai mare iaste pentru 
dragoste" 479 . 

Prin punerea în lumină a frumuseţii, a sublimităţii cu care 
Dumnezeu a îmbrăcat toate lucrurile Sale şi întreaga făptură, 
Antim nu vrea să spună decât că „dragostea iaste singur 
Dumnezeu" 480 , Cel care are pururea „urechile milostivirii dum¬ 
nezeieşti" 481 deschise către oamenii care sunt principalii bene¬ 
ficiari ai acestei creaţii. 

9 

Mitropolitul scriitor îmbracă teologia cu poezie, pentru a 
revela poezia inegalabilă a vorbirii despre Dumnezeu şi despre 
faptele Lui. Aceste fapte ale lui Dumnezeu - cum se spune în 
limba române veche - reprezintă întreaga creaţie. După Sfinţii 

478 Antim Ivireanul, Opere, ed. cit., p. 48. 

479 Idem, p. 53. 

480 Idem, p. 39. Cf I In. 4, 16: „Dumnezeu este iubire". 

481 Idem, p. 111. 

Părinţi, universul este concretizarea, plasticizarea cuvintelor lui 
Dumnezeu. Sau, altfel spus, toate lucrurile din univers, toate cele 
aduse întru fiinţă, sunt cuvintele întrupate ale Cuvântului, 
deoarece, conform Sfântului Maxim Mărturisitorul, se poate 
vorbi de o întreită întrupare a Cuvântului lui Dumnezeu: în 
natură, în Scriptură şi în Hristos (ultima şi cea mai deplină 
revelare a Sa). 

Cuvintele omeneşti sunt creatoare în măsura în care 

9 

dezvăluie taine ale cosmologiei, ale creaţiei şi ale fiinţării tuturor 
lucrurilor din univers, precum şi sensul lor în eternitate, prin care 
iese la lumină adevărata lor frumuseţe. După cum Magilor (şi 
lumii întregi) „au arătat steaoa pe Hristos, cum că S-au născut" 482 
şi L-au aflat pe Dumnezeu, la fel şi Antim ne propune o astro¬ 
nomie mistică, o lectură a literelor de lumină, care să ne arate 
drumul înapoi spre Paradis, cel scris - am putea spune - „cu 
slove de stele" 483 . Frumuseţea si luminescenta creaţiei reprezintă 
astfel de indicatoare în calea către veşnicie: Dumnezeu ne-a pre¬ 
sărat drumul cu făclii, atât spirituale, cât şi materiale, dar trebuie 
să nu ne rătăcim în noaptea păcatului. De altfel, această atitudine 
identitară creştină s-a păstrat în literatura noastră până târziu, 
după cum s-a văzut în capitolul precedent. 

Cuvintele lui Dumnezeu întrupate sunt cosmosul, uni¬ 
versul întreg, iar cuvintele omului (care este după chipul Său) 
sunt creatoare, când întrupează, la rândul lor, frumuseţea uni¬ 
versală, când plasticizează şi întrupează adevărul. 


482 Idem, p. 64. 

483 Idem, p. 114. 

Pentru oameni, „Cuvântul trup S-au făcut" 484 , ca şi ei să se 
facă, la rândul lor, cuvinte atotcuprinzătoare, care să iubească, să 
înţeleagă şi să exprime orice aspect al vieţii, care să cuprindă 
toată realitatea vieţii, cea imediată şi cea spirituală, fiind pre¬ 
gătite pentru infinitul ei. După asemănarea acestui Cuvânt, şi 
cuvântul creator instrumentat de om se face trup, operă de artă, 
spre împodobirea cu frumuseţe a celor ce se delectează citind sau 
privind spre frumosul generat de artist. Nichita Stănescu spunea, 
adânc şi inspirat: „Eu sunt un cuvânt care se rosteşte/ lăsând în 
urma lui un trup" 485 ; un trup poetic, care urmează să mărtu¬ 
risească, măcar în parte, adevărul vieţii lui. El nu este un trup 
care moare şi lasă în urmă un cuvânt, adică poezia sa, ci 
dimpotrivă, el este un cuvânt care se rosteşte şi se rosteşte veşnic, 
iar ceea ce lasă în urmă este un biet trup de cuvinte, de care până 
la urmă se dezbracă şi care spune prea puţin despre rostirea sa 
eternă, despre fiinţa sa înveşnicită. Reuşeşte însă să lase în urma 
sa parfumul sufletului său, înveşmântat în trupul operei sale, 
pentru a da mărturie despre spiritualitatea sa. Cu cât acest 
parfum este mai puternic, cu atât spiritualitatea lui este mai 
autentică. Ne alăturăm, în acest sens, celor care consideră că 
mireasma cuvintelor lui Antim este unică şi inegalabilă în felul 
său. 

Putem spune, din această perspectivă, că Antim a aflat 
cuvântul ce exprimă adevărul. Cu cât omul se aseamănă mai 
mult lui Dumnezeu, cu atât mai mult cuvintele lui sunt creatoare; 


484 Idem, p. 122, cf. In. 1,14. 

485 Poemul înaintare, din volumul Epica magna. 

pentru că omul trebuie să întrupeze adevărul, fiind chip al 
Adevărului, şi înţelegând poezia ascunsă în univers, pentru a se 
ralia la această vieţuire (fiinţare) poetică, prin care conversează 
cu logosul universal, dar îl depăşeşte ca şi calitate a fiinţei sale 
raţionale: „...în chip poetic, locuieşte/ Omul pe acest pământ./ 
[...] Şi totuşi/ Umbra nopţii cu stelele ei,/ Dacă pot vorbi astfel, nu 
este mai pură decât/ Omul, această imagine a Divinităţii" 486 . 

Adevărul însuşi este creator, este poetic, este poezie şi 
„esenţa limbii trebuie înţeleasă pornind de la esenţa poeziei şi nu 
invers. [...] Limba originară este poezia ca ctitorie a fiinţei" 487 . 
Lumea a fost creată poetic şi esenţa lumii este poetică. De aceea 
si esenţa limbii, care vrea să scoată la lumină nestematele fru- 
museţii din adâncul lumii, al vieţii şi al experienţei, este poezia 488 . 


486 Friedrich Holderlin, apud Martin Heidegger, Originea operei de 
artă , trad. şi note Thomas Kleininger şi Gabriel Liiceanu, cu studiu 
introductiv de Constantin Noica, Ed. Humanitas, Bucureşti, 1995, p. 215. 

487 Idem, p. 232. 

488 Am putea spune şi mai mult, anume că „una dintre ideile cu 
privire la artă vehiculate din vechime a fost şi aceea că arta este 
prerogativa omului, este ca o «limbă maternă a neamului omenesc», ce s- 
a născut aproape concomitent cu omul, ca expresie a facultăţilor lui 
sufleteşti. Faptul că ea este de expresie spirituală a făcut ca cea mai aleasă 
manifestare a ei să o cunoască în mediul optim de dezvoltare a spiritului, 
în sânul Bisericii, unde se transfigurează în laudă închinată lui Dumnezeu. 
[...] 

/V 

însăşi umanitatea este chemată spre înalt şi atinge nivelul Frumu¬ 
seţii divine care se face cunoscută atât la începutul Revelaţiei biblice (Fac. 
1, 2), cât şi la sfârşitul ei (Apoc. 22, 5) - când se spune că Dumnezeu va fi 
Cel ce o va lumina. [...] Primul cuvânt al Bibliei «Să fie lumină» este astfel 

Poezia - ca frumuseţe si sesizare a frumuseţii 489 - este un 

9 9 9 

veşmânt necesar celui care îl face cunoscut şi îl laudă pe Dum¬ 
nezeu, pentru ca şi acela să fie „îmbrăcat în lumină şi strălu- 

-A. 

cire" 490 , precum se cuvinte a sta „înaintea împăratului celui 
vecinie" 491 . 

Omul a fost creat şi este, în mod firesc, o fire poetică 492 . 
Atunci când descoperă tainele universului şi ale naturii sale, el 
descoperă o frumuseţe poematică, pe care nu o poate exprima 
decât ca poezie - nu neapărat ca tehnică poetică, ci ca expresie a 
straturilor de adâncime ale fiinţei sale. Poezia unei limbi exprimă 
originaritatea limbii şi a fiinţei umane, ca fiinţă raţională, creată 


şi ultimul: «Să fie Frumuseţe». Omul nu poate decât să devină în întregime 
o doxologie însufleţită, pnevmatizată: «Slavă Ţie, Celui ce ne-ai arătat 
nouă Lumina!»", cf Drd. Alexandru Marcel Sabău, Cultivarea frumosului 
în viaţa creştinului ortodox, în rev. Studii Teologice, seria a Il-a, XXXIII (1981), 
nr. 3-4, p. 275 şi 278, apud Pr. Dr. Constantin Duţu, op. cit., p. 182, n. 1393. 

Autorul afirmă în continuare că arta „pregăteşte sufletul pentru 
religie, situându-1 în comuniune deodată cu pământul şi cu cerul - mai 
precis, îndeplineşte menirea de indicator călăuzitor din lumea sensibilă 
spre cea spirituală şi eternă (infinit sesizabil în finit)", cf. Ibidem. 

489 De altfel, estetică vine de la aia0r)TiKog, însemnând sensibil, cel 
care are facultatea de a simţi şi de a înţelege, inteligent, fin, subtil. 

490 Antim Ivireanul, Opere, ed. cit., p. 11. 

491 Ibidem. 

/V 

492 Intr-o lucrare anonimă apărută la Sevilla în 1627, Panegyrico por la 
poesia, se afirmă, la un moment dat, că „înşine noi, oamenii, suntem, după 
Pavel (Efes. 2,10), poemul lui Cristos", cf Ernest Robert Curtius, Literatura 
europeană şi Evul Mediu latin, în româneşte de Adolf Armbruster, cu o 
introducere de Alexandru Duţu, Ed. Univers, Bucureşti, 1970, p. 639. 



268 


după chipul Frumuseţii, al Logosului divin. Cuvântul S-a făcut 
trup pentru ca omul să devină cuvânt. Un cuvânt înmiresmat cu 
tainele creaţiei. 

9 

Omul este încoronarea creaţiei şi el recapitulează în sine 

/V 

frumuseţea întregii creaţii 493 . In el luminează Dumnezeu ca un 
soare, cerul minţii lui este iluminat de Aştrii înţelepciunii şi ai 
sfinţeniei, în timp ce pământul inimii lui este iubirea care rodeşte 
sub înrâurirea căldurii harice si a luminii dumnezeieşti. Pentru 

9 9 

aceasta omul este un macrocosmos în microcosmos, deoarece 
întruchipează atât frumuseţea spirituală, cât şi frumuseţea cos¬ 
mică, a universului sensibil, empiric. El este chiar mai mult decât 
atât, şi anume un microteos (după credinţa Sfinţilor Părinţi), 
adică un mic dumnezeu, după asemănarea Creatorului Său. 

Antim este un poet plin de culoare, ale cărui cuvinte au 
forţă creatoare. El pictează în cuvinte pentru că el crede în 
logositatea lumii - în caracteristica sa esenţială de a fi creaţie a 
Cuvântului prin cuvântul Său - cât şi în capacitatea cuvântului 
de a fi matrice raţională a lumii. 

9 

Cuvântul, în inefabilitatea sa, este păstrător al icoanei 

/V 

primordialităţii. In el este prezervată imaginea universului inci¬ 
pient, prospeţimea creaţiei, el are adierea primăvăratică a vieţii 
şi a existenţei abia răsărite ex nihilo. Citindu-1 pe Antim, poţi 

493 „Vrând să arăţi. Cuvinte, o înţelepciune mai mare decât cea dintâi 
(cea prin care ai creat întregul univers - n.n.), l-ai plăsmuit pe om din cele 
gândite şi simţite ca pe o lume mare, prin puterile lui, în cea mică şi ca 
epilog al cuvântului Tău, care e toată lumea [universul], şi l-ai pus în Rai 
ca închinător al Puterii Tale...", spune o cântare bisericească, cf Teolipt al 
Filadelfiei şi Nicodim Aghioritul, op. cit., p. 29. 

sesiza, în cuvintele sale, tăria miresmelor din flori „cu multe mi¬ 
rosuri" 494 , bogăţia rodurilor îmbietoare ale pământului, „dulcele 
glas" 495 al păsărilor, lumina stelelor străbătând adâncul nopţii, 
cât si adâncul conştiinţei umane în care se reflectă cu adevărat, 
toată lumina lumii, toată frumuseţea ei. 

Conştiinţa umană este o materie transparentă pentru 
această strălucire cosmică, o mare pe cât de adâncă, pe atât de 
translucidă, putându-se lumina până în cele mai ascunse profun¬ 
zimi, un întuneric care se lasă aprins de lumina Dumnezeirii. 

Taina fecioriei creaţiei nu se luminează decât prin cunoaş¬ 
terea Creatorului ei, a Celui care S-a născut din Fecioară, ca să 
restaureze pe om şi întreg universul. în miturile păgâne, 
niciodată cosmosul nu apare ca rodul curăţiei, pur şi nevinovat, 
ci ca fiind rezultatul unui act erotico-sexual sau conflictual. 

Aproape simptomatic, cosmogoniile păgâne sunt asimilate 
unor gesturi sexuale umane, în care se imprimă semnificaţii 
întemeietoare şi funcţie germinativă cosmosului, prin hiperboli- 
zarea lor. Universul este astfel iremediabil afectat de o amprentă 
genetică negativă, haotică, rea, pentru că scenariul erotic pri¬ 
mordial stă sub semnul aleatoriului, al hazardului si al violen- 
ţei. Lumea, cosmosul, apare dintr-un gest nesemnificativ, mo¬ 
dest, vulgar sau plin de cruzime. 

Drept urmare, universul este lipsit de demnitate şi este, prin 
însăşi firea sa coruptibil, ceea ce nu se întâmplă în Creştinism, 
unde firea creată de Dumnezeu, oricare ar fi ea, este şi rămâne 


494 Antim Ivireanul, Opere, ed. cit., p. 19. 

495 Ibidem. 

pentru eternitate bună, inclusiv natura demonilor, cu toate că, 
prin voinţă liberă, ei şi-au alterat sensul îndumnezeirii veşnice. 

Prin urmare, lumina pe care o iradiază cosmosul în opera 
lui Antim ilustrează taina fecioriei, a curătiei si a sfinţeniei care 
stă la temelia creaţiei. Cuvântul auroral al lui Antim se vrea a fi 

5 

un peisaj ilustrativ al acestei taine. Metafora antimiană este, în 
sine, o definiţie dogmatică, un discurs concentrat în dogma crea¬ 
ţiei. Cerul înstelat si aştrii cereşti au savoarea aurorală a primor- 
dialităţii, dar sunt, în acelaşi timp, paradigme ale eshatonului, 
icoane ale veşniciei în care cosmosul va fi restaurat pentru 
totdeauna, recreat mai frumos decât la început, întrucât va fi 
transfigurat de către Dumnezeu. 

Nu acelaşi lucru se poate spune despre mare sau despre 
iarnă. Acestea sunt două realităţi care sunt asumate într-o altă 

5 

sferă semantică creştină, împreună cu „valea plângerii" (vom 
vorbi despre ea în opera lui Antim). Această temă a deşertăciunii 
lumii (vanitas vanitatum), coroborată cu formula hrisostomică 
„ubi sunt qui ante nos", a străbătut veacurile şi cultura întregii 
Europe, după cum a arătat Ramiro Ortiz, ajungând la stilizarea 
sintetică a lui Frangois Villon: „Mais ou sont Ies neiges d'an- 
tan?" 496 . 

Calitatea lor esenţială, a mării si a iernii, este tensiunea 

5 7 5 7 

interioară pe care o presupun, aşteptarea pe care o imprimă, 
dorul după serenitate în locul tempestei şi după primăvara 
învierii universale, în locul iernii. Marea zbuciumată si iarna 

7 5 

496 Cf. Doina Curtipăceanu, „Fortuna labilis" din învăţăturile lui Neagoe 
Basarab, în voi. Neagoe Basarab (1512-1521). La 460 de ani de la urcarea sa pe 
tronul Ţării Româneşti, Ed. Minerva, Bucureşti, 1972, p. 390. 

geroasă, pământul îngheţat şi „valea plângerii" sunt lacrimile 
firii aflate în exil. Exodul acesta din veşnicie, pentru a suporta 
contorizarea vremii, a timpului volant, are ca trăsătură de fru¬ 
museţe dorul după reînveşnicire. 

Calitatea poetică a creaţiei nu este o viziune exterioară a au¬ 
torului, suprapusă sau impusă prin vigoarea artistică şi plastică 
a acestuia, ci ea rezidă din natura ei însesi, din inocenta ei 
genetică, din puritatea care o caracterizează, pentru că astfel a 
fost creată de Cel care este începătorul a toată fecioria şi curăţia. 
Feeria naturii este un reflex estetic al frumuseţii ei interioare. 

9 

Credem însă că orice poet, atunci când redescoperă frumu¬ 
seţea lumii, prin sensibilitatea inimii sale, ne face să ne apropiem 
de gustul unui univers abia creat, fie ascultând „gânguritul de 
izvoare" 497 , fie auzind „cum iarba creşte" 498 , fie privind „luna [...] 
preschimbată în fecioară" ( Scrisoarea III) sau „lumina fecioară" a 
lunii, „stăpân-a mării" ( Scrisoarea I), sau bucurându-ne de raza 
destupată a soarelui ce se revarsă în cupa întinsă a naturii spre 
îmbătare cu viată. Secretul vieţii si al învierii este să vezi mereu 

9 9 9 

prospeţimea creaţiei, să simţi totdeauna că „miroase-a rai ulcio¬ 
rul ne-nceput" 499 şi să percepi cum „clipa-i pătrunsă de eterni¬ 
tate/ Fiece floare - rai cuvântător" 500 . 

Esenţa poeziei rezidă tocmai în faptul că te face să fii mereu 
contemporan cu începuturile, că declanşează în suflet un incen- 

497 Lucian Blaga, Strigăt în pustie, din volumul Paşii profetului. 

498 După cum ne sfătuia Eminescu în poemul în zădar în colbul şcolii... 

499 Ioan Alexandru, Imnele iubirii (antologie), Ed. Ioana, Bucureşti, 
1995, p. 21. 

500 Idem, p. 25. 

diu care arde acele aspecte negative şi perimate ale sufletului sau 
ale vieţii, contemplând o creaţie veşnic nouă, întrezărind nesfâr¬ 
şitele valenţe de frumuseţe cu care Dumnezeu a înzestrat-o si 

9 9 9 9 

însuşi faptul că ea este creată la infinit de către lumina cea ne¬ 
creată a lui Dumnezeu 501 . 

„Precum Zorba Grecul (N. Kazantzakis), care «vede în 
fiecare zi lucrurile pentru prima oară », sufletul se întreabă şi «le 
vede pe toate ca pe nişte necesităţi imediate». «Fără încetare se 
miră şi se întreabă. Totul îi pare miraculos, şi în fiecare dimi¬ 
neaţă, când deschide ochii şi vede pomii, marea, pietrele, o 
pasăre, rămâne cu gura căscată. Ce e minunea aceasta?, strigă el. 
Ce sunt toate aceste taine care poartă numele de pom, mare, 
piatră, pasăre?» Şi aceste întrebări nu sunt decât începutul cău¬ 
tării, reprezentând deschiderea noastră pentru a vedea lucrurile 
în prospeţimea lor iniţială, cu dorinţa de a trăi noutatea învierii 
lor. Ne minunăm de frumuseţea lor, dar le dorim si mai fru- 
moaşe" 502 , în veşnicie. 

Acelaşi adevăr îl exprimă şi Nichita Stănescu, în poemul 
Cântec (din volumul O viziune a sentimentelor), în care prospe¬ 
ţimea creaţiei are drept corespondenţă, la nivel uman, prospe¬ 
ţimea cunoaşterii, inocenţa gnoseologică adamică pe care trebuie 
să o aibă omul: 

„E o cunoaştere aidoma cunoaşterii dintâi, 

când lumile-ţi încep la căpătâi, 

si-ti bat în văz si în auz, anume, 

501 O realitate pe care a subliniat-o Fericitul Ilie văzătorul de 
Dumnezeu, Părintele nostru duhovnicesc. 

502 Vasile Dunca, Nebunie şi cuminţenie, Ed. Agnos, Sibiu, 2004, p. 42. 

si mâna-ntinsă simte o dimensiune, 

si fiece mirare e un nume". 

9 

Antim este cu atât mai mult cuprins de dorul frumuseţii 
paradisiace, cu cât vederea ei este însuşi ţelul predicii lui; încât, 
din lacrima senină a cerului său necuprins în rotocolime, picură 
lumina frumuseţii veşnice prin ochiul unui soare văzut, poartă 
de foc pe catapeteasma prin care pătrundem cu gândul în împă¬ 
răţia al cărei simbol este înstelatul eter. în opera lui oratorică ne 
întâlnim, în lungile poeme în proză, cu „prospeţimea feciorelnică 
a fiecărui cuvânt" 503 . 

Aceasta pentru că Antim vede în stelele cu tâmple de argint 
şi în luna cea sfielnică şi feciorelnică, ingenuitatea creaţiei, la fel 
şi în soarele care e o lumină copleşitoare ce stinge orice altă 
lumină şi care protejează pământul cu duioasă afecţiune mater¬ 
nă. Toate lucrurile universului sunt văzute în logositatea lor 
primordială şi toate sunt o dezvoltare cosmică din sămânţa 
luminii iniţiale, prin cuvântul cel virginal şi creator al Cuvântu¬ 
lui, ce urma să restaureze lumea născându-Se din Fecioară. 

Putem spune despre Antim, parafrazând, că „a zburat" ca 
un „gând purtat de dor", contemplativ, către originile creaţiei, 
unde „vedea, ca-n ziua cea dentâi,/ cum izvorau lumine". 

Privind raţiunile cosmice şi contemplându-le ca pe temelii 
ale fiinţării tuturor lucrurilor, autorul nostru ajunge să întrevadă 
în cele ce subzistă până astăzi, razele luminii incipiente, pâlpâiri 
de frumuseţe ale creaţiei dintâi, trăind dorul restaurării ei desă- 
vârsite. 

9 


503 Idem, p. 161. 

El nu vede lumina orginară printr-o călătorie în timp, ci o 
vede pe ea străbătând evii şi strălucind până astăzi şi până la 
sfârşitul lumii, ţâşnind ca o taină ce mărturiseşte despre crearea 
lumii ca lumină şi frumuseţe, spre slavă şi desăvârşire. 

Această clarviziune asupra universului îl face să intuiască 
şi prospeţimea cuvântului pătruns de adierile mistice ale fru¬ 
museţii, deoarece lumea nu este decât o întrupare a cuvântului 
Cuvântului, „Cela ce numai cu porunca au făcut toate cele văzute 
şi cele nevăzute" 504 şi Cel „Carele iaste începutul şi sfârşitul 
tuturor" 505 . 

Antim are capacitatea de a vedea acel sâmbure de lumină 
primordial strălucind în toate şi infuzând frumuseţe şi taină în 

/V 

orice lucru. In opera lui, contemplarea raţiunilor originare ale 
lumii se sublimează în cuvânt, în cuvântul ca fotografie a luminii 
insesizabile din fapte, din tot ce alcătuieşte universul. 

Pentru el, cuvântul este icoană a frumuseţii, iluminare a 
tăcerii. El nu este descriptiv, ci poetic, în sensul în care nu descrie 
frumuseţea ca pe un peisaj sau ca pe o realitate strictă, ci frumu¬ 
seţea se descoperă, cu revărsări harice, în cuvinte care îşi forţează 
limitele materialităţii şi ale banalităţii, pentru a deveni un orizont 
al răsăritului luminii inefabile. Cuvântul antimian ascunde în 
sine pictura eternităţii ca glas al frumuseţii, acel „glas de lu¬ 
mină" 506 revelator al vieţii veşnice. 

9 9 

Căutând originalitatea cuvântului ne întâlnim cu originari- 
tatea creaţiei, cu originile creaţiei. Cuvântul împrumută strălu- 

504 Antim Ivireanul, Opere, ed. cit., p. 31. 

505 Idem, p. 52. 

506 Idem, p. 85. 

cirea creaţiei, iar creaţia are caracterul logosic al cuvântului care 
i-a dat naştere. La Antim putem vedea cum cuvintele au o 
strălucire a puterii lor creatoare originare, au tăria primordia¬ 
lităţii, a cuvântului virgin născând o lume încă negustată; 
privind adâncul metaforelor sale, putem intui că, peste apele 
germinând ale operei lui. Se poartă Duhul dătător de viaţă. 
Omniprezentă este, în Didahii , nostalgia unei lumi necorupte de 
păcat şi de moarte - aşa cum a existat in principio şi cum va fi şi 
în eshaton -, nostalgia Raiului, pe care îl vede imprimat, în parte, 
în universul sensibil, dar si în om. 

Din metaforele lui Antim se deduc calităţi intrinseci ale 

9 

creaţiei, poetizarea lui are în vedere caracteristici care sunt aşeza¬ 
te în firea lucrurilor şi proprietăţi cosmice ce privesc raţiunile 
adânci ale existenţei lumii. Poezia sa este de fapt una gnoseo¬ 
logică, urmărind să releve sensul întru cunoaştere al universului. 
Prin contemplare adâncă, frumuseţea conduce la cunoaştere, la 
înţelepciune, iar oratorul nostru îşi impregnează cuvintele de 
conotaţii ce trebuie chibzuite îndelung. 

întrupând el însuşi această viziune asupra lumii şi acest 
adevăr în cuvintele sale, Antim este, de aceea, şi mult mai greu 
de descifrat, acolo unde, Varlaam sau Coresi, de exemplu, sunt 
mai expliciţi (nu mai puţin profunzi, dar cu siguranţă mai 
expliciţi), în timp ce - sunt convinsă - la Antim ne scapă destule 
idei si înţelesuri, deoarece ele sunt încifrate în text. El a cunoscut 
tainele vieţii cercetându-le pretutindeni în lume sau în Scripturi 
şi apoi le-a încriptat la loc, în poezia limbii sale. Poezia este o 
cheie în hermeneutica textului antimian: ea parcurge drumul 
înţelegerii alături de ascultător (sau cititor), până acolo unde 

doreşte acela să meargă. Ea descuie şi încuie. Oricine poate vedea 
această poezie, acest lirism care este evident. Dar cine doreşte să 
privească, mai în adânc, semnificaţiile sale, va descoperi o poezie 
si mai subtilă. Poezia lui este si sens si sentiment adânc. Cu cât 

9 9 9 

se adânceşte sensul, cu atât se adânceşte si sentimentul, si cu cât 

9 ' 9 9 '9 

se adânceşte sentimentul, cu atât se adânceşte si sensul. 

Este la fel ca în cazul în care cineva priveşte lumea şi o vede 
frumoasă. Dar dacă o priveşte mai atent, frumuseţea ei va deveni 
din ce în ce mai uluitoare. Dacă îi înţelege sensul, va deveni de-a 
dreptul miraculoasă pentru el. Pe drumul îndumnezeirii, poezia 
este o însoţitoare pentru om - şi numesc prin poezie frumuseţea 
pe care Dumnezeu a pus-o în toată făptura -, ea ne atrage şi ne 
deschide calea; cu cât înţelegem sensuri mai adânci, cu atât 
izbucneşte o şi mai mare frumuseţe şi poezie a fiinţei, a tot ce 
există. Dar înaintăm numai atât cât vrem, pentru că, dacă ne 
oprim admirativ la un punct anume, ea devine cheie care încuie 
uşile raţiunii si ale simţirii noastre. Dacă facem din frumuseţe sau 

9 9 9 9 9 

din poezie un idol, atunci ne zidim căile de acces către adevărata 
Frumuseţe, către infinita cunoaştere şi contemplare a lui Dumne¬ 
zeu. 

Nu este un lucru de mirare că Antim, ca Ierarh al Bisericii, 
subordonează frumuseţea cosmică frumuseţii lui Dumnezeu. 

9 9 

Dar dacă ne gândim că toţi artiştii lumii acesteia şi toţi îndră¬ 
gostiţii au supraevaluat frumuseţea persoanelor iubite, în raport 
cu cea a universului întreg, cu atât mai mult pe un teolog care 
contemplă, din făpturi, pe Creatorul lumii, îl vom îndreptăţi să 
vorbească entuziast, îndrăgostit fiind de Cel ce este Iubirea, „a 
Căruia aşteptare cu drag şi cu dorire mă îndeamnă să zic acest 

cuvânt: «Sărută-mă pre mine cu sărutarea gurii Tale», că toţi câţ 
era din Duh, cu duhul cunoştea câtă milă era să verse pre buzele 
Aceluia" 507 . 

Poezia şi arta sunt o capcană a iubirii lui Dumnezeu pentru 
oameni. Ca unul care a înţeles mrejele ei, Antim ni le întinde 
nouă, pentru ca, în mod conştient, să ne lăsăm şi noi prinşi în ele. 
„Căci pentru om nu iaste nici undiţă, nici vreun feliu de mreajă, 
ca învăţătura cea împletită cu cuvinte cu carele să vânează şi să 
uneşte cu Dumnezeu si să fericeşte cu Dânsul, în veci!" 508 . Antim 
Ivireanul ar fi putut şi el să exclame: „Limba mea este trestie de 
scriitor ce scrie iscusit"(Ps. 44, 2). 

Frumuseţea lumii, revelată în cuvinte, transpusă în logos 
creator, ne apropie de esenţa şi de adevărul lucrurilor. La vechii 
greci, la Platon şi Socrate - de a cărui înţelepciune aminteşte şi 
Antim, la un moment dat - era valabilă credinţa că, „dacă în afară 
de Frumosul în sine există şi altceva frumos, singura cauză 
pentru care acel lucru e frumos este participarea lui la frumosul 
în sine; [...] nimic altceva nu conferă acelui lucru frumuseţe decât 
prezenţa în el a Frumosului în sine, sau comuniunea cu el, sau 
indiferent ce altă formă de relaţie cu el..." 509 . 

9 

în Creştinism, „Frumosul în sine" este o persoană, „Cel care 

/V /V 

însuşi este începătorul frumuseţii" (Inţel. 13, 3) sau, mai bine zis, 
o Treime de persoane, iar accederea la Frumos se face numai prin 
participarea la viaţa dumnezeiască, prin comuniunea cu Dumne- 


507 Idem, p. 112. 

508 Idem, p. 97. 

509 Platon, Opere IV, Ed. Ştiinţifică şi enciclopedică. Bucureşti, 1983, 

p. 115 

zeu şi experimentarea, prin har, a infinitului şi a eternităţii vieţii 
si a existentei dumnezeieşti. 

9 9 9 

Omul poate să participe la Frumos pentru că însuşi este 
lumină şi în el se cristalizează (devine clară şi cu adevărat fru¬ 
moasă) toată lumina creaţiei: „Dumnezeu este Lumină şi lumea 
este mai înainte de toate creată ca o lumină. Cerul, pământul, 
marea, stelele, plantele, animalele şi în fine, omul, sunt în lăun- 
trul luminii. Ei sunt creaţi în lumină. Lumea este tesută ca un 

9 9 

veşmânt luminos pentru om. Toate «zilele» creaţiei îl înconjoară 
pe Adam ca tot atâtea frumuseţi. Ultimul născut al creaţiei, 
Adam, este viitorul lumii. Lumea va fi ceea ce va naşte omul. 
Astfel omul este cu adevărat chipul lui Dumnezeu. [...] Primul 
Adam, Adamul «qadmon» (în ebraică - n.n.), omul anterior, era 
un corp de lumină ce recapitula cele şase «zile» ale creaţiei şi care 
trebuia să aducă Creatorului răspunsul liber al iubirii, lăsându- 
se aspirat de lumina necreată a lui Dumnezeu, într-o mişcare de 
ascensiune începând chiar din ziua a şaptea. Omul trebuia să 
nască cea de-a opta zi: transfigurarea zilei dintâi" 510 . 

Conform primei alcătuiri a omului, este normal ca, în 
viziunea lui Antim, cel mai înalt ideal estetic uman să fie cel al 
restaurării şi al îndumnezeirii sale, prin care fiinţa umană se 
împodobeşte şi se înfrumuseţează îmbrăcându-se înapoi în har, 
după vocaţia care i s-a dăruit, fiind creat ca lumină, chiar dacă 
învelită în trup. Chipul acestei îndumnezeiri l-a arătat însuşi 
Dumnezeu făcut om, pe Tabor, când a lăsat să strălucească dum¬ 
nezeirea Sa prin trup şi S-a arătat „împodobit cu toate frumu- 


510 Jacques Touraille, art. cit., p. 7. 

setile ceriului, luminat cu toată lumina dumnezeirii. Razele ce 
[i]eşiia din dumnezeiasca Lui faţă biruia strălucirile soarelui şi 
albiciunea hainelor Lui întrecea strălucirile luminii" 511 . 

Această estetică propusă de Antim, în virtutea unei tradiţii 
foarte vechi însă, este specifică numai autorilor religioşi, pentru 
care idealul perfecţiunii umane este „Acest înfrumuseţat Iisus" 

512 

Iar scriitorul Ierarh, insistând, vorbeşte cu mare entuziasm 
despre „mărirea aceştii înfricoşate înfrumuseţări" 513 , şi „taina 
aceasta a dumnezeeştii înfrumuseţări" 514 , despre „dumnezeiasca 
si înfricoşata înfrumuseţare" 515 si Fiul lui Dumnezeu, „Carele să 
înfrumuseţa" 516 , cât şi despre „învăţăturile înfrumuseţatului 
Hristos, Fiiului Său" 517 [al Tatălui], Care, fiind „Dumnezeu, după 
vremi să înfrumuşăţează" 518 , aducându-i şi pe oameni la a 
(re)cunoaşte şi ei „vremea înfrumuseţării" 519 , adică a înnoirii şi a 
îmbrăcării omului cu însăsi lumina lui Dumnezeu. 

9 

Greşind şi păcătuind, omul nu se poate îmbrăca în fru¬ 
museţe şi în lumină decât printr-un efort de îndumnezeire, 
deoarece, „pentru a te apropia de cele înalt-nevăzute [...] trebuie 


511 Antim Ivireanul, Opere, ed. cit., p. 150. 

512 Ibidem. 

513 Ibidem. 

514 Ibidem. 

515 Ibidem. 

516 Idem, p. 151. 

517 Idem, p. 155, n. 1. 

518 Idem, p. 107. 

519 Idem, p. 152. 

să-ţi schimbi viaţa, să devii instrumentul propriei tale trans¬ 
figurări" 520 . 

Singurul mod de estetizare, de cosmetizare (în sens etimo¬ 
logic), de înfrumuseţare al omului este să devină dumnezeu 
după har, „că aşa ne porunceşte Hristos: «Faceţi-vă sfinţi, că Eu 
Sfânt sunt»" 521 . 

Iar Dumnezeu îi va îmbrăca pe Sfinţi în frumuseţea şi 
lumina Sa: „care lumină va străluci şi în trupurile Sfinţilor 
Lui" 522 . Cunoscând acestea, Eminescu descria în începutul poe¬ 
mului Memento mori , un peisaj paradisiac în care „Sfinţii se 
preîmblă în lungi haine de lumină". Pentru că şi Dumnezeul lor, 
după cum preciza tot Eminescu în acelaşi poem, este „împăratul 
în hlamidă de lumină", parafrazând Ps. 103, 2, unde se vorbeşte 
despre „Cel ce te îmbraci cu lumina ca şi cu o haină". 

Ca să vadă frumuseţea, omul trebuie să fie el însusi frumos, 
si ca să vadă lumina, trebuie să iradieze el însusi lumină, izvorul 
luminii fiind unul singur: Creatorul ei. Dostoievski făcea obser¬ 
vaţia că „în starea cea mai desăvârşită a fiinţei se află frumosul 
personalizat într-un Sfânt, care devine centrul ipostaziat al na¬ 
turii, în calitate de microcosm sau microteos. Natura aşteaptă 
suspinând ca frumosul ei să fie mântuit de omul devenit Sfânt. 
Cu atât mai mult, se cuvine omului să aştepte acest frumos, fără 
de care nu ai nimic de făcut pe acest pământ. Un asemenea 

/V 

Frumos II introduce pe Dumnezeu în suflet ca pe un rug aprins. 


520 Andrei Pleşu, Despre îngeri, op. cit., p. 179. 
521 Antim Ivireanul, Opere, ed. cit., p. 53. 

522 Idem, p. 10. 

Pe întinsul sufletului pregătit să-L primească. Dumnezeu îşi slo¬ 
boade rădăcinile" 523 . 

/V 

In spiritualitatea ortodoxă, proprie lui Antim, omul are cea 
mai mare putere creatoare: el are, împreună cu Dumnezeu, 
puterea de a se crea pe sine şi ambianţa vieţii sale veşnice, de a 
crea însuşi chipul său, aşa cum va arăta el în veşnicie, prin atitu¬ 
dinea şi faptele sale din lumea aceasta. El are în mâna sa stiloul, 
pensula, dalta sau orice altă unealtă mai mult sau mai puţin 
metaforic înţeleasă, prin care acţionează asupra sufletului şi a 
trupului său însuşi, care sunt materia artei sale, mult mai pre¬ 
ţioasă decât piatra sau pânza sau hârtia şi prin care îşi poate arăta 
măiestria artistică, modelându-se pe sine într-o operă care este 
cu adevărat pentru veşnicie, ca icoană, ca scriptură, ca templu, ca 
biserică a lui Dumnezeu, împreună cu Dumnezeu şi cu toţi oa¬ 
menii. 

Pentru că, indiferent dacă este un artist mare sau nu, i se dă 
voie sau chiar i se cere să lucreze si la modelarea altora, iar alţii, 
meşteri mai mari sau mai mici, pot lucra la modelarea sa. Aceasta 
este arta duhovnicească a asemănării cu Dumnezeu, despre care 
Sfinţii Părinţi spun mereu că este „arta artelor" şi „ştiinţa ştiin¬ 
ţelor". în această cheie duhovnicească trebuie privită şi opera 
Sfântului Antim Ivireanul. 

Cineva spunea că arta modernă este o etapă normală a artei, 
în evoluţia spiritului uman, care caută simbolurile şi inefabilul, 
printr-o încercare de a ajunge la semnificaţii spirituale ale fru¬ 
mosului; pentru că spiritul uman cunoaşte evoluţie, în sensul 


523 Cf Arhim. Paulin Lecca, op. cit., p. 16-17. 

desăvârşirii sale, printr-o tot mai mare transfigurare 524 . In acest 
sens, arta religioasă este din totdeauna simbolică şi mistică. 

Cuvântul lui Antim, cuvântul care predică, urmează cuvân- 

/V 

tului evanghelic, iar „Dascălul şi împăratul acesta ceresc, toată 
lucrarea Evangheliei au numit-o a fi împărăţiia ceriurilor, adecă 
cele ce sunt scrise în Sfânta Evanghelie sunt cereşti şi dumne¬ 
zeieşti, că ne îndreptează pre noi pre calea cea dreaptă ce merge 
la împărăţiia ceriului şi cu Duh ceresc ne întăreşte, învăţându-ne 
să petrecem viaţa cerească, pentru ca să câştigăm şi lăcaşurile ei 
şi să ne facem desăvârşit, dumneze[i]eşti şi cereşti. Şi de vreme, 
dară, ce iaste asa, cu cuviinţă au numit Domnul Hristos Evan- 

' 9 ' 9 

ghelia Sa cu numele împărăţiei ceriului../' 525 . 

Pentru că împărăţia cerului este lumină. Şi dacă ar fi să 
adoptăm o altă formulare, am spune mai direct: „cuvântul lui 
Hristos e lumină dumnezeiască necreată. El se adresează nu 
raţiunii discursive superficiale, ci inimii adânci a omului, şi cel 
care îi deschide inima până în adâncul ei ultim pentru a primi cu 
vrednicie această lumină dumnezeiască, pentru a se uni cu ea, 
acela se face asemenea lui Dumnezeu. Cuvântul lui Hristos, 
înfăptuit în viaţă, face din om un dumnezeu" 526 . Logosul divin 
este Lumină, iar logosul uman inspirat este şi el lumină din Lu¬ 
mină. 

Nu numai lumea este lumină, ci si cuvântul este lumină: 
cuvântul care ilustrează lumea-lumină este si el tot lumină. De 

9 

524 O altă afirmaţie importantă a Fericitului Ilie văzătorul de 
Dumnezeu, Părintele nostru. 

525 Antim Ivireanul, Opere, ed. cit., p. 184. 

526 Arhim. Sofronie, Viaţa..., op. cit., p. 200. 

acest cuvânt se foloseşte Antim, de cuvântul care are prospe¬ 
ţimea luminii primordiale şi care este încărcat de logositate, de 
forţă creatoare. Prin cuvinte, Antim transmite, în mod inefabil, 
„lumina cunosfinţii" 527 de Dumnezeu, prin care luminează „ochii 
sufletelor cei întunecaţ[i] 528 , pentru a-şi pregăti credincioşii ca să 
primească şi mai mult: în viaţa „cea viitoare să ne învredniceşti 
mărirei si luminii slavei dumnezeirii Tale..." 529 . 

9 

Spiritul omenesc este purtător de lumină, este asemenea 
unei fântâni foarte adânci, în stare să oglindească scânteierea ste¬ 
lelor chiar şi pe timpul zilei. Şi chiar dacă omul nu este conştient 
în mod real de existenta acestor lumini în interiorul său, el le 

9 ' 

/V 

simte totuşi, le presimte şi aşteaptă revelarea lor: „In bolta 
înstelată-mi scald privirea -/ şi ştiu că şi eu port/ în suflet stele 
multe, multe [...]/ Aştept să îmi apună ziua [acestei vieţi]/ şi zarea 
mea pleoapa să-şi închidă,/ mi-aştept amurgul, noaptea şi 
durerea,/ să mi se-ntunece tot cerul/ şi să răsară-n mine stelele,/ 
stelele mele,/ pe care încă niciodată/ nu le-am văzut" 530 . 

Sfântul Antim este îndreptăţit, cu atât mai mult, să vadă 
această lumină interioară, acest fond spiritual de lumină al icoa¬ 
nei care este omul, şi să pretindă descoperirea de sine a fiecăruia 

527 Antim Ivireanul, Opere, ed. cit., p. 83. 

528 Ibidem. 

529 Ibidem. 

530 Lucian Blaga, Mi-aştept amurgul, din volumul Poemele luminii. 
Putem înţelege aceste versuri ca o aşteptare a morţii ca moment revelator 
al adevărului, prin care faţa acestei lumi să dispară, iar în locul ei să se 
descopere adevărata fiinţă a omului, dincolo de perdeaua morţii şi de 
noaptea întunecată a necunoştinţei. 

dintre noi. El şi-a săpat, poetic, ţelul său în piatră, reprezentându- 
1 alegoric printr-un melc ce tinde către o stea. „După unele inter¬ 
pretări, melcii şi scoicile simbolizau mormintele din care, la 
Judecata de Apoi, trebuiau să iasă cei îngropaţi într-însele. După 
altele, melcul mai închipuie pe călugărul care trebuie să stea de 
veghe la intrarea în biserica unei mănăstiri. Steaua era simbolul 
fericirii de care cei Drepţi se vor bucura în lumea viitoare" 531 . Cu 
alte cuvinte, ieşind din cochilia lumii acesteia, omului i se pre¬ 
tinde să devină o stea. 

Limba română a lui Antim este atât de adâncă şi de poetică, 
pentru că el a imprimat cuvintelor sale o realitate existenţială şi 
spirituală unică, a pictat în cuvinte tablouri inefabile, vorbind din 
bogăţia experienţială a vieţii sale, a inferiorităţii sale. Şi aici este 
un acord minunat între inefabilul vieţii spirituale şi cuvântul ine¬ 
fabil: cele două se potrivesc în ceea ce priveşte imperceptibilul 
vieţii, lumina spirituală care se vede numai cu ochiul inimii. 

Chiar dacă sensul alegoriilor şi al metaforelor antimiene 
este decriptabil în mod teologic şi chiar dacă am putea întâlni 
imagini cât de cât asemănătoare în Sfânta Scriptură sau la Sfinţii 
Părinţi, expresia în care a îmbrăcat Antim predica sa este cu totul 
originală şi personală, este unică. Ea denotă o viziune originală 
şi o sensibilitate aparte, precum şi o capacitate contemplatoare şi 
interpretativă care îl face să aibă amprenta unicităţii, în contextul 
istoriei predicii în limba română (mai ales în ceea ce priveşte 
începuturile) şi al literaturii vechi. 


531 Prof. Victor Brătulescu, Antim Ivireanul ctitor de lăcaşuri sfinte, în 
rev. Biserica Ortodoxă Română, LXXIV (1956), nr. 8-9, p. 821. 

Este cert faptul că „Antim Ivireanul a avut un geniu pe care 
l-ar fi putut altfel impune, dacă s-ar fi manifestat într-o literatură 

/V 

definitiv aşezată. In situaţia dată, nu a avut de ales: si-a asumat 
poziţia modestă şi tragică a unui Atlas. Pe umării săi, ca şi ai ce¬ 
lorlalţi - atât de puţini! - avea să se clădească literatura ro¬ 
mână" 532 . 


532 Mihai Rădulescu, op. cit., p. 40-41. 

„Ospăţul vorbelor": literatura ca paradis 


Am vrea acum să urmărim puţin şi să înţelegem telosul lui 
Antim Ivireanul, idealul său în predică, aşa cum reiese din înseşi 
didahiile sale. Vom vedea finalitatea demersului său, pe care o 
ţinteşte neîncetat şi o exprimă cu fervoare. Să ne oprim însă, spre 
a oferi claritate spuselor noastre, asupra unor fragmente decisive 
pentru o receptare corectă a conştiinţei sale scriitoriceşti. 

Iată cum sună o parte din exordiul uneia dintre cele mai fru¬ 
moase predici antimiene - a doua predică la Naşterea Domnului 
-, fragment ce ni se pare că ar putea constitui un minunat motto 
al întregii sale opere: „Aş pohti însă [ca] aceste cuvinte să le 
întinz ca o masă desfătată înaintea dragostei voastre şi să vă fac 
un ospăţ sufletesc, după putinţă, puind în loc de bucate, cu multe 
feliuri de bunătăţi drese, cuvântul cel de bună vestire si, în loc de 
băutură veselitoare, să dreg în păharul preaînţeleptelor capetelor 
voastre cuvântul cel de mare bucurie, pentru care lucru cerem 
putere de la Hristos, Carele înţelepţeşte pre cei neînvăţaţi, ca să 
ne lumineze mintea şi să ne dea ajutor ca să putem îndulci cu 
ospăţul vorbelor inimile şi auzurile celor ce vor ospăta sufle¬ 
teşte" 533 . 

9 


533 Antim Ivireanul, Opere, ed. cit., p. 194. 

Asemenea era şi citirea Divanului lui Dimitrie Cantemir, care 
„devenea un ospăţ, un festin, un banchet, cum zice un motiv faimos 
întâlnit la antici (Platon, Xenophon, Metodius din Olimp) şi la moderni 
(Dante cu II convivio ori Marsilio Ficino) », cf. Dan Horia Mazilu, Recitind..., 
op. cit., voi. III, p. 515. 

Mai întâi de toate, să observăm că predica înseamnă 
„cuvântul cel de bună vestire", adică actualizare şi interpretare a 
Evangheliei, descoperire în faţa auditoriului a sensurilor adânci 
care se ascund în cuvintele sale. Identificarea omiliei cu un „os¬ 
păţ sufletesc" şi cu o „masă desfătată" nu este, desigur, proprie 
lui Antim, ci este un laitmotiv care străbate întreaga istorie a 
omiliei bizantine, fiind cât se poate de iubit în perimetrul orto¬ 
dox. Asemănarea aceasta dintre cuvântul catehetic-omiletic si 

9 

ospăţ derivă din Noul Testament, ilustrând modalitatea prin care 
Cuvântul lui Dumnezeu a oferit cuvintele Sale (Evanghelia) ca 
hrană spirituală pentru oameni. 

Comparaţia „preaînţeleptelor capete" cu un pahar în care 
se „drege", adică se potriveşte la gust, se îndulceşte „cuvântul cel 
de mare bucurie", este cu atât mai surprinzătoare, cu cât este 
foarte îndrăzneaţă, deoarece conduce cu gândul la a asocia 
raţionalitatea şi afectivitatea, întrucât mintea este cea care pri¬ 
meşte - îndulcit - cuvântul bucuriei. Mintea primeşte cuvântul 


Dar şi fraţii Radu şi Şerban Greceanu scriau în prefaţa Mărgăritarelor 
Sfântului Ioan Gură de Aur, omilii traduse de ei, următoarele: „Iată, citi- 

/V 

toare de bine voitoriu, că-ţi întinzu masă. Insă nu masă trupească, gătire 
persiană (cum s-ar zice), adecăte cu mirodenii şi alte amestecături ca 
acelea, care numei ceriului gurii dau pre scurt gust şi plăcere, şi iarăşi 
după aceia flămânzeşti, însetoşezi şi de mai multe ori peste saţiu mâncând 
şi bând bolnăveşti şi moarte în cea de apoi [viaţă] îţi primeşti. Ci masă, 
zicu, duhovnicească, de adevărată dulceaţă şi de toată bunătăţile plină şi 
bogată şi cu tot felul de roadă, în folosul sufletului împodobită şi gătită. 
Den carea hrănindu-să, cu cât mai mult ia, atâta mai mare pofta îţi dă şi-l 
însănătoşează şi-l îmbărbătează", cf. Ibidem. 

însoţit de bucurie, căci logosul este purtător şi aducător de fe¬ 
ricire. 

Paharul raţionalităţii umane este destinat să primească un 
alt fel de „băutură veselitoare", iar mintea acceptă cuvântul nu¬ 
mai însoţit de bucurie, deoarece fără bucurie, ar fi un cuvânt 
nedres, neîndulcit, fără gust pentru rafinamentul spiritual cu 
care este înzestrat sufletul omenesc. Bucuria mintii este cuvântul, 
este logosul contemplativ. „Păharul preaînţeleptelor capete" are 
nevoie de potrivire a cuvintelor, de cuvântul bucuriei dres cu 
mirodeniile şi miresmele înţelepciunii şi ale artei oratorice. 

Mintea este un astfel de „păhar" primitor de vinul veseliei, 
care e „cuvântul cel de mare bucurie". Antim face, printr-o sin¬ 
gură metaforă, elogiul înţelepciunii, care aduce cu sine adevărata 
beatitudine, acea trezvie plină de beţia iubirii, singura care nu 
întunecă mintea, ci o luminează cu lumina cuvântului. Prin 
minte, predicatorul isihast coboară în inima ascultătorilor şi în 
auzurile cele mai duhovniceşti si mai adânci ale fiinţei lor. 

9 9 9 

Organul de simţ al auzului solicitat de Antim nu este cel 
obişnuit, ci unul aparte, un organ receptor al credinţei: „pentru 
aceasta dară, vă pohtesc ca să vă deschideţi urechile inimilor 
voastre şi să ascultaţi cuvintele ce voiu să grăesc, pentru ca să vă 
folosiţi voi cu ascultarea şi eu cu zisele. Că zice Pavel Apostolul: 
«Fericiţi cei ce grăesc în urechile celor ce ascultă» 534 sau după cum 
zice Hristos: «Fericiţ cei ce aud cuvântul lui Dumnezeu şi-l pă¬ 
zesc pre dânsul»" 535 . Şi dacă mintea devine pocal al înţelepciunii 


534 Antim Ivireanul, Opere, ed. cit., p. 98. 

535 Idem, p. 50. 

mustind de bucuria înţelegerii adevărului şi a lumii, atunci 
Sfântul Antim are dreptate să caute „a îndulci cu ospăţul vorbe¬ 
lor inimile şi auzurile celor ce vor ospăta sufleteşte". 

Dar „păharul preaînţeleptelor capete" poate fi înţeles şi 
altfel, şi anume în acel mod în care mintea este văzută ca „potir 
al tainelor dumnezeieşti", întrucât creştinii au „moştenirea cea 
veşnică a minţii transfigurate întru Hristos" 536 . Atunci când sunt 
primite, cuvintele sunt transfiguratoare ale minţii şi ale fiinţei, 
dar fără a accepta „cuvântul cel de mare bucurie" ca factor trans¬ 
formator în mod ontologic, „mintea noastră va deveni «aurul 
sterp ce nu poate face potir pentru cina Mielului» (V. Voicu- 
lescu)" 537 . 

Sensul minţii este acela de a deveni „păhar", potir pentru 
vinul înţelepciunii, cel ce aduce „lumina minţii", deoarece 
„trebu[i]e să facem mintea noastră muntele Thavorului, ca să vie 
lumina [cea] adevărată [şi] să o vedem cu ochii cei de gând ai 
sufletului [...], pentru ca să ne putem sui şi noi, împreună cu 
Hristos, în mintea cea oblăduitoare a sufletului [şi] să vedem cu 
gândul slava aceia şi norul cel luminat..." 538 . 

însă cuvintele nu sunt numai vinul, ci şi pâinea sufletului. 
Antim se revendică din tradiţia apostolică a Bisericii, interpre¬ 
tând predica într-un sens liturgic, ca gest sacramental al 
împărţirii către mulţime a pâinilor învăţăturii, după asemănarea 
celor înmulţite de Hristos: „măcar că vorba mea nu iaste vrednică 
niciodată ca să îndulcească cu vreun mijloc auzirile ascultăto- 

536 Vasile Dunca, op. cit., p. 118. 

537 Ibidem. 

538 Antim Ivireanul, Opere, ed. cit., p. 83. 

rilor, iar încăş[i] Domnul Hristos, Carele au săturat cu 5 pâini 
5.000 de suflete şi au îndreptat sărăciia şi neputinţa ucenicilor Lui 
cu bogăţia darului Său, Acelaşi şi înaintea dragostei voastre, prin 
mijlocul vorbelor mele cele neritoricite 539 , vă întinde masă du¬ 
hovnicească" 540 . 

Pentru Antim, cuvintele sunt pâine şi vin spiritualizate, un 
alt fel de Euharistie prin care Dumnezeu este primit în adâncul 
sufletului şi operează El însuşi schimbarea la faţă a fiinţei, cu 
acceptul şi conlucrarea celor care întind „foişorul" inimii pentru 
acest „ospăţ". Predicatorul este însă numai un transmiţător al 
cuvântului şi al voinţei divine, pentru că el vorbeşte lăsându-se 
purtat de adierile inspiraţiei. Prin cuvântul său diafan se pri¬ 
meşte însă Cuvântul - Cel ce spune despre Sine, „la Ioan [...] la 
al 6-la cap: «Eu sunt pâinea cea vie, Carea s-a pogorât din 
ceriu»" 541 -, în mod inefabil, prin pâinea şi vinul cuvântului 
înmulţit de dragostea pentru mulţimea ascultătorilor credincioşi. 
Sufletul are nevoie de nutriment spiritual la fel de mult cum are 
nevoie trupul de hrană şi chiar având prioritate înaintea trupu¬ 
lui, iar materia acestei mese, a acestui ospăţ, este cuvântul, „că 
precum nu poate trăi trupul omului făr' de hrană simţitoare, aşa 
nici sufletul nu poate trăi fără de hrana cea duhovnicească, care 
iaste cuvântul lui Dumnezeu, după cum zice Hristos la Evan¬ 
ghelie: «Nu numai cu pâine va trăi omul, ci cu tot cuvântul carele 
iaste din gura lui Dumnezeu»" 542 . 

539 Lipsite de retorică. 

540 Antim Ivireanul, Opere, ed. cit., p. 16. 

541 Idem, p. 181. 

542 Idem, p. 72. 

In discursul antimian, cuvântul este Logofor şi Pnevma- 
tofor, este purtător al Cuvântului şi al Duhului, în mod tainic şi 
inefabil. Discursul oratoric este tocmai acest rezultat al unui dar 
divin de a înmulţi cuvintele, pentru a da naştere unei omilii. Fără 
această calitate de a se înmulţi întru Cuvânt, cuvântul oratoric e 
gol, are rezonanţe false. 

Menirea cuvântului este aceea de a fi transportator al 
harului transfigurator, vehicul al energiei harice. După cum 
pentru Nichita Stănescu, cuvântul poetic era destinat să fie 
vehicul al sentimentelor şi transportator al fiinţei, până la a fi o 
transfuzie de sine în altul, tot la fel pentru Antim cuvântul este 
purtător al harului, al luminii dumnezeieşti, prin care Hristos 
Cuvântul este infuzat, în mod spiritual, în fiinţa celui ce crede în 
cuvintele auzite. 

Cu modestie însă, autorul se declară nevrednic pentru a fi 
transmiţătorul unui astfel de logos. El îşi impută „norul 
neştiinţii" 543 , „nevredniciia ,/544 , „gângăvia limbii" 545 , „neputinţa 
si neştiinţa învăţăturilor mele" 546 , „sărăciia bunătăţilor si slăbi- 
ciunea învăţăturii" 547 , „izvorul meu cu o picătură de apă" 548 , 
„întunecarea ce are mintea mea, de mulţimea păcatelor 
[mele]" 549 , fiind „foarte sărac de fapte bune şi slab de învăţă- 


543 Idem, p. 16. 

544 Idem, p. 29. 

545 Ibidem. 

546 Idem, p. 34. 

547 Idem, p. 41. 

548 Ibidem. 

549 Idem, p. 129. 

tură" 550 , etc, punând pe seama harului întreaga înţelepciune a 
predicilor sale, considerând că „după putinţă vom zice celea ce 
ne va lumina, prin rugăciunile ei. Lumina cea adevărată, Hris- 
tos" 551 . Sfântul Antim se consideră pe el însuşi - nu numai 
cuvântul său - a fi un vehicul inadecvat pentru preţiozitatea 
nemăsurabilă a încărcăturii, pentru aurul luminii divine ascuns 
în cuvinte. 

Cuvintele pe care Antim le oferă ca „să vă ospătez sufle¬ 
teşte" 552 sunt nu numai o masă îmbelşugată, dar şi culese dintr-o 
grădină a Raiului: „Vedem în Sfânta Scriptură, la 2 capete ale 
Facerii, cum că Dumnezeu au poruncit lui Adam ca din tot 
lemnul ce iaste în grădină, cu mâncare, să mănânce, iar din 
lemnul a pricepe binele şi răul să nu mănânce, că în ce zi va 
mânca, cu moarte va muri. Tâlcul acestor cuvinte este mare si 
adânc. [...] Cuvintele acelia ce zic «Din tot lemnul ce iaste în 
grădină, cu mâncare, să mănânci», socotesc că nu voi greşi de 
voiu zice că din toată învăţătura cea dreptă şi din toate cuvintele 
lui Dumnezeu, ce sunt în grădina Sfintei Beserici a Răsăritului, 
ca o hrană sufletească, cu bucurie tot creştinul, cu dulceaţă să 
mănânce" 553 . Cuvintele sunt deci fructe ale Raiului si un Paradis 

9 

al înţelegerii oferit ca nutriment duhovnicesc pentru credincioşi, 
în interpretarea profundă a lui Antim 554 . Ele sunt lumină din 

550 Idem, p. 83. 

551 Idem, p. 129. 

552 Idem, p. 34. 

553 Idem, p. 34-35. 

554 Sfântul Irineu de Lugdunum (sec. II) spunea ceva asemănător: 
„Trebuie să ne adăpostim în Biserică, să ne lăsăm formaţi la sânul ei şi să 

Lumină, fructe din grădina Raiului scripturistic, logos din Logos, 
hrană spirituală înmulţindu-se prin minune şi euharistie a 
înţelegerii, împărtăşire raţională de Dumnezeu, cunoaştere care 
facilitează întoarcerea în Paradisul pierdut, în Raiul vederii lui 
Dumnezeu ca lumină, cu ochiul curat al duhului nostru. 

Pentru Antim, există numai literatura ca Paradis 555 , ca 
grădină a desfătării plină de revelaţii. Eden al cunoaşterii infini- 


ne hrănim din Scripturile Domnului. Căci Biserica a fost plantată ca un 
Paradis în această lume", cf PS Irineu Bistriţeanul, Sfântul Irineu de Lyon - 
polemist şi teolog, Ed. Cartimpex, Cluj, 1998, p. 69. 

Iar despre Biserica ce este o grădină a Raiului vorbeşte atât Sfântul 
Irineu, spunând că „Oamenii care au progresat în credinţă şi au primit 
Duhul lui Dumnezeu sunt spirituali, ca plantaţi în Paradis", cf. Adversus 
haereses, V, 10,1, apud Jean Danielou, op. cit., p. 31, cât şi Hipolit din Roma 
- „Biserica, grădina spirituală a lui Dumnezeu, sădită asupra lui Hristos, 
ca la Răsărit, unde se văd tot felul de pomi, neamul Patriarhilor şi al 
Profeţilor, corul Apostolilor, şirul Fecioarelor, ordinul [ceata] Episcopilor, 
Preoţilor şi Leviţilor", cf. Ibidem. 

Sau Sf. Efrem Şirul: „Dumnezeu a sădit o grădină frumoasă. El şi-a 

/V __ 

construit Biserica Sa pură. In mijlocul Bisericii El a sădit Cuvântul. Socie¬ 
tatea Sfinţilor este asemănătoare Paradisului", cf. Hymn. Parad. [Imnele 
Paradisului], VI, 7-9, apud Idem, p. 32. 

555 Despre faptul că universul cărţilor trebuie să fie un paradis 
spiritual şi să nu conţină ceva care nu reflectă „lumina cea adevărată", dă 
mărturie el însuşi, în învăţături pentru aşezământul cinstitei Mănăstiri a 
Tuturor Sfinţilor, în care, la capitolul consacrat tipografiei, hotărăşte „să nu 
îndrăznească tipăgraful să tipărească vreo carte împotriva Besericii şi a 
legii noastre măcar de i-ar da pe coală câte 100 de galbeni de aur. Iar de va 
călca porunca să fie al anathemii". In viziunea lui, „lucrul cărţilor este 

te. Din aceste cuvinte, „tot creştinul cu dulceaţă să mănânce", 
zice el, din acest Paradis al cuvintelor si al raţiunilor celor înalte. 

Spuneam, mai devreme, că prin minte, predicatorul ajunge 
la inimă, pentru că aceasta din urmă este o carte - adevărata 
carte, pe care o vizează cărţile scrise şi tipărite - în care se 
imprimă cunoaşterea de Dumnezeu, împreună cu iubirea Lui. 
Cuvintele celui ce predică adevărul nu sunt un fond sonor 
azvârlit la întâmplare în eter, un fel de verba volant, fără 
importanţă, ci o scriere spirituală care se întipăreşte în cartea 
inimii de către Dumnezeu, „Căruia mă şi rog să tipărească şi să 
pecetluiască în inimile voastre aceştia câte v-am vorbit, ca să nu 
le uitaţ[i], ci, după putinţă de-a pururea să le faceţ[i]..." 556 . 
Această literatură paradisiacă este destinată să facă din cartea 
inimii un rai atotcuprinzător, în care să locuiască însuşi Cuvântul 
prin întipărire de Sine. 

După cum lumea, cosmosul întreg, este o imagine a Raiului, 
la fel şi universul cărţii trebuie să fie o închipuire a Paradisului şi 
a frumuseţii universale, un chip al Logosului întrupat în logosul 
cosmic (în lume) şi în logosul scriptural (în cuvânt), mai înainte 
de a Se întrupa deplin ca om. 

Cartea este rodul unui logos creator care face să crească 
„pomii cunoştinţei", din care culeg cei doritori de înţelepciune şi 
se fac pe ei înşişi ca nişte pomi încărcaţi de roade si înrădăcinaţi 
în „pământul dragostei" (căci „pământul credinţii iaste dragos- 


pentru folosul ţărîi şi pentru ajutoriul casei", cf. Antim Ivireanul, Opere, 
ed. cit., p. 335-336. 

556 Idem, p. 29. 

tea" 557 ). Simţului aperceptiv îi urmează cel duhovnicesc, căci 
auzind cuvântul purtător de logos sacru, omul trebuie să devină 
copac purtător de roadă în grădina cunoştinţei paradisiace: „apoi 
trebuie să faceţi roadă sufletească din cele de veţ[i] auzi, pentru 
ca să nu vă fie ascultarea si osteneala în desărt, că arătându-vă ca 
pomii cei fără de roadă şi ca viţele cele sterpe, ce folos veţi avea 
de ascultarea voastră si de osteneala ce as făcut?" 558 . 

9 9 

Omul se hrăneşte „nu numai cu pâine", ci şi în mod spiri- 

/V 

tual, prin „cuvântul carele iaste din gura lui Dumnezeu". Insă 
ambele modalităţi de nutrire ale sale derivă din Logosul întrupat 
şi rodind în logosul cosmic (sensibil) şi în cel spiritual (scriptu- 
ral). 

Dar întreaga umanitate se revendică direct din Logosul care 
este Pomul Vieţii 559 , Hristos, centrul Raiului şi al universului, 
printr-o filiaţie sau „rodoslovie" care, în viziunea lui Antim, 
după cum am avut prilejul să vedem în Chipurile Vechiului şi 
Noului Testament, înfăţişează „Adamul total" (omenirea) având 
ca finalitate proniatoare pe aceea de a deveni o grădină a 
Paradisului, încărcată de fructele cele prea dulci ale revelaţiilor 
si ale infinitei cunoaşteri si înţelepciuni. Acesta este si sensul 

9 9 9 9 r 9 

acelei compoziţii „ce brodează complicat în jurul vechii teme 
«Arborele lui lesei»" 560 , acela de a ilustra, prin „unica repre¬ 
zentată în literatura noastră, din câte ştiu, a seriei «ikon» sau 


557 Idem, p. 53. 

558 Idem, p. 98. 

/V 

559 Cf Pilde 3,18: „Pom al vieţii este ea [Inţelepciunea-Hristos]". 

560 Dan Horia Mazilu, Recitind ..., op. cit., voi. I, p. 432. 

«imago»" 561 , altoirea umanităţii în Cel ce este Pomul Vieţii. 
Omenirea s-a strămutat afară din Rai prin primul Adam, din 
cauza „lemnului a pricepe binele şi răul" 562 , când Protopărinţii 
au vrut să rodească înţelegeri mai presus de puterea lor spiri¬ 
tuală, mai înainte de vreme, dar precum „pentru omul, adecă 
pentru Adam, am eşit din Raiu şi pentru Omul iar, adecă pentru 
Hristos, am întrat în Raiu" 563 , înapoi, căci Acesta din urmă este 
„noul Adam, Carele nu iaste lăcuitoriu, ci Domn şi Stăpân [al] 
Raiului, pre Carele frumoseţia pomului celui oprit nu-L va înşă- 
la" 564 . 

Scrierile sfinte, între care se numără şi predica, reprezintă, 
drept aceea, un vestibul pentru Eden, un rai al cuvintelor, prin 
care firea umană are din nou acces la Paradisul pierdut - dar nu 
pe cale pur intelectuală, mentală, ci printr-un efort spiritual care 
are ca rezultat metanoia, schimbarea minţii, până la a deveni acel 
„păhar" primitor de „euharistie" prin cuvânt - şi devine în ea 
însăşi paradisiacă şi grădină spirituală. 

Antim atribuie cuvântului multe sensuri. Asa cum ne-am 

9 

obişnuit deja la el, sensurile figurate sunt ramificaţii ale unui 
arbore semantic a cărui rădăcină nu poate fi înţeleasă fără vizio¬ 
narea explicită a întregului, fără etalarea, în toată splendoarea sa, 
a acestei grădini a desfătării gnoseologice. 

De aceea, vom vorbi acum despre o altă alegorie încărcată 
de reverberaţii si de sensuri mistice, care este cea a cuvântului ca 

561 Ibidem. 

562 Antim Ivireanul, Opere, ed. cit., p. 34. 

563 Idem, p. 99. 

564 Idem, p. 195. 



297 


undiţă ce pescuieşte oamenii din marea înviforată a păcatelor şi 
a lumii corupte: 

„Fieştecare vânătoriu îş[i] găteşte sculele şi ciniile meşter- 
şugului său, adecă cel ce prinde păsări zburătoare face laţuri, 
clucse şi mreji; iar cel ce vânează hiară sălbatece îşi face puşcă, 
cursă de hier, gropi şi altele ca aceştia. Aşijderea şi păscariul îş[i] 
face undiţe, cârlige, plasă, sac şi câte îl învaţă meşterşugul său, 
ca să dobândească şi să câştige ceia ce pohteşte; iar cel ce va vrea 
să vâneze oameni, cu ce socotiţi că ar putea să-i vâneze? (Că 
oamenii încă să vânează şi să prind ca şi peştii, după cum zice 
Hristos la Sfânta Evanghelie, la al 4 cap al lui Mathei: «Veniţi 
după Mine şi vă voiu face pre voi păscari de oameni»). 

Nu socotesc cu alt nimic ca să-i poată vâna, fără numai cu 
învăţătura şi cu cuvântul. Căci pentru om nu iaste nici undiţă, 
nici vreun feliu de mreajă, ca învăţătura cea împletită de cuvinte 
cu carele să vânează si să uneşte cu Dumnezeu si să fericeşte cu 

9 9 9 9 

Dânsul, în veci! Această mreajă a învăţăturii, puindu-să din 
dreapta şi din stânga, iaste foarte de folos şi pentru ceste de acum 
şi pentru cele ce vor să fie. 

Această undită a cuvintelor si cu mărturiile Duhului Sfânt 

9 9 

prind pre om dintru adâncul păcatelor, ca pre peştele dintru 
adâncul apei şi-l scoate la lumina cunoştinţei de Dumnezeu. Deci 
pentru aceasta, blagosloviţilor creştini, câţi v-aţi adunat astăzi la 
această cuvioasă şi sufletească adunare, am datorie, ca un păscar 
sufletesc ce m-au rânduit Dumnezeu ca pre un nevrednic, să 
întinz mreaja învăţăturii şi să puiu undiţa cuvântului înaintea 
dragostei voastre şi ajutorind iubitoriul de oameni. Dumnezeu, 
am nădejde bună şi făr' de îndoială, cum că voiu scoate dintru 

adâncul turburăciunii păcatului mult vânat, căci cunosc voinţa 
inimii voastră cea bună şi dragostea ce aveţi spre ascultarea celor 
de folos, cu care vânat voiu putea face masă cinstită şi desfătată 
lui Dumnezeu" 565 . 

Nu ştim dacă mai există în literatura română un text atât de 

9 

ilustrativ şi atât de plin de patos, care să afirme sensul soterio- 
logic al cuvântului, evidenţiind rolul său capital în elevarea firii 
umane, în emergenţa sa către suprafaţă, acolo unde se poate 
respira aerul libertăţii şi al veşniciei. Fiinţa umană, ca fiinţă 
raţională, se prinde numai în „undiţa cuvântului", însoţită însă 
de „mărturiile Duhului Sfânt" în inima omului, atât a celui ce 
predică, cât şi a celui ce ascultă, pentru că omul este un logos 
pnevmatizat, e un chip al Cuvântului, dar şi al Duhului. 

„Mreaja învăţăturii", care se pune „din dreapta şi din 
stânga", semnifică cele două mari orientări ale omiliei şi anume, 
orientarea de-a „dreapta", care este panegiricul, predica înţe¬ 
leasă ca laudă, ca încurajare a firii umane în ascensiunea sa către 
cer 566 , şi ce de-a „stânga", care este predica înţeleasă ca element 
coercitiv, constrângător, prin forţa sa moralizatoare. Faptul că ea 
„iaste foarte de folos şi pentru ceste de acum şi pentru cele ce vor 
să fie", poate fi înţeles ca un sens ce priveşte atât întreg parcursul 
acestei vieţi, cât şi rolul său în perspectiva eternităţii. 

Sfântul Antim are conştiinţa clară că este „păscar sufletesc", 
„păscar de oameni", pe care trebuie să-i vâneze „cu învăţătura şi 
cu cuvântul". Minunată metaforă alegorică a ales înaltul Ierarh 


565 Idem, p. 97-98. 

566 âvGqccttcx; înseamnă: cel care se mişcă în sus. 

când a vorbit despre „mreaja învăţăturii", „cea împletită de 
cuvinte", prin care omul se pescuieşte „dintru adâncul păca¬ 
telor" şi „dintru adâncul turburăciunii"! Predicatorul este cel 
care pescuieşte în marea vieţii şi în vâltoarea lumii, urmând 
îndemnului învăţătorului său divin (de la Care a deprins acest 
„meşterşug" de a chema oamenii la mântuire): „încetaţi de a vă 
trudi deasupra mării ce[le]i neînsufleţite. Mutaţi pentru dragos¬ 
tea Mea meşterşugul cel pescăresc pre pământ. Acolo pre dânsul 
trimiteţ[i] şi vă întindeţ[i] mrejile. Vânaţi pentru Mine vânatul 
credintii" 567 . 

9 

Dacă mai înainte am văzut ipostaza cuvântului de a fi ma¬ 
să duhovnicească şi ospăţ pentru cei credincioşi, acum ni se 
revelează o altă dimensiune a sa, aceea a omiliei care nu este 
decât un pregătitor al cinei veşnice, un instrument de vânătoare 
sau o multitudine de instrumente împletite din cuvinte şi astfel 
concertate, încât rezultatul să fie o „masă cinstită şi desfătată" 
alcătuită din oameni aduşi la „lumina cunoştinţei de Dumne- 
zeu". Cuvântul are deci, marele rol de a fi si masă, dar si 
instrument de vânătoare, mreajă şi capcană pentru cei ce trebuie 
prinşi ca să guste şi să înţeleagă această masă şi să devină ei înşişi 
ospăţ al Creatorului lor. Care se bucură de ei până la a-i împărtăşi 
de viata Sa cea nemuritoare. Cuvântul e masă întinsă celor care 

9 

sunt adevărata masă, celor care trebuie să devină transparenţi 
prin lumina dumnezeiască, lepădându-şi materialitatea grosieră 
a păcatelor, ca să se arate plini de savoare sfântă pentru Dum¬ 
nezeu. De această dată nu cuvintele constituie nutriment 


567 Antim Ivireanul, Opere, ed. cit., p. 5. 

duhovnicesc pentru ascultători, ci credincioşii înşişi sunt masă 
spirituală pentru Dumnezeu, deoarece mântuirea oamenilor este 
cea „de carele El mult înseta" 568 . Hrana lui Dumnezeu este însăşi 
salvarea umanităţii, izbăvirea ei de influenta si de urmările 
virusului răutăţii, motiv pentru care, pentru „pohta cea nespusă, 
bunătatea cea negrăită, mila cea bogată şi dragostea cea 
desăvârşită a iubitoriului de oameni Dumnezeu, [iată] cu câtă 
sete au priimit (nu pentru Sine, ci pentru noi, viermii cei 

_ /V 

lepădaţ[i]) atâtea ostenele, durori, patime şi moarte" 569 . Ii vedem 
însă nu numai pe oameni ca un ospăţ pentru Dumnezeu, ci mai 
ales pe Dumnezeu ca un ospăţ pentru oameni. Căci precum 
pentru „dragostea cea fierbinte a lui Dumnezeu ce are cătră 
neamul omenesc, pentru fierbinţeala dragostei aceştiia" 570 , 
mântuirea oamenilor este foamea şi setea Lui, la fel şi pentru 
oameni singura hrană adevărată este Dumnezeu, iar „cei 
păcătoşi şi iubitori de cele lumeşti...nu să vor învrednici să 
mănânce din cina aceia, adecă nu vor vedea fata lui Dum- 
nezeu" 571 . Despre faptul că „cina aceia" din veşnicie este vederea 
lui Dumnezeu, vorbeşte din nou învederat Antim, când afirmă 
că „Iisus Mântuitoriu neamului omenesc" 572 are „multe nu¬ 
miri" 573 , dintre care „a opta să chiamă cină" 574 . 


568 Idem, p. 14. 

569 Ibidem. 

570 Idem, p. 9. 

571 Idem, p. 128. 

572 Idem, p. 127. 

573 Ibidem. 

574 Idem, p. 128. 

„Masa" cuvintelor, „ospăţul vorbelor" este deci numai un 
intermediar, un preambul pentru masa cea adevărată, cina cea 
din veşnicie, unde hrana spirituală cea mai desăvârşită va fi 
împărtăşirea directă de vederea lui Dumnezeu, unde prezenţa şi 
vederea Sa neîntreruptă înseamnă cină şi masă, în mod pur 
spiritual. Predicile oferă oamenilor numai o pregustare a lui 
Dumnezeu în cuvinte, iar pentru Dumnezeu, ele au rolul de a 
pregăti sosirea invitaţilor (umanitatea întreagă) la Cină, „că aşa 
zice Luca în 14 capete: «Un om oarecare făcu cină şi chiemă pre 
mulţi...»" 575 . 

9 

Omilia antimiană urmăreşte şi ea să strângă cât mai mulţi 
din cei care au fost invitaţi la această Cină veşnică. Sfântul Antim 

9 9 

este un orator al Bisericii foarte conştient de înalta sa chemare si 

9 9 

copleşitoarea sa responsabilitate în faţa mulţimii adunate să-l 

/V 

asculte. In virtutea modului în care Antim concepe didahia, 
înţelegem acum de ce, pentru el, omilia nu este nici rodul unui 
orgoliu personal şi nici nu e o probă de virtuozitate retorică, şi 
de aceea consideră că discursul său este spus „nu cu obrăznicie, 
ci cu multă cucerie; nu cu vorbe ritoricesti si alcătuite, ci cuvinte 

7 9 9 7 

smerite şi prostatece" 576 . 

Ulterior lui Antim Ivireanul, un alt mare predicator. Petru 
Maior, avea să scrie despre retorica înaltă care ocazional 
favorizează impresionarea inimii, nu numai a auzului: „O, de 
câte ori s-a întâmplat, cât cel ce a venit să asculte propovăduirea 
pentru o zăbovire deşartă, ba aorea şi pentru ca să cârtească 


575 Ibidem. 

576 Idem, p. 84. 

asupra curgerii graiului propovăduitorului, îndulcindu-se de 
râul cel ritoricesc au ascultat cu luare aminte adevărul cel vecinie, 
care pătrunzându-i cele din lăuntru ale inimii lui, cu darul Duhu¬ 
lui Sfânt, mai îndreptat s-a întors acasă../' 577 . Putem spune cu 
siguranţă că Antim miza şi el pe aceste valenţe ale artei oratorice, 
ca plecând de la frumosul estetic ce urmăreşte acea delectare a 
simţurilor, să ajungă la imersiunea în adâncurile fiinţei, cu 
scopul de a trezi simţurile spirituale, pentru care ,,câţ[i] v-aţ[i] 
adunat astăzi la Sfânta Beserică, pentru ca să prăznuiţ[i] praz¬ 
nicul, deşchideţi-vă ochii, nu numai ai trupului, ce şi ai sufletu¬ 
lui..." 578 . 

Dar, deşi uzează, în mod vădit, de regulile artei omiletice, 
este clar că ele nu sunt dictatoriale în predica antimiană, ci 
urmează principiile spiritual-morale după care se ghidează în 
ceea ce priveşte logica internă a omiliei. 

Mai mult, am putea spune că elaborarea predicii este con¬ 
diţionată de revărsarea de har şi de entuziasm care îl cuprind de 
multe ori şi care îi dictează o artă ce glisează peste regulile orato¬ 
rice, îmbrăcând strălucitoarele odăjdii ale poeziei, ale logosului 
îndumnezeit. 

Pentru Sfântul Antim, predica este echivalentul în cuvânt al 
gestului sacramental de a oferi oamenilor Cina euharistică. De 
aceea, trebuie să aibă dulceaţa de rigoare, ce nu poate fi dăruită 
decât de o transfigurare înfăptuită de sus. Această transfigurare 

577 Petru Maior, Propovedanii la îngropăciunea oamenilor morţi, Buda, 
1809, p. 12, apud Pr. Lect. Dr. Vasile Gordon, Predica ocazională (Pareneza), 
(teză de doctorat), Ed. IBMBOR, Bucureşti, 2001, p. 112. 

578 Antim Ivireanul, Opere, ed. cit., p. 68. 

este evidentă în Didahii, acolo unde nu îşi mai poate stăvili 
izvoarele poeziei răsărind dintr-o „inimă de trup" 579 şi din 
adâncul fiinţei lui, transfigurând în acelaşi chip şi logosul său, 
preschimbat în „fulgerele elocinţei" 580 . 

De aceea, cred că este corect să spunem că arta sa nu este 
numai rezultatul trecerii prin „ciurul chibzuielii" 581 a predicii 
(evidentă şi aceasta, de altfel), ci şi o izbucnire din interior şi o 
rumenire în cuvânt a zorilor frumuseţii celei cereşti. 

9 9 

Antim nu consideră însă omilia sa o operă de artă. „A 
povesti lucruri minunate, iaste dată oamenilor celor învăţaţ[i]. A 
îndulci cu vorba auzurile ascultătorilor, iaste dată ritorilor. A 
descoperi taini mari şi preste fire, iaste dată celor ce sunt desă¬ 
vârşit^] întru bunătăţi. Iar în mine, neaflându-se niciunele din 
aceştia, nu va putea nimeni să auză nimic de folos. Drept aceia, 
cu multă jălanie îmi ticăloşesc nevrednicia şi-m[i] caut să făr' de 
voia mea a tăcea, iar apoi cunoscându-mi datoria ce am şi 
temându-mă ca să nu caz în osânda slugii cei viclene, cu cuviinţă 
iaste, după putinţă, să povestesc de-a pururea lucrurile Domnu¬ 
lui, Căruia mă şi rog, cu multă umilinţă, să-mi dezlege gângăviia 
limbii şi să-mi lumineze mintea, ca să poci zice puţine cuvinte 
întru slava Lui cea negrăită. Ci vă pohtesc de ascultare" 582 . De 
multe ori predica lui începe astfel, cu scuze şi cu rugăciuni 

579 Idem, p. 16. Antim se referă în text la ceea ce astăzi se numeşte - 
cu o expresie încetăţenită în predici -„tablele de carne ale inimii" pe care 
Dumnezeu scrie poruncile iubirii. 

580 Gabriel Ştrempel, op. cit., p. 56. 

581 Antim Ivireanul, Opere, ed. cit., p. 23. 

582 Idem, p. 29. 

smerite, pentru ca mai apoi să avem parte de cascade ale elocinţei 
sale celei pline de savoare. Aceste invocări binecunoscute ale 
Ierarhului nostru au avut adesea ca urmare o adevărată abun¬ 
denţă a râului înţelepciunii şi a harului artistic. Acestea însă nu 
sunt o dovadă de ipocrizie din partea lui, ci sunt văile frumuseţii 
care se întind pentru a mlădia un relief oratoric, care de multe ori 
atinge altitudini greu de escaladat chiar şi de către un ascultător 
atent si sofisticat. 

9 

Trebuie să ţinem seama de faptul că, pentru cărturarii noştri 
din vechime, scriitura era ceva sfânt, indiferent de subiectul ei, 
asemenea şi lectura celor scrise, după cum aflăm de la Miron 
Costin: „Lăsat-au puternicul Dumnezeu iscusită oglindă minţii 
omeneşti, scrisoarea 583 , iar scrisoarea iaste un lucru vecinie. Când 
ocărăsc într-o zi pe cineva, iaste greu a răbda; dară în veci? Eu oi 
da samă de ale mele, câte scriu 584 . [...] Puternicul Dumnezeu, 
cinstite şi iubite cetitoriule, să-ţi dăruiască, după aceste cumplite 
vremi (ale) anilor noştri, cândva, şi mai slobode veacuri, întru 
care, pre lângă alte trebi, să aibi vreme şi cu cetitul cărţilor a face 
iscusită zăbavă, că nu iaste altă si mai frumoasă si mai de folos 

'99 

în toată viaţa omului zăbavă, decât cetitul cărţilor; căci, cu cetitul 
cărţilor, cunoaştem pe Ziditoriul nostru Dumnezeu, cu cetitul 
laudă îi facem pentru toate a Lui cătră noi bunătăţi, cu cetitul, 

/V 

pentru greşalele noastre, milostiv II aflăm [vedem lectura ca 
doxologie, ca nevoinţă spirituală şi virtute - n.n.]" 585 . 


583 Miron Costin, op. cit., voi. II, p. 10. 

584 Idem, p. 12. 

585 Idem, p. 13. 

îndeletnicirea cu cartea (scrierea şi lectura) era, prin 
urmare, un lucru sfânt, în mod nedezminţit. Dacă un autor laic, 
mirean, avea această concepţie înaltă despre scris şi despre 
scriitură, cu atât mai mult un Ierarh al Bisericii, ca Antim, privea 
cu cea mai mare responsabilitate actul de a scrie, de a crea omilii. 

Antim ne oferă totdeauna un regal teologic şi oratoric, con¬ 
vins fiind de importanţa capitală a cuvântului frumos, care poate 
să schimbe inima şi mintea înspre mântuire. Spre deosebire de 
oratorul laic, oratorul religios nu dezbate o temă aleasă - deşi se 
poate spune că îşi alege tema în limitele pericopei evanghelice 
aflate în actualitatea zilei liturgice - şi nici nu înaintează un 
subiect aleatoriu de dezbatere. De altfel, „alegerea acestor teme 
(supravegheată, spuneam, de protocolul liturgic) poate repre¬ 
zenta, la rigoare, un exerciţiu doveditor pentru «independenţa» 
lui Antim (nutrită, evident, de aria impresionantă a lecturilor 
sale şi de abilitatea cu care le manevra) faţă de alţi oratori cu 
manifestări notabile în domeniul elocintei de amvon" 586 . 

9 

Dar, întorcându-ne la problema dezbătută, rolul său, ca 
orator eclesiastic, este acela de a explica, pentru fiecare generaţie 
şi pentru fiecare timp istoric în parte, sensul cuvintelor Cuvân¬ 
tului. Cred că mai corect decât a spune că aduce Biblia în 
actualitate, este a afirma că acesta trebuie să înalte oamenii la 
realitatea şi la viaţa Scripturii, care este Duh viu - de multe ori, 
citând Sfânta Scriptură, Antim spune, printr-o formulă cunoscu¬ 
tă din vechime, „zice Dumnezeu şi la Isaia" 587 sau „prin rostul 


586 Dan Horia Mazilu, Introducere ..., op. cit., p. 95. 

587 Antim Ivireanul, Opere, ed. cit., p. 91. 

prorocului zice Dumnezeu" 588 , sau „după cum zice Sfântul Duh 
la 5 capete ale Pildelor..." 589 , ori „pentru aceia şi Duhul Sfânt, la 

/V 

cartea cea dintâi a împăraţilor, în 15 capete, zice..." 590 etc., iar în 
dedicaţia Psaltirei româneşti de la 1694, o numeşte „cuvântă- 
toarea podoabă, adecă Sfintele şi de Duhul Sfânt grăitele 
Scripturi" 591 - şi împărăţie a Cerurilor, deoarece „cu cuviinţă au 
numit Domnul Hristos Evanghelia Sa cu numele împărăţiei 
Ceriului" 592 . 

/V 

In aceste condiţii, demersul său ne apare mult mai grav şi 
mai responsabil, absolut vital pentru umanitate. Pentru că iată 
cum vedea Mitropolitul slujirea lui: „Când au vrut David să se 
lupte cu Goliath, alte arme n-au luat la el, fără numai o praştie şi 
cinci pietri din râu. Şi ce s-a întâmplat? îndată cum au aruncat 
piatra cea dintâi, zice Scriptura, la întâia carte a împăraţilor, la 17 
capete, cum că au rănit pre streinul de fel, în frunte, şi, sur- 
pându-1 jos, l-au omorât. Goliath iaste păcatul; David, carele să 
luptă asupra păcatului iaste propoveduitoriul Evangheliei; pie- 
trile sunt cuvintele lui Dumnezeu şi praştiia iaste puteria dumne- 
ze[i]escului dar" 593 . 

Predicatorul este cel ce se luptă cu Goliat, folosind pietrele 
cuvântului evanghelic şi „împotriva acestui Goliath o, câţi 
Davizi, câţi propoveduitori Evangheliei s-au luptat cu puterea 

588 Idem, p. 98. 

589 Idem, p. 143. 

590 Idem, p. 153. 

591 Idem, p. 399. 

592 Idem, p. 184. 

593 Idem, p. 148. 

Duhului Sfânt si într-alte vremi si în ceste de acum" 594 . Efortul 

9 9 

său este unul copleşitor, împotriva uriaşului care este păcatul 
întregii firi, al întregii umanităţi, care se manifestă perfid în toţi 
oamenii. 

El trebuie să determine oamenii să se ridice contemplativ 
deasupra timpului, aceştia rămânând - paradoxal - încorsetaţi în 
contextul lor temporal şi în realitatea trenantă şi obsesivă a lumii 
desacralizate, dar iniţiindu-se transportarea lor în adevărata 
patrie, „ moşiia" cerească, după cum afirmă Antim în mai multe 
ocazii: „Că ce lucru iaste mai iubit robului, decât slobozirea lui? 
Şi ce iaste mai drag streinului, decât întoarcerea la moşiia sa? 
Fiind, drept aceia, înstreinaţi Moisi şi Ilie de atâta vreme de 
moşiia lor de care foarte doriia, ce ar fi putut grăi mai cu dragoste 
şi mai cu dulceaţă, decât pentru moartea Preotului acestuia mare, 
pentru care moarte să dă streinilor întoarcere la moşiia lor?" 595 ; şi 
iarăşi, în alt loc, spune că trebuie „să purtăm de grijă pentru mân¬ 
tuirea noastră şi pentru împărăţia Ceriului, căci acolo ne iaste 
lăcaşul, după cum zice fericitul Pavel: «Petrecerea noastră în 
ceriuri iaste»" 596 şi, din nou, în altă parte, continuă aceeaşi idee, 
susţinând că Dumnezeu a venit din cer ca să îi conducă pe 
descendenţii lui Adam înapoi în cer, unde este adevărata lor 
patrie, căci „moşiia Lui (a lui Iisus Hristos - n.n.) iaste ceriul, 

/V 

precum zice la Ioann în 18 capete: «Impărăţiia Mea nu iaste din 
lumea aceasta»" 597 . 


594 Ibidem. 

595 Idem, p. 13. 

596 Idem, p. 71. 

597 Idem, p. 181. 

Nu poate fi vorba, deci, în niciun caz, de un exerciţiu uşor, 
ci de un excurs plin de responsabilitate şi de gravitate. Antim, ca 
orator ecleziastic, nu transmite lumii un mesaj personal, ci tra¬ 
duce, în limba timpului său, un cuvânt etern, pentru a face 
„premeneală vremilor" 598 . 

Este motivul pentru care are nevoie de un limbaj metaforic 
(care transportă, potrivit semanticii limbii greceşti, dincolo de 
realitatea imediată, de lumea văzută) şi de acea poezie care 
apropie fiinţa umană de transcendenţă, de dimensiunea spiri¬ 
tuală a cuvântului interpretat pentru contemporaneitate. 


598 Idem, p. 220. 

Antim Ivireanul şi idealul purificării spiritual-morale 
a omului 


Condiţia umană şi lupta cu păcatul 


începutul răului stă în păcat. Iar începutul păcatului stă în 
răzvrătire şi în dorinţa de a fi dumnezeu fără Dumnezeu, după 
cum predică Sfântul Antim, afirmând că: „Doao firi mai alese şi 
mai de cinste au făcut Dumnezeu, adecă cea îngerească şi cea 
omenească; [...] Deci amândoao firile acelia era căzute, pentru 
trufiia: îngerul pentru căci au pohtit să fei asemenea lui Dum¬ 
nezeu, după cum zice la Isaia în 14 capete: «Sui-mă-voi deasupra 
norilor şi voiu fi asemene Celui de sus înalt», şi pentru aceia l-au 
îmbeznat Dumnezeu întru prăpăstiile Iadului şi omul iară vrea 
să fie asemene lui Dumnezeu, că auzind din gura şarpelui că în 
ce zi va mânca din lemnul cunoştiinţii să va face Dumnezeu [a 
urmat îndemnului aceluia]; şi pentru căci au mâncat, fu izgonit 
şi el din grădina desfătării şi luă blestem ca să între în pământul 
din carele s-au luat" 599 . 

Mai spune Antim şi într-o altă predică despre faptul că 
începutul răutăţii şi al păcatului este mândria, într-un fragment 
care cu adevărat ar putea fi considerat un mic poem dramatic, ce 
recapitulează istoria lumii încărcată de tragism, menită să în- 
fioare şi să şocheze prin rememorarea felului în care vidul şi 
neantul au devenit o stare spirituală şi ontologică pentru unele 


599 Idem, p. 119-120. 

dintre fiinţele create de Dumnezeu „după chipul Său" 600 ; o istorie 
a căderii Luceafărului, dar si a mântuirii neamului omenesc: 

„...păcatul cel dintâi şi mai mare decât toate păcatele 
iaste mândriia, 

care o au izvodit şi au născut singur Satana, 
carele era înger şi să numiia Luceafăr, 
pentru multa lumină ce avea; 

care mândrie l-au surpat şi l-au pogorât, cu toată ceata lui, 
întru cele mai de jos prăpăstii ale Iadului. 

Si dintr-atâta lumină ce avea 

9 

s-au făcut decât toate negreţele şi decât toate întunericile 

mai negru şi mai întunecat 

si iaste să se osândească în veci nesfârşit, 

pentru căci nu are tămăduială, nici vindecare rana lui, 

că fiind duh, nu are pocăinţă. 

Şi cu acest păcat al mândriei, pentru multa lui zavistie, 
au înşălat şi pe ticălosul Adam, 
de l-au surpat din cinstea lui şi l-au dus la moarte 
şi l-au pogorât şi pre dânsul în Iad. 

Şi precum păcatul mândriei au avut putere 
de au pogorât pre Luceafăr, 
până la cele mai de jos prăpăstii ale Iadului, 
asa si bunătatea smereniei are mai multă 

9 9 

putere decât mândriia; 

că au făcut pre singur Dumnezeu, 


600 Idem, p. 120. 

Carele iaste Făcătoriul Luceafărului 

şi S-au plecat atâta, cât au lăsat ceriurile 

şi toată slava şi lauda ce avea de [la] toate Puterile cereşti, 

de S-au pogorât pre pământ şi S-au făcut om 

şi S-au smerit până la moarte, după cum zice Fericitul Pavel, 

moarte pe Cruce; 

şi S-au pogorât şi până la Iad de au scos pre Adam, 
cu tot neamul lui 

şi l-au suit împreună cu dânsul la ceriu, 
unde au fost si mai înainte. 

9 

Iară Luceafărul n-au putut să se mai su[i]e, 
căci îl atârna păcatul în jos. 

Că păcatul să asamână pietrii şi-i caută 
să meargă la maica ei, în pământ, de unde şi iaste. 

Iar bunătatea să asamână focului şi iaste să meargă sus, 
în văzduh, unde-i iaste matca, 
că Dumnezeu iaste foc mistuitoriu 

şi pară de foc subţire, precum L-au văzut Proorocul Ilie" 601 . 

Antim percepe istoria lumii în evoluţia ei diacronică - dar 
anticipând sensul vertical al acestei diacronii -, expunând-o cu 
mare talent şi cu nespus de mult dramatism, în atât de puţine 
cuvinte. Capacitatea lui de comprimare a unui vast spaţiu crono¬ 
logic şi de recuperare a datelor esenţiale într-un fragment extrem 
de stilizat, sunt uimitoare în acest text memorabil, care operează 
selecţii lingvistico-metaforice rafinate şi care curge într-un ritm 


601 Idem, p. 49. 

poetic ce permite vizualizarea gradată a dramelor prin care a 
trecut lumea, de la crearea sa. 

Putem vorbi aici de prezenţa unui altfel de Luceafăr, decât 
cel pe care îl cunoaştem din literatură, care nu mai este, de data 
aceasta, Hyperion, şi nici steaua dimineţii, pierzându-şi definitiv 
lumina spirituală, ce îl făcea să se identifice ca atare. 

Acesta nu mai este decât o lumină falsă şi un Eros ambiguu 
şi iluzoriu, după cum îl etichetează Antim: „Eu, o, dragoste 
mincinoasă, voiu să-ţ[i] sfărâm săgeţile, carele fără de rană omor; 
eu, Luceafărule, voiu să-ţ[i] sparg toate mrejile şi-ţ[i] voiu piiarde 
tot vicleşugul" 602 . Luceafărul sau Satana este cel care a potenţat 
în mod negativ toate atuurile fiinţei sale. Scriind acestea, Antim 
trage cu ochiul la contemporani, care sunt destinatarii acestei 
reactualizări a istoriei. Răul, deşi nu are fiinţă, capătă, în cei ce-1 
săvârşesc, începând cu Luceafărul, consistenţa pietrei, care nu se 
mai poate ridica la cer, a cărei emergenţă ontologică este anihi- 

/V 

lată pentru eternitate. In timp ce, virtuţii, autorul îi atribuie 
densitatea eterică a focului si calitatea acestuia de a tinde si de a 

9 9 

urca spre înălţimi. 

Pe de altă parte, nici Dumnezeu nu este închis în 
transcendentă, ci este Creatorul care îsi asumă firea umană, firea 

9 7 9 7 

creaţiei Sale, murind pe Cruce şi pogorându-Se până la Iad după 
ea, ca s-o înalţe cu Sine înapoi în cer. Prin această asumare, omul 
devine dumnezeu, aşa cum şi-a dorit, dar nu prin forţa orgoliului 
personal, ci prin smerenie, şi anume prin smerenia lui Hristos 
Cel Răstignit pentru umanitate. Dumnezeu „de ar fi vrut, ar fi 


602 Idem, p. 51-52. 

putut şi nefăcându-Se om, cu alt mijloc să mântuiască pre om din 
mâinile diavolului, iar n-au vrut" 603 , pentru că nu a dorit să ră¬ 
mână impasibil faţă de soarta lumii, în ciuda faptului că a Sa 
„Cătălină" nu numai că i-a întors spatele - privind mai degrabă 
spre acea lumină falsă şi spre acel eros amăgitor, care fusese 
odinioară Luceafărul dimineţii şi înger de lumină -, dar I-a 
pregătit şi o moarte înfiorător de crudă. însă Cel ce este cu 
adevărat Lumină din Lumină, „Carele iaste născut din Tatăl mai 
nainte decât Luceafărul" 604 , Dumnezeu-Cuvântul: 

„atâta doriia de păharul acesta a-1 bea, 

cât acea puţină vreme ce mai era să treacă până a-1 

bea 

/V 

Ii părea că sunt mii de ani. 

Căci cu setia acestui păhar 
să lucra mântuirea sufletelor omeneşti, 
răscumpărarea lumii, 
stricarea puterii diavolului, 
înmulţirea credintii, 

[ijertăciunea păcatelor 
si slobozirea sufletelor. 

9 

Si atâta să bucura de aceştia 

5 

cât în locul bucuriei ce era înaintea Lui 
răbda Crucea de-L muncia 


603 Idem, p. 129. 

604 Idem, p. 31, cf Ps. 109, 3. 

si bătăile de-L căzniia 

9 

şi spinii de-L încrunta 
si durorile sufletului de-L chinuia, 

9 7 

de care chinuri asuda 
sudorile cele crunte, 
negândind nimic de ruşine. 

Că de au părut lui Iacov puţin[i] 7 ani 

a sluji pentru Rahila, logodnica lui, 

de dragostea ce avea către dânsa, 

dară unui Iubitoriu mare ca Acesta, 

cum nu i-ar fi părut puţine muncile şi caznele, 

cu care iubita Lui logodnică o răscumpăra 

şi o curăţiia pre dânsa 

cu scăldarea nepreţuitului Său Sânge 

si foarte frumoasă, 

9 7 

făr' de nicio hulă si întinăciune o făcea" 605 . 

9 

Este remarcabilă această viziune şi întreg ritmul susţinut al 
frazelor si chiar si rima unora dintre ele, alcătuind un tablou al 
Răstignirii unic, credem, în literatura noastră, de un profund dra¬ 
matism, realizat cu un evident simţ pictural, muzical şi poetic, în 
afară de sensul adânc teologic al întregului fragment. Frazele 
sunt impregnate de un suflu poetic ineluctabil, dovedind o certă 
contaminare cu poezia vremii, atât cu cea savantă, cât şi cu ritmu¬ 
rile populare. Finalitatea acestui tablou, în bună tradiţie orto- 


605 Idem, p. 13-14. 

doxă, nu este doloristă, ci suferinţa este valorificată în învierea 
Sa şi în mântuirea întregului neam omenesc. 

Ceea ce poate părea insuportabil de dramatic sau trauma¬ 
tizant, se metamorfozează în frumuseţe, moartea rămânând o 
amintire, iar consecinţele minunate ale acestei morţi mântuitoare 

'9 9 

desfăşurându-şi faldurile peste întreaga Biserică îmbrăcată în 
porfira sângelui Său, după cum se spune. 

Această Jertfă divină obligă. Ea obligă la reevaluarea vieţii 
şi la introspecţia în profunzimile sinelui propriu, la recalcularea 
faptelor şi a consecinţelor lor. Ea este cea care îl îndreptăţeşte pe 
Ierarh să fie intransigent, să ceară atenţie şi conştiinţă făpturilor 
umane, pentru că şi Hristos „«nu pre îngeri cândva au luat, ci 
sămânţa lui Avraam au luat», zice Fericitul Pavel în 2 capete către 
evrei" 606 , adică nu firea îngerească, ci firea omenească Şi-a apro- 
priat-o. Această Jertfă îl îndreptăţeşte mai mult decât orice pe 
Antim să predice împotriva păcatului. 

Deoarece autorul identifică principiul răului în mândrie - şi 
toată tradiţia creştină împreună cu el: „că aşa zice Ioann în 3 
capete: «Acela ce face păcatul de la diavolul iaste, că din început 
diavolul păcătuiaşte»" 607 , - de aceea şi predică, plin de vehe¬ 
menţă, împotriva trufiei umane, susţinând că „pentru multa 
noastră mândrie ce ne înălţăm şi ne trufim, ca [şi] când am ajunge 
tocma la ceriu şi ca [şi] cum niciodată nu vom să murim, aşa 
hrăpim şi lăcomim şi suntem porniţ[i] cu totul spre răutăţ[i], cât 
nu ne putem opri. Şi nici cuvintele lui Dumnezeu [nu] ne do- 


606 Idem, p. 119. 

607 Idem, p. 91. 

molesc, nici [cugetarea la] munca Iadului [nu] ne înţelep- 
teste" 608 ; iar în alt loc este si mai drastic, considerând că numai 
„pre noi înşine, voiu cuteza a zice, ne facem mai înţelepţi şi decât 
Dumnezeu şi nu ne aducem aminte că înţelepciunea lumii 
aceştiia iaste nebunie înaintea lui Dumnezeu" 609 . „Admiţând, în 
acord cu o teologie primară, că ispita diabolică este pricinui- 
toarea păcatului [...] - sigur că nu în absenţa voinţei libere a 
omului (ne spune un mare pustnic. Sfântul Antonie: «Răul 
nicidecum nu e pricinuit de Dumnezeu, ci prin alegerea cea de 
bună voie s-au făcut dracii răi, ca si cei mai mulţi dintre oa- 
meni...Nu cele ce se fac sunt păcate, ci cele rele, după alegerea 
cu voie...» şi de aceeaşi părere au fost şi Climent din Alexandria 
şi Origene) - şi că, păcatul, odată intrat între oameni („precum 
zice Fericitul Pavel: «Printr-un om au intrat păcatul în lume şi, 
prin păcat, moartea»" [Romani 5, 12]) a dezvoltat consecinţe 
reparate doar prin jertfa lui Hristos („Iadul, carele iaste plata cea 
desăvârşită a păcatului, prin pogorârea Lui într-însul l-au 
desărtat şi l-au sfărâmat. Pre diavolul, ca pre un începător tutu¬ 
ror păcatelor şi muncitoriu sufletelor noastre, l-au legat şi l-au 
îmbeznat întru prăpăstiile cele mai adânci ale iadului"), Antim 
constată în enoriaşii săi nu «deraieri» temporare, explicabile prin 
«slăbiciunea» omenească, ci o stare generală de neascultare 
(provocatoare, fireşte, de dezordine) a Divinităţii, agravată de o 
sensibilitate vădită spre sugestiile malefice..." 610 . 


608 Idem, p. 104. 

609 Idem, p. 80. 

610 Dan Horia Mazilu, Recitind ..., voi. III, op. cit., p. 500. 

Oratorul ecleziastic are conştiinţa că această mândrie este 

9 9 

generatoarea infatuării şi a egoismului uman, devenit o a doua 
natură pentru omul egocentrist, despre care afirmă că: „omul 
iaste dobitoc, iubitor de sine. Că de ce nu să apucă? Şi ce nu să 
osteneşte? Şi cu ce nu să sileşte?, pentru odihna, liniştea şi paza 
sănătăţii lui? Că fiind sănătos, ce nu face, pentru ca să [o] apere 
şi să depărteze cele ce supără sănătatea? Câtă cheltuială face, 
pentru ca să stea împotriva gerului [i]ernii, împotriva arşiţei 
verii? Fiind bolnav, cât să cheltuiaşte, cât pătimeşte, cât rabdă, 
pentru ca să-şi câştige ce-au pierdut? Nu bagă în seamă a-ş[i] 
cheltui averia, a gusta doftorii amară, a să adăpa cu băuturi 
greţoase, a-ş[i] vărsa sângele; şi nu iaste niciun lucru ca să nu-1 
facă pentru sănătatea lui şi pentru mântuirea cea trupească. De 
pe aceştia poate să priceapă fieştecarele cât iaste de dulce sănăta¬ 
tea şi cât iaste de iubitor pre sine omul" 611 . 

O caracterizare psihologică atât de atentă a naturii umane 
nu este o noutate în literatura religioasă, dar ar putea fi, dacă 
privim numai literatura în limba română. Egoismul şi individua¬ 
lismul exacerbat au devenit unele din caracteristicile esenţiale ale 

9 

societăţii umane, ale unei umanităţi disjunctive faţă de starea sa 
primordială de iubire şi de comuniune. Constatarea autorului, că 
„omul iaste dobitoc", ar putea părea caragialesc-satirică, dacă nu 
ar fi dramatică. 

Antim nu vizează însă, în acest caz, un registru comico- 
satiric - deşi, vom vedea mai târziu, nici repertoriul satiric nu îi 
este străin -, ci unul mai degrabă dramatic, ce pune la index 


611 Antim Ivireanul, Opere, ed. cit., p. 114-115. 

caracterul uman degradat de indolenţa iubirii de sine, de auto- 
compătimirea exagerată până la indiferenţă şi intoleranţă faţă de 
restul lumii. 

Din cauza răzvrătirii faţă de Creatorul său şi a egoismului 
desăvârşit manifestat împotriva aproapelui, omul a decăzut din 
rangul lui de fiinţă înnobilată de asemănarea cu Dumnezeu, la o 
stare ontologică şi morală foarte precară, în care „îngerii sunt 
stele, iar omul iaste putrejune. Că aşa zice în cartea lui Iov în 25 
de capete: «Stelele sunt necurate înaintea Lui, dară cu cât mai 
vârtos omul, fiind putrejune şi feciorul lui viiarme»" 612 , iar Dum- 
nezeu-omul a pătimit „nu pentru Sine, ci pentru noi, viermii cei 
lepădaţii]..." 613 . 

Pentru Ierarhul ortodox, deprecierea condiţiei umane face 
ca starea în care se află în prezent omul să fie caracterizabilă mai 
degrabă ca subumană decât ca umană (nu în sens ontologic, ci în 
sens moral). 

Condiţia naturală, firească, a fiinţei umane este cea harică, 
cea comunională, în care a fost creat. în situaţia în care se află 
acum, omul stă în „întunerecul şi tina trupului" ca într-o „puş¬ 
cărie întunecată" 614 , iar acest pământ pe care îl locuieşte este un 
tărâm de exil, după exodul din Rai al Protopărinţilor, adevărata 
lui patrie fiind „moşiia" 615 cea cerească. Lumea aceasta este, ca 


612 Idem, p. 124. 

613 Idem, p. 14. 

614 Idem, p. 223. 

615 Cf. Idem, p. 13, 181, 220. A se vedea şi finalul capitolului imediat 
anterior. 

urmare, numită de către Antim Ivireanul, „valea plângerii" 616 , 
„oraşul lacrămilor" 617 , „patimile Eghipetului" 618 , „robiia lu¬ 
mii" 619 , „oraşul celor pământeşti" 620 . 

Descrierile autorului cu privire la această lume alterată de 
vicii, sunt cât se poate de expresive şi impresionante: „Eghi- 
petul 621 iaste lumea aceasta, neascultătoare şi vicleană, întru care 
iaste întins întunerecul păcatului, unde să omor toate întâi năs¬ 
cute, adică sufletele cele cuvântătoare, unde se prefac apele în 
sânge, adică faptele omeneşti în sudălmi şi în batjocură lui 
Dumnezeu, unde stăpâneşte lăcusta şi omida, adică apucăturile, 
strâmbătăţile, ura, zavistiia şi vrajba" 622 . 

Observăm că registrul poetic s-a schimbat, de la sublim la 
tragic, şi că lumea nu mai apare, cum am văzut în capitolul 
anterior, învesmântată în frumuseţe si armonie, ci în durere si 
suferinţă aproape fără de margini. Antim face o paralelă cu 
episodul biblic al robiei egiptene a poporului evreu, atunci când 
vrea să evidenţieze nefericirea neamului omenesc. 

9 


616 Idem, p. 63. Cf Ps. 83, 7. 

617 Idem, p. 190. 

618 Ibidem. 

619 Ibidem. 

620 Idem, p. 114. 

621 „Eghipetul" este, pentru literaţi, un alt cuvânt cu rezonanţe emi¬ 
nesciene, deşi Eminescu este cel care l-a împrumutat din literatura veche, 
şi nu invers. De remarcat însă că şi Eminescu descrie „Eghipetul" ca unul 
dintre lucrurile care fac parte, în istoria omenească, din „panorama de¬ 
şertăciunilor", în poemul „Memento mori". 

622 Antim Ivireanul, Opere, ed. cit., p. 207-208. 

In toată tradiţia Bisericii, robia egipteană este interpretată 
alegoric, în sens duhovnicesc, ca simbolizând robia sufletului în 
ţara păcatelor, în Egiptul patimilor, de unde nu poate ieşi decât 
dacă îneacă în marea lacrimilor de pocăinţă pe „faraonul cel 
gândit", cu toată oastea lui, adică pe diavol şi păcatele. 

Dacă cercetăm fiecare sintagmă de mai sus, este evident că 
ele au o rezonanţă adâncă şi că nu sunt doar simple metafore, ci 
au conotaţii care pot fi revelatorii: „valea plângerii" (sau valea 
lui Iosafat) reprezintă locul unde va fi, conform învăţăturii 
creştine. Judecata de Apoi, care îi va osândi veşnic pe cei pă¬ 
cătoşi; „patimile Eghipetului" şi „robiia lumii" se referă la 
rămânerea omului în păcat şi în poftele trupeşti, degradante 
pentru el, fiind o aluzie la captivitatea egipteană a poporului 
ales, corelată cu exilul pământesc al omului căzut, întors la obâr¬ 
şia lui inferioară, la „pământul acesta, carele iaste maica tuturor 
oamenilor" 623 ; „oraşul lacrămilor" relevă tot un sens al suferinţei, 
care este o urmare inevitabilă a peregrinărilor prin păcate ale 
omului; iar „oraşul celor pământeşti" îi vizează atât pe cei pă¬ 
mânteşti, în sensul de muritori, cât mai ales pe cei care privesc 
numai spre pământ, şi niciodată spre cer, spre cerul spiritual. 

Ultimele două metafore splendide sunt parafraze originale, 
cred, ale unui verset biblic de la Apocalipsă 21, 4, în care se 
vorbeşte despre faptul că în Ierusalimul ceresc. Dumnezeu „va 

/V 

şterge orice lacrimă din ochii lor şi moarte nu va mai fi". In 
opoziţie cu acest Ierusalim veşnic şi sfânt. Sfântul Antim con¬ 
figurează lumea aceasta ca pe o cetate a lacrimilor şi a morţii, în 


623 Idem, p. 176. 

care fericirea este amânată, chiar şi pentru cei Drepţi, până la 
momentul adevărului, până la depăşirea acestui stadiu pă¬ 
mântesc al existentei umane. 

9 

/V 

Intr-o altă didahie, Antim descrie lumea, cu aceeaşi impre¬ 
sionantă plasticitate şi forţă alegorică, astfel (într-un fragment 
citat deja, cu altă ocazie, dar pe care îl reiau, dată fiind im¬ 
portanţa sa şi în acest context): „Lumea aceasta iaste ca o mare ce 
să turbură, întru care niciodată n-au oamenii odihnă, nici linişte. 
Corăbiile între valuri sunt împărăţiile, crăiile, domniile şi oraşele, 
mulţimea norodului, politiile, supuşii, bogaţii şi săracii, cei mari 
şi cei mici, sunt cei ce călătoresc şi să află în nevo[i]e. Vânturile 
cele mari ce umflă marea sunt nevoile cele ce ne supără tot¬ 
deauna. Valurile ce luptă corabiia sunt nenorocirile carele se 
întâmplă în toate zilele. Norii ce negresc văzduhul, fulgerile ce 
orbesc ochii, tunetile ce înfricosază toată inima vitează sunt în- 
tâmplările cele de multe feliuri, neaşteptatele pagube, înfrico¬ 
şările vrăjmaşilor, supărările, necazurile ce ne vin de la cei din 
afară, jafurile, robiile, dările cele grele şi nesuferite, carele le lasă 
Dumnezeu şi ne încungiură, pentru ca să cunoască credinţa 
noastră si să ne vază răbdarea" 624 . 

9 

Am văzut, într-un capitol anterior, că lumea nu este 
considerată rea prin esenţa ei, ci dimpotrivă, foarte frumoasă şi 
strălucitoare, fiind creată ca o lumină şi ca o podoabă dumne¬ 
zeiască, pe care Ziditorul şi Arhitectul său a conceput-o cu multă 
artă. Când doreşte să scoată în evidenţă aspectele negative ale 
acestei lumi, Antim se referă, de fapt, la condiţia umană decă- 


624 Idem, p. 158. 

zută, la acea lume care constituie mediul existenţial omenesc, 
orizontul uman contaminat de virusul păcatului şi al imoralităţii. 

Condamnarea la un sens dezintegrator şi perisabil a lumii 
s-a făcut datorită omului, căruia „mare folos şi mare dar şi 
milostivnică vindecare s-au dat [...] de la Dumnezeu, ca să moară 
şi să se strice acest trup al păcatului../' 625 , din care cauză şi toată 
firea celor create şi materiale a urmat aceleiaşi legi a dezintegrării 
ca şi omul. în ordinea şi în armonia lumii a pătruns morbul 
haosului şi al morţii, care este generatorul tuturor furtunilor ce 
zdruncină existenta umană. Societatea omenească este ca o mare 

9 

învolburată, ca o capcană pentru proprii săi membri. 

Antim descrie, cu o puternică tentă psihologizantă, aceste 
fenomene deprimante care marchează viaţa omului. Mai ales 
atunci când se referă la „fulgerile ce orbesc ochii, tunetile ce 
înfricoşază toată inima vitează" are în vedere reacţia psihicului 
uman la stimulii destabilizatori care îl solicită în mod intem¬ 
pestiv şi neaşteptat. 

Amândouă motivele, atât cel al lumii ca Egipt al patimilor, 
cât şi ca mare înviforată, sunt de sorginte biblică, după cum am 
avut prilejul să observăm, până acum, în acest capitol şi în cel 
anterior în care am vorbit despre motivul mării în Didahii. Acest 
lucru nu este însă, câtuşi de puţin, o piedică în calea originalităţii 
literare a lui Antim, a cărui forţă peisagistică şi plasticizantă 
rămâne uluitoare pentru literatura noastră din acele timpuri. 

Responsabil pentru această stare de lucruri, pentru această 
natură universală şi umană avariată de perspectiva degringola- 


625 Idem, p. 224. 

dei haotice şi a morţii, este păcatul omenesc, în care un rol 
important îl joacă şi diavolul, care îl împinge pe om „ca să strice 
haina Sfântului Botez şi să o zmolească cu zmoala păcatului" 626 - 
minunată aliteraţie şi metaforă sinestezică, dacă privim lucrurile 
din punct de vedere literar. 

Dar omul nu este rău prin creaţie şi nici prin fatalitate, ci 
prin voinţă liberă, prin care alege asemănarea cu Luceafărul 
căzut, în locul asemănării cu Dumnezeu, încât „arapi negri sunt 
ticăloşii de păcătoşi pre carii păcatul îi face mai întunecaţi decât 
dracii" 627 . 

Sfântul Antim identifică însă păcatele într-un mod foarte 
concret şi foarte inteligibil pentru orice muritor: „Că în trei 
chipuri greşaşte omul: sau din slăbiciune, sau din neştiinţă, sau 
din firea cea rea. Deci păcatul din slăbiciune iaste împotriva lui 
Dumnezeu Tatăl, căci (că) Tatăl să chiamă întru tot puternic. 
Păcatul dintru neştiinţă iaste împotriva Fiiului, că Fiiul lui 

/V 

Dumnezeu să chiamă înţelepciune. Păcatul din firea cea rea iaste 
împotriva Duhului Sfânt, căci Duhul Sfânt să chiamă Bun. 

Deci care om va greşi din slăbiciune, sau din neştiinţă, îi va 
[ijerta Domnul mai lesne, de să va pocăi. Că aşa zice David: 
«Păcatul tineretelor mele s-a nestiintii mele nu-1 pomeni». Iar 
cine greşaşte din firea cea rea împotriva Duhului Sfânt, omului 
aceluia nu-i iartă Dumnezeu lesne păcatul. Că aşa zice Domnul 
Hristos: «Tot păcatul şi hula să va [ijerta oamenilor, iar hula care 
iaste spre Duhul Sfânt nu să va [ijerta oamenilor». 


626 Idem, p. 91. 

627 Idem, p. 166-167. 

Şi sunt păcate de moarte 7, carele sunt şi împotriva Duhului 
Sfânt, făr' de nicio greşeală, de vreme ce sunt ne[i]ertate, deaca 
nu să va face la dânsele căzuta vindecare: păcatul cel dintâi iaste 
trufiia, dintru carele să naşte semetiia si neascultarea; al doilea 
iaste zavistiia, dintru carele să naşte vrăjmăşiia şi uciderea; al 
treilea iaste iubirea de argint, carele să numeşte a doua închinare 
de idoli, dintru carele să nasc toate relele; al patrulea iaste 
călcarea de lege, adecă nebăgarea în seamă a celor hotărâte şi 
aşăzate în legi şi în pravile, dintru carele să naşte necredinţa şi 
lepădarea de Dumnezeu; al cincilea iaste sămânarea de vrajbă 
între fraţi şi între priiateni, care păcat l-au aflat singur satana; şi 
cine are acel nărav iaste asemenea diavolului; al saselea iaste 
nădejdia cea necuvioasă ce are neştine la multă mila lui Dum¬ 
nezeu şi nu să părăseşte de păcate, socotind că-1 va [ijerta, dintru 
carele să naşte netemerea de Dumnezeu si toată necurătiia; al 
şaptelea, cel mai de pre urmă şi mai mare şi mai rău decât toate 
iaste oceaania, adecă deznădăjduirea de mila lui Dumnezeu, so¬ 
cotind că nu-1 va [ijerta cu niciun mijloc, dintru carele să naşte 
moartea cea sufletească si munca cea vecinică a Iadului" 628 . 

9 

Aceste păcate îi fac deci pe oameni „mai întunecaţi decât 

/V 

dracii". împotriva acestora se luptă Mitropolitul cu „sabiia 
Duhului, care iaste graiul lui Dumnezeu" 629 , şi îşi foloseşte toate 
darurile, cât şi nemăsuratul său talent artistic şi oratoric, precum 
şi toată puterea de convingere, pentru a eradica, pe cât posibil, 
păcatul şi consecinţele sale nefaste din sufletul omenesc. 


628 Idem, p. 122-123. 

629 Idem, p. 36. 

Lista păcatelor de mai sus este înfricoşătoare şi s-ar putea 
părea că fiinţa umană este prea slabă pentru a putea face faţă 
ispitei celei cu multe tentacule. însă toată nădejdea lumii stă în 
faptul că chipul lui Dumnezeu în om este restaurabil - atunci 
când omul conştientizează răutatea păcatului şi doreşte o reală 
disociere de acesta, o renegare interioară, cu toată forţa, a lui - 
ceea ce reprezintă motivul, motivaţia adâncă a oricărei predici şi 
îl determină pe Antim să îl apostrofeze pe cel păcătos într-un 
pasaj de un mare avânt expresiv şi retoric: „Unde ţi-ai pus, 
păcătosule, sufletul tău cel iscusit, cel frumos, cel minunat, cel 
vrednic? Unde ţi-ai îngropat partea cea mai aleasă a sinelui tău, 
zidirea cea mai iscusită a dumneze[i]eştii puteri, soţiia cea iubită 

/V 

a îngerilor? Unde iaste frumuseţia aceia a închipuirii ce[le]i 
dumneze[i]eşti? Unde iaste podoaba, a darului celui dumne¬ 
zeiesc? Unde iaste slava? Unde sunt frumuseţile lui cele minu¬ 
nate, carele îl arăta mai luminat decât soarele? Aşa, făr' de so¬ 
coteală, ai lăsat să îl piarză păcatul şi să-l vânture, ca ţărâna 
vântul" 630 . 

Extraordinară este, cred, selecţia metaforică din acest text 
plin de poezie, în care antiteza, reliefată în momentul final, dintre 
esenţa spirituală şi nobilă a sufletului şi ţărâna spulberată, con¬ 
feră un dramatism suplimentar seriei de interogaţii menite să 
interpeleze conştiinţa celui adormit în păcate. 

După cum se vede, omul este pe deplin conştient şi respon¬ 
sabil de soarta sa veşnică şi nu este predeterminat de nimeni, căci 
el singur şi-a îngropat sufletul. Păcatul smoleşte frumuseţea şi 


630 Idem, p. 146. 

lumina spirituală a omului şi acesta se devalorizează singur până 
la a avea preţul ţărânii vânturate de vânt - o altă aliteraţie si 
metaforă sinestezică. Nu este nimeni culpabil pentru dezastrul 
moral şi ontologic al persoanei umane, în viziunea lui Antim, 
decât ea însăsi, dacă nu se valorizează corect si nu rămâne în 
asemănarea cu Dumnezeu, pentru a nu-şi pierde frumuseţea 
originară, cea mai mare decât a soarelui, după părerea autorului 
nostru. 

Dar nu numai frumuseţea se pierde prin păcat, ci şi viaţa, 
ca stare spirituală de comuniune cu Dumnezeu şi cu umanitatea 
restaurată, atunci când se rămâne la condiţia de inacceptare a 
existenţei altruiste şi pure, nealterate de păcat: „Că după ce face 
omul păcatul rămâne mort. Mort, pentru căci piiarde darul cel 
dumneze[i]esc; mort, pentru căci să desparte de Dumnezeu, 
Carele iaste viaţa cea adevărată şi ca pre un mort patimile lui, 
pohtele lui cele rele şi îndulcirile trupului său îl duc să-l îngroa¬ 
pe. Unde? Afară din cetate, afară din pământul cel fericit al 
Raiului, în groapa vecinicii munci" 631 . 

într-o altă descriere înfricoşătoare, autorul remarcă: „Acest 
păcătos, nu numai că iaste îngropat în groapa păcatului, făr' de 
graiu, făr' de duh, făr' de simţire, făr' de nădejdea mântuirii, ce 
iaste încă, ca şi Lazăr, legat de mâini şi de picioare, cu făşuri, 
adecă strâns tare de legăturile păcatelor lui [...] Are şi faţa lui cu 
giulgiu legată; fiind orbit de păcat nu cunoaşte ticăloasa lui 
întâmplare, nu vede adâncul întru carele să află; nu socoteşte 
muncile cele de veci ce-1 aşteaptă. Zace şi deasupra lui piatră 


631 Idem, p. 213-214. 

grea, carele iaste puteria obiciaiului celui vârtos, care obiciaiu 
apasă şi îngreuiază sufletul lui atâta, cât nu-1 lasă să se scoale din 
groapa ticăloşiei, nici îl lasă să răsufle. Deci precum pentru Lazăr 
zicea Martha, «Doamne, iată pute!», aşa mai cu cuviinţă putem 
să zicem şi noi cum că acest păcătos iaste adevărat împuţit, de 
vreme ce nu patru zile, ce săptămâni şi luni şi ani şi vremi, să află 
îngropat în groapa păcatului" 632 . 

Salvarea de păcat nu este decât pocăinţa, pe care o propo- 
văduieşte Sfântul Antim în fiecare predică, însă nu ne vom opri 
acum decât la două mici fragmente în care Mitropolitul îşi 
demonstrează forţa sa de persuasiune şi capacitatea sa poetică 
remarcabilă. în primul dintre acestea se afirmă: „Şi când [Dum¬ 
nezeu] iaste mânios de sudălmile, de necinstirile şi de hulele ce- 
i fac în toate zilele păcătoşii, cu faptele lor cele fărdelege, cu 
strâmbătăţile lor, cu jafurile lor, cu multa a lor trufie, cu zavistia, 
ce [o] hrănesc în inima lor, cu atâtea necurăţii cu carele spurcă şi 
trupul şi sufletul, stă gata să facă asupra lor răsplătire, să arunce 
asupra lor trăsnetele urgiei Sale, să-i piarză de pe toată faţa 
pământului. Aleargă atunce pocăinţa şi cu o cuciarnică îndrăz¬ 
neală, cu doao lacrăme ce varsă din ochi, cu un suspin ce înalţă 
la ceriu dintru adâncul inimii (cutez a zice), că leagă mâinile lui 

/V 

Dumnezeu, Ii ia armele a dreptei Lui răsplătire, preface urgiia 
Lui spre [i]ertăciune, îl face blând, [i]ertătoriu, îndelung răbdă- 
toriu, milostiv, iubitoriu asupra celui păcătos, carele atâta L-au 
necinstit şi nu L-au băgat în seamă" 633 . 


632 Idem, p. 143. 

633 Idem, p. 215. 

Personificarea pocăinţei se suprapune cu imaginea peni¬ 
tentului: acesta se identifică el însuşi cu pocăinţa, ca stare de 
automistuire în sine şi de comprimare a distanţei care îl desparte 
de Dumnezeu, prin efortul a „doao lacrăme ce varsă din ochi" şi 
al unui „suspin ce înalţă la ceriu dintru adâncul inimii ,, . Efectul 
nu este de diminuare, ci de augmentare a sensului ascetic inte¬ 
rior, pentru că cele „doao lacrăme", precum şi suspinul din 
adâncul fiinţei, sunt metonimii sublime pentru o stare existen¬ 
ţială, pentru confundarea cu plânsul însuşi, a celui ce îşi reevalu¬ 
ează viata. 

9 

„Antim ameninţă, fără îndoială, îi ameninţă pe culpabili cu 
urgia pedepsei divine. Dar pune în celălalt talger al balanţei 
putinţa de salvare, pocăinţa, cu condiţia ca ea să fie «adevărată, 
iar nu mincinoasă», «curată, iar nu vicleană», «a inimii, iar nu a 
gurii». Un astfel de act, depus cu sinceritate, poate înfăptui mira¬ 
colul, poate preface «păcatele de moarte», şapte, în virtuţile care 
li se opun, tot şapte, «adecă să prefacă trufiia în smerenie, iubirea 
de argint în milostenie, păcatul cel trupesc în curăţie, zavistiia în 
dragoste, lăcomiia în post, mâniia în blândeţe şi lenea în rugă- 

/V 

ciune şi într-alte fapte bune». In Didahii , pocăinţa este una dintre 
temele predilecte, aplecare ce nu poate mira la un înalt ierarh 
ortodox" 634 . 

O altă privire, alegorică, asupra pocăinţei, pe care ne-o 
înfăţişează Antim, ni se pare a fi de o frumuseţe sublimă şi, deşi 
nu sunt sigură, nu ne-ar mira ca această hermeneutică superbă 
să aparţină autorului nostru: 


634 Dan Horia Mazilu, Recitind ..., voi. III, op. cit., p. 504. 

„Pocăinţa aceasta iaste cetatea 

cea minunată în patru cornuri 

ce au văzut Sfântul Ioan la Apocalipsis, 

în 21 de capete, 

carea avea 12 usi: 

9 

3 de spre răsărit, 

3 de spre miazănoapte, 

3 de spre amiazăzi 
şi 3 de spre apus, 

pentru ca să poată întră printr-însele toţi, 
si cei mici si cei mari, bătrânii si tinerii 

9 9 ' 9 

şi fieştecarele după rânduiala sa şi după vârsta sa: 

prin cele de spre răsărit să între cei tineri 
ca cei ce sunt la răsăritul vieţii; 

prin cele de spre amiază să între 
bărbaţii carii să află la mijlocul vârstii; 

prin cele de spre amiazănoapte cei bătrâni, 
al cărora le iaste sângele rece 
şi albiciunea zăpezii o ţin în barbă; 

şi prin cele de spre apus să între, 
fără de nicio deznădăjduire, 
cei ce sunt la sfârşitul vieţii 

9 9 

şi au amândoao picioarele în groapă 

si sufletul în buze, 

9 7 

cărora milostivirea 

lui Dumnezeu 

le va priimi pocăinţa" 635 . 

Mărturisesc că nu cred să fi întâlnit atâta poezie în literatura 
română de până la Antim Ivireanul - motiv pentru care am şi 
consemnat acest fragment în versuri - atâta concentrare a imagi¬ 
nilor metaforico-poetice şi atâta patos al expresiei. Simpatia pri¬ 
virii sale către cei ce sunt „la răsăritul vieţii", cât si duioşia ima- 
ginilor ce descriu vârsta senectuţii, sunt o dovadă a sensibilităţii 
şi a umanismului candid de care era în stare cel ce veştejea 
păcatele „arzând [u-le] cu focul verbului său" 636 . 

De aici se observă cu claritate că virulenţa şi asprimea 
obiecţiilor sale nu vizau condiţia umană ca stare naturală, în 
cadrul căreia niciuna din cele patru vârste nu constituie un 
impediment pentru revendicarea frumuseţii interioare, spiri¬ 
tuale, a fiinţei umane, fiecare dintre aceste vârste meritând dra¬ 
gostea, compasiunea şi ataşamentul semenilor faţă de persoana 
care descoperă un nou stadiu al vieţii la fiecare etate, ci criticile 
lui au avut permanent în vedere morala îndoielnică şi moravu¬ 
rile nesănătoase ale unei societăţi umane, înclinate mai degrabă 
spre compromis şi promiscuitate, decât spre intransigenţă şi 
verticalitate moral-spirituală. 


635 Antim Ivireanul, Opere, ed. cit., p. 220. 

636 Dan Horia Mazilu, Introducere..., op. cit., p. 106. 

Sfântul Antim Ivireanul: imnul în proză 637 


Tentaţia originalităţii şi chiar a unicităţii 
Perioada veche a literaturii si istoriei noastre cunoaşte trei 

9 9 

mari personalităţi care, ca volum de muncă, talent nativ şi rezul¬ 
tate remarcabile (dar şi în ceea ce priveşte condiţiile existenţiale 
aspre şi puţin prielnice activităţilor intelectuale), nu au un echi¬ 
valent în perioada modernă, pentru această excesivă râvnă pusă 
în slujba scrisului, decât în Eminescu. 

Aceste trei personalităţi ale epocii vechi, despre care vor¬ 
beam, sunt Dosoftei, Antim Ivireanul şi Dimitrie Cantemir. 

Dacă Dosoftei versifică Psaltirea şi compune sau traduce 
versuri până spre sfârşitul vieţii sale, iar Dimitrie Cantemir ne 
oferă, prin Istoria ieroglifică, un exemplu foarte evoluat din 
perspectiva literaturii actuale, de proză ritmată şi rimată, Antim 
e împins spre lirism de efluviile entuziasmului (deşi fire poetică 
se dovedeşte şi atunci când compune în versuri greceşti pareneza 
dedicată lui Ştefan Cantacuzino, Sfătuiri creştine-politice). 


637 Comunicare susţinută pe 23 noiembrie 2012 la Universitatea 
Valahia din Târgovişte, la Conferinţa naţională: Cartea şi tiparul românesc 
în evul mediu. Articolul a fost publicat în revista Patmos, editată de Centrul 
de Cercetări Ştiinţifice Interdisciplinare „Dumitru Stăniloae" al Univer¬ 
sităţii „Valahia" din Târgovişte, nr. 2, anul II/ 1, Ed. Enciclopedică, Bucu- 
reşti-Târgovişte, 2013. 

Ulterior a fost publicată şi în cartea mea. Studii literare, voi. I, 
Teologie pentru azi. Bucureşti, 2014, p. 94-131, cf. 

https://www.teologiepentruazi.ro/2014/06/29/studii-literare-vol-l/. 

Lucrările sale fundamentale, au, de altfel, o natură com¬ 
pozită: pareneza este în versuri, didahiile au şi substanţă poetico- 
imnică, cronograful ( Chipurile Vechiului şi Noului Testament) e 
ilustrat cu 500 de portrete în medalion - care îl fac unic între 
producţiile genului - ideea desenelor/ portretelor fiind derivată 
din tema Arborele lui lesei , specifică iconografiei. 

Tentaţia unicităţii pare astfel să se constituie într-un adevă¬ 
rat program. 

Atât omilia/ didahia, cât şi pareneza şi cronograful au 
constituit genuri clasice ale literaturii bizantine, cunoscând, prin 
Neagoe Basarab, Varlaam şi Mihail Moxa o...clasicizare şi în 
interiorul literaturii române (aşa tânără cum era ea - deşi G. 
Călinescu nu era de acord cu teoria tinereţii culturii române 638 ). 

Poezia îşi arcuise volutele în limba română prin Dosoftei, în 
primul rând şi, mai timid, prin Miron Costin. 

Deşi Istoria ieroglifică a lui Cantemir era terminată la 1705, 
neobişnuita lucrare - pentru acele vremuri (şi care de asemenea 
poartă amprenta unicatului) - a rămas în manuscris şi şi-a urmat 
autorul în exil, fiind descoperită şi tipărită târziu, în 1889 (ca de 
altfel şi Didahiile lui Antim, publicate în 1886). 

/V 

Insă Dosoftei, Antim şi Cantemir, dintre scriitorii vechi, 
dovedesc cel mai pregnant aptitudini cât se poate de evidente şi 
tendinţe indeniabile spre originalitate. Ei se manifestă mai pre- 

638 „Cea mai curentă prejudecată întreţinută de noi înşine şi de străini 
este că suntem o naţiune tânără, bineînţeles în stare de un frumos viitor 
[...] Nici datele istoriei, nici examenul etnologic nu confirmă tinereţea 
noastră", cf. G. Călinescu, Istoria literaturii române. Compendiu, EPL, Bucu¬ 
reşti, 1968, p. 13. 

sus de ingeniozitatea sau erudiţia compilaţiei, şi oferă indubita¬ 
bil proba conştiinţei auctoriale şi a intenţiei de a crea opere de 
valoare. 

Ei împacă ceea ce Occidentul dezîmpăcase: creaţia/ arta şi 
literatura cu teologia şi istoria/ ştiinţa. 

Antim - ca străin venit din Georgia (mai întâi în Moldova, 
credem noi: ne-am susţinut ipoteza cu argumente în teza 
doctorală) - pare să se fi afiliat acestui proiect de afirmare a scri¬ 
sului românesc (ca şi altor proiecte, cum ar fi cel al traducerii în 
română şi tipăririi cărţilor de slujbă). 

Specificitatea lui Antim, în ceea ce priveşte predicile/ 
didahiile sale, o reprezintă inserţia paradigmei poetico-imnogra- 
fice în interiorul materiei omiletice. 

Majoritatea didahiilor lui Antim au impregnat acest carac¬ 
ter liric - care, în câteva situaţii, ia forma unor imne după toate 
regulile -, care îi oferă lui Antim o notă distinctă şi originală, atât 
între autorii de omilii sau între retori, cât si între cazaniile litera- 
turii române vechi. 

E un tip de discurs destinat să îmbine teologia cu poezia şi 
retorismul cu imnografia. O combinaţie pe cât de inedită în pei¬ 
sajul omiletic românesc al secolului, pe atât de pretenţioasă. 

Fără îndoială că predica patristică îşi are poezia ei, ba chiar 
doi dintre Teologii cu majusculă (Sfântul Grigorie Teologul şi 
Sfântul Simeon Noul Teolog) au fost deopotrivă poeţi, autori de 
imne. 

Din acest unghi privind lucrurile, lui Antim nu i-a lipsit 
tradiţia. 

9 

La el, imnica devine parte a omiliei şi chiar o formă în care 
este turnată hermeneutica/ tâlcuirea teologică. 

Pe Antim Ivireanul, chiar si cei care zăbovesc în a recu- 
noaste calităţi estetice si stilistice în textele literaturii vechi, l-au 
apreciat la superlativ. Călinescu remarca în el „un orator excelent 
şi un stilist desăvârşit", sesizând în predici „exaltarea lirică" şi 
„suavitatea" 639 . Iar Eugen Negriei ne orientează spre a accepta 
intenţia unui program literar, opinând că „opera lui Antim se 
constituie ca o demonstraţie a capacităţii plastice a limbii ro¬ 
mâne" 640 . Acesta constată că este prezentă, în didahiile sale, „acea 
elevaţie constantă a exaltării, care făcea ca imnurile religioase ale 
lui Ephrem Şirul, Anastasie de Sinai, Ioan Damaschin - con¬ 
servate în liturghia ortodoxă [în cult] - să fie descoperite cu 
încântare de biserica Occidentului" 641 . 

O tradiţie orientală, prin urmare, a scrisului poetic, pe care 
şi Cantemir o va pune la contribuţie din plin. 

Despre demonstraţie vorbeşte şi Miron Costin în prologul 
poemului său, Viiaţa lumii („nu numai aceasta, ce şi alte dăscălii 
şi învăţături ar putea fi pre limba românească, de n-ar fi covârşit 
v[e]acul [traiul] nostru acesta de acum cu mari greotăţi" 642 ), dar 


639 G. Călinescu, Istoria literaturii române de la origini până în prezent, 
Ed. Vlad &Vlad, Craiova, 1993, p. 12-13. 

640 Eugen Negriei, Logos şi personalitate, Ed. Du Style, Bucureşti, 1997, 
op. cit., p. 7. 

641 Idem, Poezia medievală în limba română, ed. Vlad & Vlad, Craiova, 
1996, p. 96. 

642 Miron Costin, Opere, voi. II, ediţie critică de P. P. Panaitescu, EPL, 
Bucureşti, 1965, p. 113. 

în mod implicit au avut-o în vedere mulţi dintre scriitorii epocii 
vechi. 


Problema originalităţii didahiilor 


/V 

In legătură cu didahiile lui Antim Ivireanul există o proble¬ 
mă spinoasă, care a pus multă vreme în discuţie originalitatea 
lor. 

Este de notorietate faptul că primul editor. Episcopul 
Melchisedec Ştef ănescu, propusese varianta inspiraţiei lui Antim 
din predicile lui Ilie Miniat, iar Nicolae Iorga pe cea a influenţei 
omiliilor lui Hrisant Nottaras. 

/V 

In fine, ambele ipoteze nerezistând la proba comparaţiei. 
Dan Horia Mazilu are în vedere un manual de retorică, al lui 
Francisc Skufos (tipărit la Veneţia în 1681), încercând să explice 
astfel existenţa unor pasaje comune (fapt sesizat de asemenea de 
mai mult timp) aflate în didahiile antimiene şi în Retorica lui Ioan 
Piuariu-Molnar (1798) 643 . 

Nu ştim pe ce surse îşi baza D. H. Mazilu ipoteza, pentru că 
el nu a avut sub ochi manualul de retorică la care face referire - 
ştim acest lucru cu certitudine din discuţiile cu D. H. Mazilu. Ni 

9 9 

se pare însă puţin credibilă, pentru că ea pleacă de la premisa 
inexplicabilităţii caracterului literar al omiliilor unui georgian 
naturalizat. 


643 Vezi Dan Horia Mazilu, Recitind Literatura Română Veche, voi. II, 
Ed. Universităţii Bucureşti, 1998, p. 373. 

Iată câteva argumente în acest sens: 

• Acurateţea limbii române literare utilizate de Antim 

9 

nu se explică nici dacă ar fi fost vorba de o traducere sau o 
compliaţie. Sau cu atât mai puţin... 

• Antim e o personalitate înzestrată artistic, dar şi 
intelectual/ cărturăresc, capabilă să compună şi o pareneză în 
versuri greceşti, cât şi un cronograf care confirmă cunoaşterea 
excelentă si mânuirea limbii române cu talent. 

9 

• Cunoaşterea teologică pe vremea lui Brâncoveanu (şi a 
lui Brâncoveanu însuşi) era destul de avansată pentru ca 
Mitropolitul să nu-şi permită să reproducă, chiar şi fragmentar, 
omilii preluate dintr-un manual - ceea ce ar anula motivele 
prestigiului de care se bucura în epocă (şi care nu putea fi conferit 
doar de activitatea tipografică). 

• Ioan Piuariu-Molnar ar fi putut avea la dispoziţie un 
manuscris al didahiilor, autograf sau nu (oricum, nu şi-a devoa- 
lat/ indicat sursele utilizate pentru a-şi alcătui Retorica). 

• Presupoziţiile anterioare, privind influenţele lui 
Miniat şi Hrisant Nottaras, s-au dovedit nefondate, simple ipo¬ 
teze fără nicio documentare serioasă prealabilă. Varianta Skufos 
(deşi nu o excludem definitiv dintr-un proiect de cercetare) intră 
în aceeaşi categorie. 

Acestea sunt raţiunile pentru care considerăm că această 
presupunere derivă doar dintr-o veche neîncredere în capa¬ 
citatea lui Antim Ivireanul de a compune omilii de un nivel 
retorico-stilistic atât de înalt. 

După cum spuneam, însă, transpunerea lor într-o română 
literară pe care n-o mai scrie nimeni în epoca veche, înainte şi 

după Antim (opinia lui Mihail Sadoveanu), nu presupune un 
efort mai mic şi nici nu ar fi fost posibilă de către un traducător/ 
compilator fără cultură serioasă şi fără certe aptitudini literare. 

Antim a preluat sau a prelucrat fragmente de la Sfinţii 
Părinţi - menţionanţi sau nu (precum: Ioan Gură de Aur, 
Teofilact de Ohrida, Vasile cel Mare, Ioan Damaschin, Grigorie 
de Nyssa, Efrem Şirul, Grigorie Teologul, Atanasie cel Mare, 
Dionisie Areopagitul, Ieronim, Asterie al Amasiei, Augustin, 
posibil şi Fotie cel Mare şi Irineu de Lyon etc.), scriitori bisericeşti 
(Sinesiu de Cirene, Eusebiu de Cezareea) şi chiar din cărţile 
populare, precum Fiziologul. Aminteşte şi filosofi: Anaxagora, 
Aristotel, Democrit ( Dimocrit ), Bias (Via), Anaximene (Anaxa- 
ment) etc. 

Dacă influenţa unor reputaţi predicatori ai epocii, din 
Răsărit şi Apus, a fost infirmată de analiza comparativă a texte¬ 
lor, cu atât mai mult nu ni se pare viabilă varianta apelului la o 
culegere de retorică. 

Sigur, în orice cercetare trebuie înlăturat orice dubiu. 
Sperăm ca viitorul să ne aducă această confirmare. 

Mazilu însuşi vedea, în definitiv, în Antim, un „producător 
de literatură de sine stătător" 644 , un cărturar cu o cultură vastă, 
care îşi folosea sursele după o metodă consacrată ce nu repre¬ 
zenta deloc o excepţie în epocă. 

Caracterul particular al tiparului retoric antimian 


644 Idem, p. 374. 

Originalitatea despre care dorim să discutăm, în comu¬ 
nicarea de faţă 645 , ne relevă pe de o parte, un aspect deosebit al 
didahiilor antimiene, iar pe de altă parte are implicaţii profunde 
în literatura română de mai târziu. 

Ne-a preocupat şi ne preocupă în continuare - şi folosim 
prilejul acestei expuneri - pentru a articula observaţiile noastre 
cu privire la caracterul poetic/ imnic al omiliilor lui Antim. De 
altfel, chiar apropierea de Miniat o făcuse Melchisedec tocmai în 
virtutea calităţilor poetice remarcabile ale textelor celor doi au¬ 
tori. 

Am făcut observaţia, în teza de doctorat, că largi pasaje din 
predicile lui Antim se pretează poetizării/ imnificării şi am rămas 
la aceeaşi părere. 

Uneori, expunerea unei idei este exprimată cu fervoare, 
ceea ce naşte poezia (ca într-o didahie la Schimbarea la Faţă): 


„[Hristos] atâta doriia 
de păharul acesta a-1 bea, 
cât acea puţină vreme ce mai era 
să treacă până a-1 bea 

/V 

Ii părea 


645 Articolul a fost prezentat ca o comunicare ştiinţifică, în data de 23 
noiembrie 2012, în cadrul conferinţei naţionale Cartea şi tiparul românesc în 
evul mediu, la Centrul de Cercetări Ştiinţifice Interdisciplinare „Dumitru 
Stăniloae" al Universităţii „Valahia" din Târgovişte. 

A fost publicat în rev. Patmos, editată de Centrul de Cercetări 
Ştiinţifice Interdisciplinare „Dumitru Stăniloae" al Universităţii „Valahia" 
din Târgovişte, Ed. Enciclopedică, Bucureşti, 2013, p. 172-193. 

Aceasta este o variantă revăzută şi adăugită. 



339 


că sunt mii de ani. /.../ 

Si atâta să bucura 

5 

de aceştia 

cât în locul bucuriei ce era 
înaintea Lui 

răbda Crucea de-L muncia 
si bătăile de-L căzniia 

9 

şi spinii de-L încrunta 
si durorile sufletului de-L chinuia, 
de care chinuri asuda 
sudorile cele crunte, 
negândind 
nimic de ruşine. 

9 

Că de au părut lui Iacov puţin 7 ani 
a sluji pentru Rahila, 
logodnica lui, 
de dragostea ce avea 
către dânsa, 

dară unui Iubitoriu mare ca Acesta, 
cum nu I-ar fi părut puţine 
muncile si caznele, 

cu care iubita Lui logodnică o răscumpăra 
si o curătiia 

9 9 

pre dânsa cu scăldarea 
nepreţuitului Său Sânge 
si foarte frumoasă, 

9 ' 

făr' de nicio hulă 


si întinăciune o făcea" 646 

9 


Alteori, expunerea teologico-morală a autorului nostru se 
prezintă ca o succesiune de poezii sau de imne pe diferite glasuri, 
ca în această splendidă omilie la Naşterea Domnului ( Cuvânt de 
învăţătură în 25 a lunii dechemvrie , la Naşterea Domnului nostru Iisus 
Hristos ): 


„Astăzi au strălucit noul Adam, 
Carele nu iaste lăcuitoriu, 
ci Domn şi Stăpân Raiului, 
pre Carele frumuseţea pomului celui oprit 
nu-L va însăla, 
şarpele nu-L va vicleni, 
muiarea nu-L va amăgi. 

Astăzi au răsărit lumina 
întru întuneric. 

Astăzi, pre Acela de Carele să tulbura 
ceriul si ceriul ceriurilor, 
avându-L lumea, 
neştiind L-au câştigat. 


646 Antim Ivireanul, Opere, ediţie critică şi studiu introductiv de Ga- 
briel Ştrempel, Ed. Minerva, Bucureşti, 1972, p. 13-14. 

Văzut-au Sfinţii, strămoşii noştri, 
minuni mari 
si fără de număr; 

că Marea Roşie, desfăcându-se în doao 
le-au făcut cale; 
focul, ca un stâlp 

luminându-le noaptea, le-au slujit; 
norul, de arşiţa 
si zăduful zilei i-au umbrit; 
ceriul, hrană îngerească le-au dat; 
piatra cea vârtoasă, 
păhar dulce li-au deschis; 

Iordanul, curgerile sale cele repede, 
spre fugă li-au întors; 
zidurile cele tari ale vrăjmaşilor, 
de glasul trâmbiţelor au căzut; 
soarele, pre ceriu zăbovind cu călătoriia, 
au mărit zioa 
pentru izbândă. 

Iar minune ca aceasta 
nu s-au văzut niciodată, 
nici s-au auzit /.../ 

Că era pre la miezul [ijernii, 
când pământul şi apele 
sunt îngheţate de ger 
si de vânturile cele reci; 

9 ' 

si Fecioara tânără si ruşinoasă, 
care nici din casă 
nu era obicinuită a [i]eşi /.../ 
Şi era noaptea, 
care noapte era 
mai luminată decât soarele, 
întru care au răsărit 
Soarele dreptăţii. /.../ 

Făcându-şi noaptea 
calea sa jumătate 
[i]eşit-au aici, 

în lumina aceasta a noastră, 
ca un Mire din cămara Sa; 
[i]eşit-au, zic, nădejdea 
tuturor veacurilor, 

/V 

bucuriia îngerilor, 
mântuirea neamurilor, 
scularea celor morţi, 
izvorul milii, 
rădăcina vieţii. 

9 

[I]eşit-au Cuvântul Tatălui, 
cu trup îmbrăcat, 
din trupul Fecioarei; /.../ 


Cine va putea spune cu ce dragoste 
şi cu ce frică împreună 
va fi cuprins pre acest Fiiu al său. 

că fiind plină de credinţă 

/V 

II cunoştea pe Acesta a fi Dumnezeu 
si-L cunoştea a fi si Fiiul său; 
să cunoştea pre sine a fi 
si mumă 

5 

şi slujnică. 

Drept aceea, ca o mumă 

/V 

cu dragoste II cuprindea 
si-L săruta 

5 

şi ca o slujnică, 

ca pre un Dumnezeu înalt abiia 
cu preacuratele mâinile sale cuteza 
a-1 apipăi. /.../ 

Că Pruncul acesta. 

Carele să vârguleşte în iasle, 
de ne vom rădica 
ochii credintii noastre 

5 

îl vom cunoaşte făcând tunete 

5 

şi fulgere în nori 
şi pre cer 

umbletul stelelor rânduind, 
soarele şi luna de raze împlându-le 
şi mişcarea ceriului îndreptând 
şi toată greimea lumii 
acest Prunc înfăşat 

5 

o cârmuieste. 

5 

Cine iaste Acesta 
asa mic si asa mare, 
asa smerit 

9 

si asa înalt, 
cât în iasle zăcând, 
în ceriu cu glasuri îngereşti 
se măreşte [se slăveşte]?" 647 etc. 


Paradoxurile teologice i-au oferit prilejul construirii unei 
exegeze impresionante şi din punct de vedere poetico-literar, 
printr-un procedeu ale cărui izvoare le-am putea afla în imno- 
grafie, unde remarcăm descifrarea teologică sincopată sau frag¬ 
mentară - prezenţa comparaţiilor şi metaforelor specifice, în 
absenta unui discurs adiacent lămuritor, într-un ritm destinat 
cântării si având o tensiune lirică deosebită. 

9 

E un tipar retoric care nu se poate identifica la contem¬ 
poranii săi, Bossuet sau Ilie Miniat, consideraţi maeştri ai acelor 
timpuri, în Apus şi Răsărit, ai retoricii omiletice. 

Textele antimiene suportă comparaţie cu imnele unor mari 
Sfinţi Imnografi - deşi, în cazul acestor imne, ele sunt alcătuite 
după reguli de prozodie cu tradiţie, având o metrică proprie. E 
posibil însă ca Sfântul Antim să fi receptat de aici forma 
adevăratei poezii tradiţionale ortodoxe, care îmbină dogmati¬ 
zarea teologică cea mai profundă cu entuziasmul poetic al expri¬ 
mării. 


647 Idem, p. 195-199. 

Reproducem mai departe, spre exemplificare, câteva scurte 
pasaje din operele marilor Sfinţi Imnografi Efrem Şirul/ Sirianul 
si Roman Melodul: 

9 


„De ziua naşterii Fiului 

împăratul [August] i-a înscris pe oameni pentru dări 
ca ei să se facă datornicii lui. 

Iar acum ni S-a arătat un împărat 
Care a şters zapisul datoriei noastre 
si cu numele Său 

9 

a semnat un alt zapis, 
ca El să Se facă datornicul nostru. /.../ 

La care Maria s-a înflăcărat si ea 

9 

şi a cântat şi ea cântecul ei de leagăn: 

«Cine mi-a dat mie, celei singure, 
să zămislesc si să nasc 

9 

pe Cel care e Unul şi mulţi, 
mic si mare, 
cu totul în mine 
şi cu totul în toate? /.../ 

O minune, înaintea mea stă prunc 
Cel vechi de zile! 

Ochiul Său e întors necontenit spre cer 
şi gânguritul gurii Lui nu se potoleşte. 

Cât de mult se aseamănă mie! 

Si totuşi, în tăcerea Sa, 

9 9 ' ' 

El vorbeşte cu Dumnezeu. 

9 

Cine a mai văzut un Prunc 
Care să vadă toate? 

Le vede ca Acela care cârmuieste toate 

9 

în cer şi pe pământ; 
privirea Lui se aseamănă 
Celui ce porunceşte tuturor! 

/V 

Cum Iţi voi deschide izvoarele laptelui 
Tie, Izvorule? 

Cum Te voi hrăni pe Tine, 
Hrănitorul tuturor, 
de la masa Ta? 

Cum mă voi apropia cu scutece 
de Cel învăluit în raze?»" 648 . 


* 


„Mântuitorul a răbdat biciul, 
legat era dezlegătorul tuturor, 
fiind dezbrăcat şi întins pe stâlp 
Cel care mai înainte a grăit 
lui Moise si lui Aaron 

9 

în chip de stâlp de nor; 

648 Sfântul Efrem Sirianul, Imnele Naşterii si Arătării Domnului, ediţia 

' 9 9 '9 

a Il-a, prezentare şi traducere de Diac. Ioan I. Ică jr, Ed. Deisis, Sibiu, 2010, 
p. 54-55. 

Cel care stâlpii pământului a ţinut, 
precum a spus David [Ps. 74, 4], 
a fost pironit pe stâlp; 

Cel care a arătat poporului 
calea în pustie, 
căci înaintea lor a mers 
în chip de stâlp de foc, 
pe stâlp a fost suit. 

Piatra din unghi pe stâlp, 
ca piatră să taie Biserica, 
pentru ca Adam să se bucure. /.../ 

Dăruind mântuire celor smeriţi 

9 

şi purtându-Şi crucea pe umeri, 
ca trofeu al biruinţei, 
a ieşit pentru a fi răstignit 
şi [ca] să răstignească 
pe cel ce ne-a rănit. 

Astfel le-a plinit 
pe toate câte ne erau de folos 
şi a alergat de voie la moarte. 

Şi-a dat la scuipări faţa 
la care Serafimii 
nu rabdă să privească, 
căci îşi acoperă cu aripi feţele. 

Dispreţuind ruşinea, 
a voit să îmbrace haină de ocară. 

ca să se bucure Adam. 

Au adăpat cu oţet 
pe izvorul celor mai dulci unde 
si fiere au dat 

9 

Celui care a plouat 
mana în pustie 
şi [Care] apă din piatră 
le-a izvorât../' 649 . 


Nu putem să nu remarcăm faptul că, aproximativ în acelaşi 
timp, contemporanul lui Antim, Dimitrie Cantemir, deşi departe 
de ţară, scrie o istorie în proză ritmată şi rimată (Istoria ieroglifică, 
terminată la 1705, dar nepublicată atunci) care are acelaşi 
caracter metrificabil/ versificabil ca şi o bună parte din didahiile 
lui Antim şi conţine aceeaşi undă lirică profundă/ interioară 650 . 

Această (s-o numim) sensibilitate pentru poezie nu este o 
realitate sau o inovaţie a secolului al XVIII-lea în spaţiul literar 
românesc. 

649 Sfântul Roman Melodul, Imnele pocăinţei , cu studiu introductiv de 
Andrew Louth, traducere şi note de Parascheva Grigoriu, Ed. Trisagion, 
2006, p. 162,165. 

650 Am iniţiat, în acest sens, un proiect de redispunere a textului 
Istoriei ieroglifice sub formă de versuri, orientându-ne după sugestiile pro¬ 
zodice indicate de autorul însuşi, prin care încercăm să restituim operei 
înfăţişarea care i se potriveşte mai bine şi care scoate la lumină caracterul 
său poetic, pe lângă cel filosofic. A se vedea: 

https://www.teologiepentruazi.ro/tag/istoria-ieroglifica/. 

Să nu uităm că literatura română originală începe cu poezia 
(în ciuda a ceea ce crede, într-o Istorie recentă, Manuela Tănă- 
sescu 651 ) şi mă refer la scriitori români de limbă slavonă, care 
semnează însă primele texte de autor ale românilor: Filothei 
Monahul, Eusthatie de Putna, Simion Dediulovici şi Anastasie 
Crimca. 

De asemenea, să nu uităm că versificarea Psaltirii este o 
iniţiativă singulară în spaţiul răsăritean-ortodox şi că autorul ei, 
Dosoftei Mitropolitul, se dovedeşte un poet în toată puterea 
cuvântului, cu har si cu vocaţie, căruia i se datorează si alte 
încercări sau reuşite poetice: traducerea în versuri a prologului 
dramei Erofili , a lui Gheorghios Cortzasis, Poemul cronologic sau 
istoria în 204 versuri a Moldovei şi totodată ceea ce se poate 
considera a fi prima cronică rimată din literatura noastră. Cuvinte 
şi jele la robie Ierusalimului.. . 652 . 

Acelaşi Dosoftei poetizează traducând Acatistul şi Paraclisul 
Maicii Domnului şi, respectiv, redactând Vieţile Sfinţilor. 

Ba chiar si - mai înainte - cazaniile lui Varlaam aveau uneori 

9 

caracter ritmat şi pe alocuri rimat, care s-a transmis marilor 
povestitori Creangă şi Sadoveanu, în mod eronat pus pe seama 
oralităţii populare. 

în cazul acestora însă, vorbim de un tipar omiletic ce nu 
reprima, uneori, exprimarea poetică. 


651 Manuela Tănăsescu O istorie a literaturii române (partea întâi), Ed. 
Saeculum I.O., Bucureşti, 2009, p. 14-15. 

652 Cf. Mihai Moraru, Cronici rimate, în Crestomaţie de literatură română 
veche, voi. II, Ed. Dacia, Cluj-Napoca, 1989, p. 194. 

Aşa încât am ajuns la convingerea că Sfântul Antim, care s- 
a intimizat profund cu realităţile româneşti, a creat un tipar 
retorico-omiletic asupra căruia şi-au pus amprenta tendinţele 
poetice ale unei tradiţii româneşti (care se voia, probabil, urmaşă 
a filonului imnografic bizantin, indicat şi de Miron Costin în pro¬ 
logul poemului său, Viiaţa lumii), tipar pe care, în mod indepen¬ 
dent, l-a urmat si Cantemir în lucrarea sa. 

' 9 

/V 

In frazele lui Antim este uşor depistabilă o ritmică nesu¬ 
primată pe tot parcursul unei predici (fără a fi monocordă), 
precum şi prezenţa unei cezuri care să ne facă facil exerciţiul de 
versificare (aşezare în versuri) a textului său. 

Spre deosebire de Miniat, la care poetizarea este introdusă 
de o comparaţie divagantă, fiind separată propriu-zis de discur¬ 
sul ideatic, Antim este în acelaşi timp literat/ poet şi hermeneut. 
Aşa cum este Cantemir poet şi filosof în acelaşi timp. 

Antim poetizează în timp ce interpretează (reproducem un 
fragment dintr-un Cuvânt de învăţătură la Duminica Flori[i]lor): 

„Că ce doriia Sfinţii aceia Părinţi, 
noi avem; 

şi ce milă aştepta ei, 
pre noi ne-au întâmpinat; 
şi ce priviia ei de departe, 
noi cu Evanghelistul [Ioan] avem astăz[i]: 

«Carele era din ceput. 

Care am auzit. 

Care am văzut cu ochii noştri. 

Care am privit 

şi mâinile noastre au pipăit 
pentru Cuvântul Vieţii, 
pre Acela vestim 
si mărturisim 

9 

voao Viata cea vecinică. 

Care au fost la Părintele, 
iară acum S-au arătat» [cf. I In. 1, 1-3], 

a Căruia arătare 
atâta bucurie ne aduce noao, 
mai multă decât avea 
Părinţii cei Sfinţi de demult, 

5 5 7 

a Căruia aşteptare 
cu drag şi cu dorire, 
mă îndeamnă să zic acest cuvânt: 

«Sărută-mă pre mine 

cu sărutarea gurii Tale» [cf. Cânt. Cânt. 1,1], 
că toţi câţ[i] era[u] din Duh, 
cu duhul cunoştea[u] 
câtă milă era 

să se verse pre buzele Aceluia. 

Dorind şi el, drept aceia, 
ca să fie părtaş unii bunătăţi ca aceştiia 
zice din tot sufletul 
ca să mă sărute pre mine 
cu sărutarea gurei Sale; 

care cuvânt atâta face 
ca si când ar zice: 

9 

pre Moise nu-1 auz 
căci iaste la limbă împiedicat, 
buzele Isaiei sunt întinate, 
Ieremia a grăi nu ştie 
pentru că iaste prunc 
si toti Proorocii au amutit; 

ci El însuş[i] să-mi grăiască mie 
si să-mi deschiză 

9 9 

voia Părintelui Său 
şi în fiinţa Sa pre mine să mă înveţe, 
a Căruia preaiubita fiinţă 
pre mine să mă înnoiască 
si «râurile învăţăturilor Lui 

9 9 

să se facă în mine 
izvor de apă mântuitoare 
întru viaţa cea vecinică» [cf. In. 4,14]. /.../ 

Cu podoabe de fapte bune 
logodnica chiamă către sine 
pre iubitul Mire 
zicând: 

patul inimii mele 
înfrumuseţat iaste 

9 

cu florile doririlor dumneze[i]eşti 

si casa mea 

9 

iaste cu lemnele cele mirositoare 
si nestricate a facerilor de bine 

9 

întemeiată. 

Că pre acest sălaş 
şi Mirele bucuros să pleacă 
si rămâne acolo 

9 

«până când trece zioa 

şi umbra să pleacă» [cf. Cânt. Cânt. 2,17]" 653 . 

Un alt exemplu poate fi textul care a atras şi mai înainte 
atenţia cercetătorilor, anume imnul închinat Maicii Domnului, 
într-o Cazanie la Adormirea Preasfintei Născătoarei de Dumnezeu : 

„Aleasă iaste, cu adevărat, ca soarele 654 
pentru că iaste încununată 
cu toate razele darurilor dumnezeieşti 

9 

si străluceşte mai vârtos 

9 9 

decât celelalte lumini ale ceriului. 

Aleasă iaste si frumoasă ca luna 655 

9 7 

pentru că, cu lumina sfinţeniei, stinge celelalte stele 
şi pentru marea şi minunata strălucire 
de toate şireagurile stelelor celor de taină 

/V 

se cinsteşte, ca o împărăteasă. 

653 Antim Ivireanul, Opere, ed. cit., p. 112-113. 

654 Cf. Cânt. Cânt. 6,10 sau Apoc. 12,1. 

655 Cf. Cânt. Cânt. 6,10. 

Aleasă iaste ca revărsatul zorilor 656 , 
pentru că ia au gonit noaptea 
şi toată întunerecimea păcatului 
şi au adus în lume zioa cea purtătoare de viaţă. 
Aleasă iaste, că iaste izvor 657 
carele cu curgerile cereştilor bunătăţ[i] 
adapă Sfânta Biserică şi tot sufletul creştinesc. 
Aleasă iaste, că iaste chiparos 658 
carele cu năltimea covârsaste ceriurile 

9 9 9 

şi pentru mirosul cel din fire s-au arătat 
departe de toată stricăciunea. 

Aleasă iaste, că iaste crin 659 , 
că măcar de au si născut 

9 

între mărăcinii nenorocirii cei de obşte, 
iară nu ş-au pierdut niciodată 
podoaba albiciunii. 

Aleasă iaste, că iaste nor 660 
carele n-au ispitit nicio greime a păcatului. 

Aleasă iaste, pentru că iaste Fecioară 
mai înainte de naştere. 

Fecioară în naştere. Fecioară şi după naştere 

656 Cf. Ibidem. 

657 Cf. Cânt. Cânt. 4,15. 

658 Cf. Cânt. Cânt. 1,16. 

659 Cf. Cânt. Cânt. 2,2. 

660 Cf. Is. 19,1. 

şi iaste o adâncime nepercepută a bunătăţilor 
si o icoană însufleţită 

9 9 

a frumosetilor celor cereşti. 

9 9 

Iaste o grădină încuiată 661 
dintru care au [i]eşit floarea cea neveştejită, 
şi fântână pecetluită 662 , 
dintru care au curs izvorul vieţii, Hristos. 

Pre aceasta au văzut-o Moisi în muntele Sinai, 
ca un rug aprins şi nu ardea 663 . 

Pre aceasta au văzut-o Aaron, 
ca un toiag înflorit şi plin de roadă 664 . 

Prea aceasta au văzut-o Iacov, 
ca o scară întărită din pământ până în ceriu 

/V 

şi îngerii lui Dumnezeu să suiia 
şi să pogora pre dânsa 665 . 

Pre aceasta au văzut-o Iezechiel 
ca o uşă încuiată, prin care nimeni n-a trecut 666 . 
Pre aceasta au văzut-o Ghedeon ca o lână 667 , 
Avvacum ca o dumbravă umbroasă 668 . 


661 Cf. Cânt. Cânt. 4,12. 

662 Ibidem. 

663 Cf. leş. 3, 2. 

664 Cf. Num. 17, 8. 

665 Cf. Fac. 28,12. 

666 Cf. Iez. 44, 2. 

667 Cf. Jud. 6, 38. 

668 Cf Avac. 3, 3. 

Daniil ca un munte 669 şi Solomon ca un pat 670 . 

Aceasta astăzi se mută de pre pământ la ceriu; 
lasă întristăciunea si se duce la bucurie, 
lasă cele de jos şi priimeşte cele de sus; 

lasă cele stricăcioase 
şi câştigă cele nemuritoare şi veşnice. 

Astăzi îşi dă preasfânt sufletul ei 
în mâinile Fiului ei 
şi cu cântări îngereşti şi apostoleşti 
se petrece cinstit trupul ei 
în satul Ghethsimani, spre îngropare. 

Astăzi ceriul întinde sânurile sale 
şi primeşte pre [a] ceia ce au născut 
pre Cela ce nu-L încape toată zidirea. 
Astăzi se minunează toate Puterile cereşti 

9 

zicând una către alta: 

«Cine iaste aceasta ce să suiie din pustiu 671 
adică de pre pământ, la ceriu? 

Cine iaste aceasta care să iveşte ca zorile, 

9 7 

frumoasă ca luna si aleasă ca soarile 672 ? 

9 

669 Cf Dan. 2, 45. 

670 Cf Cânt. Cânt. 3, 7, 10. 

671 Cf Cânt. Cânt. 3, 6; 8, 5. 

672 Cf Cânt. Cânt. 6,10. 

Cine iaste aceasta ce să su[i]e de pre pământ în ceriu, 
albită, înflorită, în care hulă nu iaste 673 ?». 

«Rădicaţ[i] porţile voastre» 674 , 
zic cetele cel[e] îngereşti, una către alta, 

«şi cu cântări de laudă primiţ[i] 
pre împărăteasa ceriului şi a pământului, 
care vine, să lăcuiască 

/V 

den a dreapta împăratului Dumnezeu 
cu îmbrăcăminte cu aur îmbrăcată, 
împistrită, după cum zice David 675 , 
căci aceasta iaste ceia ce au împăcat 
ceriul cu pământul 
şi pre Dumnezeu cu omul. 

Aceasta iaste bucuria celor drepţi 
şi nădejdia celor păcătoşi»" 676 . 

Sfântul Antim unifică entuziasmul liric cu poezia retorică şi 
cu alegoria teologică - ceea ce îi sugera probabil lui Mazilu o 
figură barocă. 

Specifice lui, însă, ni se par a fi omilia concentrată şi poezia 
distilată. Pentru că, deşi s-a vorbit despre un exerciţiu baroc 677 , 

673 Cf. Cânt. Cânt. 4, 7. 

674 Cf. Ps. 23, 7. 

675 Cf. Ps. 44,11,15. 

676 Antim Ivireanul, Opere, ed. cit., p. 19-21. 

677 Dan Horia Mazilu, Recitind Literatura Română Veche, voi. II, op. cit., 
p. 376: „Cert este că didahiile lui Antim, retorica scrierilor sale în genere. 

nimic nu pare totuşi a fi ornamentaţie de prisos (manierism) în 
această arhitectură retorică antimiană. 

Tropii sunt la el flori de piatră („floarea marmurelui", cum 
ar zice Cantemir 678 ), care nu dau senzaţia surplusului (supără¬ 
tor) - pentru că el combină exegeza/ erminia teologică şi 
alegoria/ hermeneutica literară într-un discurs concentrat -, dar 
pretinde ascultătorului sau cititorului rafinament şi erudiţie. 

Interpretarea teologică este oferită într-un ospăţ duhovni¬ 
cesc, în păharul florilor retorice şi poetice 679 - fără ca acestea să 
fie exagerate sau extravagante. 

Şi cu toate că despre lirism sau poeticitate vorbim şi în cazul 
lui Ilie Miniat - pentru a mai rămâne în zona comparaţiilor şi a 
sesiza diferenţele despre care vorbim expresia acestuia din 
urmă are, din punct de vedere poetic, alte nuanţe, care îl apropie 
mai mult de proza romantică (ne referim la meditaţiile în proză). 

atestă indubitabil asimilarea unei experienţe oratorice ce are foarte multe 
puncte comune cu teoretizările şi opera practică ale predicatorilor şi reto¬ 
rilor Barocului european". 

678 Dimitrie Cantemir, Istoria ieroglifică , op. cit., p. 128. 

679 Am parafrazat aici o idee dintr-un exordiu antimian: „Aş pohti 
însă aceste cuvinte să le întinz ca o masă desfătată înaintea dragostei 
voastre şi să vă fac un ospăţ sufletesc, după putinţă, puind în loc de bucate, 
cu multe feliuri de bunătăţi drese, cuvântul cel ce bună vestire şi, în loc de 
băutură veselitoare, să dreg în păharul preaînţeleptelor capetelor voastre 
cuvântul cel de mare bucurie, pentru care lucru cerem putere de la 
Hristos, Carele înţelepţeşte pre cei neînvăţaţi, ca să ne lumineze mintea şi 
să ne dea ajutor ca să putem îndulci cu ospăţul vorbelor inimile şi auzurile 
celor ce [se] vor ospăta sufleteşte", cf. Antim Ivireanul, Opere, ed. cit., p. 
194. 

Mai degrabă credem că Ilie Miniat - prima ediţie a operei 
sale oratorice în limba română a apărut în 1742, imprimată de 
Mitropolitul Neofit 680 (o ediţie anterioară, în greacă, apărea în 
1725) - ar fi putut oferi un imbold pentru acele fragmente consi¬ 
derate drept primele meditaţii (pre)romantice din literatura 
noastră (alături de prefeţele lui Chesarie şi Filaret la Mineie, care 
au fost deja semnalate în acest sens), în epoca prepaşoptistă şi 
paşoptistă sau că se înrudeşte literar cu ele, după cum ne su¬ 
gerează texte ca acesta: 

„Crepusculul se iveşte la Răsărit. Frumosul răsărit al 
soarelui este aproape. Zorile pline de lumină încep să se 
răspândească pe întinsul cerului şi stelele nopţii, una câte 
una, se sting în depărtările infinitului. 

Apolon, cu razele lui de aur şi argint , apare maiestos şi 
goneşte cu lumina lui întunericul de beznă al nopţii întunecoase 
(s. n.). 

Luna, ca o nălucă nestatornică, neputând suferi strălu¬ 
cirea luminii, se ascunde şi-şi acoperă faţa de ruşine. 

Prin dumbrăvi şi zăvoaie, concertul păsărelelor, armo¬ 
nios şi dulce, îşi începe fermecătoarea uvertură. Oamenii se 
trezesc din somnul nopţii şi pleacă la muncă sau după alte 
nevoi ale vieţii. 

9 


680 Cf. Ilie Miniatis, Episcopul Cernikăi şi al Kalavritei din Peloponez 
(1669-1741), Predici la Postul Mare şi la diferite trebuinţe, trad. din limba 
greacă de Pr. Dumitru Iliescu Palanca, prefaţă de Protos. Iustin Marchiş, 
Ed. Anastasia, 2004, p. 16-17. 

/V 

Intre cele patru părţi ale lumii, o armonie de cer veselă 
şi voioasă vesteşte lumina plină de farmec: Iată, ziua s-a 
apropiat, iată, lumina străluceşte. 

Aşa şi astăzi se iveşte din poarta de argint a cerului 
plin de soare. Fericitul Gavriil şi cu închinăciuni se apropie: 
«Bucură-te, ceea ce eşti plină de daruri. Domnul este cu 
tine!». [...] 

Crepusculul sau aurora dimineţii, cu lumina ei roşie- 
alburie ce se naşte din prea luminata poartă a răsăritului, 
având faţa zugrăvită cu rumeneala şofranului, împodobită 
cu trandafiri, înfrumuseţată cu flori, încununată cu crini... 
[...] 

Zorile nasc soarele strălucitor şi la naşterea lui dispar 
în infinit stelele, fermecător cântă păsările, întunericul 
nopţii piere, luna nestatornică se ascunde de ruşine şi vine 
ziua cu aurul luminii ca să strălucească" 681 . 

Vedem mai sus că Miniat nu se dădea în lături să-l pome¬ 
nească pe Apolon într-o predică. Poetul Gr. Alexandrescu îi 
compară pe poeţi cu fiii lui Apolon (cu sensul metaforic de fii ai 
luminii) într-o poezie: 

„Aici p-aste ruine cu mândre suvenire 
Privesc cum orizontul se umple de făclii [stele]. 

Cum luna în tăcere s-arată să inspire 
Gânduri religioase l-ai lui Apolon fii". 


681 Idem, p. 359, 487. 

(Miezul nopţei) 

Nu dorim să insistăm acum asupra acestor comparaţii cu 
Miniat, deşi influenţa lui în literatura prepaşoptistă şi paşoptistă 
nu credem că a fost luată în discuţie până în prezent 682 . 

/V 

In ceea ce-1 priveşte pe Antim Ivireanul, considerăm că 
existenţa omiliilor sale manuscrise nu a atras atenţia prepaşop- 
tiştilor şi paşoptiştilor (interesaţi de un alt tip de discurs şi de 
sensibilitate şi entuziasmaţi mai degrabă de opere precum Eroto- 
critul, Arghir şi Elena sau Alexandria populară, din patrimoniul 
manuscriptic şi tipografic românesc), dar este foarte probabil să 
fi ajuns sub privirea lui Eminescu, cercetător pasionat al întregii 
literaturi vechi, asa cum el însusi declara, si un căutător abil al 
hieroglifelor/ simbolurilor/ alegoriilor în cărţile vechi. 


682 Am făcut în altă parte observaţia că Ion Heliade-Rădulescu, în 
poemul Anatolida sau Omul şi forţele, pe lângă inspiraţia din Milton, pentru 
a scrie despre căderea îngerilor, a făcut apel şi la o anumită interpretare 
teologică, pentru care a avut surse interne, conform căreia Lucifer şi 

/V 

demonii au căzut din invidie faţă de Fiul lui Dumnezeu, pentru că înge¬ 
rilor că li s-a descoperit mai înainte iconomia mântuirii omului. Această 
erminie ar fi putut-o afla în Hronograful Sfântului Dimitrie al Rostovului 
(tradus la noi în 1837), după cum am arătat cu altă ocazie. 

/V. 

In afară însă de acest Hronograf Heliade ar fi putut cunoaşte această 
interpretare şi din predicile lui Miniat, unde este afirmată această erminie: 
cf. Ilie Miniatis, ed. cit., p. 340, 355. 

Nu este însă exclus ca Heliade, autorul primului poem cosmogonic 
din literatura noastră, să fi avut cunoştinţă de ambele surse, atât de hrono¬ 
graful Rostovski, cât şi de omiliile lui Miniat. 

Am făcut deja, în studiul (teza doctorală) pe care i l-am 
dedicat lui Antim Ivireanul, apropieri justificate de unele atitu¬ 
dini poetice şi viziuni din opera lui Mihail Eminescu 683 . 

Am adăugat alte observaţii într-un nou studiu, Eminescu şi 
literatura română veche 6841 , în care am reafirmat şi aprofundat ipo¬ 
tezele noastre anterioare. 

Credem, prin urmare, că am putea vorbi, pe urmele 
scriiturii profund alegorice şi simbolice a lui Antim şi Dimitrie 
Cantemir si a unei tradiţii literare româneşti, de formarea unui 
tipar şi a unei conştiinţe poetice moderne - romantice şi mo¬ 
derniste - care se caracterizează printr-o expresie încifrată, 
printr-o metaforizare abisală, care se poate descoperi de la Emi¬ 
nescu şi până târziu, la poeţi precum Arghezi, Ion Barbu, Nichita 
Stănescu. 


683 A se vedea cap. Lună tu, stăpân-a mării..., din Antim Ivireanul: 
avangarda literară a Paradisului. Viaţa şi opera, p. 383-429, care poate fi 
downloadată de aici: 

https://www.teologiepentruazi.ro/2010/03/10/antim-ivireanul- 

avangarda-literara-a-paradisului-viata-si-opera-2010/. 

684 A se vedea si Gianina Maria-Cristina Picioruş, Eminescu si litera- 

9 9 7 9 

tura română veche. Universalism, vizionarism şi imagistică literară, Editura 
Universităţii din Bucureşti, 2013. 

Teologie şi poezie la Sfântul Antim Ivireanul şi 
Dimitrie Cantemir 685 


In articolul de faţă am prezentat descoperirea unor noi surse 
teologice şi stilistice, ale Sfântului Antim Ivireanul şi, respectiv, ale lui 
Dimitrie Cantemir, care nu au fost relevate în trecut (unele) sau pe care le- 
am inserat anterior în studiile mele (altele). Astfel, am infirmat reticenţele 
lui Dragoş Moldovanu şi am arătat că Sfântul Augustin (ca şi Sfântul 
Ieronim, de altfel) a constituit un izvor teologico-stilistic pentru Didahiile 
Sfântului Antim. 

în cazul lui Cantemir, am dovedit că, deşi îl citează pe Sfântul 
Augustin în Divan de mai multe ori, iar, dintre Sfinţii Părinţi răsăriteni, 
doar o dată pe Sfântul Grigorie Teologul, cu toate acestea, un izvor 
semnificativ l-a constituit şi Hexaimeronul Sfântului Vasile cel mare. Mai 
precis paginile despre crearea luminătorilor cereşti, care îl vor inspira, nu 
mult după aceea, şi pe Eminescu. Acest izvor a fost utilizat atât în Divan, 
cât şi în Istoria ieroglifică. 

Iar ambii autori avuţi în vedere. Sfântul Antim şi Cantemir, au 
apelat, de asemenea, şi la surse stilistice autohtone (româneşti), care i-au 
îndemnat spre a concepe o proză poetică, ritmată şi rimată: Neagoe Basa- 
rab, Dosoftei, Biblia de la 1688, etc. 

Astfel, cu ambii ne situăm între Răsărit şi Apus/ Orient şi Occident. 
Şi ambii au fost, aşa cum spuneam şi altădată, primii noştri poeţi ai 
frumuseţii siderale: ai cerului luminat de aştri. Stilistică celestă pe care 
amândoi o interpretează teologic. 

Comunicarea de faţă 686 îşi propune să facă observaţii cu 
privire la sursele stilistico-teologice ale celor doi autori. Ea pleacă 

685 Articol publicat mai întâi aici: 

https://www.teologiepentruazi.ro/2016/ll/05/teologie-si-poezie-la- 

sfantul-antim-ivireanul-si-dimitrie-cantemir/. 

686 A fost susţinută în cadrul Conferinţei internaţionale în Studii 
culturale şi Ştiinţe ale Comunicării Teritorii, graniţe, comunităţi. Reconfi- 

de la sesizările lui Eugen Negriei şi Dragoş Moldovanu. Astfel, 
E. Negriei observa: „Cantemir ni se arată creator, ca şi Antim, în 
aceeaşi vreme, al perioadei ritmate, iniţiator al stilului savant 
muzical" 687 . Iar „Didahiile lui Antim Ivireanul au [...] o remar¬ 
cabilă poliritmie, un joc neprevăzut al cadenţelor" 688 . 

D. Moldovanu spune că, pe la anul 1700, scriitorii români 
promovau o proză poetică ritmată şi rimată. Şi el constată această 
preferinţă la Dimitrie Cantemir, Teodosie Veştemeanul 689 şi la 
Sfântul Antim Ivireanul 690 . 

Moldovanu a încercat, în studiul său, să determine sursele 
stilistice ale lui Cantemir. Pentru aceasta, a făcut o istorie a 
fenomenului în literatura europeană, până la perioada barocă. 

/V 

Intre surse, el indică omiletica patristică 691 , dar şi pe Ilie Miniat. 

/V 

In opinia sa, „predicile lui Ilie Miniat, realizate în maniera lui 


gurări identitare într-o lume (dis)continuă, Universitatea din Bucureşti, 
Facultatea de Litere, Bucureşti, 4-5 noiembrie 2016. 

687 Eugen Negriei, Imanenţa literaturii, Ed. Cartea Românească, 
Bucureşti, 2009, p. 179. 

688 Idem, Antim Ivireanul. Logos şi personalitate, Ed. Du Style, 
Bucureşti, 1997, p. 27. 

689 Pe acesta, în urma lui N. A. Ursu, îl consideră autorul Istoriei Ţării 
Româneşti, atribuită de Iorga lui Constantin Cantacuzino. 

/V. 

Insă Teodosie Veştemeanul a fost Mitropolit al Ungrovlahiei înain¬ 
tea Sfântului Antim Ivireanul şi el a lăsat prin testament ca Antim să îi 
urmeze în scaun. Dacă această opinie ar fi adevărată, în legătură cu 
Mitropolitul Teodosie, atunci cu atât mai mult se explică iubirea şi 
înţelegerea sa faţă de Antim, precum şi ataşamentul acestuia din urmă faţă 
de Teodosie, pe care l-a trecut pe pomelnicul său personal, cel atât de 
restrictiv. 

/V 

690 Cf. Dragoş Moldovanu, Dimitrie Cantemir. Intre Orient şi Occident, 
Ed. Fundaţiei Culturale Române, Bucureşti, 1997, p. 95. 

691 „Aşa-zisa proză bisericească latină sau bizantină", cf. Idem, op. 
cit., p. 54. 

Segneri" 692 ar fi fost un model atât pentru Cantemir, cât şi pentru 

/V 

Antim. In teza mea doctorală, am arătat faptul că Sfântul Antim 
nu s-a inspirat din predicile lui Ilie Miniat. Decât, poate, într-o 
foarte mică măsură 693 . Dar, în niciun caz, nu aşa cum credeau 
Episcopul Melhisedec, Iorga sau Călinescu. După publicarea 
tezei mele online, o cercetătoare de la Iaşi, Cristina Creţu, a 
plagiat demonstraţia mea în teza ei despre Miniat 694 . 

Despre scriitura Sfântului Antim, Moldovanu spune că este 
„străbătută de un puternic fior liric" şi că predica lui „include 
adesea fragmente ritmate, de dimensiuni variabile, care anga- 

/V 

jează uneori pasaje întregi" 695 . Insă el consideră că, sintactic, fraza 
lui Antim e îndatorată numai lui Miniat şi modelelor greceşti 
contemporane 696 . Aici merge cumva pe urmele lui Iorga, care îl 
considera tributar ba lui Miniat, ba lui Hrisant Nottaras. Mie, 
Antim mi s-a părut a avea un cu totul alt tip de expresivitate 
decât Miniat 697 . Un tipar stilistic original, care ţine cont de epoca 
lui, dar fără afinităţi deosebite cu Miniat. 

' 9 


692 Idem, p. 95. 

693 A se vedea Gianina Picioruş, Antim Ivireanul: avangarda literară a 
Paradisului. Viaţa şi opera, Teologie pentru azi. Bucureşti, 2010, cap. Antim 
Ivireanul şi Ilie Miniat, p. 508-518, cf. 

https://www.teologiepentruazi.ro/2010/03/10/antim-ivireanul- 

avangarda-literara-a-paradisului-viata-si-opera-2010/. 

694 A se vedea: https://www.teologiepentruazi.ro/tag/cristina-cretu- 
plagiat/. 

695 Dragoş Moldovanu, op. cit., p. 94. 

Despre caracterul mistico-poetic al didahiilor am discutat foarte 
mult în teza mea doctorală. A se vedea Gianina Picioruş, op. cit., p. 264- 
450. 

696 Dragoş Moldovanu, op. cit., p. 93. 

697 Am făcut câteva observaţii în privinţa diferenţelor stilistice între 
cei doi în teza mea şi nu intenţionez să detaliez în prezentarea de faţă. Cu 
precădere ritmul predicilor e cu totul altul la Antim decât la Miniat. 

Nu exclud definitiv o posibilă influenţă, la nivel stilistic, din 
partea omiliei greceşti contemporane. N-am făcut o cercetare 
extinsă pe acest subiect. însă, în acelaşi timp, cred că nu trebuie 
să excludem nici izvoarele patristice citate de Antim însuşi. In 
Didahii sunt amintiţi Sfinţi Părinţi si Scriitori bisericeşti dintre 

9 9 9 9 9 

secolele I-XII. Adică: Sfântul Dionisie Areopagitul, Sfântul Ioan 
Gură de Aur, Sfântul Vasile cel Mare, Sfântul Grigorie Teologul, 
Sfântul Grigorie de Nyssa, Sfântul Atanasie cel Mare, Sfântul 
Efrem Şirul, Sfântul Ioan Damaschin, Sfântul Teofilact al 
Bulgariei, Sinesiu de Cyrene şi Eusebiu de Cezareea 698 . Aceşti 
Sfinţi Părinţi şi alţii, necitaţi, puteau oferi modele stilistice pentru 
proza poetică a Sfântului Antim. 

Sunt de părere, deci, că modelele lui, teologic, dar şi stilistic, 
se află mai mult la Părinţii amintiţi. Chiar dacă, în privinţa 
structurii metrice, nu s-ar putea descoperi asemănări foarte mari 
(sau nu întotdeauna). Dar trebuie să ţinem cont şi de faptul că 
Antim e un predicator care vorbeşte pentru un public creştin de 

/V 

secol XVIII. In consecinţă, el şi-a modelat expresivitatea pentru 
epoca sa. Menţionez, de la bun început, că mă voi referi la 
modele stilistice atât în sensul utilizat de Moldovanu, cât si într- 
un sens mai cuprinzător. Pentru că el a purtat discuţia numai în 

/V 

jurul unor tipare metrice. In opinia acestuia, un model important 
al prozei ritmate şi rimate este predica Sfântului Augustin. Şi el 
consideră că l-a influenţat pe Cantemir, dar nu şi pe Antim 699 . 


Antim tinde, în mod neaşteptat, spre o maximă concentrare meta¬ 
forică şi poetică (ideatic şi frazeologic), pe când Miniat e mai lax în 
exprimare, cu prelungiri explicative şi pauze largi reflexive. 

Predica lui Antim e dictată de un ritm interior foarte alert şi e scrisă/ 
rostită cu un suflu poetic inconfundabil. Cred că D. Moldovanu a făcut 
aproximări, fără a studia problema în amănunt. 

698 A se vedea şi Gianina Picioruş, op. cit., p. 498 şi urm. 

699 Cf. Dragoş Moldovanu, op. cit., p. 54, 93. 

/V 

In Didahii, Sfântul Antim nu menţionează niciun Părinte 

' 9 

ortodox al Apusului. Şi aceasta din cauza uniaţiei pe care o 
promova romano-catolicismul 700 . în cronograful său, însă, a făcut 
trimitere la Sfântul Ieronim Mărturisitorul, la Sfântul Augustin 

__ /V 

de Hippo şi la Sfântul Cuvios Beda al Angliei 701 . In teza mea 
doctorală, am indicat drept posibile izvoare patristice, pentru 
didahii, şi pe Sfântul Fotie cel Mare şi Sfântul Irineu de Lyon. De 
asemenea, am identificat o interpretare, tot în Didahii , pe care am 
considerat-o că urmează unui comentariu augustinian 702 . 

Voi întări, cu noi exemple, părerea mea că Sfântul Augustin 

/V 

a constituit un izvor pentru Antim, teologic şi stilistic. Intr-o 
predică In Natali Domini, acesta spune: 

„Laudem Domini loquetur os meum: Ejus Domini, per 
Quem facta sunt omnia, et Qui factus est inter omnia; [...] Filius 
Dei de Patre sine mater, filius hominis de Matre sine patre; [...] 
cuncta saecula ordinans de sinu Patris, hodiernum diem 
consecrans de utero Matris; [...] Effector caeli et terrae, sub coelo 
exortus in terra; ineffabiliter Sapiens, sapienter Infans]; mundum 
implens, in praesepio jacens; sidera regens, ubera lambens [...]. 
Neque, enim, quando membra humana suscepit, operea divina 
deseruit, nec attingere a fine usque ad finem fortiter, et disponere 

/V 

omnia suaviter destitit (Inţ. lui Sal. 8, l)"... 703 . 

/V 

In traducerea mea: „Lauda Domnului va grăi gura mea. Lui, 
Domnului, prin Care toate s-au făcut şi Care S-a făcut [om] între 


700 Contextul era foarte periculos şi mulţii lui duşmani ar fi putut 
interpreta împotriva lui enunţarea unor Sfinţi Părinţi din Occident. 

701 Acest cronograf, cu titlul Chipurile Vechiului şi Noului Testament, a 
fost scris de Sfântul Antim pentru Constantin Brâncoveanu. De aceea, aici, 
el nu s-a temut că apelul său la Sfinţi Părinţi din aria occidentală ar putea 
fi înţeles greşit. 

702 A se vedea Gianina Picioruş, op. cit., p. 500-504. 

703 Sermo CLXXXVII [187], In Natali Domini, în PL 38, col. 1001. 

toate [creaturile]; Fiul lui Dumnezeu din Tată fără mamă, fiul 
omului din Mamă fără tată; rânduind toate veacurile din sânul 
Tatălui, sfinţind ziua de azi din pântecele Mamei; Făcător al 
cerului şi al pământului, sub cer născându-Se pe pământ; [fiind] 
înţelepciunea de negrăit, [este] în mod înţelept Prunc; lumea um¬ 
plând, în iesle zăcând; stelele/ furtunile cârmuind, sânii sugând. 
Căci nici nu a părăsit lucrările dumnezeieşti, atunci când a 
asumat mădulare omeneşti, nici nu a încetat de a ajunge cu pu¬ 
tere de la [o] margine până la [cealaltă] margine [a universului] 
si de a rândui toate în mod armonios". 

9 

E o poezie grandioasă. Şi cred că a fost prelucrată de Sfântul 
Antim 704 într-o didahie care are un puternic caracter poetic 705 . E 
vorba tot despre o predică la Naşterea Domnului 706 (şi precizăm 
că la Miniat nu am aflat predici pentru acest praznic, pe când 
Sfântul Augustin are foarte multe). 

Si el scrie: 

5 

704 Nu ştiu dacă Sfântul Antim citea cursiv în latină sau dacă i-a citit 
pe Sfinţii Părinţi apuseni amintiţi într-o traducere grecească. Cunoscând, 
însă, darul poliglosiei pe care îl avea într-un mod uimitor, nu ar fi de mira¬ 
re să fi citit în latină - de altfel, avea şi litere latine în tipografia sa. Pe de 
altă parte, chiar dacă ar fi apelat numai la traduceri greceşti (ceea ce eu nu 
cred), caracterul poetic al scrierilor augustiniene s-ar fi putut perpetua şi 
el tot ar fi putut să fie influenţat de acesta. 

Insă, dacă acceptăm că el cunoştea limba latină, acest lucru ar fi 
putut fi un factor care să îl ajute să îşi însuşească limba română atât de 
repede şi bine. Poate că ar trebui să luăm în considerare şi faptul că a venit 
în Moldova într-un secol în care elitele (şi mă gândesc, în primul rând, la 
Ureche, Miron Costin şi Dosoftei), prin scrierile şi traducerile lor, arătau 
că „de la Râm de tragem". 

A 

705 In teza mea doctorală i-am dedicat un capitol aparte, intitulat 
Cuvânt la Naşterea Domnului sau cascadele poeziei. A se vedea: Gianina 
Picioruş, op. cit., p. 331-351. 

706 Titlul exact al didahiei este: Cuvânt de învăţătură în 25 a lunii 

9 

dechemvrie, la Naşterea Domnului nostru Iisus Hristos. 

' 9 

„Că Pruncul acesta. Carele să vârguleşte în iasle, de ne vom 

/V 

rădica ochii credinţii noastre [la ceruri], II vom cunoaşte [că este 
şi Dumnezeu,] făcând tunete şi fulgere în nori şi pre cer umbletul 
stelelor rânduind, soarele şi luna de raze împlându-le 707 şi mişca¬ 
rea ceriului îndreptând şi toată greimea lumii acest Prunc înfăşat 
o cârmuieste" 708 . 

9 

Observăm că Antim nu a tradus acest pasaj patristic, ci l-a 
transformat într-o poezie originală. Pe de o parte a concentrat, iar 
pe de alta a lărgit enunţul augustinian. 

El a dezvoltat sintagma „sidera regens" într-o parafrază 
largă: „făcând tunete şi fulgere în nori şi pre cer umbletul stelelor 
rânduind, soarele şi luna de raze împlându-le". Pentru că a 
speculat faptul că sidera se poate traduce şi prin stele, dar şi prin 
furtuni. Dar a concentrat discursul teologic 709 pentru un public de 
secol XVIII. 


_ ^ 

707 In text: împlându-se. 

708 Antim Ivireanul, Opere, ediţie critică de Gabriel Ştrempel, Ed. 
Minerva, Bucureşti, 1972, p. 199. 

De asemenea, într-o altă didahie la Naşterea Domnului ( Cuvânt de 
învăţătură la Naşterea Domnului nostru Iisus Hristos), Sfântul Antim amin¬ 
teşte cum „S-au născut [din veci] Fiiul lui Dumnezeu din Tată făr' de 
mumă şi cum S-au întrupat [sub vremi] din Mumă făr' de tată" (Idem, p. 
125-126). 

Sau, după cum spune Sfântul Augustin: „Filius Dei de Patre sine 
mater, filius hominis de Matre sine patre/ Fiul lui Dumnezeu [S-a născut 
din veci] din Tată fără de mamă, fiul omului [S-a întrupat sub vremi] din 
Mamă fără tată". Această idee dogmatică se repetă, de foarte multe ori, în 
predicile augustiniene la Naşterea Domnului. 

Ea apare şi la Sfântul Grigorie Teologul (într-o omilie la Arătarea sau 
Naşterea Domnului ), însă exprimată puţin altfel. A se vedea PG 36, col. 313. 
Şi predica Sfântului Grigorie este foarte poetică. 

709 In seria de enunţuri alternative care formează o construcţie para¬ 
doxală, Sfântul Augustin a plecat de la a pune alături evenimentul naşterii 
Domnului de unele versete vechitestamentare, cum ar fi: Fac. 1, 1 [„In 

Din felul cum a prelucrat pasajul augustinian, se vede 
sensibilitatea poetică a Sfântului Antim faţă de frumuseţea cos¬ 
mică 710 . Să nu uităm că el este cel care, „înainte de Eminescu...a 
numit luna «stăpâna mării»" 711 . 

Trebuie să remarcăm, la ambii Sfinţi Părinţi, cadentarea 
frazei. Se observă construcţia ritmată si rimată a Sfântului 

9 9 

Augustin: 


„Laudem Domini loquetur os meum: 
Ejus Domini, per Quem facta sunt omnia, 
et Qui factus est inter omnia /.../ 
cuncta saecula ordinans 
de sinu Patris, 

hodiernum diem consecrans 
de utero matris; /.../ 

Effector coeli et terrae, 
sub coelo exortus in terra; 
ineffabiliter Sapiens, 
sapienter Infans; 


/V 

principio creavit Deus caelum et terram" (VUL)], Inţ. lui Sal. 8,1 [„adtingit 
enim a fine usque ad finem fortiter et disponit omnia suaviter" (VUL)] sau 
Ier. 23, 24 [„caelum et terram Ego impleo" (VUL)]. 

De aceea, textul Sfântului Augustin e destul de greu de înţeles, din 
punct de vedere teologic, pentru cineva care nu cunoaşte bine Scriptura şi 
învăţătura dogmatică a Bisericii. Acesta, cred eu, este motivul pentru care 
Sfântul Antim a preferat să traducă într-o altă formulă mesajul augusti¬ 
nian, mai accesibilă pentru creştinii secolului al XVIII-lea. 

710 Dar, totodată, a urmărit şi scopuri pedagogice bine determinate. 
Despre importanţa bibliei cosmice (despre care eu am vorbit foarte mult, 
în cărţile mele) a se vedea, spre exemplu. Cuviosul Nicodim Aghioritul, 
Paza celor cinci simţuri, diortosire a traducerii româneşti din 1826, Ed. 
Anastasia, 1999, p. 230-239. Un autor şi o operă accesate şi de Eminescu. 

711 Al. Piru, Literatura română veche, EPL, Bucureşti, 1961, p. 305. 

mundum implens, 
in praesepio jacens; 

sidera regens, 
ubera lambens. /.../ 

Neque enim quando membra humana suscepit, 
operea divina deseruit, 
nec attingere a fine usque ad finem fortiter, 
et disponere omnia suaviter 
destitit". 

La Sfântul Antim, fraza e ritmată, dar are şi o puternică 
tendinţă spre rimare: 


„Că Pruncul acesta. 

Carele să vârguleşte în iasle, 
de ne vom rădica ochii credintii noastre, 
II vom cunoaşte făcând 

9 

tunete şi fulgere în nori 
şi pre cer umbletul stelelor rânduind, 
soarele şi luna de raze împlându-le 
şi mişcarea ceriului îndreptând 
şi toată greimea lumii 
acest Prunc înfăşat o cârmuieste". 


Ideea aceasta, că Cel ce S-a născut în iesle este Cel ce a creat 
şi susţine tot universul, reapare şi în alte predici augustiniene la 
Naşterea Domnului 712 . 

9 

712 Şi alte câteva secvenţe din predicile augustiniene suportă com¬ 
paraţie cu pasaje din predica antimiană. Astfel, Augustin spune: 
„Agnoscamus diem, et simus dies. Nox enim eramus, cum infideliter 
vivebamus [Să cunoaştem ziua şi să fim zi. Căci noapte eram, când în 

Avertizam, în teza mea doctorală, asupra faptului că „nu 
trebuie [...] să-l vedem aici pe Antim ca fiind un poet naiv sau ca 
pe un povestitor de basme, ci ca pe un teolog" 713 . Iar 
avertismentul meu de atunci se dovedeşte foarte întemeiat. Din 

9 

păcate. Eugen Negriei 714 a asimilat substanţa unor fragmente din 
opera sa cu basmul, iar George Ivaşcu l-a numit chiar „un 
Ispirescu al teologiei ortodoxe" 715 . Ceea ce este cum nu se poate 
mai fals. 

Un pasaj întrucâtva asemănător, având aceeaşi pecete 
poetică, am aflat şi la Sfântul Amfilohie de Iconium. Tot într-o 
predică la Naşterea Domnului, dar în limba greacă (apelăm de la 
bun început la aşezarea sub formă de versuri, pentru a scoate în 
evidenţă ritmul şi rima): 

,/Q tou 0aupaxo<;; 

Etu cpaxvpg dx; Tiaibiov puAiCexo, 

6 utio tccv ouQavcev pf] TieQiyQacpopevog- 
Kai yuvaiKeiaig ayicdAaic; £0aA7t£TO, 

6 Aoycp pQayU Ta TiavTa aucn:r)crdp£VO<;- 
Kai £yaAoux£ÎTO utio tcov apidvxcov 
Trjc; ă Ayi ag ElaQ0£vou paaTcev, 

6 rcăaaLg Taîg u7T£QKOcrpiai<; Auvap£ai 

necredinţă trăiam]", cf. Sermo CXC [190]. In Natali Domini, în PL 38, col. 
1007. 

/V 

Iar Sfântul Antim: „Insă eu mai bine voiu numi zioa aceia a fi 
noapte[,] întru care omul cel dintâi, Adam, au pohtit a fi asemenea lui 
Dumnezeu. Şi noaptea aceasta, întru care au strălucit Lumina cea cerească 
în lume, noul Adam, o voiu numi zio", cf. Antim Ivireanul, Opere, ed. cit., 
p. 196-197. 

713 Gianina Picioruş, op. cit., p. 357. 

714 A se vedea Antim Ivireanul. Logos şi personalitate, op. cit., p. 34-36. 

715 George Ivaşcu, Istoria literaturii române, voi. I, Ed. Ştiinţifică, 
Bucureşti, 1969, p. 231. 



373 


to elvai K£X a Q La P£ vo ^ ,/716 


/V 

In traducere: 


„O, minune! 

Ca prunc a înnoptat în iesle. 

Cel care nu este mărginit de către ceruri; 
şi [în] braţe femeieşti a fost încălzit 
Cel care pe toate le-a unit [cu] un scurt cuvânt; 
şi Se hrănea de către cei fără de pată 
sâni ai Sfintei Fecioare, 

Cel care tuturor Puterilor celor mai presus de lume 

le-a dat să existe" 717 . 


întreaga omilie a Sfântului Amfilohie, ca şi cea a Sfântului 
Augustin, are un foarte puternic caracter poetic, atât ca lirism 
lăuntric, cât şi din punct de vedere prozodic. însă, din perspec¬ 
tiva imaginilor teologico-poetice folosite. Sfântul Antim e mult 
mai aproape de Sfântul Augustin decât de Sfântul Amfilohie (mă 
refer la textele comparate de mine). 

Iar dacă cineva s-ar îndoi că Antim s-a inspirat de la Sfântul 
Augustin, menţionăm că a apelat şi la Sfântul Ieronim. Chiar în 
aceeaşi predică, atunci când spune: 

„«Şi au născut pre Fiiul Său Cel întâi născut şi L-au înfăşat 
pe Dânsul şi L-au pus în iasle, pentru că nu avea ei loc în casă». 
Că ce iaste mai minunat decât a zăcea în iasle Domnul tuturor? Si 

5 

nu fu Lui alt loc în lume? Ce iaste mai minunat decât o mărire ca 
aceasta, să fie aruncat la locul dobitoacelor ? Şi pentru căci văd 


716 AOrOE A', Eig ia y£V£0Aia tou peyaAou ©eou icai Ecoxf)Qoc; 
rjpcov It]ctou Xqicttou, în PG 39, col. 36. 

717 Traducere a Pr. Dr. Dorin Octavian Picioruş. 

/V 

îngerii pe Domnul ceriurilor aruncat în gunoaie, cântă: mărire lui 
Dumnezeu, Celui din nălţime! (s. n.)" 718 . 

Pasajul poate să figureze între exemplele cele mai frumoase 
de proză poetică, chiar dacă nu este rimat. 

Sfântul Ieronim a făcut, anterior, acest comentariu: 

„«Quia non erat eis locus in diversorio». [...] Non in venit 
locum in sancta sanctorum, quae auro, gemmis, serico et argento 
fulgebat: et tamen non nascitur inter aurum et divitias, sed in 
stercore nascitur , hoc est, in stabulo (ubicumque enim stabulum, doi et 
stercus est), ubi erant spurcitiora peccata nostra. Propterea in 
stercore nascitur, ut eos qui sunt de stercore sublevet" 719 (s. n.). 

în traducerea mea: „«Pentru că nu era lor loc în casa de 
oaspeţi». [...] Nu află loc în sfânta sfintelor, care strălucea de aur, 
de bijuterii/ pietre preţioase, de mătase şi de argint/ bani. Şi totuşi 
nu Se naşte printre aur şi bogăţii, ci în gunoi Se naşte, adică în staul 
(căci oriunde [este] staul, acolo este şi gunoi/ bălegar), unde erau 
păcatele noastre mai spurcate. De aceea în gunoi Se naşte, pentru 
ca pe aceia care sunt [în grajdul păcatelor] să-i ridice din gunoi". 

Un alt fragment poetic, din didahiile lui Antim, se referă la 
răstignirea Domnului pentru logodnica Sa, Biserica: 

„Că atâta doriia 
de păharul acesta a-1 bea, 
cât acea puţină vreme ce mai era 
să treacă până a-1 bea, 

/V 

Ii părea 

că sunt mii de ani. 


718 Antim Ivireanul, Opere, ed. cit., p. 195. 

719 Homilia de Nativitate Domini, în volumul: Sancti Hieronymi Pres- 
byteri, Tractatus sive homiliae in Psalmos, in Mărci Evangelium aliaque varia 
argumenta, 1897, p. 393, cf. 

https: //archi ve. org/details/p3tractatussiveh03jero. 

Căci cu setia acestui păhar să lucra 
mântuirea sufletelor omeneşti /.../. 

Si atâta să bucura 

5 

de aceştia 

cât în locul bucuriei ce era 
înaintea Lui, 

răbda Crucea de-L munciia 
si bătăile de-L căzniia 

9 

şi spinii de-L încrunta 
si durorile sufletului de-L chinuia, 
de care chinuri asuda 
sudorile cele crunte, 
negândind nimica de ruşine. 

Că de au părut lui Iacov puţin 7 ani 
a sluji pentru Rahila, 
logodnica lui, de dragostea ce avea 
cătră dânsa, 

dară unui iubitoriu mare ca Acesta, 
cum nu I-ar fi părut puţine 
muncile si caznele, 

cu care iubita Lui logodnică o răscumpăra 
şi o curăţiia pre dânsa 
cu scăldarea nepreţuitului Său sânge 
si foarte frumoasă, 
făr'de nicio hulă si întinăciune 

9 

o făcea" 720 . 

Pasajul acesta este dintr-o omilie la Schimbarea la faţă şi i-a 
stârnit entuziasmul şi lui Dragoş Moldovanu 721 . Dar şi la Sfântul 


720 Antim Ivireanul, Opere, ed. cit., p. 13-14. 

721 Cf. Dragoş Moldovanu, op. cit., p. 94-95. 

Augustin găsim ceva asemănător, într-o predică la Înălţarea Dom¬ 
nului: 


„...Tu apprehense, 
ligate, 
flagellate, 
spinis coronate, 
in ligno suspense, 
lancea percusse. 

Tu mortue. 

Tu sepulte /.../ 

Exaltare super caelos, Deus, 
et super omnem terram gloria Tua (Ps. 56,12). /.../ 
Qui est enim, Et super omnem terram gloria Tua? 
nisi, super omnem terram Ecclesia Tua, 
super omnem terram matrona Tua, 
super omnem terram sponsa Tua, 
dilecta Tua, 
columba Tua, 
conjux Tua. 

Ipsa est gloria Tua..." 722 . 


/V _ 

In traducerea noastră: „Tu, cel prins, legat, flagelat/ biciuit, 
cu spini încoronat, pe lemn atârnat, cu lancea străpuns. Tu cel 
mort. Tu îngropat [...] înalţă-Te peste ceruri, Dumnezeule, şi peste tot 
pământul slava Ta! Ce înseamnă, deci: şi peste tot pământul slava Ta? 
Decât numai: peste tot pământul Biserica Ta, peste tot pământul 
soţia Ta, peste tot pământul mireasa Ta, iubita Ta, porumbiţa Ta, 
logodnica Ta. Aceasta este slava Ta...". 

722 Sermo CCLXII [262], In die Ascensionis Domini, în PL 38, col. 1208- 


1209. 

Putem chiar să găsim, la Antim, exprimată poetic, o idee 
care n-a generat poezie la Sfântul Augustin. Acesta scrie: „Ut 
ergo noveritis antiquos Sanctos et Justos optasse videre, quod 
concessum est huic seni Simeoni; Dominus noster Jesus Chris- 
tus ad Discipulos loquens ait: «Mulţi Justi et Prophetae voluerunt 
videre quae vos videtis, et non viderunt; et audite quae auditis, 
et non audierunt» (Mt. 13,17)" 723 . 

Adică: „Deci, ca să ştiţi că Sfinţii şi Drepţii cei vechi au dorit 
să vadă ceea ce i s-a îngăduit acestui bătrân Simeon, [de aceea] 
Domnul nostru Iisus Hristos, către Ucenici grăind, a zis: «Mulţi 
Drepţi şi Profeţi au vrut să vadă ceea ce voi vedeţi, şi nu au văzut, 
si să audă ce auziţi, si nu au auzit»". 

Sfântul Antim construieşte, pe această idee, o întreagă sec¬ 
venţă poetică: 


„Văzut-au Sfinţii, strămoşii noştri, 
minuni mari si fără de număr; 
că Marea Roşie, desfăcându-se în doao 
le-au făcut cale; 

focul, ca un stâlp luminându-le noaptea, 
le-au slujit; 

norul, de arşiţa si zăduful zilii i-au umbrit; 
ceriul, hrană îngerească le-au dat; 
piatra cea vârtoasă, păhar dulce li-au deschis; 

Iordanul, curgerile sale cele repede, 
spre fugă li-au întors; 
zidurile cele tari ale vrăjmaşilor, 
de glasul trâmbiţelor au căzut; 
soarele, pre ceriu zăbovind cu călătoriia, 
au mărit zioa pentru izbânda. 


723 Sermo CCCLXX [370], De Nativitate Domini, în PL 39, col. 1658. 

Iar minune ca aceasta 
nu s-au văzut niciodată, 
nici s-au auzit, 
ca Cela ce iaste unul născut 
[al] Celui Preaînalt [...] 
a Să arăta pre Sine, cu trup, oamenilor" 724 . 

E posibil ca poezia să-i fi fost inspirată din altă parte (de 
Sfântul Amfilohie, spre exemplu, deşi, la acela, ideea cunoaşte o 
altă dezvoltare 725 ). Dar e posibil şi ca stilistica generală a predi¬ 
cilor augustiniene să-i fi sugerat un text cu valenţe poetice acolo 
unde sursa nu le învedera 726 . 

Cred, însă, că stilistica poetică augustiniană l-a sedus pe 
Antim, chiar dacă nu a reprodus-o întocmai, din punct de vedere 
metric. Ca şi cea a altor Sfinţi Părinţi. Dar pentru mine e clar că 
Sfântul Antim nu şi-a construit predicile compilând. A făcut şi 
trimiteri precise, dar mai mult îşi actualiza mental lecturile, în 
timp ce scria. Şi îşi exprima poetic entuziasmul credinţei, în con¬ 
formitate cu epoca sa. 

Pe lângă omilii, eu adaug însă, în mod neapărat, ca modele 
stilistice, şi textele poetice ale Scripturii înseşi, dar şi imnele 
Sfinţilor Părinţi (Sfântul Grigorie Teologul, Sfântul Roman 
Metodul, Sfântul Ioan Damaschin, Sfântul Simeon Noul Teolog 

724 Antim Ivireanul, Opere, ed. cit., p. 195-196. 

Plecând de la aceeaşi idee teologică. Mitropolitul a creat o poezie 
mult mai amplă, întinsă pe mai bine de două pagini, într-o predică la 
Florii. A se vedea Idem, p. 110-112. 

725 A se vedea PG 39, col. 37. Stilistic, predica Sfântului Antim este 
foarte apropiată de a Sfântului Amfilohie. 

726 Putem spune şi că e un reflex specific timpului său. Cantemir 
procedează la fel, în Istoria ieroglifică, dezvoltând nuclee biblice (din 
Vechiul sau Noul Testament) în poezii luxuriante, în care cu greu se mai 
poate recunoaşte sursa. 

etc.) şi imnografia liturgică 727 . Fără să ne aşteptăm ca partitura 
prozodică să fie imitată întocmai. 

La rândul său, Cantemir citează în mod repetat, în Divan, 
din opera predicatorială a Sfântului Augustin. 

Dintre Părinţii răsăriteni, el nu-1 pomeneşte, însă, decât pe 
Sfântul Grigorie de Nazianz (Teologul). Dar am aflat, totuşi, 
câteva pasaje în care e clară influenţa Sfântului Vasile cel Mare. 
Cum este acesta: 


„când lumina soarelui cu nuori 
sau cu neguri să acopere, 
dzici că vremea iaste melanholică sau tristă 
si cu vremea si a ta voie să strică; 
şi încă[,] lipsind luna noaptea, călătoriu, 
câtă a primejdii frică porţi 
şi câtă veselie şi bucurie [nu] ai avea 
macar cevasi de s-ari lumina, 
ca [astfel] calea ta a cunoaşte să poţi?" 728 . 


727 Sfântul Antim citează, în Didahii, din teologia transpusă poetic în 
imne (. Mineie etc.). 

Altădată am făcut apropieri de imnele unor Sfinţi Părinţi: Sfântul 
Roman Melodul si Sfântul Efrem Şirul. A se vedea teza mea de doctorat, 
Antim Ivireanul: avangarda literară a Paradisului, op. cit., p. 277-280, precum 
şi articolul meu. Sfântul Antim Ivireanul: imnul în proză, inclus în cartea 
mea. Studii literare, voi. I, Teologie pentru azi. Bucureşti, 2014, p. 104-114, 
cf. https://www.teologiepentruazi.ro/2014/06/29/studii-literare-vol-l/, sau 
mai sus, aici în carte. 

728 Dimitrie Cantemir, Divanul sau gâlceava înţeleptului cu lumea sau 
giudeţul sufletului cu trupul, text stabilit, traducerea versiunii greceşti, co¬ 
mentarii şi glosar de Virgil Cândea, postfaţă şi bibliografie de Alexandru 
Duţu, Ed. Minerva, Bucureşti, 1990, p. 23. 

Considerăm că este un exemplu semnificativ, întrucât avem 
aici un adevărat peisaj romantic, avant la lettre 729 . El face parte 
dintr-un discurs cantemirean despre stilistica şi semantica aştri- 
lor 730 . Inspiratorul este, cum spuneam. Sfântul Vasile cel Mare. In 
Hexaimeron, acesta spune: 

„Aceste semne ale luminătorilor sunt de neapărată tre¬ 
buinţă pentru viaţa omenească. [...] Despre unul din semnele date 
de soare ne-a vorbit şi Domnul, spunând că va fi furtună, pentru 
că cerul era posomorât şi roşu (s. n.). [...] Cine nu ştie cât folos nu 
aduc aceste semne vieţii omeneşti? Dau putinţă corăbierului să 
stea cu corabia în port, pentru că vede mai dinainte primejdia 
vânturilor; dau putinţă călătorului să îndepărteze de la el cu multe 
zile înainte necazurile unei călătorii, pentru că posomorârea văzdu¬ 
hului îl face să se aştepte la o schimbare a vremii (s. n.) ,/731 . 

Ceea ce Cantemir a numit vreme melanholică sau tristă, în 
greacă este desemnat prin: „crTuyvoTrpot; tou depog". Iar în 
traducerea latină: „coeli tristitia aeris" 732 . La Sfântul Vasile, pa¬ 
sajul face parte dintr-un comentariu cu un profund caracter 
poetic, intrinsec, despre crearea aştrilor, în ziua a patra. Din acest 
comentariu se va inspira şi Eminescu, fiindcă Hexaimeronul 


729 Elvira Sorohan şi Edgar Papu au văzut în Cantemir un pre¬ 
romantic. 

730 Am comentat acest aspect cu altă ocazie. A se vedea cartea mea. 
Epilog la lumea veche, voi. 1.1, ediţia a doua. Teologie pentru azi. Bucureşti, 
2014, p. 344-347, cf. https://www.teologiepentruazi.ro/2014/01/ll/epilog- 
la-lumea-veche-i-l-editia-a-doua/ sau în voi. I al cărţii de faţă. 

731 Sfântul Vasile cel Mare, Omilii la Hexaemeron. Omilii la Psalmi. 
Omilii şi cuvântări, cu traducere, introducere, note şi indici de Pr. D.[u- 
mitru] Fecioru, Ed. IBMBOR, Bucureşti, 1986, p. 135-136. 

Am oferit direct traducerea, fără textul în limba greacă, pentru că nu 
este foarte relevant din punct de vedere prozodic. 

732 Cf PG 29, col. 125-126. 

Sfântului Vasile va fi tradus în română şi tipărit la Bucureşti în 
1826 733 . 

Cantemir a inserat pasajul citat de mine în discursul Lumii. 
Aceasta încerca să-l ispitească pe înţelept ca să admire 
estetica universală nudă, fără semnificaţii teologice. Ceea ce înţe¬ 
leptul refuză: 

„Dumnădzău Atotputernicul 
nu numai aceste lumini au făcut [aştrii], 

ce si alta. 

9 

Ce aceste doaă [soarele şi luna] li-au făcuţi,] 
ca deasupra capului omului să luminedze, 
iară cea a treia [lumina raţiunii], 
înlontrul capului. 

Deci cele pre dinafară [...] 
spre luminarea ochilor miei, 
ca vădzându-le, pre Cel ce li-au făcut să cunosc, 
şi, cunoscându-L, să nu-L uit, 
şi precum acestea [astrele] totdianuna 
îm[i] luminiadză ochiul, 
ase El de la mine 

9 

nepărăsit să [Se] proslăvească. [...] 

Iară cea dinlontrul capului lumină 
iaste socotiala [raţiunea] minţii mele, 
cu carea de lumini dătătoriul Dumnădzău 
m-au luminat],] 
ca a socoti [a cugeta] să poci. 

733 A se vedea cartea mea. Epilog la lumea veche, voi. I. 2, ediţia a doua. 
Teologie pentru azi. Bucureşti, 2015, p. 138-139, 262-270, 313, 357-358, 395- 
397, 465 cf. https://www.teologiepentruazi.ro/2015/05/16/epilog-la-lumea- 
veche-i-2-editia-a-doua/. 

[Şi anume:] de vreme ce faptele [creaţiile] Cuvântului Său 

sint ase de frumoase, 

9 7 

ase de ghizdave [minunate], 
ase de luminoase, 
cu cât Cel mai frumos 
[decât toată creaţia. Creatorul], 
mai ghizdav, mai luminos 
va fi?!" 734 . 

Cantemir a preluat discursul acesta, cu tot cu poezia sa, din 
Hexaimeron : 

„Dacă cele trecătoare sunt aşa, cum vor fi cele veşnice? Dacă 
cele văzute sunt atât de frumoase, cât de frumoase vor fi cele 
nevăzute? Dacă măreţia cerului depăşeşte măsura mintii ome- 

9 ±99 9 

neşti, ce minte omenească va putea descoperi natura celor veş¬ 
nice? 

Dacă soarele, care este supus stricăciunii, este atât de frumos şi 
atât de mare, dacă este iute în mişcare şi-şi face cu atâta regularitate 
mişcările sale de revoluţie, dacă are o mărime cu dreaptă măsură în 
univers, încât nu depăşeşte măsura faţă de întregul univers, iar 
prin frumuseţea lui este ca un ochi strălucitor aşa cum se cuvine 
creaţiei, dacă nu te mai poţi sătura de a-1 privi, cât de strălucitor în 
frumuseţe trebuie să fie Soarele dreptăţii [Hristos]?" (s. n.) 735 . 

Cantemir a retinut, de aici, si ideea că soarele este o măsură 

5 7 7 5 

a armoniei în univers. El a considerat că mişcările sale de revo- 

9 

luţie, efectuate „cu atâta regularitate", pot constitui o paradigmă 
în univers. 

în Istoria ieroglifică , deci, plecând de la acelaşi fragment 
vasilian, Cantemir a creat, din nou, poezie teologică (textul e rit¬ 
mat şi rimat): 

734 Dimitrie Cantemir, Divanul, op. cit., p. 24. 

735 Sfântul Vasile cel Mare, Omilii la Hexaemeron..., op. cit., p. 132. 

„Soarele, luna, ceriul şi [ce]alalte 
trupuri cereşti toate, 

din-ceput năpărăsit şi cu mare răpăgiune aleargă, 
însă nu cu aceia socoteală [scop, raţiune], 

ca doară 
vreodinioară 

la doritul ţenchiu [scop] şi sfârşit agiungând, 
să să odihnească /.../ 

fără numai cândailea Clătitoriul firii 
(Cel ce în clătire nehotărâtă şi neodihnită 
o ţine [lumea, creaţia Sa]), 
după a Sa slobodă şi puternică voie 
vreodată a o clăti 
ar părăsi. 

Asedară, toate lucrurile fireşti, 
cu una şi singură a soarelui paradigmă, 
precum să cade 
a să înţelege se pot. 

Că precum soarele de la punctul Racului 
pănă la punctul Capricornului 
să suie 

şi să pogoară /.../ 

într-acesta chip şi cursul a toată fapta [creatura] 
nepărăsit atomurile schimbându-şi, 
toate cele din-ceput chipuri nebetejite 
şi nepierdute 
păzeşte. 

De unde aievea [adevărat] ieste că ţenchiul sfârşitului 
nu în socoteala fireştilor [a lucrurilor fireşti], 
ce într-a Izvoditoriului 
si Pricinuitorului firii 

9 

ieste. /.../ 

Cu acesta mijloc 

mare lumină [a minţii] celor ce cu înţelegere [raţiune] să slujesc 

a lumina poate 

şi ascuţită sabie împotriva celora 
ce pre Ziditorul tuturor a tăgădui 
nebuneşte îndrăznesc, 
în mână să ia, 

de vreme ce deosăbirea zidirii si a Ziditoriului 

9 

dintr-acesta chiar a să cunoaşte 

9 

poate. /.../ 

Si aceasta macar 

5 

că nu din fireasca sa vrednicie, 
ce oarecum împotrivă şi peste fire, 
o înţelegere mai mult decât firească 
si dumnedzăiesc 

9 

si ceresc 

9 

oarece (căruia suflet înţălegătoriu [raţional] 

îi zicem), 

în sine strălumineadză, 
carile, preste cele fireşti hotară 
râdicându-1 [pe om] 
la cele metafizicesti, 
ithiceşti [etice] 

şi theologhiceşti cunoştinţe 
îl povăţuieşte" 736 . 


De asemenea, întâlnim reflexe stilistice asemănătoare, din 
Hexaimeron, la Cantemir şi Antim. Spre exemplu, în felul în care 
luminătorii sunt consideraţi ochi ai cerului. Sfântul Vasile spu¬ 
sese, cum am văzut mai sus, că soarele „prin frumuseţea lui este 
ca un ochi strălucitor". Şi adăuga: „[cerul] a fost împodobit şi cu 
perechea celor doi luminători, care, ca nişte ochi gemeni, se uită 
spre pământ" 737 . 

/V 

In Istoria ieroglifică , noaptea se lasă „după ce părintele 
planetelor şi ochiul lumii radzele supt ipoghei [orizont] îşi slo¬ 
boade şi lumina supt pământ îşi ascunde" 738 . Sau: „după ce 
ochiul cerului să închidea şi perdeaua nopţii peste faţa pă¬ 
mântului să trăgea, [candelele] toate să aprindea" 739 . Sau: „ochiul 
cel de obşte genele orizontului peste lumini îşi sloboade, [şi] la 
locul orânduit să coborî" 740 . 

La Sfântul Antim, întunericul nopţii stăpâneşte „când 
ceriul, de osteneală, au fost închis spre somn toţ[i] ochii lui, atâta 
cât nici luna nu priveghiia, niciuna din stelele cele mai mici avea 
deschise tâmplele lor cele de argint" 741 . 

Dar, atât pentru Antim, cât şi pentru Cantemir, Dumnezeu 
este Ochiul atotştiutor. Care priveşte spre umanitate: „Dum¬ 
nezeu, fiind tot ochiu, le vede toate si le cunoaşte si...să uită la 

' ' 5 5 5 


736 Dimitrie Cantemir, Istoria ieroglifică, op. cit., p. 326-327. 
737 Sfântul Vasile cel Mare, op. cit., p. 147. 

738 Dimitrie Cantemir, Istoria ieroglifică, ed. cit, p. 76. 

739 Idem, p. 131. 

740 Idem, p. 288. 

741 Antim Ivireanul, Opere, ed. cit., p. 52. 

adâncul inimii" 742 ; „însă Ochiul ceresc toate vede şi cumpăna 
nevădzută toate în dreptate şi fără filoprosopie cumpăneşte" 743 ; 
„Ochiuli,] cel ce ascunsele inimii şi dzilele veacului priveştei,] 
după faptă...să le răsplătească" 744 . 

Din Hexaimeronul vasilian, Cantemir a retinut si metafora 
„TOQeuTai Ae^ecev/ cioplituri ale cuvintelor" 745 , pe care a tradus- 

/V 

o prin: „cuvinte cioplite" 746 . însemnând, pentru ambii autori: 
măiestrie retorică. 

De aceea, în cuvântul către cititor, descrie astfel această 
îndeletnicire: „spre deprinderea ritoricească nevoindu-mă, la 
simcea [ascuţiş/ daltă] groasă ca aceasta, prea aspră piatră, multă 
şi îndelungată ascuţitură să fie trebuit am socotit" 747 . 

Sfântul Vasile i-a sugerat, deci, comparaţia între retorica 
poetică şi sculptura în piatră. 

/V 

In discuţia despre modelele stilistice nu ar trebui, cum am 
mai spus, să avem în vedere numai asumarea unor paradigme 
prozodice. însă Dragoş Moldovanu insistă, în mod exagerat, în 
opinia mea, pe importanţa unor structuri metrice. Aceasta îl face 
să nege o tradiţie internă a prozei poetice, mai ales pe teren 
bisericesc 748 . Deşi oferă, la un moment dat, exemple de proză 


742 Idem, p. 92. 

743 Dimitrie Cantemir, Istoria ieroglifică, ed. cit., p. 175. 

744 Idem, p. 289. 

745 Cf PG 29, col. 121. Tot în capitolul despre facerea luminătorilor 
cereşti. 

746 Istoria ieroglifică, ed. cit., p. 54. 

747 Idem, p. 3-4. 

748 A se vedea Dragoş Moldovanu, op. cit., p. 90-91. 

Putem fi de acord cu părerea lui, aceea că structurile metrice, chiar 
dacă au existat în originalele bizantine, nu s-au mai păstrat după tradu¬ 
cerile omiliilor în slavonă şi (apoi) în română (cf. Idem, p. 91). Dar 
caracterul poetic, cred eu, nu stă numai în construcţiile ritmice. Dimpo¬ 
trivă, acestea au constituit doar un suport retoric folosit pentru a face mai 

poetică din Liturghierul lui Dosoftei şi din Psaltirea slavo-română 
( 1680 ) 749 . 

Insă, chiar în lirica noastră, de la Heliade şi Bolintineanu 
până la Nichita Stănescu, marii poeţi nu au considerat prozodia 
un semn infailibil al poeziei. La fel, construcţia rimată (sau ce 
respectă strict o schemă metrică) nu garantează poezia prozei 
poetice. 

Am arătat, în cărţile mele, că, în Istoria ieroglifică, Cantemir 
a avut modele stilistice şi în Biblia de la 1688 sau în Vieţile Sfinţilor 
a lui Dosoftei 750 . Din demonstraţiile pe care le-am făcut anterior, 
reţin aici câteva exemple: 


evident mesajul. Suportul retorico-poetic se mlădiază, însă, după epocă, 
iar modificările pe care le suferă nu afectează poezia tainică, lăuntrică. 

De asemenea, el nu vede o „înaintare organică" în tradiţia noastră 
literară decât în evoluţia cronicilor (Idem, p. 101 ş. u.). Eu am altă opinie, 
pe care am căutat să o fundamentez în studiile mele... 

749 A se vedea idem, p. 92-93. 

750 A se vedea cărţile mele: Creatori de limbă şi de viziune poetică în lite¬ 
ratura română. Dimitrie Cantemir, voi. 2. 1, Teologie pentru azi. Bucureşti, 
2015, p. 71-77, 94-117, 128-133, 218-219 etc., cf. 

https://www.teologiepentruazi.ro/2015/01/08/creatori-de-limba-si- 

de-viziune-poetica-vol-2-1/; 

Studiu despre „Viaţa Sfântului Macarie Romanul", Teologie pentru azi. 
Bucureşti, 2014, p. 43-47, cf. 

https://www.teologiepentruazi.ro/2014/10/31/studiu-despre-viata- 

sfantului-macarie-romanul/. 

Menţionez că sesizările la care mă refer au fost publicate anterior la 
nivel online, în articole, după cum urmează: 

https://www.teologiepentruazi.ro/2014/09/01/creatori-de-limba-si- 

de-viziune-poetica-in-literatura-romana-dimitrie-cantemir-13/, 

https://www.teologiepentruazi.ro/2014/09/13/creatori-de-limba-si- 

de-viziune-poetica-in-literatura-romana-dimitrie-cantemir-18/, 

https://www.teologiepentruazi.ro/2014/10/19/creatori-de-limba-si- 

de-viziune-poetica-in-literatura-romana-dimitrie-cantemir-25/. 

„Deci, după ce părintele planetelor şi ochiul lumii 
radzele supt ipoghei îşi sloboade 
şi lumina supt pământ îşi ascunde /.../ 
lupii împreună spre locul ştiut să coborâră. 

Deci unul cu înceată călcare 
si cu furească îmblare, 
pre pântece furişindu-să, 
supt gardul dinafară bine aproape să lipi, 
si acolea ca mortul să trânti. 

9 

Acesta ase alcătuindu-să 

9 

şi mulcomiş la pământ ascundzindu-să, 
celalalt cât ce putea 
ciriteiele [tufişurile] scutura 
şi cu picioarele uscate frundze tropşind, 
stropşind, 
le suna, 

încă si un feliu de scânciitură ca acela da, 
cât dulăul deşteptat să să stârnească, 
iară omului adormit simţirea audzului să nu lovască. 

9 

Ce nu multă a frundzelor sunare 
şi a pădurii răzsunare 
la ascuţită şi deşteptată 
simţirea dulăului pururea străjuitoriu 
trebuia... /.../ 
apoi îndată 

şi lină tăcerea urmând" (s. n.) 751 . 

https://www.teologiepentruazi.ro/2014/10/30/viata-sfantului- 

macarie-romanul-4/. 

751 Dimitrie Cantemir, Istoria ieroglifică, ed. cit., p. 76-77. 

Fragmentul acesta, din punct de vedere stilistic, îi putea fi 
inspirat de un pasaj din Biblia de la 1688. Pe lângă ritm şi rimă, 
remarcăm faptul că şi acesta insistă tot pe muzica sunetelor na¬ 
turii: 

„Ori duh şuierând, 
au glasul păsărilor cel cu bun viersu 
de pre ramurile ceale dease, 
sau repeziş de apă mergând 
cu silă [putere], 

sau lovitură cumplită de pietri surpate, 
cea nevăzută alergare 
a dobitoacelor celor ce saltă, 
au glasul cumplitelor hiară celor ce răcnesc 
i-au făcut de au leşinat 

9 

au ceaea ce spre sine să frânge den vale 
a munţilor râsunare, 
deznodată de frică. 

Pentru că toată lumea 
cu luminată lumină lumina 
şi cu neîmpiedecate lucruri să ţinea, 
şi numai la aceia să întinse noapte grea, 
chipul întunearecului celui ce va 
să-i priimească pe ei 
şi lor îş[i] era 

mai grei decât întunearecul. /.../ 

Pentru că lina tăcere cuprinzând 
toate 

şi noaptea şi cu a ei sârguială mijlocind. 
Atotputernicul Tău cuvânt 

den ceriu, den scaunele împărăteşti, 
cumplit războinic 
la mijlocul celui pierdut pământ 
au sărit, 

sabie ascuţită, nefăţarnica Ta poruncă 
purtând (s. n.)". 

(înţ. lui Sol. 17,19-21; 18,14-16, Biblia 1688) 752 . 


Două sintagme apar, în textul lui Cantemir, aproape identic 
ca în Biblia 1688 : „a pădurii răzsunare" (Cantemir)/ „a munţilor 
răsunare" (Biblia 1688) şi „lină tăcerea" (Cantemir)/ „lina tăcere" 
(.Biblia 1688). Acestea ne întăresc convingerea unei filiaţii stilistice 
a textelor. 

De asemenea, am arătat 753 că ipostaza de sihastru a Ino¬ 
rogului urmează relatările poetice ale Sfântului Dosoftei: 

„Inorogul, în primejdiia ce să află vădzind 
şi încă câte îl aşteaptă socotind, 
deodată în simceaoa [pe creasta] 
a unui munte ase de înalt să sui. /.../ 

Iară în vdrvul muntelui locul în chipul unii poiene 
câtva în lung şi în lat să lăţiia 
si să deschidea, 

9 9' 

unde ape dulci şi răci curătoare. 


752 Cf. Biblia adecă Dumnezeiasca Scriptură, Bucureşti, 1688, reeditare la 
Ed. IBMBOR, Bucureşti, 1988. A se vedea: 

https://archive.org/details/Biblial688. 

753 In Studiu despre „Viaţa Sfântului Macarie Romanul", după cum am 
specificat într-o notă anterioară. 

ierbi şi păşuni în fel de fel crescătoare 
şi pomi cu livedzi de toată poama roditoare 
şi grădini cu flori în tot chipul de frumoase 
şi de tot mirosul mângăios purtătoare 

era /.../ 

Inorogul preste toată dzua 
supt deasă umbra pomilor aciuându-să 
si la un loc neclătit asedzindu-să, 
noaptea numai la locurile păşunii ducându-să 
şi câteodată şi la prundiş 
din munte în ses coborându-să, 

9 7 

până în dzuă iarăşi 
la locul aciuării sale să afla. 
într-acesta chip. Inorogul câtăva vreme 
strâmtă şi pustnică viaţă ducând. /.../ 

[Hameleonul] într-un munte prea înalt şi loc prea aspru 
şi fără suiş [fără cale de acces] aflându-1, i să părea 
că pre o stâncă înaltă în simceoa muntelui şeade, 
iară din toate părţile prăpăşti, 
hârtoape şi păhârnituri graoznice era, 
atâta cât căutării ameţală aducea (s. n.)" 754 . 


* 


„Acesta dintru Svinţi 
Părintele nostru Fostirie, 
ca soarele răsărind 
despre Răsărite, 


754 Dimitrie Cantemir, Istoria ieroglifică, ed. cit., p. 201-202, 249. 

au străluminat părţâle Scăpătatului. 
Că, suindu-sâ la un munte nalt 
si tăcut, 

rugându-sâ curat 
şi fără tină lui Dumnădzău, /.../ 
să feace de-adevărat luminători (s. n.)" 755 . 

„Acesta născut, 
crescut era 
din cetatea cea mare 
Nisiva, 
şi pustiiasca 
si săhăstreasca viată 

9 9 

îndrăgind, 

la naltele vărvuri a muntâlor au sosât 

9 

şi a pustiei nevoi bărbăteaşte răbdând, 
vara pălit, 

iarna de răceală şi de ger căznit (s. n.)" 756 . 

„Acesta Svânt Nichita, 
dorind verguriia şi ţânearea, 
să sălăşlui în munţi 

9 9 

la mijlocul sosând 
a tuturor bunătătâlor, 
si să hrăni în cetătăle liniştii, 
şi suind d-imbe părţi 


755 [Sfântul] Dosoftei, Viaţa şi petreacerea Svinţilor, Iaşi, 1682-1686, 
B.A.R., CRV 73, f. 250r - Viaţa Sfântului Fostirie, 5 ianuarie. 

Cf. http://digibuc.ro/. 

756 Idem, f. 257v - Viaţa Sfântului Ierarh îacov de Nisiva [Nisibe], 13 


îanuare. 

sosî la cereasca petreacere (s. n.)" 757 


Consider că asemenea situaţii nu sunt superflue şi că ele au 
constituit cel puţin un imbold foarte puternic pentru proza poe¬ 
tică a lui Cantemir. 

Antim Ivireanul, la rândul său, trebuie să fi avut neapărat 
repere stilistice româneşti. Cu atât mai mult cu cât era străin. 

/V 

Intre acestea, pe lângă Cazanii (pe care eu nu le-aş ignora), 
se pot indica învăţăturile lui Neagoe Basarab şi Istoria Ţării 
Româneşti de care a pomenit Moldovanu, traducerile liturgice şi 
opera poetică a lui Dosoftei, precum şi Biblia de la Bucureşti. 

Eugen Negriei avea dreptate atunci când spunea că Sfântul 
Antim „avea la îndemână un ghid excelent. Biblia , care echiva¬ 
lează cu o întreagă literatură ,/758 . Biblie care a reprezentat, de 
asemenea, „un model esenţial pentru Istoria ieroglifică" 759 . 

757 Idem, f. 431r - Viaţa Sfântului Nichita prezviterul şi egumenul 
Michidiei, 4 mai. 

Pentru a întări ideea unei lecturi atente, din partea lui Cantemir, a 
cărţii Sfântului Dosoftei, sesizăm şi un aspect lingvistic. Astfel, Cantemir 
foloseşte verbul a oglindi cu sensul (poetic) de a privi. Ca în exemplul: „Căci 
avea Lupul la un loc înalt în vârvul unui deal însămnat, de unde în toate 
dzilele oglindiia [privea] încotro hergheliia îmbla" ( Istoria ieroglifică, p. 78- 
79). 

Acest sens se regăseşte la Dosoftei: „Atunce întrâ tremurând Dia¬ 
conul de oglindi [de privi]. [...] Şi iarăş[i] îi dzâsâ acel îngeresc om: «întrâ 
de oglindeaşte [de priveşte] şi în strana cea mare». Şi mearse de aflâ şi-l 
cunoscu" ( Viaţa şi petreacerea Svinţilor, f. 13r). 

758 Eugen Negriei, Antim Ivireanul. Logos şi personalitate, op. cit., p. 45. 

759 Dr. Gianina Maria-Cristina Picioruş, Creatori de limbă si de viziune 
poetică în literatura română. Dimitrie Cantemir, voi. 2.1, Teologie pentru azi. 
Bucureşti, 2015, p. 77. Cf 

https://www.teologiepentruazi.ro/2015/01/08/creatori-de-limba-si- 

de-viziune-poetica-vol-2-1/. 

Dar să luăm şi un scurt exemplu din învăţăturile lui Neagoe 
Basarab : 


„Dar deaca nu fu cu trup, 

Maria Fecioara ce purta în pântecile ei 
şi pre cine vesti Gavriil, Arhanghelul, 
că-i zise că iaste Dumnezeu? 

Deaca nu fu om, în iasle cine zăcu 
si fu înfăşat în scutece? 

9 9 

Si deaca nu fu Dumnezeu, 
păstorii cui să închinară? 

Deaca nu fu om, 

Iosif pre cine obrezui? 

Si deaca nu fu Dumnezeu, 
pentru a cui cinste 

mergea steaoa ceriului cătră Dânsul? 

Deaca nu fu om, 

Maria pre cine aplecă? 

Si de nu fu Dumnezeu, 
vrăjitorii [magii] cui aduseră daruri?" 760 etc. 

La Sfântul Antim: 

„Cine este Acela asa mic si asa mare, 
asa smerit si asa înalt, 
cât în iasle zăcând, 

în ceriu cu glasuri îngereşti să măreşte? 

Că ce iaste mai mic si mai smerit 

9 

decât a să naşte în iasle, 

760 învăţăturile lui Neagoe Basarab către fiul său Theodosie, text ales şi 
stabilit de Florica Moisil şi Dan Zamfirescu, Ed. Minerva, Bucureşti, 1970, 

p. 221. 

care loc nu iaste al oamenilor, ci al dobitoacelor? 
Si ce iaste mai mare si mai înalt 

5 ? 

decât /.../ pământul cu mare lumină a străluci 
şi mulţimea Oştilor îngereşti a cânta 

/V 

şi cetele îngerilor a să veseli /.../? /.../ 

Născut iaste Cela ce simte apusul; 
dat iaste Cela ce n-are început; 
născut iaste Cel ce iaste mai tânăr decât mulţi; 
dat iaste [Cel] decât carele 
nu iaste nici Părintele mai vechiu; 
născut iaste Cel ce va să moară; 
dat iaste Acela dintru carele viata să naşte" 761 . 


Ceea ce m-a frapat, însă, a fost să înţeleg că Sfântul Antim, 
ca şi Cantemir, împrumută imagini, formule poetice sau idei, pe 
care ambii le includ în propriul discurs retorico-poetic, într-un 
mod care îi va fi specific lui Eminescu, nu după multă vreme. 

Spre exemplu. Sfântul Dosoftei spune, despre idoli, versi¬ 
ficând Psalmul 141: 

„Gură au şi nu pot să grăiască. 

Cu ochi sunt şi nu pot să zărească. 

Urechi au şi nu pot să auză, 

Nice abur [suflet] nu le este-n buză (s. n.)". 

(Ps. 141, 39-44) 762 


761 Antim Ivireanul, Opere, ed. cit., p. 199-200. 

762 Cf. Dosoftei, Opere. 1. Versuri, ediţie critică de N. A. Ursu, studiu 
introductiv de Al. Andriescu, Ed. Minerva, Bucureşti, 1978. 

Sfântul Antim, la rândul său, vorbeşte despre faptul că pot 
să intre în Rai, prin uşile pocăinţei, şi 

„cei bătrâni, al cărora le iaste sângele rece 
şi albiciunea zăpezii o ţin în barbă; /.../ 
si /.../ cei ce sunt la sfârşitul vieţii 
şi au amândoao picioarele în groapă 
şi sufletul în buze (s. n.)" 763 ... 


Antim a făcut mai mult decât a urmări anumite modele 
stilistice. A dus rafinamentul literar până la performanţa ului¬ 
toare de a vorbi limba „poate cea mai frumoasă dintre a tuturor 
cărturarilor tării" 764 . 

9 

De fapt, ambii autori, Antim şi Cantemir, au făcut perfor¬ 
manţă lingvistică şi literară. Numai că primul, fiind rafinat teolog 
şi poet 765 , se adresa unui auditoriu pentru care trebuia să se 
păstreze inteligibil. Pe când celălalt scria pentru el însuşi sau 
pentru un public restrâns de boieri. într-un cadru, adică, în care 
îşi permitea luxul să învie, în mod extins, un tip de stilistică 
prozodică de o considerabilă vechime. 

Tradiţia prozei poetice s-a perpetuat în a doua jumătate a 

secolului al XVIII-lea şi în secolul al XlX-lea. Şi mă gândesc atât 
la prefeţele Mineielor editate la Râmnic de Chesarie şi Filaret ori 

763 Antim Ivireanul, Opere, ed. cit., p. 220. 

764 Mihail Sadoveanu, Limba povestirilor istorice, comunicare făcută la 
Academia R.P.R., publicată în rev. Contemporanul, nr. 6/ 346 din 11 febr. 
1955, p. 3. 

765 Spun aceasta pentru că Sfântul Antim este şi autorul unei pare- 
neze în versuri, în limba greacă (dedicată lui Ştefan Cantacuzino), şi 
manifestă puternice înclinaţii poetice (după cum reiese şi din cercetarea 
de faţă), ca şi Dosoftei, înaintea lui. 

la textele unor oameni ai Bisericii (Iacob Putneanul, Gherasim 
Putneanul, Gherasim Clipa, Eufrosin Poteca), cât şi la meditaţiile 
în proză ale poeţilor prepaşoptişti şi paşoptişti. Mihai Zamfir 
preciza că meditaţiile (pre)romantice s-au întemeiat pe tradiţia 
veacului anterior, a oratoriei religioase. Fapt care merită o altă 
cercetare amănunţită. 

9 

Semnături ... 766 



Semnătura lui Mihail Eminescu 



Bitropolitolot Aotim Ivire*#» 


Semnătura Sfântului Antim Ivireanul 


766 Articol publicat mai întâi aici: 

https: //w w w. teologiepentruazi. ro/2012/06/24/semnaturi/. 

Altă semnătură a Sfântului Antim 



Semnătura lui Miron Costin 



Semnătura lui Dimitrie Cantemir 

Semnătura Sfântului Dosoftei 



Semnătura lui Matei Basarab 




>A f A 


Altă semnătură a lui Matei Basarab 

Am arătat mai sus toate aceste iscălituri, pentru că ni s-a 
părut la un moment dat că înfloriturile uneia dintre semnăturile 
lui Eminescu ne aducea aminte de ceva... 

Si cu adevărat ne aduce aminte: de arborescenta iscăliturii 

9 9 

lui Antim Ivireanul. Nu doar că, între personalităţile secolului al 
XlX-lea şi în epoca modernă nu există acest tip de înflorituri, dar 
nici între iscăliturile unor personalităţi din epoca veche nu se re¬ 
găseşte. 

Rămân două ipoteze: ori Eminescu a văzut semnătura lui 
Antim, ori aveau caractere asemănătoare... 

